自我介紹一下。。。。。我叫AARON。中文名叫梁智勇。今年21歲個樣同髮型好似謝霆鋒，身高180左右。平時最愛既就係運動，打機(GTA同FIFA)同車(18歲就已考左電單車同私家車)。由細到大我都好鍾意運動，特別係籃球同埋跑步，係中學時期係籃球校隊同田徑校隊嘅代表。而家係港大讀year 4，major係LAW。都係我大學嘅最後一年由於我屋企住係沙田大圍既村屋（本身係該區原居民黎），再加上一直都抽唔到Hall住，搞到日日都要揸成個鐘車先返到學。至於成績都算OK既，不過不失。不過同啲尖子比就差得遠啦，暫時黎計應該都有second-in既好多人以為我讀神科就一定有好多女圍埋黎，但係我成個大學生涯一直都無拍過拖。唔係因為我毒，而係因為我以前個女朋友Winnie因為係英國發生交通意外離開左我，所以自此就對愛情冇信心。就算遇到鍾意嘅人都唔敢有表示。但係可能我平時比較平易近人同幾有義氣，所以係大學都識得幾多朋友同會上好多莊，比起其他人來講我個大學生活都算多姿多彩。而且我辦事能力同效率都幾高，所以平時有啲大學嘅大型活動都會搵我幫手，亦都受好多同學同Professor既愛戴。由於而家係放緊暑假，所以就唔使返學。不過對我黎講，其實已經係我人生中最後一個暑假啦！呢一日，我留係屋企好悶，不過又唔想出市區行街。於是都係留返係村口到打下籃球就算。打完行緊返屋企途中，突然間有人wtsapp我打開一睇，原來係我同學Oscar（今年係YEAR 4 English Studies同應屆Oriential Community主席，我當年Year 1 O Camp同我一組 ）「喂勇哥好耐冇見啦喂！得唔得閒出黎旺角到行街飲野啊？」Oscar問。「我而家係屋企WO！出到黎都要成粒鐘WO！」「唔怕啦，我等你啦！到時係朗豪坊門口見啦！記住要黎WO，不見不散。」於是我即刻返去沖涼換衫，攞左我條toyota車匙（白色Corolla 100仔，1993年款）就行去攞車，呢部車係我爹地媽咪結婚嗰年買嘅新車不過好彩今日唔係公眾假期，條獅子山隧道同窩打老道冇咩車行，加上朗豪坊個停車場都唔係好多車泊係到，所以就用左半個鐘就搞掂(出門口到泊車﹞去到朗豪坊地下，Oscar就已經到左。「喂AARON哥，我係到啊。」「喂大哥，做咩咁得閒約我既？」「冇啊掛住你啊ma，你咁快係大圍嗰邊黎到出到黎旺角既？搭火車都冇咁快BO?」「我揸私家車黎架ma。為左你我捱貴D行獅隧先咁快出到黎咋！」「嘩！有料wo。」「冇計啦，我嗰到坐火車出旺角仲要行好多路架。所以被迫要揸車攞。不如我地搵達地方坐低飲下野啦，有D肚餓。」「好啊！我都有D肚餓。不如試下彌敦道新開戈間樓上CAFE啦。最多我請埋你啦！」「好啊！」我地兩個行左去嗰間CAFE到。。。。。。。。。一入到去間CAFE，個格局就好似返去90年代咁個款。。。就連個老細D衣著都似華DEE。。。。。。不過好彩D野食都唔算貴，同堆D服務質素都幾好我就叫左個海鮮燴意粉加凍啡，而Oscar就叫左天使麵加凍檸茶。食食下途中。。。。。Oscar突然間問我。。。。「喂Aaron哥，其實我。。。。有件事想搵你幫幫我手。」「有野你就講啦，唔使怕醜WO！我地咁FD！」「咁我就開門見山啦，其實呢我地SU就黎緊就會搞個大O（即係學生會O CAMP）。我想搵你做我地其中一組既組爸。唔知你有冇興趣呢？」「嘩！你咁睇得起我啊！BTW唔係之前已經公開招募左組爸組媽既咩？」「唉講起就嬲啦，之前有兩個組爸組媽放左飛機。我又唔想比non-local學生做啊MA。同埋我覺得你帶D組仔組女都Carry到，所以咪想搵你做攞。」「既然你咁睇得我，好！我做。不過係幾時？」「應該係8月左右。」「好啦，不過你到時要搵個好D既拍擋比我BO！」「當然啦！搵個女神級比你好冇？」「聽住先啦！到底係邊個姐？」「嗱遲D我會call晒你地開會架啦！到時你咪知係邊個啦。總之比個女神做你拍擋啦！」其實，我對今年既O Camp都冇乜期望。因為根據過往嘅經驗，O Camp所以你叫我有冇咩得著，我可以答你話冇。不過我見Oscar平時好照顧我，有咩都會搵第一個我先。所以在情在理我都會幫佢手既。呢個時候，我爹地突然間CALL我「喂爹地搵我咩事啊？」「阿仔你而家係邊啊？你而家即刻黎太古城搵我同媽咪啦。」「我而家係旺角WO。到底咩事啊？」「你到時咪知攞。總之要快啦！」「你老豆咁急Call你咩事啊？」Oscar問「我都唔知。我而家要去搵佢先。有咩今晚係WTSAPP到講啦。」「好啦，我都要返大學開會先。下次先再坐下你車啦。」我即刻好似保特咁既速度飛奔去返朗豪坊攞車⋯⋯⋯⋯之後用左20分鐘既時間，經紅隧過海到左太古城。Daddy又WTSAPP我⋯⋯⋯⋯「仔，你到左太古城未啊？」「到左，你係邊個位置啊？」「你泊好架車之後就係第35座樓下到等我同媽咪啦。」我之後就停車場泊好車。。。行去第35座不過太古城真係好大，要用google map先搵到第35座係邊到。行到第35座樓下，見到Daddy媽咪已經係樓下等緊我。我問Daddy咁急call我咩事Daddy：「仔，我同你媽咪睇岩左兩個打通左個單位。仲已經落埋訂，我帶你上去睇下啦。」我突然呆左，比唔到反應..........跟住我地三個同個地產經紀（我老豆個舊同學）就上左去個lift之後停左係19樓「到啦阿仔。」爹地話我地行左去A座門口，之後開門入左去之後我嚇左一跳‧‧‧‧然後我嘩左一聲呢到竟然係兩個單位打通（加埋應該都有2000幾呎），比起間舊屋大成兩個double。仲要望晒成個東區走廊同埋東九龍景tim。「點啊阿仔？你鍾唔鍾意呢到啊？呢到就係我地既新屋啦。」媽咪話「點解你地會買呢到既？」我黑人問號「因為我同媽咪之前同時收到通知話調去總部到返工（我父母都係政府高級公務員，薪酬好高）。不過呢兩個單位其實係我地早係SARS（即係2003年）嗰時買架，不過一直都冇話比你知哈哈！只係一直租左俾我個日本朋友！下次有機會介紹俾你識！」爹地話「唔止咁啊，我地而家仲買埋兩個車位。以後揸車去邊到都方便啦。」媽咪話「咁大圍嗰間屋係咪唔住啦？」「比你姑媽住，因為佢同你姑丈下個月會返香港做野。同埋佢地會照顧你爺爺嫲嫲。或者到時做度假屋攞，有咩唔緊要既野就放係到啦！」「我地只要買返d傢私電器同埋改埋d水電煤單同整返上網就可以住得架啦。」「預計一個月左右就入得伙。不過到時要你日日都要搬野啦喎！反正你又唔使返學，你又有私家車，搬屋就靠晒你啦！」「咁好快姐。」「好啦時候都唔早啦，我地要返大圍啦。驚妹妹冇飯食啊。你車埋我同媽咪返去啦。」於是我就車埋佢地返左大圍間村屋......「阿仔你架車好似就黎散咁喎！」突然間媽咪就話「有散咩？唔覺既！」「梗係啦你個衰仔日日攞架車飛黎飛去！唔踩到紅區都唔肯轉波，成架4A-FE偈都被你踩爛啦！」爹地話「我日日都係咁渣架啦 ！你以前車我返學都係咁快架啦！」爹地即刻無聲出，因為佢同我一樣，有時趕時間或者心情唔好一定渣得好快。但係佢會教我渣車要快既前題最重要定，同埋要小心行人同馬路炸彈。應快則快，應慢則慢。而係同學們既眼中，手車最安全既係我，同時最辣既都係我。「仔渣車最緊安全啊！你知啦梁家得你呢粒仔！」媽咪話「放心啦全港九新界既路我行晒架啦 ！返到屋企架啦！」返到屋企之後，Oscar突然間wtsapp我「喂到底咩事咁急住走啊今日？」「冇啊，我老豆今日話叫我去太古城到睇樓。之後就即刻扑槌買左兩個相連單位同兩個車位。仲落埋訂簽埋約啦。」「嘩！有錢啦你。到時記得帶我上去參觀下你間新屋啦！」「好！」「係喎記得兩個星期後返SU開會啊。唔好放飛機啊！」「你記得比個好d既拍擋比我就得。」「得啦！唔同你講住啦。我要訓覺先！」「88！」其實我都唔係抱太多期望，只要唔係d難相處既人就算.............況且就算比我遇到一個組媽或者一班組女，我都未必會同佢地建立關係因為"愛情"呢樣野對我黎講已經唔再重要，而家最想既就係快啲讀完書同出黎做野。除左Winnie，我唔會再鐘意第二個女人。突然間我諗到媽咪同我講架車好似散咁，明明副4A引擎用左廿幾三十年都冇事。到底係咪真係要換車呢？唔知點解今日架車好似好無力，1600CC行西九龍公路同東區走廊完全比唔到反應。估計係時候要幫架車開追悼會啦！但大拿拿攞成十幾廿萬買部新車。家陣發左達咩？自問自己依然係學生哥一名，咪揸住屋企人嗰部先囉！就算換車都等我出左黎做野先換啦！雖然話唔打算換車姐，但係由細到大我都好鐘意揸車。特別係鐘情Ｄ日本本土版既跑車。有時得閒無野做就日本既拍賣網睇下而家既JDM跑車去到咩價錢左右。上到去Facebook其中一個專賣JDM車既專頁 ，見有架SUBARU既GC8 22B同TYPE R版﹝即係文太嗰部﹞，而且睇落里數低，外型同內裡都Keep得唔錯，一開始我都以為大家都係GC8既兩門版。我再望下去，屌！原來大家個價錢差咁遠！TYPE R版原來只係20萬樓下，但22B估唔到炒到成80萬。可惜我始終覺得買兩門版既車好似有啲唔多實際咁。最終我都係放棄左。GC8除左頭先我講嗰兩款外，仲有四門版房車同埋旅行版房車。Subaru 22B文太既GC8V如果要講我最鐘意既車款就係掃把佬STI排第一，點解？因為我就係貪佢行全天候四驅，馬力大之餘又好輕身，泊S位又可以用少兩手軚，後面又可以車多三個人，車爹地媽咪妹妹去飲茶一定唔會投訴，真係好處多多。唔係話三菱露筍路好，只係相比掃把佬之下佢個樣太MK，而掃把佬就比較斯文低調，輸出較露筍為穩定。所以如果兩款只能揀一款既話我會揀掃把佬。雖然而家露筍又面臨停產得返掃把佬仲生產緊，但係我自己又唔鐘意掃把佬而家出既STI，因為而家出既S206，S207又重又唔好揸，電子野又太多，反而我自己好鐘意十幾年前GC8同GDB系列嗰種簡單既機械感，而且無論係維修保養還是二手市場價都可以接受得到。當我睇到入晒神嗰陣，爹地突然間敲門。做仔嘅點解唔敲門俾佢啦？「爹地！」「仔！咁夜仲未瞓嘅？」「冇啊上下網睇下車咋嘛！」「啱啦！睇中左邊㗎？你架100仔我諗都係時候要湯㗎啦！」「唔係呀架車都幾好嚟㗎！」「你當我同你媽咪系傻嘅咩？架車就嚟散呀，車架又散，避震又霖，個波箱又打得柴。再加上你又就嚟畢業出嚟做嘢，冇架戰車點溝女呀？」唔通爹地真係決定俾我換車？雖然架100仔就嚟打得柴，但係始終我同佢相處左20年，都始終唔捨得！對我來講呢架車已經唔止係一架車咁簡單，而係好似我屋企人咁重要！「咁搵沙皮狗整返咪得囉！」（佢係我堂阿叔，喺大圍到有間好大型，專改JDM既車房，平時屋企嗰兩架車都係搵佢整。）「不如換過架俾你啦！你睇啱左掃把佬啊？」「睇下姐....」「掃把佬幾好啊！如果靚嘅二手盤我都可以接受到嘅！新車就.......唔好諗啦！」「新嗰啲我又唔多鍾意，始終太多電子野！」突然間爹哋指住我部MacBook電腦，就喺到講：「仔GDB好似好啲喎！你咁後生，呢啲車啱你啊！GC8始終年紀大啲好難保養。」「GDB分好多種架！有前期中期後期！我自己就比較鍾意前面、中間嗰期。」GDB，分前期、中期、後期。前期中期後期「你自己揸主意啦！不過講明先啊你買到車之後一定要溝翻條女返嚟！」原來爹地又係想我快D識返新女朋友......好奸啊佢。「得啦得啦你好長氣啊！」「記得呀聽日攞架車去沙皮狗到整啊！你知啦你而家又放緊假，幫手搬啲嘢去太古城先，然後先去佢度整車！」「Yes Sir！」聽完爹地咁講，睇來GDB就好似好少少。好，就GDB啦！之後我就瞓咗覺.......

到咗第二日，我哋就開始我哋嘅搬屋計劃。由於呢間屋係我哋嘅祖屋，所以我哋只係搬啲重要嘢過去。因為今日爹哋媽咪要返工嘅關係，所以搬屋嘅嘢都係由我一個人去負責。我起咗身之後，就將要搬去嘅嘢包裝好，然後就搵搬運公司既朋友仔幫我搬去太古城。呢啲瑣碎嘅嘢放係我架車到自己揸過去。去到太古城個閘口，由於嗰度係私家路，所以我哋入到去個保安喺度問東問西。幾經辛苦我哋先可以入到去。入到去停左車，我就同搬運公司嘅朋友仔一齊將一箱二箱嘅嘢搬上去我哋個單位到。由於要搬既野都幾多，結果搬咗兩三轉我哋先搞得掂。不過而家成30幾度高溫，搞到我件衫已經濕到一個點。呢啲咁既天氣，就會諗起Beyond既一首歌其中一句歌詞「火般的高溫燒滾我」，成個人熱到就黎著火。俾埋啲搬運費同貼士比搬運公司嘅朋友仔之後，我就攞咗張摺凳坐咗喺度一陣就落返去架車嗰度。我撻着左架車，發現個引擎聲好怪。但係又可以撻到車，不過今日決定特別啲唔行東隧，打算經紅隧過紅磡先，然後直行上公主道，再經窩打老道入獅隧。但點知行到去BU附近，架車突然間Boom一聲，然後車頭蓋突然冒起白煙，情形就好似拓海咁樣：於是我就打死火燈泊埋一邊，將自己啲貴重物品攞走。落車睇吓到底發生咩事。然後即刻打俾沙皮狗揸架拖車黎，再打比爹地。過咗半個鐘頭左右，沙皮狗就揸左架拖車過黎。然後就幫我檢查架車到底發生啲咩事。「喂！勇哥，你架車唔掂啦喎！」「有冇得整呀？」「點整呀大佬！你架車嘅芥蘭濕斷撚咗，脫離左活塞，然後從內側整爆埋個氣缸，穿左個大姑窿。成架車唔用得㗎啦！睇你老爹地要唔要留返個牌，然後再幫你搞注銷手續。你知啦AL字頭咁靚好難買得返㗎啦！」呢一刻我個心情真係好Down，因為死去既唔單只係一部私家車，更加係我生命裏嘅一部份。或者應該向好過方便諗，呢架車陪伴左我哋屋企咁多年，我諗佢都係時候要俾佢退休啦！講下沙皮狗既車房先：佢間野係大圍成運路某間工業大廈樓下，面積相當大。專門改裝JDM同歐洲車。除左改裝技師，佢地仲會有自己既賽車隊伍。而且價錢公道，其師傅整車態度好認真，好細心。而沙皮狗同時係車房老闆，賽車手同工程師，係港大工程系畢業（細我爹地媽咪兩、三屆），我地兩家人既感情好深厚，而且佢個女同妹妹係中學同班同學。 基本上我有時就會黎呢到做下兼職，偷下師學整車。佢份人好玩得，同我、爹地一樣愛車如命，而且佢從來唔會得罪人，同附近啲行家猶如朋友。而呢個時候，我哋就將架車放落嚟。見到周邊有幾架GTR R32、露筍、FD2，可想言之佢生意好到不得了。同時爹哋亦都嚟咗。我覺得好奇怪佢唔單止冇鬧我，反而話我面對呢啲咁嘅情況可以臨危不亂，仲俾咗個like我。跟住我哋幾個就執咗車嗰啲飾物，車cam，以及其他物品攞返屋企。而架車就交比沙皮狗任由處置。當然而家嘅我，冇得再揸車啦！而爹地媽咪唔單止冇罵我半句，仲話架車咁走法已經好好。或者向好嗰方面諗，架車保護到我最後一刻先得到解脫。然後有藉口可以換車啦。當然而家既我係冇得揸車返學啦！以後出門口就只可以問人借車或者坐巴士啦。再見了！我架100仔。

而呢段日子裡面，我都係不斷忙搬新屋既野。日日係咁來回太古城同大圍。經過兩星期的搬屋同整理之後，我地間新屋終於可以入得伙啦！！！！呢一日，Oscar叫晒我地全部人返去SU開會到講組爸組媽既分配工作我因為要搞搬屋d野，所以同佢講左會遲少少先去。但最煩嘅就係我架車已經劏左，於是諗住搭MTR或者巴士返學啦跟住爹地係wtsapp我：「啊仔你係咪要用車啊？你過嚟公司搵我攞條BENZ（W124系列既E250款，白色）車匙啊。記得今晚黎接我地返屋企就得架啦。」於是我就即刻搭的士去搵我爹哋.....一落咗車，佢已經係門口等緊我「啊仔，而家比條車匙你。你今日就揸我架車啦。不過要小心啲揸車同注意安全呀。總言之你今晚記得接返我哋就得架啦！玩得開心啲。」「知道啦爹哋！我會小心啲揸架啦！」「好啦好啦我要夠鐘開會啦！總言之今晚見面再講啦。」「好啦拜拜啦爹哋！」「拜拜啦！」部BENZ同下圖一樣，不過都係AL車牌。呢架車本身係我姑媽既，後來我姑媽去左英國，不過佢又唔捨得賣走架車，於是我爹地就提議向我姑媽象徵式$10000買左架車，等我姑媽有時得閒返香港就揸返呢架Benz。我呢一刻真係好touch......真心真係好想多謝佢......想咀佢一啖我拎咗佢條車匙之後，就撻着引擎。向住hku方向進發不過個油門好重，渣起上嚟好唔慣.....結果我要用啲時間去慢慢適應佢先習慣到但好嘅就係揸落去都幾舒服，唔怪得Daddy會鍾意呢啲歐洲車。比起我部100仔，部250E快好撚多。結果我就用咗成半個鐘頭先返到學校同泊埋車，之後行返去SU點知一到左SU個活動室之後，Oscar就拉左個女仔行黎我面前。Oscar：「喂勇哥做咩咁遲架？」我：「 sorry呀因為我今日有啲野做同埋塞車呀。所以咪遲咗少少囉。」Oscar：「算啦唔緊要，最緊要你嚟到就得架啦。係呀呢個女仔就係你嘅partner啦。好好咁照顧人啊！」當我望到個女仔時，佢具有清秀、可愛，令人神魂顛倒、傾國傾城既氣質，同twice個周子瑜個樣簡直係一模一樣。茶啡色既長中分直髮，深深嘅雙眼皮、水汪汪既大眼睛，粉紅既小嘴唇，身高165CM，34F既上圍，瘦底〈23吋腰圍〉，吹破可彈既白滑皮膚，42吋長腿，仲有係甜美既笑容。同我做Partner竟然係一個超級靚女，嗚啊！我諗除左佢之外，身邊應該冇其他女仔吸引到我。而且佢身上著住黑色T恤，深藍色牛仔短裙，再著到白色Converse波鞋，將佢既身材配搭得好完美。最重要既係，佢比我係有一種好強烈既親切感，同埋就係⋯⋯當初相遇Winnie既感覺好一樣。但唔知點解⋯⋯⋯⋯⋯我同呢個女仔好似係邊個見過咁⋯⋯⋯⋯唔緊要啦，反正而家識呢個靚女都係一樣架姐。Claudia樣貌圖：Oscar就向我地互相介紹：「嗱呢個係Aaron，呢個係Claudia。」Claudia好熱情同好嬌嗲咁對住我講：「Hi Aaron，我係Claudia啊！讀year 4 education架。係呢你今年year幾同讀咩major架？」一般呢啲靚女一定會好似偽ABC或者港女咁串串貢，但係Claudia比我既第一印象就冇呢啲野，反而我睇得出佢真係一個好純品好斯文既乖乖女。我：「我今年都係year 4啊，不過我讀LAW架。」Claudia：「嘩你好勁喎未來大律師。」我怕醜咁講：「邊係呢？」 Oscar：「好啦你地兩個咪係到耍花樣啦。過黎介紹埋其他人比你地識啦。」Oscar就向我地逐一介紹其他組爸組媽.......不過全部都係我啲Best friend（除左Claudia未見過之外），而我同其他組爸更加被人稱為「白龍王車隊｣，因為我地五個人架車都係白色，而且同佢地感情好深厚，猶如親生兄弟一樣。所以我一見到佢地就攬頭攬頸咁，唔需要再作任何介紹。不過我地五個人入邊，Donald同Stephy、Johnny同Joey、Wyllis同Charlene已經係情侶。得返我、Claudia、Steven、Kary唔係情侶。由於今年O Camp既預計人數都算多，所以分成5組（即係5個組爸同5個組媽）組爸有我，Johnny，Wyllis，Steven，Donald組媽有Claudia，Joey，Kary，Stephy，Charlene人物介紹：（組爸）Johnny：Year4 Journalism，係學生傳訊部個Captain兼足球校隊隊員。鍾意夜蒲同劈酒，人稱「老蘭食女王」。不過份人好重情義，成日都請我食嘢同教我昅女。Wyllis：Year4 Finance Econ，戴眼鏡。富家子弟，老豆係全港十大富豪首富之一。但份人好nice低調，鐘意睇股票同投資，而且眼光好準，每次炒股都會賺大錢。平時有咩投資都係搵佢幫手睇吓。Steven：Year4 Acct，由幼稚園到大學都同我一齊讀書。係我識左最耐同最好既Best fd，佢爹哋同我爹哋係世交，所以我哋認識左成20幾年。由細到大有咩唔開心都會同佢傾，不過佢好粗口爛舌，平時鍾意踢波，打機同挽車。Donald：Year4 Psycho，高大又大隻，全身都係肌肉。平時就鍾意踢波同埋做gym，係hku男子足球校隊隊長，過往亦都曾經代表港隊同南華踢青年軍。夢想係成為一個消防員。平時都係佢幫我操體能同做gym。（組媽）Joey：Year 4 business and econ。由細到大都係一個「尖子」，GPA長期都係「過3爆4｣。而佢係一個超級GD迷，幾乎所有BIGBANG同GD演唱會佢都必定出席。Charlene：Year 4 Marketing，身材高挑，擅長搞活動同上莊，係Faculty of Business and Economics Students Union副會長。好受男同學歡迎。Kary：Year 3 Japanese Studies ，係中日混血兒（爸爸係香港人，媽媽係日本人）。非常崇拜日本及美國文化。曾經擔任過政府高層既日本翻譯，佢同Winnie以前係中學同學黎，不過佢地兩個人既關係唔算太熟，只係互相知道對方係邊個。Stephy：Year 4 Accounting，中美混血兒。入大學之前一直都係美國土生土長（即係ABC）。性格好熱情同好鬼妹仔。鐘意一放假就會周遊列國。最後分組方面Johnny同Joey一組，Wyllis同Charlene一組，Donald同Stephy一組，Steven同Kary一組，而我就同Claudia一組，不過其實我都唔覺得意外，因為Oscar要Wyllis、Donald、Johnny佢地三個要同Charlene、Stephy、Joey一組，所以會有咁既安排，不過唔緊要啦！有個咁高質素既靚女做我既Partner，咩都抵返晒。經過一輪既認識同分組遊戲後，大家都好攰。之後Oscar同我地breathingOscar：「嗱大家今晚返去要諗好各自組既組名，之後就係群到Wtsapp我。下次開會就會講game同組仔組女d野架啦。今日開會就到此為止。」我地散會之後，Claudia突然間問我：「Aaron，你電話號碼幾多啊？」我：「9080x123，你呢？」Claudia：「好啊，我今晚再加你啦。因為我電話冇電啊。或者你不如拎部電話俾我，我入我個電話號碼俾你啦。」我：「ok啊！」我就拎左我部iPhone比佢入電話號碼，之後佢竟然話比埋佢facebook同ig我，仲幫我follow埋佢acc，睇黎呢個妹妹仔幾Open。Claudia:「那我就俾埋我個Facebook同ig你啦，比你留意吓我呀嘛！」我：「好啊！」呢個時候，我電話突然間響起。。我：「喂？」原來係我阿妹打黎。。妹妹：「死仔去左邊啊？？」我：「返學攞。而家準備走！」妹妹：「我係time quaure啊，你而家過黎車埋我走啦。如果唔黎呢你今晚就知死！」我：「唉！算啦。我車你啦！到再wtsapp你啦。」妹妹：「咁就乖啦！」我覺得做阿哥既真係好慘，成日都比阿妹恰.......當我好無奈嗰陣，Claudia突然好大力拍一拍我膊頭。Claudia：「喂你係咪去銅鑼灣啊？」我：「係啊。」Claudia：「岩啦你可唔可以車埋我啊？我要趕住去嗰邊啊！唔該你啦！」我：「難得有靚女叫到，好啦！」Claudia：「口花啦你！」於是我地行左去停車場到攞車。。。沿住干諾道同告士打道向銅鑼灣方向出發之後佢見到我架E250，好驚奇咁講：「呢部咪Benz黎？你架車好似好老咁喎。好少有後生仔揸呢啲老爺車。」我：「係啊？呢架車係我爸爸媽媽係我出世嗰時買架，之後一直keep到而家。我今日要用車所以咪問佢借住黎用先囉。係呢，你有冇考車牌呢？」Claudia：「嘩你都幾著重感情喎。有啊我係考棍波架，放假不時都有揸車。」我：「點解既？」Claudia：「因為我覺得唔係好環保攞。同埋我平時出街同返學都係搭巴士同地鐵多。」我：「你都幾慳皮喎。」Claudia：「當然啦。係呢我地個組名你有冇頭緒啊？」我：「諗到D既。不過Oscar話叫我地最好改返D唔好粗俗既名喎。驚D組仔組女會complain。」Claudia：「咁你諗到咩名未？」我：「多啦A夢隊啦，簡單又易記。」Claudia：「不過我鐘意比卡超同海賊王喎。」我：「唔係呢，多啦A夢好D。」Claudia：「我要比卡超。」我：「多啦A夢。」Claudia：「比～卡～超～」我：「好啦好啦我投降啦，不如一人讓一步啦。就改名【比卡超與多啦A夢啦】。」Claudia：「YEAH！！！！不過點解你要加多啦A夢既？」我：「因為如果你係比卡超，我就係多啦A夢啦。」Claudia拍我個頭：「吓。。。。。。咁奸矛架你。」經過一輪談天說地後，已經到左Time Sqaure。。。Claudia：「好啦我到啦，今晚返到去再WTSAPP你啦。拜拜！」我：「好啦咁。你記得小心D啦。拜拜！」Claudia咁就落左車，行左上去電梯戈邊。。。。。呢個時候，我阿妹又打黎。。。。妹妹：「喂阿哥你去左邊啊？到左Time Sqaure未啊，我同媽咪而家行緊落黎啦。」我：「我而家係的士站啊，你地過黎就會見到我架車啦。」妹妹：「得啦！我地黎緊架啦。」唔夠一分鐘之後，佢地就跳左上車。講返我妹妹先，佢細我4年，而家係DGS準備升緊中六。佢係學校裡面公認既校花（個樣同TVB童星莊錠欣一樣），樣靚身材正（165既身高，34D上圍，22吋腰圍同埋42吋長腿），而且係排球同游泳校隊，所以係學校好受歡迎，唔少其他學校既男仔都想追佢。不過如果熟佢既人就會覺得佢係一個癲婆，把口好賤格。更加係我地屋企既管家部部長，我呢個哥哥成日都要屈服係佢既威嚴之下。妹妹樣貌圖： 我：「媽咪，靚妹。你地又去銅記到掃貨啊？」媽咪：「係啊，阿仔。我地而家去接你Daddy。之後再去太古城。」我：「好啊。不過我地今晚唔返大圍嗰間屋住啊？」媽咪：「係啊，我地今晚開始會係太古城到訓架啦。同埋你姑媽又返左黎香港，所以佢就會住大圍間屋攞。」妹妹好惡咁講：「衰仔仲唔開快D？Daddy等緊我地架。」我反擊：「快緊攞，你再嘈既話呢就掉你落車吖啦。」妹妹：「你咪掉攞，我都未驚過。媽咪啊！哥哥又蝦我啦！」媽咪：「好心你地唔好咁幼稚啦，兩個加埋都40歲啦。」我地停左係公司門口，Daddy已經企左係門口到等我地就上左車我＆妹妹：「Hi Daddy。」Daddy：「Hi Aaron！！Hi Angela！！有冇聽媽咪話啊？」我＆妹妹：「有啊我地！！」Daddy：「咁就乖啦！今晚我地住新屋攞喎。開唔開心啊你地？」我：「開心，實開心架。」妹妹：「好野，我地有新屋住。可以日日望住個海食早餐啦YEAH！」媽咪：「不過哥哥以後就要車妹妹返學啦。」我：「。。。。。。。」我哋傾傾吓原來已經返到我哋嘅新屋---太古城咁樣開始咗我係新屋嘅第一晚經過一輪既梳洗同收拾，就開左我部MacBook聽下歌呢個時候，有個陌生既WTSAPP突然間加我我開部電話黎睇。。。「今日真係唔該晒你啊。下次我請你飲野啦。」原來係Claudia搵我。。。我：「唔使客氣！舉手之勞姐！」Claudia：「點得架？總之一定要請你架。」我：「好啦咁。」Claudia：「係呢你返左屋企未啊？」我：「岩岩返到。而家係屋企上下網聽下歌。」Claudia：「你聽咩歌先？」我：「冇啊聽緊林奕匡首（高山低谷）。」Claudia：「呢首歌最近好紅喎！我都幾鍾意聽。」我：「希望佢快啲係紅館到開演唱會啦。」Claudia：「我都想，如果佢有開一定去睇。」我：「你而家做緊咩啊？」Claudia：「頭先同我爹地媽咪去食飯，啱返到屋企。喂唔同你講住啦，我媽咪叫我啊。」我：「拜拜啦！」不過唔知點解好似搬左新屋之後就唔係好慣，雖然間屋大左, 買野方便左但係空氣就差左。雖然我大圍舊屋都方便，近火車站隔離。但論方便既話一定係呢到。或者我需要有一個"適應期"啦。突然間我電話響起左，原來係白龍王車隊既Wtsapp群組。Johnny：「勇哥你同Claudia好好傾啊？」我：「咩啊？」Wyills：「Claudia真係好撚正，勇哥你小心啲啊，你知啦啲組仔係一班怪獸黎架嘛。勇哥係時候要展示一下雄風啦。」我：「我冇話要同佢做人世？」Donald：「屌你仲扮野，你見到Claudia個樣面都紅撚埋喎！」我：「我爆比Stephy聽你移情別戀。」Donald：「唔好啦勇哥。我知錯啦！」Steven：「各位大佬幾時車聚啊！」Johnny：「係啊勇哥好耐冇見到架100仔啊！」我：「我架車收左皮啦！以後就坐地鐵返學啦！」Steven：「咁你頭先點返黎啊？」我：「揸我老爹架Benz返黎囉！」Donald：「唔緊要啦！你架車用左成廿幾年都要換車啦，咪比個機會自己換車囉！」Wyills：「勇哥打算換咩車啊？」我：「未知啊，但一定係棍波車。」Wyills：「同我一樣換FD2啦，一齊白色啦！我嗰部下個月就交車啦！」Steven：「FD2爽YY喎！可惜我已經有部露筍8代啦！」我：「咁你迫我換部掃把佬啦！」Johnny：「勇哥你認真架？你唔係豐田撚黎既咩？買部Altezza、Celica。再唔係換部Supra啦！」我：「單門車我冇咩興趣，四門車好似實際啲喎！而且我覺得係時候要換Turbo四驅車啦！」Wyills：「請問勇哥，你係咪睇岩左咩車啊？」我：「既然Steven買左露筍，咁我就買佢對家掃把佬！」Johnny：「你黎真架？買咩車啊？22B？S208？」我：「嘻嘻。。。兩部都唔係。睇岩左GDB。22B同S208太貴買唔起啊。始終預算有限。如果廿萬樓下都可以諗下。」Wyills：「爽啦GDB，你買歐洲車我地即刻Unfriend你！不過都係買白色啦！」我：「這是理所當然的！」Steven：「你條撚樣係都要同我作對！」Wyills：「買左記得車Claudia啊！不過都要車我地啊！」我：「好！」Steven：「好啦唔好阻住勇哥同組媽啦！各位我地O Camp見啦！」之後佢地就OFF左。我就順便攞張Yoga墊做下家居運動Keep下體能。

做完運動，聽到咁上下有d肚餓。於是行左落街買野食。由於我初初搬來，對呢度嘅環境都唔係好熟連去個7-11都要用Google Map同行左好耐先搵到本來仲諗住買個燒賣撈麵同枝道地綠茶啦。點知我去到比錢嗰陣，先知冇帶銀包，連八達通都冇帶嗰一刻我真係好瘀，好想搵窿捲啊。仲要比個收銀阿姨啤左兩眼，搵個人救下我呢個小朋友啦！呢個時候，有個女仔突然間幫我比埋錢。。。「唔該幫我計埋個男仔戈張單啦。」呢把聲好嬌嗲，好溫柔同好熟悉。。。點知我望一望.......嗚啊！！竟然係Claudia啊！！！個收銀阿姨同我講：「後生仔，你要多謝呢位小姐啊。要好好報答人地啊。」我同Claudia塊面即時紅左。。。然後互相對望。離開左7-11，我地企左係門口到食野同傾計「頭先。。真係多謝你啊！」「唔使客氣！就當我請左你啦！」「唔唔....係喎你又會係到既？」「我住呢到架嘛。你又會識黎呢到既？」「我都係住太古城架！」「吓乜咁岩既，你住邊座架？」「35座，綠楊閣啊。」「咦喂我都係喎！哈哈！！你住幾樓啊？」「19A同B啊，你呢？」「24樓D啊。不過我係到住左咁耐都未過你既？」「我新搬黎架，今日先搬黎呢到住。你係到住左好耐架啦？」「係啊，我由出世住到而家，都住左成廿年啦。所以我呢頭已經熟晒架啦。」「嘩！不過我對呢到唔係好熟。所以要靠你帶我摸索下呢到啦。連搵間7-11都用左好耐先搵到。」「可以啊！不過條件就係要你以後車埋我返大學啦。同埋呢要你日日請我飲野！」「好啊，一言為定啦。」「傾左咁耐都唔知你中文名係咩添？」「吓，唔好講啦！我個名好難聽架！」「唔制啊！！唔制啊！！我要知。我要知。我最多唔會話比人聽既！」「好啦！我叫梁智勇，才智個智，勇敢既勇。咁你呢？又叫咩名啊？」「雅晴，林雅晴啊。優雅既雅，晴天既晴。頂你個名都唔係好難聽姐。」「你都係叫阿晴啊，我阿妹都係叫阿晴喎。」「吓又咁岩既？咁咪可以認佢做我妹妹攞。」「你鐘意啦，下次有機會帶佢出黎同你玩啦。」「好啊！！終於可以有得同妹妹玩啦YEAH!!」「你冇兄弟姊妹架咩？」「冇架。我係獨生女黎架。屋企得我一粒女咋。」「咁你咪由細到大都冇人同你爭野玩攞？」「係架。屋企人由細到大都管到我好嚴架。雖然由細到大都冇人同我爭野玩，不過有時都好寂莫架。頂你好啦，有個妹可以同你玩。」「唉我個妹好煩架，成日問我攞錢同打我架。總之做哥哥真係好慘，日日都比妹妹恰。」「對住你姐，對住其他人唔會既。」「希望啦。如果有姐姐陪佢玩應該會好d既。」「咁女仔鐘意同女仔架嘛。呢個好正常啊！喂問多你一個問題啊。」「咩問題呢請問？」「你點解會讀LAW既？D人唔係話讀LAW會好辛苦架咩？」「哈哈！！都係睇興趣姐，其實我由細到大都好鐘意睇法律書同埋成日去法院到旁聽。再加上我讀LAW都係想用法律途徑去幫助d有需要既人，為佢地爭取合理既待遇。」「原來你咁有正義感架！你好man啊哈哈！！不過通常讀law出黎d人都係掛住搵錢同埋幫d有勢力既人走法律罅既。根本都唔係幫助d有需要既人。」「都係睇人姐，我覺得幫到人最緊要。係喎咁你呢？你又會讀education既？」「因為我好鐘意小朋友，覺得佢地好可愛。而我由細到大都想做幼稚園老師。希望將來透過呢個身份黎同佢地相處，令佢地健康成長！所以我咪揀左呢個系黎讀攞。」「啊估唔到我地兩個都同聲同氣啊！」「吓！邊似喎？」Claudia又拍我呢個時候，我地都覺得有d攰。再望下錶，原來已經係凌晨三時幾。「嘩乜原來咁夜架啦，我都要返去訓啦。」Claudia望住個錶講「係啦，我都要訓啦，行啦我地。」我地兩個一齊搭lift上返去，到左我戈層我同Claudia講拜拜。。。返到屋企就訓落張牀到，雖然好攰好眼訓，不過其實我一直都訓唔著。。個腦一直都係諗住Claudia。。。而吸引住我既除左係佢可愛既外表，迷人既香氣，更加吸引住我既係佢純真既愛心。。。雖然我唔知係咪對佢有好感，但係最少我地既距離已經近左一大步。可能呢d真係叫做。。。。。。緣份我係太古城嘅第一個夜晚，就係俾咗Claudia呢個識左唔夠12個鐘頭嘅女仔。話時話⋯⋯⋯雅晴呢個名好熟悉，到底我以前係咪見過佢呢？但唔緊要，而家識佢都係一樣架姐。

到左第二日朝早起身........一開wtsapp，就見到Claudia send左張相比我再打開黎睇下，竟然係我尋晚飲野既側面照.......佢再加多句：「我係咪影得你好靚呢？」哎啊佢竟然偷影我！！！我就打返：「唓都唔靚既，下次要偷影返你先得！！」唔夠10秒，佢即刻應返我：「你影到我先算啦，不過你影我唔到既hehe！！咦你而家做緊咩啊？」我：「冇啊岩岩起身啊我！！你呢？」Claudia：「我都係岩岩起身攞，而家同媽咪準備去中環行街飲茶攞。唔同你講住啦，拜拜！！」我：「好啦咁。咁你飲得開心d。」同Claudia傾完之後，本來自己想落去太古城中心到行下街食下野。點知換衫嗰陣，突然間有個wtsapp加我「Hi Aaron，我係Professor KC Lau啊，你而家即刻黎我間firm到見我啦！記得要著Smart Causal啊！」（Professor KC Lau係我地faculty既副院長｛同律政強人個KC Lau同名｝，亦都係著名既資深大律師，近呢10年從未輸過一場官司，而佢間firm亦都係全港四大律師樓之一）我突然間成個人硬晒..........以為有d咩大獲野發生......之後我即刻換左白色長袖恤衫，黑西褲同埋深啡色牛津鞋，gel埋個頭就出門口由於佢間firm係力寶中心，於是搭mtr出去金鐘用左20分鐘時間就到左佢間firm既地址我就搭lift上左去，到左40樓一出lift門口，就有個小姐行左過黎小姐：「你好係咪梁生啊？我係劉律師既副官，我姓葉。你可以叫我Cindy或者葉小姐。係呢你英文名係咩啊？」我：「Cindy妳好！叫我Aaron就得架啦！」Cindy：「呢個名唔錯啊。咁你咪好鐘意郭富城攞？」我：「都幾架，不過我冇佢咁靚仔啊哈哈！」Cindy：「你都唔係好差姐，係啊劉律師而家係會議室到見緊客，等佢出黎就帶你入去見佢啦。而家我就帶你入去你個位同埋介紹埋其他同事比你識啦。」之後佢就逐一介紹同事比我識......點知原來我學長Fred都係到，Cindy問：「你地兩個識架？」我：「係啊！Fred係我學長黎架。我地好fd架！」Cindy：「明白明白！咁Aaron你就坐Fred隔離啦！」我做個ok手勢，之後就坐低左落我個位到。我就問Fred：「死仔你係咪一早知啦？」Fred：「大佬我咩都唔知架，我淨係知副院長話今日會有個新同事加入我地間firm喎。估唔到係你囉。咦係喎你係大圍邊過黎啊？」我：「冇啦我搬左去太古城到住啦我。因為我姑媽返左黎香港做野，所以佢以後會住元朗戈間屋。再加上我爸爸媽媽而家調左去北角到返工同埋我個妹係港島到讀書，於是就買左太古城啦。」Fred：「有錢啦你！得閒帶我上去搗亂下。」我：「隨時歡迎。」Fred：「Aaron啊，劉律師叫你入去喎。」我：「ok!」之後我就入左去佢間房我敲門入去：「劉副院長你好！」KC：「Hi Aaron！坐啦！唔使客氣架！當呢度係你自己屋企就得架啦！要唔要試吓我親手沖既功夫茶啊？」我：「好啊！咁我唔客氣啦！」我地兩個邊飲茶邊傾計.........我問KC：「係呢點解你會叫我上黎既？」KC：「係咁既，我依家正式聘請你做我地律師樓既行政人員，同埋做我立法會私人助理。至於人工方面就唔會待薄你既。」我：「多謝副院長既賞識，不過我成績又唔係「尖子」同「學霸」個層次，亦都唔係學生會既高層。點解你會比呢個重任我既？」KC：「因為我睇過你之前interview既表現覺得好適合我哋公司所需要既條件同可以勝任到呢個職位。你知道嗎我哋間firm係全香港四大律師樓之一，好多所謂嘅學霸同尖子想入嚟呢度做都唔得。雖然你成績唔算係最優秀嗰個，但係講組織活動經驗同應變能力，你同Joel係最適當嘅人選。最後經過我同其他partner一番篩選之後，就決定請左你同Fred入黎我間firm做。佢都係早你兩日返工咋！」我：「多謝你啊副院長比機會我！！我會好好比心機做野架啦！其實人工嗰方面我唔係好著緊幾多錢，最重要能夠係到學到啲係課堂學唔到既野！」KC：「叻仔！我果然冇睇錯人啊！得唔得閒啊，一齊食lunch?」我：「好啊好啊。」跟住KC同Cindy講：「我同Aaron出去食飯， 下晝我地都唔會返嚟架啦。如果有咩Appointment嘅話幫我改聽日啊！」Cindy：「知道劉生！我再同你安排下聽日嘅會議啦！」KC：「唔該晒你先！行啦Aaron！」我：「知道啦副院長！」我哋離開咗律師樓，落咗去停車場之後上左KC部寶馬X5到（今年最新款）.........上左去馬會會所到食飯到啦我地..........我地兩個就泊好車，入左去馬會會所到。我：「嘩呢到好大好靚啊！」KC：「Aaron你係咪第一次入黎呢到啊？」我：「係啊！我咁大個仔第一次入黎呢d咁高級既地方。」KC：「嗱你比d心機讀書同做野就可以成日黎架啦！好啦我地入去啦喂。」我地入左去一間VIP房，坐左張4人枱。我諗極都諗唔明。。。。。。。。唔通仲有人黎？？？？？KC：「喂！呢邊啊！！」我望一望門口戈邊⋯⋯竟然係爹地媽咪我：「。。。。。。。。。」爹地：「冇啊阿仔你今日第一日返工啊，咪諗住同媽咪比個驚喜你攞！」我：「原來係你地兩個安排既。」媽咪：「其實呢我地同KC係大學同學黎架！而KC一直想搵個幫得佢手既人，咁岩你又係佢既學生，所以我同你爹地咪私底下推薦你攞！」KC：「其實都唔係嘅，主要都係Aaron做得野姐。如果一個人做得野嘅話我一定俾機會佢嘅。你係我世侄黎架嘛！」爹地：「係啊，時間過得真係快。咁就畢左業成廿幾年啦。」呢個時候，KC突然比左個信封我，叫我開黎睇下我打開睇下，原來係兩條掃把佬車匙，仲有張保險單，牌簿，HKMI既驗車報告，過戶通知書KC：「嗱比部車你揸，你轉頭同我一齊去攞車啦。」Daddy：「仲唔多謝副院長！」我：「多謝副院長！不過唔怕媽咪會查你架咩？」媽咪：「如果你冇提供非法利益比Uncle KC呢，我係唔會查你地兩個既。」KC：「你應得既，不過你要比心機讀書同做野啊！同埋架車唔係免費俾你架，到時出左糧你再慢慢供俾返我啦。我會係你人工到扣返架啦！」Daddy：「嗱阿仔到時記得車我同Uncle去遊車河就得啦。喂快D叫野食啦。」我地叫左四個Set lunch，有沙律、燒雞、羊架同雞蛋布丁呢餐應該係我有史以黎食得最開心同最貴既一餐。。。。。。。媽咪：「喂老公啊！我差唔多要返工啦！比心機做野啊！」爹地：「知啦老婆大人！阿仔今晚見啦！」我：「拜拜爹地媽咪！」而我就跟左KC去firm個停車場到攞我部新車去到83號車位，我地就停低左。我淨係見到一部全原裝白色，鷹眼頭燈既第九代，Subaru WRX STI泊左係到，請留意，呢部係Impreza既WRX STI唔係一般既STI系列，仲要係超級無敵旱有既Spec C Type RA-R系列，全日本只係有得300部限定，係香港好難會見到咁特別既WRX，聽講車價僅次於佢師兄22B，同期兄弟S204，當時新車大約五十幾萬左右。（不論新車還是二手市場）架車同以下呢架係一模一樣，只係出左香港車牌。車牌號碼好普通，不過唔緊要啦，反正我都會將架100仔既車牌號碼，留返係新車用。「呢架車已經轉咗名俾你爹哋㗎啦，我要去政府到開會先，你聽日記得10:00準時返firm啊！」KC話。「架車係你架？」我問。「架車係我個侄仔架，佢換左車咪放攞，我侄仔好錫車架，架車佢執好晒靚仔晒架先比你啦！咁岩你爹地知你想換棍波車，我咪同佢講話我有架車想放，佢見到試完之後就好鐘意。就即刻開左張Cheque比我落訂。好啦！你好好愛錫架車啊！」KC話。我同KC道別左之後，攞出GDB既車匙，按解鎖掣。上到車，架車同100仔好唔同，無論著車聲，比油聲都好唔同。好彩呢架車裝左Pioneer大面板藍芽車機，可以盡情聽歌。唔使我講大家都知，EJ20同4AFE既引擎點會係一樣呢？坐上呢架車就好似變左百米飛人咁快，一比油，哇屌，架車真係好撚RAW，睇汽車雜誌話RA-R係繼22B之後最值得擁有既一部掃把佬，原來係真㗎！咁起步就要比多啲油，始終呢架車係2公升，算係唔錯架啦！唯一唔方便既就要裝返個快易通同行車CAM，同埋要用鎖匙先打開到尾箱，同埋最唔好嘅係因為呢架車為咗偷輕完全冇隔音，冇扶手，車尾冇隔音棉，低扭都係一般般。放返好啲野，再睇下架車既Mileage，DLLM只係行左一萬一千KM，十幾年車黎講其實算超級低咪數，綜合黎講Condition好靚。然後我就揸左出去，見下午唔使返工，就出下去冷下車啦。今日點都要揸返夠本。出左停車場門口，去到太古廣場既巴士站，就見到Claudia一抽二袋喺巴士站等緊巴士，佢個樣好似好辛苦咁。見到佢今日一身白色長袖恤衫，牛仔褲，加對黑色既平底高跟鞋，好似啲氣質女神。我就停低係佢面前同hi佢。「Claudia！你係到既？」我話。「Aaron乜咁岩既？你換左掃把佬啊？唔係揸BENZ既？」Claudia用佢個招牌笑容回應我。「又唔係換車嘅，因為我之前架車劏左，所以咪換咗第二架囉。係呢你返太古城啊？」我問。「係啊！你都係啊？」Claudia話。「係啊！唔知你樂唔樂意做呢架車既第一個女乘客呢？」我話。「當然樂意啦！不過我想遊下車河先返去。你趕唔趕時間啊？」Claudia話。「好啊，反正我今日都冇野做。上車先啦！」我話。「YEAH！！終於有人車我返去玩啦！終於可以坐掃把佬啦！」Claudia歡呼。Claudia就上左架RA-R到，話時話Claudia真係識啲野，知道呢架車係咩牌子，一般港女都淨係識BENZ，寶馬等等，但係Claudia竟然知道SUBARU呢個JDM牌子，搞到我有啲意外。「係喎唔使接你媽咪咩？」我話。「唔使啊，佢同我爹地過緊二人世界。不如上山頂到行下啦。」Claudia話。「好啊！咁我地出發啦喂！準備好未啊？」我話。「我等你開車咋！」Claudia話。「我等你扣安全帶啊！」我話。我地兩個由公司出發，經紅棉道，山頂道上去。沿途附近有好多好大好靚既別墅。而架RA-R上山力水好夠，過彎可以咬住咁過。而且無論加速、平衡、過彎都好順暢，絕對係一架好車。不過因為車住Claudia既關係，所以我係慢慢揸算，費事比佢屌鳩我亂咁揸車。Claudia望左一望四圍既別墅，係到講：「喂呢到真係好大好靚喎！不過我地就算打成世工都冇可能住到呢到啦！」「係啊，呢到根本唔係我地級數既人住。同埋而家d樓價咁鬼貴，唔好話獨立屋啦！如果可以買到個單位黎供都已經好好架啦！」我話。「不過呢我信只要肯努力終有一日可以買到呢到。我絕對唔會好似「有樓有高潮」個Seasun咁，等男人送層樓比我住既！」Claudia話。「比d心機，你一定得既！」我話。「你都係！一齊加油！！」Claudia話。不經不覺，我地已經到左山頂個觀景台。望住維港兩岸既風景，同埋有個美女陪我，簡直係人生一大樂事。「你以前成日上黎架？」我問Claudia。「係啊，我以前個男朋友之前成日帶我上黎。不過分手後就好少上黎啦。係呢你有冇拍拖啊？」Claudia話。「有啊，以前中學戈陣曾經同個女仔拍拖。大約同佢拍左三年到啦。我開頭真係有諗過第時同佢結婚生小朋友架！不過佢之前因爲交通意外離開左呢個世界，連佢最後一面都見唔到。自此之後為左懷念佢，所以我就冇再拍過拖啦。」我邊講，開始眼濕濕........「對唔住啊，無意中勾起你d傷心事添！」Claudia好內疚咁講。「唔緊要啦！我知你冇心既。都隔左咁耐攞。既然每個人既命運都唔同，就應該接受現實。有時係到諗冇左佢好似失去一切，不如諗下同佢一齊既開心日子啦。」我安慰返Claudia。「我同意，做人應該向前望。唔應該一直被包伏束縛住。」Claudia話。「你想唔想聽我同我女友既故事啊？」我話。「好啊！」Claudia話。我就講關於我同Winnie既故事比Claudia聽⋯⋯呢一件事，至今我都耿耿於懷，無法放下。

我同Winnie點樣識架呢？就要由五年前有一次係聯校活動到講起！當時我仲係一個中四既學生。。。。。係學校學生會文康部副部長嗰時因為我地學校要係童軍中心要同女拔要搞聯校活動，所以學生會就派左我去開會去到童軍中心個陣，我見到有個著女拔校服既女仔真係好靚。而且佢身材都唔錯。最重要佢有一種弱不襟風，好想男仔去保護佢既氣質，個樣好似全智賢。（即係來自星星既千頌伊）當時既我都幾內向，基本上除左我媽咪同妹妹之外好少同其他女仔接觸。所以係開會期間都冇咩同個女仔交流開完會之後我打算出去買野飲，點知見到個女仔原來㩒緊野飲。不過見到佢拎住散銀包搵黎搵去，應該係唔夠錢於是我就用八達通去幫佢比埋錢個女仔好似當我救世主咁多謝我「嗱請你飲啦！」「點得架！不如下次我請返你啦！或者我爭住你先！」「請你飲就請你飲啦 ！係呢佢地走晒拉喎！你仲未走既？」「唔想走住，同埋而家係放工時間啊！想夜少少先走！係呢點稱呼你啊？」「我叫梁智勇，你可以叫我做Aaron！」「我叫關嘉穎，你可以叫我做Winnie！」就咁樣我就開始同Winnie識左，後來我地係活動完左之後就成日約佢去街睇戲食飯。兩個月後我地兩個去石澳玩個陣就同佢表白左。雖然表面上我份人好似玩世不恭，吊兒郎當咁樣，但係其實我真係好驚好驚比女仔拒絕。點知Winnie就一口應承左做我女朋友，仲話我除左佢爹地媽咪之外就係對佢最好既男仔。WOW！我終於出Pool啦！YEAH！！！同Winnie拍左拖之後，雖然佢有時會嗲下我，但係呢個女朋友都好識DO！食野基本上都AA制，買野都係買D平野。好識為我著想。而且雙方既家長都對我地兩個既印象都幾好，我地一齊既日子都好甜蜜冇嘈過交。講真啦其實上天真係對我不薄，有一個樣貌與智慧並重既女朋友，我真係好感恩。有時係到諗到底我地兩個會唔會結婚生仔。。。到左我地拍拖既第三年，亦都係我地做大學生既日子。我攞住手上既DSE成績單，以及JUPAS放榜名單，我竟然入左HKU法律系。簡直係人生中最美好既事。而呢啲天大既喜訊當然要同Winnie講架啦。「B，我考到HKU法律系啦！你考到邊間U啊？」「我。。。爹地媽咪要我去英國讀書啊！」Winnie喊晒口對住我講「點解啊？我地咪要一齊入同一間U既？你做咩唔遵守承諾啊？」雖然我好嬲Winnie唔守承諾，但係我其實知佢都唔想，所以我好快就冷靜落黎，冇發佢任何脾氣。「咁你幾時走啊？」「如無意外既話，應該下個星期就去啦，你唔好咁傷心啦！到時你可以黎英國Exchange，同我一齊讀書架嘛。到時我地可以日日見面，一齊自駕遊啦！」「好啊！不如呢一個月我地日日都要過得開開心心，要盡情咁玩個痛快。」Winnie答應左我既要求係呢一個月，我地日日都出去玩，有時會踩下單車，去下離島或者澳門，台灣旅行，甚至將自己既第一次奉獻比對方，呢段日子我地過得好Sweet，但係我個心真係好唔捨得。好驚以後都見佢唔到。有一日，行到一間賣古兩衝程既電單車行，見到有架NSR250既電單車係到寄賣，我同Winnie第一眼見到嗰架車時，就好鐘意架車。奈何當時我未考到26同46車牌（等緊排期），而且都要成五萬幾蚊。「B啊！架電單車好靚啊！」「不過我同你都未有車牌，女仔揸呢啲車又危險。而且價錢都幾貴。」「我只係叫你買黎車我咋嘛！我咁細粒唔會揸呢啲車既！」 「總之我應承你，我考左電單車之後就買架呢架車，到時等你返黎香港之後就車你。」「好！」到左Winnie要去英國嗰日。。。我呢個男朋友就一早去佢屋企打點左一切，而佢父母、家姐亦都好識做。專登分開坐兩部的士，等我盡量爭取多啲時間去同Winnie相處。去到機場，Winnie既父母幫佢去Checkin，而我就趁呢個時間要好好咁陪佢架啦！同時，我也不禁流下眼淚，而Winnie亦都不斷安慰我。「傻豬，我地好快會見架啦！你係男仔黎架！要堅強啲！」「應承我，去到嗰邊要好好照顧自己！比心機讀書啊。到時一放假就過黎英國搵你啦。」「好！一有時間我同你就會Facetime同Wtsapp。你都係啊唔好咁低B啦！考到車牌後要車我行勻港九新界啊。You take care ok？」Winnie比左個Goodbye Kiss我，然後佢就慢慢隨同佢父母、家姐入左閘。一步一步離我而去，我亦都忍唔住流淚。https://www.youtube.com/watch?v=M7Y3EyVipPI「原諒我好嗎　今天告別   　你那誓約依然動聽 　其實我期望愛一世 　地老天荒愛未停 　不要問為何離去 　一切恨愛怎可解釋應不應 　如何後悔或更多心碎 　縱捨不得都放開一切」 入咗大學之後，我就好積極咁樣上莊、讀書、做PT，識咗好多個同學仔。咁做係希望令自己更加充實，時間可以快啲過。當然我應承咗每一日都要同Winnie wtsapp，記錄一下我哋最新嘅近況。同時我亦都考左26同46車牌，亦都儲到錢買左嗰架NSR250電單車。見到Winnie係英國變靚咗，開朗左。我就知其實佢去英國讀書未必唔係一件好事。同時，我應承左Winnie要申請Exchange到英國同佢一齊讀書，所以我就搏命咁樣爭取Exchange既Quota。而上天都對我不薄，係我一番努力之下，HKU終於批准我Year 2可以Exchange到英國既申請。正當我喺到點樣同Winnie係英國雙宿雙棲嘅時候，有一件好不幸嘅事發生咗係我哋身上。同時呢一件不幸嘅事，將我哋永遠咁樣從此天人永隔。就係我出發前兩日，我收到Winnie家姐既長途電話。我聽得出佢個表情係好傷心。「Aaron。。。」「家姐做咩事啊？」「Winnie。。。。。出咗事呀！」Winnie家姐喊晒口咁講我聽完之後，我成個人變得好突然、震驚、難過。因為始終我唔相信呢件事係真嘅。而家諗返個天父同月老叔叔真係好殘忌，話隨時沒收就沒收返我既最愛。「點解。。。會咁架？？？到底發生咩事呀！」「佢。。今朝。。同一班同學去旅行，發生咗交通意外。醫生話佢頭先中午十二點。。。已經唔得啦！」聽到呢到我已經泣不成聲，而呢個時候爹地媽咪見到我變得好傷心就喺度問我發生咩事，而妹妹就即刻同我講屋企有好大隻飛蛾飛埋黎。結果我真係忍唔住喺度喊，佢哋見到我咁嘅樣，都知深知不妙。點解。。。你要咁快離開我？點解。。。呢件事要係發生我身上？你應承過我要等我車你遊車河。。。應承過我要同我結婚生小朋友。。。點解你唔等埋我。。連你嘅最後一面都見唔到。。遙遠的她　不可以再歸家我在夢裡卻始終祇有她遙遠的她可知我心中的說話熱情並無變那管它滄桑變化兩日後，我啟程前往英國。一方面陪同Winnie家人處理Winnie既身後事，另一方面就係要搞埋Exchange既入學手續。順便比呢個機會調整下自己既心態。 我一邊幫Winnie收拾遺物嗰陣，一邊同佢屋企人傾偈。但係佢哋好似好睇得開咁樣，話Winnie只係返到天父既身邊。當我問佢哋Winnie臨終前同佢地講嗰啲咩嘅時候，佢哋只係同我講叫我好好咁樣生活落去，同埋搵一個俾佢更加好嘅女仔，然後好好咁樣對佢。同埋叫我有時間就去英國探下佢地。到咗Winnie出殯當日，天空很藍，冇乜風同雲，係會令人一個出去遊玩嘅日子。佢著住白色長裙，好安靜咁樣躺在棺木中。無病無痛咁樣離開我地。而我亦都收起哀傷，係瞻仰Winnie遺容嗰陣儘量為佢強顏歡笑。因為我識嘅Winnie係一個好樂觀好堅強嘅女仔。如果佢依家見到我咁傷心，佢亦都一定唔會開心。如果真係有咗死後嘅世界，咁嗰個世界可能就會係某個人嘅心裏面。而Winnie就會係我心裏面永遠都唔會消失。由於Winnie全家人都已經移民英國，所以佢嘅骨灰就安放喺當地既墓園。係英國嗰個半年Exchange裏面，基本上都係圍繞學校、佢屋企同親戚嘅屋企。係之後嘅日子，我就好俾心機讀書，識到好多朋友仔。有時就照顧下Winnie既父母，唯一冇做嘅係同第二個女仔拍拖，因為我真係好驚下一個女仔會好似Winnie咁樣離我而去。Winnie，多謝你係我生命中出現！你放心啦我會好好照顧自己㗎啦！唔會自暴自棄！

鏡頭一轉，返到黎而家上次提到我同Claudia係山頂到談天說地，我就分享我同Winnie既點點滴滴比佢，而Claudia就樂於聆聽。呢個時候，我地個wtsapp同時響起。原來又係我地O Camp個wtsapp群有新訊息。Oscar：「嗱今年既組仔組女名單同時間地點已經confirm左。唔該各組既組爸組媽麻煩跟住張list聯絡返各自既組仔組女，叫佢地戈日一定要準時到。同埋叫佢地帶齊返所需要既野。」時間：8月10日 8:00---8月11日 1:00地點：HKUNOTED：記得大家要著輕便既衫褲我地所有組都講左ok之後。我就開左一個屬於我地既O Camp Group《比卡超與多啦A夢》隊啦，再加返Claudia同埋所有組仔組女落去。「嗱你就負責聯絡d組仔，我就負責聯絡d組女。」Claudia就同我講。「你驚我做獸父啊？」我問。 「都唔係既，始終女仔同女仔玩個效果會好d。不過如果你係獸父，咁我咪做慈母balance返攞！」Claudia話。「咁今晚就打比佢地，之後約佢地出黎。」我話。「好！」Claudia話。「不過我要夜晚放工之後先得。」我話。「放工？你返咩工啊？」Claudia話。「都係d文員仔姐」我話。「都幾好啊，起碼有人工啊！！」Claudia話。無啦啦我電話又響，原來又係妹妹打比我......唔使諗一定係催我食飯啦！ 「妹妹，咩事啊？」「阿哥啊，媽咪叫你返去食飯啦。」「好啦！我轉頭返架啦！」我收左線，Claudia就問我咩事。我就話妹妹叫我返去食飯。「嘩乜原來咁晏架啦！我都要返去食飯啦！車埋我返去啦！」Claudia望下個錶。我地兩個一齊揸車返去.......原路落返山。 我一邊揸車，Claudia好似諗緊野，見佢諗到好投入，我就唔打擾佢專心揸車啦。「Aaron啊！」Claudia突然叫我。「咩啊？」我話。「呢架車係咪叫咩RA-R啊？」Claudia問我。「你又識既？又知呢架叫RA-R。」我驚奇咁問。「冇啊，之前上網見過有呢款車STI，又分普通版，S204同RAR。同埋呢款車車頂有個小氣窗，同埋白色18吋鈴，又冇咩隔音。同普通STI唔同。所以我就大膽假設呢架就係RA-R啦！」Claudia就好似汽車專家咁講，搞到我有啲意外。「你屋企開車行架？」我打趣咁問Claudia。「唔話比你知，等你心思思。不過下次有機會借黎冷下！」Claudia話。「好！」我話。臨返到屋企門口前，我就打比我爹地問佢係唔係將架車泊返屋企，因為我張泊車卡未改返車牌Number 。「喂！爹地啊我架車係咪泊出面停車場啊？」「唔使泊出街，你照泊返屋企個車位啦！我已經同個保安講左啦！用返你個舊車牌啊！」於是我同Claudia一齊將架車泊返去我個車位到「喂原來呢兩個位係你泊架？」Claudia問我。「係啊，做咩啊？」我問。「我爹地媽咪架車泊你地對面架。」Claudia指住斜對面架白色豐田Prado四驅車同白色全原裝富士GC8個位。豐田Prado：白色GC8:「嘩，架車好靚喎！」我話。「你嗰架都唔係好差姐————」Claudia揶揄我。「你都幾識講嘢。」我串返Claudia。「你仲講吖嗱，落車啦！幫手拎野呀唔該。」Claudia話。我於是幫Claudia落車拎野，不過佢都幾多嘢拎。我諗女人係天生購物狂係冇錯㗎啦。但好彩我冇打開RA-R啲車尾箱，如果唔係整污糟咗人哋啲嘢就唔好啦。點解？因為呢架車除咗要用鎖匙開車尾箱之外，為咗偷輕連隔音棉、地氈都欠奉。話就話頭輕姐，始終覺得呢啲車裝返上去好睇啲嘅，遲啲叫沙皮狗幫我上網別Bid下有冇GDB既隔音棉地氈，裝飾一下個車尾箱。「幫你拎埋上你屋企啊。」我話。「好啦咁！今日真係多謝晒你呀！」Claudia話。我哋一齊搭lift上左Claudia嗰層，跟住佢就攞鎖匙開門。就一齊入咗佢屋企。諗住就係擺低啲嘢就走啦，佢就叫我入埋黎。入到去，雖然佢屋企比我屋企細得多﹝我係兩個單位打通，佢係一個細兩房單位﹞，但係有一種好溫暖既感覺，置身一個兒童樂園。「原來你屋企都幾靚喎，感覺好warm同埋好似小朋友屋企咁。點解你屋企咁多公仔嘅？」我話。「係呀不過好亂啊哈哈！呢隻係我朋友我送俾我架！係呢你屋企係點架？」Claudia話。「大你小小咁啦，不過我屋企好多古董野。你未必會鍾意。同埋我屋企好亂架。」我話。「咁呀下次一定要來你屋企搗亂下啦！」Claudia話。「無任歡迎！好啦唔你講住啦！我夠鐘返屋企食飯呀。有咩今晚就係wtsapp到傾啦！」我話。「拜拜！記得呀聯絡班組仔啊！」Claudia話。「得啦！」我話。我同Claudia告別左之後，搭lift落返我屋企。唔知點解一諗起Claudia成個人都會好興奮，不斷咁偷笑。我：「我返黎啦！」爹哋：「阿仔你返黎啦！你媽咪知你今日第一日返工就煮左你最鐘意食既魚蝦蟹啊！」妹妹：「係啊我都有份整架！」媽媽：「阿仔你快啲幫手開飯啦！」我：「知啦媽咪！」我地整理好之後，就坐埋一齊食飯今餐亦都係我地係新屋食既第一餐飯爹哋：「阿仔今日係咪好suprise呢？」我：「係咪你安排架？」爹哋：「又唔係既！最緊要你做到野姐！」媽咪：「阿仔你今日返工點啊？」我：「幾好啊！原來Fred同我一齊返工！好多都係我既學長學姐！」媽咪：「咪幾好！以後你地兩兄弟可以一齊拍拍住上！不過你好好珍惜呢個機會啊！機會唔係成日有㗎？You get it!」爹哋：「架車點樣啊！OK嗎？」我：「OK啦！幾好揸啊！比以前部車有力好多。」爹哋：「好啦！架車我已經攪好晒手續㗎啦！陣間我陪你一齊落去換返個你個AL車牌，同埋你返學先用車啦。如果返工就唔好揸啦，因為嗰附近泊車都幾貴㗎。」我：「知啦！我平時都係諗住搭mtr返工算啦。費事晒油錢同泊車錢。」媽咪：「好啦快啲食飯啊如果唔係凍晒啲餸啊！」食完飯之後我就返咗入房，之後就開始打比班組仔。打打下嘅途中，Claudia wtsapp我：「喂你打俾班組仔未啊？」「啱啱食完飯依家開始打。」我話。「你咁慢㗎，一早打晒啦！」Claudia話。「你咁快嘅？」我話。「我哋做嘢要講效率㗎嘛！快啲打啊！我全程會昅住你呀！」Claudia話。「Yes Madam！」我話。「喂講樣野比你聽啦！」Claudia話。「咩事？」我問。「原來呢我有個學妹係我地個team架，仲要係住我地樓上添！到時介紹比你識啦！」Claudia話。「咁開心！邊個黎架？靚唔靚先？」我話。「你咁快想食人地囉！不過佢已經名花有主所以你唔好諗啦！快啲打比班組仔啊！」Claudia話。「知啦！」我話。「你打完再話俾我聽啊！」Claudia話。「OK！」我話。我打完比班組仔之後，Oscar wtsapp我：「聯絡左俾你班組仔未啊？」「我啱啱打完啦，諗住過兩日就佢哋出黎同埋講解下啲嘢！」我話。「Good！要做一個負責任嘅組爸知道未！唔好成日掛住食啲組女啊！」Oscar話。「我先唔會！我都唔係啲咁既人。」我話。「哈哈！你同Claudia相處成點啊？」Oscar話。「幾好呀我哋！」我話。「咁就好啦！人哋係教育系女神嚟架！要好好咁對人哋嘅知唔知呀！」Claudia話。「講左去邊啊？其實係咪你刻意安排先？」我話。「哈哈俾你發現左。其實呢因為之前你嗰幾個friend一齊問我有冇得報O Camp組爸。不過最後得佢地四個報，但因為組媽嗰邊已經有五個女仔。於是佢哋就同我講話叫埋你一齊去做組爸囉。」Oscar話。「你對我真係好嘅啫。」我話。「客咩氣呀你幫我我幫你嘅啫！係呢你係咪搬左新屋啊？」Oscar話。「係啊！而家會長期留係太古城住。」我話。「咁你大圍間屋係咪賣左啦？」Oscar話。「冇啊因為嗰到係我間祖屋黎，所以我過年過節先會返去住。」我話。「Oh原來係咁。下次上黎你屋企打機先得。」Oscar話。「Anytime啦！不過我呢排開始返工所以要夜晚或者星期六日先得。」我話。「好啦！你返咩工啊？」Oscar話。「我faculty vice－dean 間firm啊，今日先開始返。」我話。「KC Lau啊！好野黎架喎！比心機！我要睇下你班好兄弟搞成點先，到時O Camp再傾。」Oscar話。「好啦！到時見啦！唔好set啲淫game比我地玩啊！」我話。「知啦！」Oscar話。我同Oscar wtsapp完之後，就同爹地落左去停車場到換返我個AL車牌同放返新既牌簿、行車證、保險、同之前係100仔拆落嚟嘅車cam落GDB到。見到換返係我熟悉既AL車牌， 有一種說不出的親切感。話時話2007年既車上返一個60年代既車牌都幾型棍。「啊仔你架車正嘢啊！你好好愛惜佢啊！」爹地話。「多謝你呀Daddy！」我話。「那車就幫你換咗啦！快D好溝返條女啦！」爹地話。「又講左去邊啊？」我話。爹哋：「嗱阿仔你唔好怪爹哋長氣啊，你都成廿歲人架啦係時候要搵個女朋友架啦。講真嘉穎都走左咁耐啦你唔係諗住成世做王老五啊？係可能你而家可能覺得冇乜野，但當你過多幾年之後真係冇心機玩落去架啦！到時你一個人擔住支拐仗行路真係好淒涼架。」「我知。。。。但係我真係放唔低Winnie啊！同埋我而家仲未搵到一個適合我既女仔。」我話。唔知點解一講起Winnie，我突然間個心好唔舒服「你一定搵到既，呢個世界咁大！趁你而家最後一年識返個女仔啦！到時你grad左出黎做野先識就難啦！你記唔記得大學生要做既五件事啊？」爹哋話。「我都仲記得既，住HALL，讀書，拍拖，Part－time，同埋上莊啊嘛！」我話。「嗱你其他四樣你就齊晒啦，只係差拍拖未做咋！加油啦我唔你休息啦！好啦整完就返上去瞓啦！」爹哋話。我哋搞掂好晒之後就返咗上屋企。。。我拎起部手機，原來係Claudia wtsapp我：「搞掂未啊親愛既組爸？」「我搞掂啦親愛既組媽！」「Good！你諗住約佢地去邊到啊？」「冇啊！諗住係學校附近或者係市區啦。」「不如旺角啦！我知最近行人專用區開左間Nana Cafe。聽講嗰到食野都幾平，就嗰間啦！」「OK啊！就後日啦！我係個group到講聲先！」我就係屬於我地個O Camp wtsapp group到打左後日既meeting，之後大家話OK今日我覺得真係好莫名其妙，突然間faculty副院長KC叫我返工，之後突然間又比部RA-R我用，同埋我竟然會將我最唔開心既野話左比Claudia聽。但係佢岩岩先受完情傷，唔好諗啦！或者我同Claudia只不過係朋友同拍擋咁解。同埋我真係未接受到新既戀情。

兩日後的早上.....我就一早起身做下運動，之後就梳洗同換左件淺藍牛津長袖恤衫（摺袖），黑色西褲同啡色皮鞋，再拎埋個公事包就行得。一入到lift，就見到一個同我差唔多高，好似陳法拉既女仔企左係我隔離。個女仔長頭髮｛染咗少少啡色｝，著住件無袖既灰色低胸背心，白色熱褲同白色NMD波鞋，而且身材好高挑同纖瘦。但係上圍冇Claudia咁豐滿。不過睇落都有32C，身高大約有170，而長腿有43吋。個樣超似泫雅。唔知係咪Claudia講嗰個鄰居呢？不過我淨係懷疑，冇採取到進一步既行動。萬一唔係嗰時我咪好撚柒。之後我地就出左lift，然後自己去左坐地鐵返工。返到firm，Fred即刻拉住我......「喂死仔尋日去左邊啊？」我：「尋日同KC出左去做野，之後冇返黎啦。」Fred：「你就威啦！一返工就跟住大老板周圍威！」我：「我係去做野架！唔係去玩架！」（我冇同佢講KC比左架車我，以免招搖）我地傾傾下既同時，Cindy突然叫我，話副院長搵我我行到入去.....見到副院長坐左係到KC：「你返黎啦Aaron，嗱呢份呢就係表決《高鐵一地兩檢》法案，你幫我作份講稿出黎，lunch time前交比我，有咩唔明就問下其他同事啦！駁唔駁到政府就靠你啦！」我睇過之後，好彩平時都有留意下d社會時事，所以都唔係好難作。經過一個鐘頭既努力，終於係lunch time前攪掂。交完野比副院長，開頭我真係好驚比佢彈回頭，但係佢就然話我寫得幾好同貼切，叫我繼續努力。之後我就出返去做其他野。話咁快又到左lunch break。一入Lift，見到Steven。原來佢係我公司樓上間會計師樓到返工。咁擇日不如撞日，大家都冇飯腳，就約埋一齊食飯啦！見大家都有成兩個鐘Lunch Break，就走去䐁王到食飯。之後我地兩個行到䐁王門口，好彩唔算太多人。所以我排左唔係好耐就入左去。我叫咗個赤王，Steven就叫左個黑王雖然好貴，不過都幾好食。我地邊食邊吹水，由於我地兩個平時太熟既關係，所以我地兩個講野都會粗口爛舌，唔需要客氣。Steven：「喂你係咪搬左去太古城啊。」我：「係啊！住正你對面啊！」﹝對面既意思即係康怡花園﹞Steven：「岩啦！喂你真係決定唔買部露筍做SUBARU撚啊？」我：「係啊！」Steven：「咁睇岩左車未啊？」我：「車我都買埋啦！前日同我爹地攞左車，係白色RA-R。過戶手續全部攪掂晒。」Steven：「屌你條仆街仔，幾錢啊？」我：「唔係好多姐，15蚊。平撚過你部EVO 8成5蚊雞。」﹝蚊即係10000﹞Steven：「大佬我嗰部有改裝㗎，淨係改裝料都成20幾萬啊！你嗰部掃把佬一定係全原裝㗎啦！」我：「係呀！不過我都唔諗住大改！都係平時用嚟代步用就算！或者少少野就算！」Steven：「都啱嘅見你以前嗰部100仔都冇改，只係換咗條鈴。大改好似唔啱你嘅Freestyle！」我：「基本上原裝包圍已經好靚㗎啦！只係換返套鈴同改少少野就算啦！你估個個好似你咁MK咩？」Steven：「係嘅係嘅！你O Camp嗰度搞成點啊？」我：「今晚約佢哋出嚟囉。係呢你嗰組呢？」Steven：「我約咗佢哋出嚟啦，好彩大家都傾得埋。啲組女真係會當我好似老豆咁拜。係喎你個Claudia點樣啊？聽講佢好似都係住你嗰頭喎，你仲唔係近水流台？」我：「咩我個Claudia啊？我地只係parter黎咋！況且人地已經有男朋友架！」（我冇同Steven講我同Claudia住埋同一座大廈，：「如果唔係既話我真係PK啦！）Steven：「你個死仔唔好同我講你對人冇意思啊！嗰日明明見到你兩個係到打情罵俏！仲傾得好開心喎！不過你地真係好襯。」我：「hey你眼花姐。你個Kary又點啊？」Steven：「唉！佢真係好MK囉。個日仲要著住件露臍背心同熱褲係咁show佢條事業線同長腿。搞到我地個個隻眼都凸左出黎。」我：「咪幾好囉益左你！」Steven：「最弊就係佢唔彩我，淨係係到姣d組仔，好似成阿媽掛住湊仔，唔理個老公咁。」我：「咁你咪好瘀？」Steven：「都幾架，搞到我冇晒地位咁。」我：「要諗諗計喎。如果組爸係team到冇地位都幾大獲喎。」突然間我電話響，原來係Claudia打比我Steven見到，佢就話：「你個Claudia打比你啊？」我：「多事啦你！」我就行出街到聽電話，費事Steven又八掛我：「喂Claudia搵我咩事啊？」Claudia：「Hi Aaron! 你做緊咩啊？」我：「我同Steven食緊飯啊。你呢？」Claudia：「我湊緊我表弟表妹啊。你食咩啊？」我：「䐁王啊我食緊。你今晚諗住幾點去啊？」Claudia：「嘩你都幾有錢喎食䐁王？我應該由屋企直接去啊。同埋要等埋我學妹一齊出。」我：「咁你不如等埋我，因為我要返屋企放低啲嘢先出得，之後大家就一齊出啦。」Claudia：「咁好啦！返到去就wtsapp我啦！」我：「好啦！今晚再講啦。」Claudia：「返工唔好蛇王啊知唔知？」我：「知道啦！我估我係你咩？」Claudia：「訓覺啦你！你夠膽再講多次？」我：「好啊蛇王妹蛇王妹蛇王妹........」Claudia：「你今晚就知死！！好啦唔同你講啦！拜拜囉喎蛇王仔！」我：「拜拜啦蛇王妹。」我就cut左線，Steven拍我膊頭：「死仔你仲唔係同人打情罵俏？」我：「緊係唔係啦！我地傾公事咋嗎。」Steven：「你地兩個曖昧就曖昧啦！好啦唔同你玩啦！快d鎊水啊！要返工架！」我：「得啦！而家科水比你！」我地比完錢，之後就行返力寶中心。Steven:「喂死仔有留意你一樣野好耐！」我：「有嘢你就講啦！」Steven：「你呢幾日好似開朗左好多咁喎！」我：「係咩？」Steven：「你係咪終於放得低Winnie啊？」我：「唔知呢。咁做人始終條向前望架嘛！唔可以一直活在過去架！」我哋下傾下傾下終於返到公司好在KC今日淨係叫我做《高鐵一地兩檢》法案，所以下晝都係做下d濕碎野就準時放工。一出公司門口，Claudia就wtsapp我Claudia：「喂放工未啊？」我：「岩岩放工啊，你又知我放幾點既？」Claudia：「估下咋喎，但竟然比我估中咗喎哈哈？我係咪好叻呢？」我：「係啦知你勁啦！我而家搭地鐵返黎啦，半個鐘頭後停車場到等啦。」Claudia：「好啦你返到黎就call我啦。」我：「ok，我入閘啦。陣間見啦！」放工時間既地鐵，簡直係一個人間煉獄....... 你需要有一個獨特嘅搭地鐵技巧先可以順利上到車結果最後我用左15分鐘嘅時間由金鐘搭地鐵去太古站我一返到屋企樓下，媽咪就whatsapp我：「 阿仔我今晚同你爸爸同妹妹出去食飯你自己搞掂。」算啦，反正我今晚約咗Claudia同班組仔組女食飯我就返咗停車場到攞返我架掃把佬，拎出車匙，解鎖架車。當然首先開下冷氣先，好彩RA-R冷氣夠凍，如果冇冷氣嘅話我即刻劏左佢。之後就whatsapp Claudia⋯⋯⋯我：「我到咗停車場啦喎你係邊度啊？」Claudia：「我咪就係你面前囉傻佬，你既兩點鐘方向啊。」於是我就望自己嘅兩點鐘方向，就見到Claudia同個女仔傾緊計個女仔睇落好似好熟口面咁於是我再望多兩眼啦，原來係我今朝見過嗰個女仔真係估唔到原來就係Claudia講既鄰居同學妹黎而Claudia今日就著住件淺藍色T，黑色迷你裙，粉紅色NB波鞋同揹住個黑色anello書包，真係好有一種乖乖鄰家女孩既feel，同佢個學妹真係好唔同。於是我就叫佢哋兩個上車Claudia坐副駕駛座，而佢個學妹就坐後座跟住Claudia就對住我哋互相介紹：「呢個係Aaron，呢個係Miki啊。」我：「Hello Miki，我係Aaron啊。」Miki：「Hello，咦你好熟口面喎！我哋係咪今朝搭lift見過架啦？」我：「係啊，原來就係你啦哈哈！」Miki：「不過你今日都著到成個Business Man既，以為你已經出黎做野添。」我：「唔係，我year 4架。其實我都唔係好老姐。」Claudia：「Miki你有所不知架啦，人地係讀Law架，係高材生嚟架。」Miki：「嘩乜原來你咁勁架。」我：「其實彼此彼此啦，兩位未來既美女教師。」Claudia：「算你識講嘢啦！請問我哋仲有幾耐會到呢？」我：「我哋而家係告士打道，之後轉入紅隧就會到紅磡同油麻地。仲有15分鐘就到旺角啦。」Miki：「旺角嗰頭會有車位泊咩？平時啲咪錶位都唔會有位啦。」我：「我諗住泊langham個停車場呀。呢個鐘數應該唔會話太難搵位。」Claudia：「乜原來langham有停車場架咩，我去過咁多次真係唔知喎。」Miki：「我哋又唔係成日揸車，唔知係好正常嘅。」我：「你見識少姐，上網留意吓就會知架啦。」Claudia又拍我個頭：「梁智勇你係今晚係咪想死呀？」我：「林雅晴你咪即管放馬過嚟囉！我唔驚你嘅！！」Miki就係到做和事佬：「好啦好啦你地兩個咪玩啦！注意交通安全啊！如果出咗交通意外就唔好啦。等陣間你哋玩game嘅時候再慢慢嘈啦。原來你叫阿勇啊，我中文名叫謝婉婷啊，叫我Miki或者婷婷都得架！」我：「咁我叫返你Miki啦，都係你識大體，學下野啦林雅晴！」Claudia：「返到太古城再慢慢同你計數。」我哋一路揸車一路鬥嘴，原來我哋已經到咗langham個停車場。泊咗車之後，我哋就行到去行人專用區間Nana Cafe.....一行到入去，就見到我哋嘅組仔組女已經全部到齊，竟然係我哋最遲先到。

「喂組爸組媽呢邊啊！」我&Claudia：「Hello 各位！」Miki：「唔好意思啊，我地遲左少少！」其中一個組仔好咸濕咁住Miki咁講：「唔緊要。等靚女黎幾遲都唔怕。」「咪就係。」本來一片死寂的氣氛，因為我哋三個既到達先將個氣氛搞得熱鬧起來。「咦我哋組個媽咪都幾靚喎。」Claudia：「邊係呢？我哋啲女先叫靚架嘛！」「爸爸媽媽今日要教我地啲乜嘢啊？」「教我地啲乜嘢啫？」「唔通教我哋食囡囡？」「YEAh爸爸你今日著得好型呀你出咗嚟做嘢架啦？」我：「唔係呀我啱啱放工咋，為咗見你地連衫都冇換咪直接咁着住黎見你哋囉。」「返工你返咩工啊？你返a記定萬通啊？」呢一刻我真係無言，竟然俾人當做一個保險經紀。我諗住即刻澄清：「其實呢我係返。。。」點知Claudia即刻捂住我把口，仲好大聲講：「人哋讀法律架，梗係返律師樓做師爺仔架啦。」「嘩原來爸爸你咁勁架。好犀利呀！」我：「邊係呢邊係呢。」我真係唔知多唔多謝Claudia好，好嘅係因為佢幫我解圍，唔好嘅係暴露晒我啲野出嚟。另一邊廂，班組仔係咁圍住Claudia，係咁問佢啲好尷尬嘅嘢。搞到Claudia好尷尬同面紅。我為免Claudia比班組仔圍住，於是我就講咗句：「 不如我哋叫嘢食先啦。大家隨便叫啦，今餐我請！ 順便一路食飯大家就介紹下自己先啦！」啲組仔同組女嘅態度即刻180度大轉變，係咁講：「多謝組爸！」我：「好啦各位開始介紹自己喇！邊個開始先？」結果無人敢出聲。。。「咁都係組爸出聲先架啦！嗱大家好呀我叫Aaron。今年讀Year4 Law。平時最鍾意打籃球同埋打機。如果大家有咩問題可以問我嫁！輪到你啦組媽！」「大家好我係你哋嘅組媽，我叫Claudia。今年亦都係讀Year4，而major呢係education。大家如果有咩唔明都可以問我架，隨時歡迎你哋！好啦我講完之後跟住到邊個呢？如果冇人肯出聲呢。我就用Truth or dare既方法架啦。」「不如大家隔住一男一女講啦！會好玩d！」「唔知邊個會做下一個呢？」之後Miki搶住講嘢：「大家好！我係Miki，今年係大一主修Education架。黎緊個O Camp就請大家多多指教啦。」「大家好！我係Travis。今年大一主修Medical。興趣就係幫人睇病，如果大家有咩本身興都可以搵我睇醫生啊。我份人比較怕羞，望大家多多體諒啦。」大家又喺度起哄.........「Dr. Travis好型啊。」唔知係咪做醫生嘅人特別型仔「Hello！我係Sandy啊！今年大一主修Jourlism架。平時就係最鍾意打籃球同唱K 。同大家多多指教啦。」「Hello! 我係阿Will啊！今年大一主修BA架！平時都係最鍾意打籃球。不過呢我點都會好過頭先個位Sandy姐姐既。因為佢太水皮啦。」Sandy即刻條氣唔順，追住阿Will黎打。。。我同Claudia見唔對路，即刻出面調停佢哋兩個。我就繼續講：「好啦你兩位唔好喺度嘈啦，輪到下一位介紹唔該。」「我係Eilse。今年Year1 Compare Lit。我大學之前都係英國讀書。所以我中文講得唔係幾好，大家多多見諒啦。平時最鍾意跳舞，係全港學界流行舞比賽嘅冠軍。」「我係Quinton。今年Year1 LAW。同Elise一樣都係英國生活過。後來因為屋企有啲事所以就返咗嚟香港讀書。我都好鍾意跳舞架。」「我係Ray，今年Year1 Engine。之前係SPACE到轉左黎。」「我係Ada，今年Year1 Nursing。之前亦都係SPACE到轉過黎架。興趣係幫人打針。」「我係Crystal，今年Year1 Accounting。我最鐘意就係幫人計數。」「我係Gillbert，今年Year1 Bio Chem。我份人比較內向，希望大家多多包涵！」等大家介紹完之後，我地就各自叫野食。不過班組仔組女好似雞啄唔斷咁係咁問我同Claudia關於大學生既生活，而我地兩個亦都好似父母咁耐心回應不過唔知點解當佢地問起我同Claudia係咪真係拍緊拖，我同Claudia即刻面都紅埋我哋食完野之後，班組仔組女問我地有冇下場「我哋無所謂啊！睇你地點啦？」「不如我哋去Neway度唱K呀，依家即刻打電話去book位。」Miki突然話「有冇人反對啊？如果冇既話呢就BOOK位啦！」Elise就和應我地一行十二個人就去左旺中間NEWAY到一坐低冇幾耐佢地成班人係咁揸住支咪係咁唱同猜拳。而我同Claudia Miki三個人係咁傾計。傾傾下途中，Elise行埋黎問：「 不如組爸組媽一齊出黎唱K啦?」「你地唱啦，我唱得好難聽架！仲恐佈過胖虎啊？」我好謙虛咁講「你似唔識唱歌咩？聽講你係歌唱比賽冠軍黎嗰喎！你竟然話唔識唱歌？」Claudia用一個好懷疑既眼神咁望住我，唔夠十秒鐘就拆穿我既詭計「嘩原來組爸你咁勁架！咁要試下啦！」「表演！表演！」其他人係到起哄「既然觀眾需要，就隨意咁表演下啦！」我就話「組爸！組爸！」其他人拍手掌我就點左我最鐘意既EASON《K歌之王》「我唱得不夠動人你別皺眉　 我願意和你約定至死 我只想嬉戲唱遊到下世紀　 請你別嫌我將這煽情奉獻給你 還能憑甚麼　擁抱若未能令你興奮 便宜地唱出　寫在情歌的性感 還能憑甚麼　要是愛不可感動人 俗套的歌詞　煽動你惻忍  ＊誰人又相信一世一生這膚淺對白　 來吧送給你叫幾百萬人流淚過的歌 　如從未聽過誓言如幸福摩天輪　 才令我因你要呼天叫地愛愛愛愛那麼多  將我漫天心血一一拋到銀河 誰是垃圾　誰不捨我難過　分一丁目贈我  我唱出心裡話時眼淚會流　 要是怕難過抱住我手 我只得千語萬言放在你心　 比渴望地老天荒更簡單未算罕有  給你用力作二十首不捨不棄　還附送你愛得過火 給你賣力唱二十首真心真意　麥克風都因我動容 無人及我　你怎麼竟然說Ｋ歌之王　是我  我只想跟你未來浸在愛河 而你那呵欠絕得不能絕　絕到溶掉我」「WOW組爸唱得好好聽啊！」「組爸仲勁過陳奕迅啊！」「不如輪到組媽高歌一曲啦！」我就叫Claudia唱歌，呢招叫一山還有一山高，賤中還有賤中手「我？好啊！不過如果我唱得難聽所以你地唔好見怪！」Claudia都好謙虛「點會呢組媽？我哋唔會笑你架！」「wow組媽唱歌！係女子組爭氣啊！唔好輸俾啲男仔啊！！」「組媽！組媽！組媽！」其他人又係到起哄我就話叫佢哋唔好嘈住，比Claudia專心揀歌竟然點左容祖兒首（痛愛）「仍然難禁　看著你這個壞人有甚麼的吸引殘酷至此　更讓我想靠近心知要換個別人　還是有人如同前世　欠下你的吻還怎麼敢怒憤己習慣親朋好友問我　怎會為你等學會講只因這種狠　深得我心喜歡你讓我下沉　喜歡你讓我哭能持續獲得糟蹋亦滿足喜歡你待我薄情　喜歡你為人冷酷若是你也發現　你也喜歡虧待我我就讓你永遠痛愛著我(我願讓你愛上我更加多)＊和諧甜美　永沒有天意弄人有甚麼的吸引誰待我好　我就會不過問偏偏碰著那壞人　全部誘人全球情侶　故事也相近寧願天昏地暗要為錯的人傷過恨過　方算是勇敢長世間不喜歡開心喜歡痛心」聽Claudia唱歌覺得佢把聲真係好好聽，簡直人靚聲甜。唔係佢唱歌時嘅感情真係好投入，聽落真係同容祖兒冇分別，而我同佢真係差太遠啦！而班組仔組女係咁叫Claudia同我Encore，跟住佢哋仲提議我哋兩個一齊合唱。不過我哋兩個都好怕羞所以都唔係好想合唱。之後Elise幫我地點左一首舊歌（其實你心裡有沒有我）「Wow！組爸組媽合唱啊！」佢哋係咁起哄到好大聲，搞到我同Claudia好尷尬！「組爸！組媽！組爸！組媽！」我：「若愛上妳怎麼躲  夢妳迷人笑渦         如我每天總偷偷想妳  這應否算是傻」C：「在這芳心燃起戀火  但你明瞭我麼         而每一天日子輕輕飛過 誰願分秒記著我」合唱：「但願你容我接近你更多 誰預算情愛這樣難捉摸  Oh No」我：「長夜裡點點星火猶如妳窗邊經過」 C：「長夜裡我要化做你眼中星星一顆」我：「凝望我閃出光彩照亮心窩」 C：「來讓你每個晚上亦望見我」我：「讓我再次回憶當初」C：「是我愛你太多」我：「其實有否一點喜歡我」 C：「才會每天這麼想知你」我：「為何始終不太清楚」C：「其實你心裡有沒有我」係唱歌個過程中，唔知點解我可以同Claudia一拍即合。好似一對MV入邊嘅許志安同鄭秀文咁樣。之後佢哋竟然話我哋真係好夾！我：「好啦我哋表演完啦輪到你地繼續玩啊！」Claudia：「係囉你哋玩啦！」之後佢哋繼續狂喺度玩，呢個時候Quinton靜雞雞行埋黎我到Quintion：「組爸你係咪讀Law架？」我：「係啊做咩？」Quinton：「冇想問係咪會比其他Major難啲架？」我：「會比其他major辛苦少少架。平時要睇好多case同參考書。同埋測驗考試全部都係比個case你黎去引用邊條法例去judge佢。」Quinton：「係架？」我：「係啊！不過你考到入黎都知你係叻仔黎架！加油啊！」Quinton：「好啦！我返去唱K先！」我同Quniton傾完之後，Elise同Crystal控埋落我到Elise：「組爸！有野想問你啊？」我：「咩事先？做咩控埋落我到啊？」Elise：「係呢你係咪住過Hall架，知唔知Hall係點架？」我：「我冇住過Hall架。不過我知HKU既Hall其實都幾好架。但係最重要睇Roomate姐。」Crystal：「吓組爸你冇住過Hall架！」我：「係啊因為我第一年佢冇抽到比我住，之後我一直申請都申請唔到。所以最後我都放棄。」Elise：「吓！點解既？」我：「我都唔知。可能我同Hall無緣啦！」Crystal：「咁你平時點返學架？」我：「我平時都係由屋企返學架。」Elise：「乜組爸你有車架！好威威啊！」我：「小意思小意思！」不過唔知點解我feel到好大浸醋味，原來Claudia係到擰我耳仔Claudia：「你而家有班組女開心啦，唔使理我呢個組媽啦！」我好曖昧咁係Claudia耳邊到講：「哦原來有人呷醋喎！」Claudia面都紅埋好怕醜咁講：「邊。。。。邊係喎？我邊有呷你醋喎？你去死啦！」我：「哎呀！」Elise：「組爸組媽你地係咪情侶黎架？」我＆Claudia：「邊係喎？」Crystal：「吓你地兩個點解會講野咁似既？」Claudia：「邊似喎？你抄我囉！」我：「你抄我先岩！」Claudia：「你抄我！」我：「你抄我！」其他組仔組女見到我同Claudia係到鬥咀，就即刻係到幫手調停。之後就一齊合唱左首「友共情」「下雨天總掛念從前球場上那可愛片段突然又已一年　祈望再會面舊朋友　就算心永未遙遠但這刻渴望見　即使重聚再短時光可變　世界可變人情亦許多都變遷友共情不變那種真　找不到缺點你我再次相見隨年和月身心雖秏損　友共情從難扭轉心內那熱暖　仍是純真未變」

我哋玩吓唱吓， 原來已經係凌晨三點幾。。。見大家開始有啲睡意，於是開始散場我：「好啦各位咁我哋到時U見啦，喺度再提大家到時帶返我哋件隊服啊！同埋記得著拖鞋同波鞋啊！因為我哋到時會跳舞同埋會落沙灘架! 呢個好緊要好緊要好緊要好緊要！好緊要所以要重複講三次！有咩問題大家再係個group度問我同組媽呀。仲有仲有記得帶好防曬物品啦！」Claudia：「係呀係呀我哋個電話廿四小時為你地服務架！拜拜啦各位」我諗我講完佢地都唔會聽，已經將我地既說話已經拋諸腦後。我：「係呀有冇人要過海或者返Hall架？我可以車埋你地架？」跟住佢哋話唔使，仲喺度講：「唔阻你同組媽happy啦我哋自己搞掂得架啦！」Claudia：「你哋返去要小心啲呀！大家如果返到去嘅就wtsapp我地啦！記得要注意人身安全啊。」我同班組仔組女Say goodbye左之後，就同Claudia Miki返咗去langham到拎返架車。上到車，Miki即刻同我講：「Aaron，你可唔可以車我去加多利山啊？我要搵我男朋友啊！」Claudia：「你唔返屋企訓啦？」Miki：「係呀今晚去佢到打牌啊。所以唔使車我返屋企啦！」我：「ok！咁我車你去加多利山啦！」Miki：「好啊唔該你！係呢我係到住左咁耐都未見過你既？」我：「我都係呢排先搬過嚟住咋。第一個喺度識個朋友就係Claudia啦！」Claudia：「係啊，係估唔到世事會咁啱囉！咁你之前住Hall定係出面啊？同埋你以前住邊架？」我：「我之前住大圍架。之後入大學都抽唔到Hall住。所以咪一直被逼要揸車返學。不過近期我屋企人調左去港島呢邊返工，為咗方便啲咪搬咗過嚟呢度住囉。」Miki：「你屋企都幾大犧牲喎。」我：「都係架都幾大犧牲架！」Claudia：「不過講起沙田我都好耐冇去過啦！搵日不如帶我地一齊去行下啦！」Miki:「帶埋我帶埋我！」我：「好啊好啊！沙田，大圍都幾多嘢行架。下次帶你去食雞粥啦！」Claudia：「好啊好啊！不過你請喎呵呵！」Miki：「唔爭在請埋我啦！」我：「好！」Claudia：「係呢咁你由細到大都住係大圍架？」我：「我係新界原居民嚟架嘛所以咪由細到大都係到住攞。」Miki：「咁你咪有個啲所謂嘅丁權囉？」我：「係架。可以有塊地起三層高嘅屋呀。」Claudia：「嘩做你哋原居民咪好着數？」我：「係呀呢啲係我哋嘅福利架！你恨到唔恨到架啦算把啦！」Claudia：「唓好叻咩？」Miki：「等你間屋起好左再帶我地去搗亂下！」我：「遲d先算啦！到加多利山啦。」Miki：「我打比我男朋友叫佢落黎接我先。」加多利山，係一個明星住宅區，哥哥同劉華都住係呢到我離遠見到有個好高同大隻既男仔，個樣鬼鬼地。著住件藍色A&F背心，黑色短褲同踢人字拖。之後我問Miki係咪佢男朋友Miki點左頭，跟住叫我將架車駛去個男仔前面佢即刻落咗車，跟住同個男仔而係到擁抱「BB！I miss u !!」Miki男友：「Baby I miss u too！咦Claudia你都係到啊？」Claudia：「係呀因為我哋今日一齊食飯吖嘛！咁啱佢要來搵你所以咪車埋佢過嚟囉！」Miki男友：「原來係咁，唔該晒你！咦隔離個男仔係？」Claudia：「話呢個係我O Camp個partner同新鄰居黎架。頭先係佢車我哋兩個嚟架！」Miki男友好nice咁握住我隻手：「Hello 我叫Leon啊，係Miki男朋友。係呢點稱呼你啊？」我：「我叫Aaron啊，多多指教！」Claudia：「喂咁你地咪係郭富城同黎明。」我&Miki男仔：「仲差劉德華同張學友呢。」Miki：「係呢你地兩個打唔打牌啊？一唔一齊玩呀？」Leon：「係啦人多熱鬧喎！一齊啦。」本來我興致勃勃，想游下乾泳。不過Claudia突然講：「下次先啦！我都想返去休息下！今日都有啲攰呀！你兩個玩得開心啲呀！」Leon：「好啦咁喂下次不如一齊出嚟食飯同打牌啊！」我：「好啦好啦！我哋走先啦你哋玩得開心啲！」Miki：「咁到時見啦！拜拜！」之後Miki同Leon手拖手行左入去間佢獨立屋到，而我哋都開車走人我：「原來Miki個男朋友都幾有錢架喎！」Claudia：「係呀佢屋企做生意架，喺東南亞、香港同大陸都有廠嘅。Miki同佢行埋左好多年啦，後來佢畢咗業之後去咗英國讀Electric Engineering。佢依家放緊暑假咪返嚟囉。」我：「人哋就好啦係高富帥同埋咁nice。我有佢一半咁有錢就好啦！」Claudia：「你都唔係好差姐原居民！起碼有地比你起屋呀！」我：「哎呀你個林雅晴又玩嘢啦係咪啊？」Claudia:「玩你唔起啊依家？」今次我就決定反客為主，係咁摸Claudia個頭Claudia好怕醜咁講：「喂呀衰人咪摸我個頭啦！你搞我個頭亂晒呀！我仲要返去洗頭架！」我：「反正你都要返去洗頭架啦，整唔整亂你個頭都係一樣姐。」Claudia：「唔制啊！唔制啊！我唔要整亂個頭先返屋企啊！」佢又乘乘機機打我膊頭我：「好啦唔好再打啦我唔同你玩啊！我投降啦！」雖然摸佢個頭嗰陣佢扮嬲，但係其實佢好似好享受咁。唔知係咪人哋所講嘅「口裏說不，身體卻很誠實。」呢？Claudia：「Aaron，可唔可以唔好返屋企住？」我：「咁你想去邊呀？」Claudia：「游車河呀。你依家返去都唔會瞓得着架啦！你唔出聲嘅話就當你應承架。」我冇出聲，只係繼續揸車，默認左今晚唔會返屋企。我就補多句：「你想留喺九龍定係過返港島啊？」Claudia：「隨便你啦我無所謂，不過唔好去新界同大嶼山就得啦。」我：「咁樣我帶你去一個地方啦！」Claudia：「邊度先？會唔會賣我豬仔架？」我：「轉頭你咪知囉！攰嘅話可以瞓一陣先。到左叫醒你啊。」Claudia冇出聲就訓著左........我就繼續揸車.....去到一個紅燈位，我就停左車。見到Claudia訓到好霖，為免驚佢凍親。我就幫佢披翻件外套。呢個時候我就乘機偷影佢瞓覺嘅樣，黎報復上次佢偷影我之仇之後轉左綠燈，就入左紅隧過返港島，然後行東廊落柴灣，往石澳方向行駛。去到一個沙灘，我就停左車。「到啦！」Claudia就起左身：「我地而家係邊啊？我係咪訓左好耐啊？」我：「唔係呀你訓得啱啱好啊，依家係石澳啊！」Claudia：「你做咩車我黎呢到既？」我：「你話叫我唔好去咁遠咋嘛！所以係咪嚟咗呢度囉！」Claudia：「你都幾識揀地方啵！以前成日同你女朋友黎呢到架？」我：「又唔係成日黎嘅，不過呢到係我同佢表白既地方。呢個地方對我來講好有特別意義。」Claudia：「Oh你都幾識揀呢啲地方個喎。唔怪得帶我來呢度啦！」我：「你黎過呢到未啊？」Claudia：「以前小學嗰陣係旅行來過。都成10年前嘅事呀。咁你地平時多數會去邊啲地方？」我：「唔係好多架，因為當時我哋仲係讀緊中學同大學。冇錢去外地旅行，所以我哋喺放假多數都係去吓香港其他地方或者去行下街咁樣啦，最遠都係同佢去過澳門同台灣嘅咋。我以前曾經承諾過要帶佢去香港每一個地方，只可惜。。。」我開始眼濕濕......Claudia見到我咁樣，即刻比張紙巾我。估唔到佢真係好善解人意。我：「唔該你！」Claudia：「唔洗客氣！其實你而家係咪都係未放得低佢啊？Sorry，我唔應該提及你啲傷心事！」我：「可能佢係我心目中佔左一個好重要嘅位置！如果要講有幾傷心，不如講下同佢有幾多開心既回憶啦。傻啦我都冇怪過你，我都知你無心嘅！唔好講我啦不如講下你同你男朋友之間啲嘢啦！識在你咁耐都未聽過你講喎？」Claudia:「吓好悶個喎唔好講啦！」我：「講咗我最痛嘅野比你聽喎，你唔係唔講吖嘛？」Claudia：「唔講唔講唔講唔講......」我一路摸佢塊面一路對佢講：「唔講呢我就我就繼續擠你塊面。」Claudia：「哎呀唔好啦好痕架！好啦好啦我講啦我講啊！」我：「好啦好啦我放手啦！」Claudia：「其實呢我同佢係聯校ball到識既，份人都係乖乖仔。之後佢就成日約我出嚟行街睇戲食飯，直至到有一次我哋去到海旁佢就同我表白左。咁我哋係埋一齊。或者可能佢係我第一個男朋友啦，所以特別愛佢。不過我地行左唔夠三個月佢就去左外國讀書。自此之後就keep住Long D。開頭大家都日日有傾計嘅，後尾........」我：「咁你地兩個感情咪變淡左囉？」Claudia：「開頭都唔怕嘅，後尾慢慢因爲大家都好忙。所以感情咪開始淡囉。不過我講明先啊我係處女黎架！後來我發現到佢偷食，搞左我個好姊妹，我咪同佢分手囉！」我：「因為咁嘅原因先去做組媽啊？」Claudia：「其中一個原因啦，不過最主要嘅原因就係想係大學四年咩都嘗試下。始終青春不留白，希望儘量減少啲遺憾，至少起碼自己唔會覺得後悔。咁你呢？你又會做組爸既？」我：「我本來冇報架。後來因為有個組爸甩左底。於是Oscar咪叫我頂左佢個位囉。開頭我都冇咩興趣，但因為Oscar同我好friend，在情在理我都會幫佢手既。」Claudia：「你都幾有義氣個喎！其實我都開始慢慢欣賞你。」我：「多謝你先喎！」Claudia:「多謝我d咩？」我：「多謝你幫我解圍。其實佢哋話我做a記戈d經紀真係好唔開心。同埋點解你會估到我會做律師樓嘅？」Claudia：「都唔係好難估嘅啫。嗱因為你係讀法律嘅，你哋最多都係律政司或者律師樓Trainee，之後比我真係估中咗喎。我係咪好了解你呢？」我：「係呀，其實我真係返律師樓架。不過我唔想俾太多人知道姐，出嚟做嘢要低調啲呀嘛。加上我希望自己能夠做到啲成績先再同人哋講。」Claudia：「又唔係唔見得光有乜所謂啊？你又唔係偷扼拐騙同埋做非法野。不過你低調都唔喺唔啱嘅，始終如果太高調嘅話會招人妒忌架。加油啊我永遠都支持你。我有咩法律問題嘅話或者有咩生意第一個搵你先。」我：「話你咁睇得起我呀！俾我講多次多謝你先！」Claudia：「我問多你一個問題啊？」我：「咩問題先？」Claudia：「你幾年出世架？」我：「1994年12月24日。你呢？」Claudia：「咁啱嘅我同你同年同月同日出世架！我都係1994年12月24日出世架！不過你係咪留過班架？」我：「你又知我冇留過班？我遲入學啊！」Claudia：「我都係囉！我同你同一屆考DSE架。不如咁啦我哋今年生日一齊慶祝啦。」聽完Claudia話一齊慶祝生日，我個心有啲暗爽，原來呢個世界真係好細，竟然有一個女仔會喺同我同年同月同日生日，唔知大家係咪同一間醫院、同一個時間出世呢？我哋傾吓傾吓，太陽已經逐漸升起.....Claudia：「你睇吓好靚呀！」我：「係呀係呀好靚呀！」Claudia即刻攞左部電話，影低個太陽Claudia：「我地不如一齊selife啦。」我：「唔唔........你有冇自拍神棍？」Claudia：「有啊。」我：「Nice。」Claudia：「我地數1....2....3就㩒快門啦。」我：「ok，1...2...3」咁就影左。我地影左好多張，大家就互相影相我：「睇吓我影得你幾靚。」Claudia：「係呀係呀最叻係你啦！算啦你影得算OK 」呢個時候我哋都開始眼瞓.......我就開始伸懶腰Claudia：「不如返屋企啦我哋。開始有少少眼訓。」我：「係呀我都攰啊。」於是我哋離開咗石澳，返咗屋企。去到停車場泊好車我問Claudia：「眼瞓未啊？」Claudia：「未啊我驚瞓唔着添。依家仲係好掛住嗰個太陽。過幾日去camp一齊再睇啊。」我：「好啊到時再睇啊！」突然間有人敲我車門.......睇真啲.....原來係.....妹妹佢用一副好惡嘅眼神望住我同Claudia......Claudia：「有個靚女搵你喎？」我：「唔使理佢嘅。」妹妹扯住我隻耳仔，好大聲咁講：「死仔你夠膽再講多一次？ 琴晚去咗邊度黎？」我：「好痛啊......關你咩事呀？話時話你做咩係到既妹妹？」Claudia完全冇理到我，只係嫣紅一笑妹妹：「媽咪叫我落嚟喺架車度攞返啲嘢上去。係呢個姐姐係邊個嚟架？」我：「叫Claudia姐姐啦。唔可以咁冇禮貌架！」妹妹：「Hello Claudia姐姐。」Claudia：「Hello，你叫咩名啊？」妹妹：「我叫梁曉晴，英文名Angela。今年17歲半，黎緊升中六。」Claudia：「我叫林雅晴啊，今年21歲。同你哥哥一齊讀書架。」妹妹：「係啊，姐姐你係咪都係住呢度架？」Claudia：「係啊，我住你地樓上架，24樓D。得閒上黎搵姐姐玩啦。我屋企有好多公仔同玩具架。你鍾意咩公仔架？」妹妹：「Er....我鍾意海賊王，比卡超同Keroro囉，仲有哈姆太郎。」Claudia：「真架？我都係啊！下次一齊玩啦！同埋我可唔可以同你上契做兩姊妹啊？」妹妹：「當然可以啦，如果我阿哥比的話？」我：「我冇所謂架。」Claudia：「好啦由今日開始你梁曉晴就係我林雅晴既妹妹啦！如果你哥哥蝦你嘅話你就同我講啦！」妹妹：「好嘢我有多咗個姐姐啦！」我：「你地兩個真係。。。」Claudia：「好啦時候都唔早啦我哋都返去啦！都眼瞓啦。」我：「咁到時去camp見啦。」我地一齊搭lift，之後到咗嗰層Claudia：「好啦拜拜啦Aaron，拜拜啦Angela！」妹妹：「拜拜啦Claudia姐姐！」之後Claudia行埋我耳邊同我講：「今日真係多謝你呀！拜拜！」我：「拜拜！」之後我同妹妹出左lift，而Claudia就上返去自己嗰層，臨走前佢仲同我單左眼添，嗚啊！我：「我同姐姐啲嘢千祈唔好同媽咪講啊！」妹妹：「知啦長氣鬼！！不過阿哥？」我：「做咩啊？」妹妹：「姐姐以前係咪讀DGS架？」我：「我冇問佢啊！做咩咁問？」妹妹：「我以前係田徑隊同排球隊到好似見過佢架！」我：「係咩？入去啦！」一開到門，見到阿爸阿媽坐咗喺度見到我就捉左我坐低爹地：「阿仔琴晚去咗邊度啊？成晚唔見你嘅？」我：「冇啊約咗O Camp啲組仔組女食飯吖嘛。再過幾日我要帶camp，所以要同佢哋講啲重要事項，順便咪佢哋玩咗幾個小型game。所以咪遲咗返嚟囉！」媽咪：「夜返唔緊要，不過最緊要注意安全同埋要樣樣小心。你知屋企得你一粒仔，所以樣樣野要小心。唔好令我地擔心！」我：「知道。」我講到未講完，妹妹就大叫：「佢琴晚同個靚女姐姐出街啊！仲玩到天光先返嚟啊！」今次大鑊啦！！！！我即刻暗住妹妹把口，唔俾佢講.......唔知佢一野甩咗我隻手，唔夠佢抽同大叫：「個姐姐仲要住我哋樓上添架，仲要好靚添喎！」爹地：「咦啊仔你終於有拖拍啦？」媽咪：「終於飲得杯落囉！自從嘉穎過左身之後我直到好擔心你呢世都唔會再拍拖！」我當時想解釋：「事實唔係咁架！我同佢冇野架！我哋只不過係O Camp既partner同鄰居嘅咋。千祈唔好聽妹妹亂咁講啊！」今次真係比妹妹玩死啦！爹地：「阿仔慢慢嚟唔使急！」媽咪：「啊仔你如果去追女仔就快架啦錯過咗就冇架啦！」我由於是扮眼瞓，就走返入房瞓覺.......不過其實我係想避開屋企人嘅視線.....諗住即刻瞓覺啦......突然間「Claudialamngaching傳送了一張照片給您」我打開來睇下啦，原來係我同佢一齊睇日出嘅相睇落去我哋兩個好似情侶咁。。。Claudia：「喂訓唔訓得着啊你？」我：「本來諗住瞓覺架啦，不過你send咗張相俾我。 所以就瞓唔着啦。」Claudia：「係呀，今次真係多謝晒你！你比左我一個咁特別嘅回憶。」我：「都唔算係啲咩特別回憶嘅，好啦我真係要訓啦咁到時見面再講啦！」Claudia：「咁我都瞓覺啦，如果唔係嘅話個樣會好殘架！到時會比班仔女笑架！好啦早啲瞓啦！講多一樣野比你聽呀！」我：「乜嘢啊？」Claudia：「你阿妹幾靚喎！」我：「係呀佢好靚架。就好似你咁靚。」Claudia：「口花花！」我：「不過你地好多野都好似囉。好似真係兩姊妹咁。」Claudia：「可能我哋前世係姊妹呢。我真係要訓啦早抖！」我：「早唞啦！」跟住我就瞓着咗......唔知點解，自從做咗組爸之後。覺得自己嘅責任感重咗好多因為除咗對自己負責任之外，對我嘅partner同自己嘅組仔組女亦都要有一份責任感。我覺得既然佢哋跟得我，應該要好好咁愛護佢哋而唔係大家所諗嘅獸父食女。唯一可以做嘅就係希望比佢哋一個美好嘅回憶。最重要嘅就係又可以同Claudia既關係又邁進一步，唔知點解我竟然可以同佢談天說地，好多關於大家嘅嘢。唔知佢係咪對我有好感呢？但係最估唔到嘅係原來我同佢同年同月同日出世，話唔定大家係同一間醫院都唔定。或者呢啲可能叫做［臭味相投］？

不經不覺，原來已經一年一度SU O Camp既大日子好彩KC之前都知道我要帶O Camp，所以佢就批咗我放假呢一日我就提早起身，再三檢查下自己要帶嘅嘢同換左件O Camp T（第一日係黑色）同Levis淺藍牛仔褲，再加返對黑白色既vans sk8波鞋同Supreme黑色背包就行得。打開個電話黎睇，原來係Claudia wtsapp我Claudia：「親愛嘅組爸你起身未啊？」我：「我起咗身啦，依家check緊野同換衫囉！」Claudia：「一齊食早餐啊？」我：「好啊好啊難得有個靚女陪我食早餐！」Claudia：「又亂咁講野囉！要好好懲罰你！」我：「有啲咩大懲罰啊？係喎使唔使叫Miki啊？」Claudia：「唔使理佢啦，佢訓Hall啊！轉頭咪知囉！」我：「即係得返我同你？」Claudia：「係呀係呀！係咪好開心呢？」我：「係呀好開心呀！你想返大學食定係屋企樓下食早餐啊？」Claudia：「叫埋啲仔仔囡囡一齊食啦，會熱鬧啲。」我：「姐係返大學先食啊！咁你搞掂係停車場等啦！」Claudia：「ok啊！咁停車場見啦！」我同Claudia wtsapp完之後，妹妺行咗出嚟妹妹：「阿哥你執埋啲嘢去邊度啊？」我：「哥哥要去camp呀！要聽日先返屋企。我唔喺度嗰陣要生性啊！聽爹哋媽咪話知唔知呀！」妹妹好奸咁講：「你同邊個去啊？」我：「同啲同學去咋嘛。」妹妹：「同咩同學去啊？係咪同Claudia姐姐一齊去啊？」我：「點解你會知㗎？」妹妹：「我估下架咋，點知比我估到喎！記住唔好蝦Claudia姐姐啊！」我：「知道啦長氣鬼。好啦我走啦！記住樣樣野要小心啊！拜拜啦！」妹妹：「拜拜啦阿哥！記住樣樣小心啊！」唔知點解我呢個阿妹雖然好煩同成日激我；不過當我唔喺度嗰陣佢就會變得好關心我同掛住我。嗰下真係好Touch我就出左門口去等lift......一入到lift門，就見到Claudia今日佢就將頭髮紮成馬尾，除左著住同我一樣嘅O Camp T之外，佢着住藍色牛仔短裙同揹返上之個黑色Supreme背包，望真啲佢竟然同我着埋同一款既vans sk8波鞋。如果唔係識我哋嘅話啲人肯定以為我哋兩個真係一對情侶。Claudia：「早晨呀親愛的組爸！」我：「早晨呀親愛的組媽！」Claudia：「估唔到我哋都係同一時間出門口喎。仲要一齊搭lift！」我：「真係有緣啊！睇吓我哋今日幾夾，重要着埋同一款波鞋。」Claudia：「巧合嚟啫嚇我唔到嘅！你嗰對係邊度買架？」我：「波鞋街囉，你嗰對啊？」Claudia：「我都係喎，之前同我朋友一齊買！」我：「以為實同你EX買情侶鞋添。」Claudia：「我先唔要啊，佢買嗰啲全部都係貴野！一啲都唔鍾意！咁你有冇同你以前嘅女朋友一齊買鞋架？」我：「原來係咁！以前試過一次啦咁多啦！記得我同佢嗰陣時係一齊買Nike Air Force 1全白。對鞋依家仲喺度囉！」Claudia：「明白明白！我哋到停車場啦喎！」我哋去到停車場攞車。之後就揸車返大學Claudia：「好靜喎不如播下歌聽下啦！」我：「你鐘意啦！你可以用藍芽播你電話啲歌架！」Claudia：「你架RA-R咁先進有藍芽既？好得意啊！咁我播歌啦！」點知Claudia播既歌竟然係YOGA既（傻子）「等愛的人很多　不預設你會在乎我難道一生的時間都用來換和你一個誤會誰能真的讓誰　幸福到故事的結尾何必那麼的慌張有時清醒　才是錯誤的開始我不需要　也不重要做一個傻子多麼好我不明白　也不需要明白就讓我這樣到老誰能真的讓誰　幸福到故事的結尾何必那麼的慌張有時清醒　才是錯誤的開始我不需要　也不重要 做一個傻子多麼好我不明白　也不需要明白就讓我這樣就很好沒什麼緊要只需要你輕輕一個擁抱就算不留下什麼也無所謂就算留下了什麼也都珍貴　珍貴　珍貴做傻子多麼好我不明白　也不需要明白就讓我這樣到老這樣到老」我：「呢首歌幾好聽啊！你係Yoga既fans啊？」Claudia：「係啊！當年我個EX同我第一次約會就係去睇Yoga演唱會啦！自此就鐘意左佢啲歌啦！」我：「I see！不過呢首歌好似講自己做左傻人咁！」Claudia：「或者我係一個傻女呢。係到一直等我男朋友返黎呢！係呢你平時鐘意聽咩歌架？」我：「我咩歌都岩聽架！不過我會特別鐘意聽英文歌多啲！」Claudia：「唔通你想扮高尚？乜你唔鐘意聽中文歌咩？」我：「May Be啦！你講中文歌我都會聽架！」Claudia：「你鐘意聽邊個歌星啊？」我：「好多架！我鐘意聽Eason，柏宇同林奕匡嗰啲囉！如果再舊啲就係許志安同張學友嗰啲啦！」Claudia：「我都係啊！下次如果佢地開演唱會一齊去睇啦！」我：「係咪我同你兩個先？」Claudia：「係同班FD或者組仔組女去啊！你唔好諗多啊！」我：「係係係！不如我唱首歌比你聽下呢？」Claudia：「唔要！」我：「你聽下先啦！話唔定你會鐘意呢？」Claudia：「好就聽下你唱成點！」我就唱左Eason首（天下無雙）比Claudia聽「給我信心　當我未如願披雨戴風　問寒送我暖親切眼光　舒我亂和倦從無更改　心照總不宣長長路中　走到那裡生命裡有你我方找到生存來源難行日子 不削我對生命眷戀因有著你 跟我一起 親愛的你一次也不　推說亂和倦一次你都　未曾去計算給了再給　始了便無斷無條件分　擔各種辛酸*從前沒講 今次要說多謝你我有你給的愛因而完全誰人是我 心裡至愛生命至尊都也是你 真了不起 親愛的你若問世界誰無雙會令昨天明天也閃亮定是答：你從無雙多麼感激竟然有一雙我倆*」我：「唱成點啊？收唔收貨先？」Claudia：「唱得幾好聽喎！你以前有冇參加過歌唱比賽架？」我：「冇架哈哈！」Claudia：「你唱完啦！不如輪到我唱比你聽啦！」我：「請問你想唱咩歌呢？」Claudia：「你估下啦！我唱先啦！」原來佢係唱容祖兒既（搜神記）「當初膚淺得你恩寵似升仙天有眼當真糊塗未曾發覺我該俯瞰南極快沒有冰山當初專心跟你燭光晚餐從沒有認識蠟燭怎樣消散當你的光環暗過世間火柴何用困在五指山而神蹟失靈才知天大地大轉得快夢幻的生涯無非拖手逛街怪得誰要敬拜你便沒視力靜觀世態忘掉誰是你記住我亦有自己見地無論你幾高身價亦低過青花瓷器評核我自己只顧投資於愛情困在你小宇宙損失看大世界的好奇回味誰是你往日有什麼品味只要敢遠飛亦能自創我的搜神記磨練我自己做人目光高過聚散分離就憑你相愛大不了提升演技當做戲拋開你先識去審美往後我便有自己見地無論愛幾高身價亦低過青花瓷器評核我自己只顧投資於愛情困在你小宇宙損失看大世界的福氣回味誰是你往日有什麼品味只要敢遠飛亦能自創我的煙花紀神是我自己若然目光高過聚散分離奉承你因往日雙眼無珠不停放大你想快樂不靠神蹟才懂創世紀」我：「你都唱得幾好啊！又話唔識唱歌！」Claudia：「咁人地女仔想要返啲矜持架！不如問班組仔組女一唔一齊食早餐啦！」我：「停左車先啦！」Claudia：「U wtsapp them now please！」我係個wtsapp group都同大家講：「大家想唔想一齊食早餐啊。」Miki：「好！」Quinton：「好！」Sandy：「好！」Elise：「好！」Gillbert：「好！」Will：「nice！！」Ray：「Nice！！」Crystal：「ok！」我：「好啦既然大家都話一齊食嘅話，就係石塘咀熟食中心間美味坊到見啦！先到先等！！」Claudia：「你地係咪都係學校或者Hall出發呀？我同你組爸依家揸車過嚟。有冇人要坐順風車？」Miki：「我哋係啊，唔使啦唔使啦。我哋自己過去得架啦！」佢哋大家仲自拍左張來做證據問佢哋已經全部黎曬我：「到時先到先等啦！記住樣樣野要小心啊！」Claudia：「佢哋都幾識做個喎！」我：「都係嘅，今日好似你係主角喎！」Claudia：「你都係姐！」我：「唔知佢哋擺嘢會唔會搞埋啲淫賤嘅Game呢？」Claudia：「我諗唔會掛。好驚個波。」我：「好難講啊有時有啲嘢！」Claudia：「你想食女就真！」我：「我話我唔係豆腐爸爸囉！我係一個慈父！」Claudia:「同你講笑咋！我知你係唔會嘅！如果唔係嘅話我晨早就嬲咗你啦！」我：「我就睇嗰啲game都唔係好離譜！不過夜晚就唔知啦！」Claudia：「你又諗到啲咩game夜晚玩啊？」我：「今晚再話俾你知。」我哋就泊咗車，再行去石塘咀熟食中心....入到去美味坊，見到啲仔仔女女已經坐晒喺度食緊野。。。Ray：「呢邊啊呢邊啊！」Sandy：「組爸組媽今日好襯啊！喂再睇下佢哋兩個仲着情侶鞋呀。」Elise：「May be they are fall in love?」我：「唔係啊唔係呀！咁岩大家買買咗款鞋咋嗎！好多人都着呢款個喎。」Claudia面都紅埋，好牽強咁講：「係呀我哋咁岩着埋同一款咋嘛。」Quinton：「喂唔係喎，你係我哋嘅組爸，Claudia我哋嘅組媽，咁你哋咪即係兩公婆？」我：「千祈唔好攞呢樣野黎講笑啊！再講我真係嬲架！會有大懲罰架！」Elise：「好啦好啦唔同你哋玩啊？你地兩個叫咗嘢食未啊？」我：「你掛住同我講笑，梗係未啦！」Claudia：「咁我哋兩個返去買嘢食先啦！你哋食咗未啊？」Miki：「我哋已經食晒啦得你地兩個未食咋！」我：「唔該阿姨想叫嘢食？」阿姨：「係後生仔你想要咩嘢食？」我同Claudia同時叫：「兩個奄列加凍檸茶呀唔該。」阿姨：「好即刻黎！」Will：「你兩個又咁岩食埋同一樣野既！」我：「呢到最出名食奄列架！我每次黎呢到食都必叫！」Claudia：「我都係！呢到d凍檸茶最好飲！」唔夠一陣我哋啲嘢食已經到咗。。。阿姨：「你哋嘅嘢食嚟咗啦！請慢用！」我&Claudia：「唔該晒！」食食吓個陣，Claudia夾埋佢份奄列比我佢好細聲咁問我：「你可唔可以幫手食埋我嗰份啊，因為太大我食唔晒呀？唔該你啦！」佢仲扯住我件衫袖。。。我見佢咁可憐，唯有應承咗佢我食佢塊奄列嗰陣，Sandy無啦啦攞部相機偷影我哋「啊你地兩個仲唔係食口水尾？」我真係面都紅晒唔敢回應佢哋......Claudia見到我咁嘅樣，就好細聲咁係我耳邊講：「多謝你！」我哋食完之後跟住就返咗大學。。。。

我哋到左SU集合，就見到Oscar同Alice（Orinention Community副主席，Year4 Global Business Management，Oscar既女朋友）仲有其他組已經到齊我：「唔好意思又遲咗少少！」Oscar：「唔緊要你地攞齊啲嘢未啊？」Claudia：「準備好啦！」Oscar：「呢間係你哋嗰間房。總共有兩個房咭！就交俾你同Claudia兩個保管啊！記得聽日走之前俾返我哋就得架啦！」之後我哋成班人就入咗去今晚住戈間房間房都幾大夠晒我哋喺到玩到顛，我地就放低晒啲嘢同埋換埋衫之後就出咗去SU個門口到集合。Oscar同Alice就講開場白Oscar：「各位freshmen大家好！Welcome to SU O Camp! 我係你哋今日嘅MC兼籌委會主席Oscar！！」Alice：「我係籌委會副主席Alice，都係呢兩日嘅MC！」Oscar：「好考下大家知唔知我哋嘅精神係乜嘢？」大家都搶着答：「搏盡同無悔！」Oscar：「係啦係啦就係搏盡同無悔啊！！」Alice：「好啦事不宜遲我哋就馬上開始啦！！而家呢我哋會開始第一個遊戲啦！Are u ready？」我地全部人：「We are ready！」Oscar：「首先我地第一個GAME就係玩動物尋親記啦！呢個Game既玩法就係每組就係各自用一種動物語言，然後用口罩蒙住雙眼，再被我地既莊員分散到唔同既位置，而各個人只可用自己組別既聲音同自己既組員相認啦！邊個認得最多呢就為之勝出！」我地組原來係抽到羊，於是我同班仔女講陣間要用羊咩叫黎搵返我地組既人講解左之後，之後大家都比班人用眼罩蒙住雙眼，然後被大家分散到唔同既位置不過可能我地組溝通唔係好夠同埋講得比較細聲，所以呢個game我地組就輸左比其他組。跟住Alice就宣佈玩第二個遊戲啦，就係「搵鞋」啦！呢個時候我地要除晒啲鞋放係一個指定既地方，然後莊員就將我地所有組既鞋撈亂，要我地係限時之內搵返我地既鞋同著返遊戲一開始，我地就即刻去搵我地對難。不過唔知係咪我對Vans Sk8波鞋係咪太出名，所以都有好多人著。結果我同Claudia搵左好耐都唔敢確定係咪自己嗰對，最後又係我地組輸。所以我地全組要被人罰食Wasabi。通常食Wasabi既人都知道如果食得多既話會帶陣攻鼻既氣味直湧鼻腔，然後會標出眼淚水不過我可能由細到大都食慣左，所以都識點樣去處理呢個問題。但係我見到Claudia好似食到想死，眼淚係咁一直流，真係替佢可憐。於是我就上前去安慰佢。。。。我：「係咪好辛苦啊？」Claudia：「嗚嗚。。。好辛苦好想喊啊！！嗚嗚。。。」我：「嗱你而家試下用鼻深深咁吸一口氣，然後用口呼出啦！會好啲架！我地一齊做啦！一！二！三！吸氣！呼氣！」Claudia：「真係好啲啦！多謝你啊！」我於是用紙巾幫Claudia抹乾佢啲眼淚，唔知點解我總係覺得佢喊完個樣會顯得佢更加可愛。亦都搞到我好似照顧小朋友咁。完事之後，Alice同Oscar就開始講野。跟住就係O Camp既重頭戲－－－－Terasure HuntAlice：「好啦好啦終於黎到我地重頭戲－－－Tresure Hunt啦！！WOHO！！！！嗱各組呢就要按照你地既路線圖黎玩你地既要玩既game！不過有限時既！你地要係三個鐘頭之內要返到黎啊！邊個最快返黎呢就係最高分啦！同埋會有獎勵架！好啦組爸組媽麻煩出黎攞下路線圖啦！之後就可以出發架啦！WOHO！！！」Oscar：「各位freshmen係咪好興奮啊？順便補充一下你地係要玩五個checkpoint遊戲！玩完第一個之後我地個helper就會同你地講第二個checkpoint，如此類推！」 我地成班人High到彈起我同Claudia攞左我地組既路線圖，之後比大家研究吓好彩今次只係係香港島玩唔使係過海，不過都夠我地玩架啦聽完指令後我地就即刻出發首先我地第一站就要落去禮賓府我地成班人就由大學行到去禮賓府（因為等左好耐都冇車同埋MTR去唔到），但係我習慣叫佢做港督府。去到禮賓府個Checkpoint之後，就有我地O Camp既helper係到Helper：「你地係咩組？」我地全部人大叫：「比卡超與多啦A夢啊！」Helper：「好啦！我地個Checkpoint Game就係（以X傳物）啦！首先你地會抽到張紙，然後就根據嗰張紙既身體部位再將個氣球由頭傳到尾！中途唔可跌架！」我：「我同組媽都要？」Helper：「你地唔使玩，但可以比暗示佢地。限時十分鐘。」我同Claudia就睇住佢地商量同玩，Claudia行埋我耳仔邊問我：「我地使唔使幫佢地啊？」我：「唔使住！等佢地自己試下！要比少少信心班仔女！」Claudia比左個OK手勢我。。。。班仔女商量好之後，就示意個helper開始計時真係估唔到班仔女竟然好有默契一次過搞掂Helper：「好啦！恭喜你地！不過要答一條問題先！HKU總共有幾多個Faculty啊？」組仔組女：「10個！」Helper：「好啦！呢個就係下一個Checkpoint地圖啦！加油！」我地成班人就行去下一個checkpoint，原來下一個checkpoint就係－－－－香港警察總部唔知點解我地成班人變到好驚，因為係班阿SIR面前唔知做咩。。。。究竟邊個諗出黎架？？？？不過要黎既始終要黎，唯有虎須山上行我同Claudia唯一可以做既就係安慰佢地去到灣仔警察總部，見到另一個helper同一隊PTU警員（一個督察加五個警員）係到唔知我地個game係咪阻街比警察告"非法集結"呢？？？？我同Claudia就上前問個helper係咪比人腰斬左個game，點知原來唔係。因為之前SU已經向警方申請左集會，所以就派左隊PTU黎維持秩序Helper：「你地係咩組啊？」我：「比卡超與多啦A夢啊！」我就示意班組仔組女過黎Helper：「好啦人齊既話我宣佈今日既game啦！呢個game就係你地睇住張相，然後就做返個姿勢出黎。組爸組媽都要做埋！」我地再細心咁睇下張相，原來係一個男要對住一個女仔做一個求婚既姿勢，而其他人要係到扮超人變身經過一輪既商議之後，班仔女叫我扮同Claudia求婚，而佢地就清一色扮超人到正式埋位既時候，我就扮到好真心咁同Claudia求婚，用好認真既眼神望住佢。見到Claudia好怕醜，面都紅埋同忍唔住笑。而班仔女都識做，係到扮超人變身，最後1 take過冇retake搞到個helper同班阿sir都忍唔住笑。。。。令到我地都唔好意思helper：「嗱呢個係下一個checkpoint，快啲去啦！」下一站－－－原來係人來人往既Time Sqaure，於是我地就搭MTR出發係搭車既過程中，我同Claudia係到互相對望同係到笑，不過大家都好怕醜。而班仔女係車廂到高談闊論睇黎佢地已經好friend。。。我地去到銅鑼灣站就落左車，之後去左Time Sqaure既出口見到我地checkpoint個helper如果你地平時行開街既都知道由朝到晚既Time Sqaure永遠都係咁多人，我地呢日都唔例外通常啲人見到我地班大學生係大庭廣眾到玩埋啲game肯定會笑我地低B。。。。。不過既然做得組爸，就要豁出去！點都要做得好好睇睇！我同Claudia係到安慰班組仔組女因為呢個game係一生人一次，就算玩嗰陣比其他人恥笑都唔好理。因為香港人係好善忘架！！！！所以轉過頭咩都會唔得架！！見到個helper，佢就同我地講呢個game就係五分鐘內用啲報紙砌一間屋比我同Claudia住我同Claudia係到等班仔女去商量點樣砌間屋比我地住等左一陣，間屋終於砌好，班仔女就示意我地兩個埋位。不過唔知佢地係咪整到間屋太細，只可以容納到一個人我就唯有叫Claudia坐我前面，之後為免驚佢郁黎郁去整霖間屋。於是我就攬住Claudia條腰，而我就挨左落佢個膊頭，嗚啊！佢條腰真係好幼。唔知點解Claudia身上散發住一種迷人既淡香味，搞到我都有少少興奮。而Claudia就係嫣紅一笑跟住成班組仔組女就係到企晒係我地後面到影相。。。個Helper就係到幫我地影相：「三！二！一！笑！」。影完之後，Claudia就係到哼我個頭。「喂啊衰人你捨得放手未啊？」 原來我仲攬住Claudia條腰，之後比成班人圍住我地，搞到我地兩個都唔好意思Helper：「嗱呢個係下一個checkpoint，快啲去啦！不過要答一條問題先！香港島總共有幾多個區啊？同埋係邊幾個區呢？」Miki：「中西區，灣仔區，東區，南區。一共四個！」Helper：「岩啦！好啦走啦！」我地仔細望個checkpoint，下一站係－－中環皇后像廣場於是我地落返去搭MTR去中環，出閘後見到有間7-11。見大家都咁攰，於是我就話請班仔女同Claudia野飲佢地就係到叫好，於是就係張紙仔到落orderClaudia：「不如我陪埋你去啦！我順便要買少少野！」我：「好啊！ 」我同Claudia就拎住張Order紙去左7-11到買野。Claudia係到擰我隻耳仔：「嘻嘻頭先你得米啦衰人！」我：「Sorry啊頭先咁樣攬住你！」Claudia：「做咩同我對唔住喎！我都冇嬲你哈哈！嗱你請返我飲野！我請返你食野！咪當冇野發生過啦哈哈！」我：「唔知尊貴既林小姐想飲咩呢？」Claudia：「我要Bonaqua樽裝水啦唔該！」我：「收到！」我都攞左枝水同其他野飲比佢地而Claudia就買左少量既零食，之後去左比錢就返去搵班組仔組女班仔女見到我同Claudia獎勵佢地，個心情變得好興奮跟住我地就入左閘搭緊車途中，組仔阿Will無啦啦問我野Will：「係呢組爸你考左車牌幾耐啦？」我：「都有三年幾啦！我18歲即刻去運輸署到入紙學車啦！」Ray：「咁個流程係點架？」我：「首先呢就要牌照事務處到交兩份野。一係學習駕駛執照申請表格，另一份係駕駛考試申請書。到時入form要帶埋身份證同錢。冇亮錯既話Total係1000蚊咁上下。」Travis：「之後係咪筆試同路試啊？」我：「Exactly！！如果筆試Pass左就可以拎考路試既排期信。之後就搵師傅學車！」Quniton：「之後路試係點架？」我：「首先會有個視力測試，不過如果有近視既話一定要戴眼鏡或者Con，如果唔係會Fail。OK左就要可以上車考試，如果安全返到黎再加上個考牌官冇聲出既話呢就代表你Pass啦！」Gillbert：「跟住係咪拎所謂既P牌啊？」我：「係啊！之後就攞P牌架啦！不過要等一個星期先可以去牌照事務處到拎P牌。然後等一年先可以轉正式車牌。」Travis：「咁你考左私家車啊？」我：「我考貨Van同電單車啊！因為可以兩樣都揸得，同埋排期會快啲！」Ray：「嘩組爸你好勁啊！咁你有冇買車啊？」我：「有啊！之前我有部豐田Corolla 100仔，不過之前因為燒左Engine就劏左架車。之後就換左部二手既掃把佬囉！」Will：「嘩你咁勁架！咁你冇買電單車啊？」我：「之前有部Honda既NSR250烈火戰車。不過因為我後期去左英國Exchange，再加上我屋企人都唔揸電單車，所以就用左一年左右就賣左架車啦！之後一直都冇買返電單車啦！」Quinton：「I see！下次等我地考左車牌一齊游車河啦！」我：「好啊！到啦我地！」我地於是就落左車出左閘之後，我地就去左皇后像廣場到搵我地checkpoint helperHelper：「係咪比卡超與多啦A夢隊呢？」我：「係啊！」Helper：「嗱你地呢就要去搵五個外國遊客去影相，之後就比我睇就OK啦！」好在今日係假期，所以一般都會搵到外國遊客不過入得HKU既學生既英文水平都唔會差得去邊，所以如果同外國人溝通其實唔難！所以我同Claudia就比佢地試下，如果搵到既就叫我地兩個埋位估唔到班仔女既做事效率都幾高，所以我地就好快搞掂搵到10個外國遊客影相之後就返去比相個helper睇話OKHelper：「好啦！問你地一個問題先！就係要講其中六間HKU Hall啦比我聽啦！」Will ＆Sandy：「太古、偉倫、馬禮遜、利瑪竇、李國賢同埋聖約翰！」Helper：「岩啦！呢個係你地既下一個checkpoint啦！加油啊你地！！」終於黎到最後一站，就係過對面海既－－－港澳碼頭啦！我地就於是即刻跑去港澳碼頭，去到售票處到見到我地個helperHelper：「係咪比卡超與多啦A夢隊呢？」又係呢句。。。。。真係冇咩新意。。。 我地答左係之後，個helper就講解今次個gameHelper：「嗱呢個Game呢就係唱兒歌啦！玩法就係我會唱出指定兒歌同比歌詞你地，然後你地就有半分鐘既時間諗下點樣唱，然後要唱出全首。準備好未啊？」我地：「準備好啦！」Helper：「好啦我唱啦！從哇哇一聲睜開眼睛看地球　從懂得緊握媽媽暖的手　到依依呀呀一聲兩聲仍唔夠　從爬爬行行然後曉得走」個helper唱完之後，Elise就即刻估到歌詞：「我知我知！王馨平既｛生命有價｝！」Helper：「岩啦！之後就要唱成首啦！」Elise：「盡快將　憂愁眼睛　憂愁面孔　憂愁內心　拋棄吧　找回你的微笑嘴巴　一同和唱　可以嗎　啦啦啦啦　啦啦啦啦　啦啦啦啦啦啦啦　一同拍掌全力讚賞生存是有價從哇哇一聲睜開眼睛看地球　從懂得緊握媽媽暖的手　到依依呀呀一聲兩聲仍唔夠　從爬爬行行然後曉得走從孭起書包吸取知識不用愁　從你有佢有開始手牽手　到它朝開心傷心痛心齊嘗透　人活著實在奇妙怎猜透願你知生命實在亦是有些意外　不用徬徨迷途只須緊記　它有無窮色彩　它有無盡的愛　願憑著自信垮過障礙賽」Helper：「岩啦！恭喜晒你地完成所有Checkpoint！你地可以返SU啦！」我：「嘩Elise你好勁啊識唱呢首歌！」Elise：「冇啊！我記得以前讀幼稚園嗰陣個Miss成日播呢首歌架！所以我咪記得囉！」我：「哈哈！好啦我地要快啲返去啦！」我地於是成班人落返去搭MTR返HKU去到SU個Office，見到Oscar同Alice仲有其他莊員係到而其他組就唔係到，我諗應該仲未返到或者去左食野Oscar：「嘩Aaron你地嗰組咁快返到既？你地破左紀錄喎！」 我：「吓乜我地最快返到咩？其他組呢？」Alice：「佢地仲未返到啊！得你地組咋！」Claudia：「真架！有冇獎勵先！」Alice：「嗱呢箱水比你地補充返啦！然後休息一下啦！記得係SU前個門口集合啊！」我：「OK！」我就拎左箱水比班組仔組女飲！不過唔知係咪天氣太熱所以佢地都飲得好急！見到個箱得返最後一枝，我就比左Claudia飲Claudia：「多謝你啊！你唔口渴啊？」我：「你飲先啦！Lady First啊嘛！」Claudia：「你都飲少少啦！不過要離口喎哈哈！」於是我同Claudia就一齊Share左枝樽裝水不過Claudia好論盡，搞到件O Camp衫濕左少少我於是比左張紙巾佢抹，佢就話：「唔該你喎！」而其他組呢個時候都陸陸續續返到黎。。。。。

日間嘅遊戲完成左之後，天色開始逐漸灰暗我哋就返返去我哋開始嘅地方--SU前地Oscar同Alice：「好啦今日日間嘅游戲係影全部完成啦，我哋要去龍虎山到玩我哋另一個game --- 對戰。不過係出發之前我哋又會玩另一個game！就係夜行啦！不過呢大家要返去換好裝備同著拖鞋啊！因為我地會玩水架！」於是我地就返去換衫，著返對拖鞋。我於是就換左條黑色Air Jordan籃球短褲，再著返對黃色Crocs拖鞋之後出左門口見到Claudia都換左衫佢換左條紫色Asics排球短褲，都係著黃色Crocs拖鞋。成條42吋長腿Show晒出黎，搞到我差少少想流鼻血，不敢直望！Claudia好怕醜，面都紅埋咁講：「做咩咁樣望住人地喎？？？人地會怕醜架！！！」我：「因為你真係好。。。。靚。」Claudia：「哈哈我都知自己都幾有魅力既！不如我地落去先啦！佢地落晒去啦！」我地兩個就去返SU前個門口，見到佢地已經係晒到。估唔到我地兩個會係最遲，結果當然係被班仔女挪諭一番啦！我同Claudia喺工作人員身上攞咗預先準備嘅眼罩，之後逐一派比班仔女呢個遊戲就係要班仔女組成一直線，然後好似人形蜈蚣咁。除咗前面嗰個負責帶頭之外，其他人都要帶眼罩！我地唯一可以做嘅就係比指示頭嗰個。一直去到龍虎山為止。我同Claudia商量過之後，決定派阿Will做我哋隊嘅隊長至於佢哋點樣排隊，就全程交比佢地自由發揮之後大家已經戴上眼罩，成一直線Oscar：「好啦大家準備好未啊依家開始啊！」之後我哋大家就開始行啦，開頭一直都係我哋領先不過行吓行吓，見到少左幾個女仔。得返班男仔係到Claudia：「喂好似少咗女仔喎？」我再留意番原來後邊嗰啲女仔跟唔上於是我就決定停低換人，等埋班女仔我：「大家停一停先！大家不如一個男搭一個女啊！咁樣會平均好多架！」最後決定：Will-Sandy-Quinton-Miki-Ray-Crystal-Gillbert-Jessica-Travis-Elise換左個隊型之後，雖然冇之前咁快。不過比之前穩陣好多，所以我哋組係最早到嗰個。到咗龍虎山.....就已經見到班莊員喺度呢個時候我同Claudia指示阿Will佢地停低.......不過Elise佢唔知係咪收唔到訊號，成個人炒落去阿Travis戈到，搞到痛到想死。我同Claudia忍唔住笑咗出嚟......先叫其他人除晒眼罩。跟住其他人就行開左，得Elise繼續責落阿Travis到，而且仲攪住佢唔放雖然Travis比人宅低左，不過見佢有得食Elise波餅個樣都幾highClaudia問我使唔使幫佢地兩個除眼罩我向佢示意話唔好住，同大家做咗個安靜手勢，然後叫佢哋攞電話出嚟影低最後我地先幫佢哋兩個除眼罩。。Elise見到佢成個人攬住Travis之後，塊面都紅晒而Travis塊面亦都紅左，大家喺度互相追住黎打最後又要我同Claudia出面調停然後其他組都陸陸續續返咗嚟Oscar：「好啦好啦最早到嘅隊伍就係（比卡超與多啦A夢隊），而呢最遲嗰隊就會有大懲罰架啦！」而最後就係Donald同Stephy佢地嗰組輸，要大懲罰佢地。不過Oscar同Alice話要押後處理，所以Donald同Stephy佢地都暫時冇事Alice：「好啦大家都到齊啦嘛！我地要開始另一個Game－－－對戰啦WO－HO！係咪好興奮呢？？？大家換好晒裝備未啊？」我地成班人都係到起哄。。。Oscar：「我地第一個Game呢就係排球對戰啦！麻煩各組抽籤啦！」我同Claudia於是上前抽籤。。。。不過由於我地得五組人玩既關係，所以我地組就自動晉級而下一Round就係要對Wyllis同Charlene嗰組唔知點解我好似有種不祥既預感，唔好以為Wyllis同Charlene平時個樣好正經，其實佢地一玩起上黎真係癲過我地全部人。我同班仔女商量下啲對策睇下點樣。。。。。。係呢五分鐘入面，Wyllis同Charlene一接到波就一味對我地強攻。不過因為我地既後防夠穩陣，所以佢地係我地身上攞唔到分，全程打成平手去到最後30秒，Charlene既一下扣殺搞到我接唔到個波以為呢球肯定接唔到啦，好在有Claudia係我後面接到個波，然後一下扣殺將Wyllis同Charlene打到落花流水，最後我地以一分之差險勝好在今次有Claudia做左我地組既幸運之神，我地先唔使輸最後一Round就係要對住Johnny同Joey嗰組，不過我都知呢獲都凶多吉少啦。因為Johnny係男子籃球校隊隊長，而Joey亦都係女子排球校隊隊長。所以身位同技術都輸一大截。呢個時候Claudia行埋黎拍一拍我。。。。Claudia：「你冇野啊嘛？？？」我：「冇野！」Claudia：「係咪驚輸呢？」我：「唔係啊！」Claudia：「最緊要對自己同大家有信心啊！加油！要搏盡同無悔啊！」聽Claudia咁講，我即刻回復返信心。因為我知道輸贏唔重要，最緊要就係盡左力同唔會後悔開頭兩分鐘，由於Johnny同Joey佢地實力高我地一班，所以我地一直都被佢地㩒住黎打不過係過程中我終於意識到佢地既弱點，所以我地好快追返上平手去到最尾個10秒鐘，當我想用扣殺黎拍個波嗰陣Johnny突然間唔小心用手打落我鼻樑到，搞到我個鼻好痛同流血不止結果呢個game因為我受傷而被Alice同Oscar宣佈腰斬。。。。。而我就被其他人抬到一邊休息呢個時候Claudia行埋黎幫我止血，仲用好嬌嗲既話氣問我有冇事我覺得呢一刻既Claudia好似天使，黎拯救我呢個平凡既世人搞到我不自覺地有少少興奮，仲係到笑笑口過左一陣，我個鼻終於冇咁痛同止左血。原來Claudia一直都係我身邊，而其他人就係我身邊圍觀Claudia：「喂點啊衰人好少少未啊？」我：「我冇咩野啦！多謝你啊！」Claudia：「咁就好啦！你知唔知我係好擔心你架？我真係好驚你會死架！！！！你嚇死我啦！」我：「我咪生勾勾咁係企到囉傻妹！！！！！對唔住啊要你地令我擔心！！」Claudia：「你知就好啦！！！快啲起身啦！！！！好多人望住你架！！！！」我先知原來大家都咁關心我，嗰一刻我真係好Touch！！！Johnny同Joey行埋黎我到，仲同我Say Sorry同埋問我有冇事我就向佢地示意左個OK手勢，因為我都知佢地都唔係故意既而Oscar同Alice就示意我休息一陣，仲叫Claudia暫時照顧住我不過我拒絕左。。。因為我想而家既每一分每一秒都要搏盡同無悔去投入我人生最後一次既O Camp，就算再受傷我都要玩到最後一刻，唔想有任何遺憾唔知係咪因為我咁做感動左全場既氣氛，令到大家由擔心變為開心。。。。於是Alice同Oscar宣佈進入下一個遊戲，而呢個遊戲就係「人疊人」。呢個game因為以前大一做新仔嗰時玩過，所以我都識點樣玩。就係鬥快撲落軟墊到同埋要疊得高不過今次玩法有少少改左，就係分成男子組同女子組即係仔既跟組爸，女既跟組媽而基於Lady first既原則，所以由女子組開始先一開始既時候，形勢開始一面倒。我地班組女個個都跑得好快，尤其是係Claudia同Miki簡直係女飛人咁滯所以最後順理成章我地組成為左女子組第一名於是我同班組仔係到商量，睇下佢地邊個大隻啲因為如果搵個瘦底既人開頭既話一定會搞出人命所以我地決定左既陣容就係Will－ Gillbert－ Quinton－ Ray－ Travis－ 我兩分鐘後，我地既對戰正式開始一開始大家都旗鼓相當，互不相讓去到我既時候我體力已經開始透支，唔知係咪頭先流鼻血既關係本來已經支持唔住，但係呢個時候Claudia無啦啦大叫：「加油啊！組爸！！！」突然間我好似全身充滿力量咁，竟然跑得比我打波時仲要快然後我就一野跳埋去我地班組仔到，不過搞到佢地超痛最後我地以兩秒之差成為男子組第一名，成為左大贏家而Alice同Oscar又係到宣佈下一個Game就係玩包剪揼，輸左既要比人用水淋又係男女分開玩，所以都冇野會望到今次比我抽到我同Steven對戰，而且今次就安排由組爸打頭陣不過由細到大次次同Steven玩包剪揼都會輸比佢，唔知係我廢還是佢出千？？？結果呢次又係我輸。。。。。仲要被佢一個打贏六個，全軍覆沒！最後我地當然比佢地射水啦！！搞到我連底褲都濕埋之後我見到Claudia同班組女都全軍覆沒，個個都被Kary佢地係咁淋到濕晒唔知點解濕左身既Claudia好pure pure，好彩我地今日著深色衫，如果著白色衫一定會透埋個Bra。佢到我望住佢，塊面又紅到好似隻雞蛋咁，仲扮嬲咁講叫我唔準望佢！我即時都冇咩好講。。。。。。。同埋被其他人望住之後Oscar同Alice就宣佈今日既O Camp遊戲就到此為止，然後就係營火會啦於是大家都變得好High。。。。等班莊員整理好同點火之後，就輪到我地各組既表演就係－－－－唱歌跳舞啦！！！！！今次我地組就用左郭富城既「PARA PARA SAKURA」做背景音樂，然後起勢係咁跳基本上全程都係由我同Claudia帶頭跳。。。。而其他組仔組女跳到甩晒beat咁唯一估唔到既就係Claudia跳舞可以咁勁，而過程中我都不時都有偷望佢當我地跳到最尾嗰陣，Claudia突然間失平衡。而我就即刻衝上去用手扶住佢條纖腰然後我地兩個就好似跳緊辣身舞咁樣互相對望，就乘機將佢成個人抱起黎結束我地既表演而其他人就係到拍手掌同高聲起哄，真係好險Claudia輕輕咁用手肘批我：「多謝你啊衰人！」我：「做咩咁客氣喎？？？我係你既"組老公"黎架，如果你有事我一定要幫你架。」我講完呢句野之後，搞到Claudia相當Happy，仲係到輕輕摸我個玻璃鼻，而我呢個時候亦都唔執輸，乘機係到撫摸返佢可愛既臉蛋。Claudia係到打我隻手：「做咩摸我塊面喎？？？」我：「污糟左啊要幫你抹返啊傻妹。」Claudia：「算你啦！」Will＆Sandy：「喂組爸組媽你地好恩愛啊！！！」我＆Claudia：「多事啦你地！！！」呢個時候Oscar同Alice就係到宣佈今日既O Camp活動正式完結。。。。。聽日繼續

第一日晚完左之後，Oscar同Alice叫晒我地所有組爸組媽去晒SU前門口到集合。於是我同Claudia安置好班組仔組女，換返條牛仔褲之後就即刻過去。到左SU之後，見到其他組爸組媽同莊員係晒到之後我地大家就圍圈坐底傾計，睇下今日個RUNDOWN有咩問題不過大家都認為今年既O CAMP個氣氛其實係歷年搞得最好既一年，雖然今年既人數比往年少，但係勝在容易控制。所以最後出黎既效果竟然出人意表而Oscar同Alice係大家面前特別嘉許我同Claudia嗰組，話我地兩個第一次做事就好合拍。係咁多組之中表現最好既一組搞到其他組爸組媽係到望住我同Claudia，令到我地兩個好尷尬Oscar：「咁各位組爸組媽就返去同班組女自由活動啦！」Alice：「辛苦晒啦大家！早少少休息啦！」大家都返左去，而Claudia就扯住我隻手臂。我：「做咩啊傻妹？」Claudia：「喂啊好攰啊！不如我地坐係到抖下先！」我：「好啊！」我地就去左一邊到坐低Claudia：「估唔到真係咁攰架！」我：「係啊！不過我諗佢地而家肯定Happy緊啦！」Claudia：「你估下佢地而定會整啲咩game黎整我地兩個呢？」我：「唔知呢？可能係啲淫game掛？」Claudia：「你試下整淫game啦？我實打死你！」我：「就試比你睇哈哈！你今晚準備受死啦！」我就扮鬼臉同跑開去！Claudia：「喂衰人等埋我啊！我實追到你架！」跟住佢開恆turbo咁追住我我：「你追到我先算啦！哈哈哈！」Claudia：「咪走啊！哎啊！好痛啊！」佢突然間仆低左，個表情好似好痛苦咁樣！我就於是跑返去搵佢睇下佢點我：「喂你點啊？行唔行到啊？」Claudia：「好痛啊！流血！嗚嗚。。。。」佢一路叫一路喊我：「你隻腳流血啊！」我用紙巾幫佢抹乾啲眼淚。。。我今次真係玩大左。。。。如果唔係我掛左玩佢就唔會整親Claudia：「我唔理啊！我要你補償比我啊！」我：「最多⋯⋯我揹你返去囉！返到房先再算啦！」Claudia：「算你啦！本小姐就決定原諒你一次啦！」我就慢慢扶Claudia起身，之後就揹住佢行，見到佢笑返，咩都抵返晒啦！我feel到原來佢都幾重下，揹住佢行都幾吃力。不過見佢咁可憐，唯有揹到佢返房啦。呢個時候Claudia成個人已經貼住我，佢成對F級波餅比我食晒，搞到我都有少少興奮。Claudia：「我係咪好任性啊？」我：「唔係啊！不過你有少少重！」Claudia：「Sorry啊！要你揹住我行！」我：「咁我都要負返責任既！頭先如果唔係我玩得過份左你就唔會整親隻腳！咪當補償比你囉！對唔住啊！」Claudia：「你知就好！所以你以後要好好咁對我啊知唔知！」我：「知道啦林小姐！」Claudia：「到啦見到其他人啦！」我：「係啦！不過送左你入房先！」Claudia：「唔唔。。。。」Alice：「喂Claudia你做咩事啊？What's going on?做咩Aaron會揹住你既？」Claudia：「呢個衰人搞到我整親隻腳啊！所以我要佢補償比我！」唔知點解大家聽完Claudia咁講，搞到我比全班人話。我：「你地有冇急用品同冰袋啊？」Oscar：「我有啊！不過係SU Office。要上去攞！」我：「咁我扶返Claduia入房先，轉頭問你攞。」於是我就扶返Claudia入房，一開門見到班組仔組女係到開始玩緊不過當大家見到我揹住Claudia既時候，就個個沖晒上黎問究竟發生咩事我同大家就解釋左一輪之後，就叫Miki上黎幫我手，而其他人就自己玩住先。我放低左Claudia落床，可能我一直都揹住佢搞到我啲肌肉流失得好勁Miki細細聲同我講：「你同Claudia發生左咩事？咁sweet既？」我：「我地頭先掛住玩搞到佢唔小心整親。」Miki：「哈哈！你做咩唔叫佢地幫手既？」我：「我費事咁多人係到啦嚇親Claudia啦！同埋因為你同Claudia最FD！所以有你幫手會好好多！」Miki：「I see！我仲以為你會借我過橋添。咁我有咩可以幫你手啊？」我：「你只係幫我睇住Claudia得架啦！我去攞急救用品同冰返黎。返黎再講啦！」Miki：「OK！」我就行左出去問Oscar攞急救用品，點知原來佢同Alice係我地房既出面Oscar：「做咩同Claudia玩到咁high啊？你地兩公婆真係So funny！輪流受傷都有既？」Alice：「嘩你係咪食左人地啦？btw佢點樣啊而家。」我：「多事啦你地。流少少血啦！你地攞左急救用品未啊？」Oscar：「攞左啦！快啲幫你"老婆"止血啦！佢等緊你啊！」Alice：「你用完先比返我地啦。慢慢啦喎Claudia既"老公"！哈哈哈！」我：「。。。。。。」Oscar：「哈哈哈！用完記得比返我地啦！」我：「Thank you！錫晒你！」Alice：「好Gay啊你地！我地走啦拜拜！」Oscar同Alice走左之後，我就返左入房我就叫其他人繼續玩，之後入左Claudia間房我同Miki就幫Claudia消毒同包紮傷口Miki：「嘩組爸你識幫人包紮咁勁既？你以前做過童軍架？」我：「係啊！不過以前係出面讀過急救所以咪識囉！」Claudia：「其實唔使幫我包紮啦！我都冇咩事啊！」我：「唔得啊！如果個傷口發炎就麻煩啦！同埋我唔想你以後怨我一世啊！病人唔好出聲要聽醫生既話！」Claudia：「OK！病人遵命！」我：「咁就乖啦！Miki今次就比個機會你學野啦！」Miki：「多謝你先啦組爸！」Claudia：「Miki你有組爸得架啦唔使理我呢個組媽啦！」Miki：「NoNoNo點會呢？Claudia我唔會唔理你架！囡囡最愛既就係媽咪！」我：「你地好似兩姊妹啊！」Miki＆Claudia：「駛乜講！」我：「係既係既！好啦包紮好架啦！唔好再整親個傷口啦！」Claudia：「Yes Sir！」我：「咁你休息下先啦！如果冇咁痛既先落黎啦！」Miki：「我幫你照顧住Claudia啦！你落去hold住個場先啦！」我：「拜託你啦！」Claudia：「多謝你啦衰人！」我微笑回應Claudia，之後就出左去而其他組仔組女係到捉住我問我係咪食左Claudia，我為左唔想大家擔心所以就同佢地講Claudia冇事暫時休息一下由於Miki要照顧Claudia既關係，所以就只有我地玩。而為左可以緩和個氣氛，我就提議同大家玩Truth or Dare結果全部人都叫好！！之後我就負責用空既水樽黎圍住大家轉於是水樽轉到Sandy到，我就問Sandy想Truth or Dare而Sandy就選擇左Truth，於是我就問佢"你鐘睇咩卡通片？"Sandy：「I love pokemon!!!!!」而坐係隔離既阿Will係咁笑到好大聲，搞到Sandy想打佢又係我係到出手調停。。。。。之後我就叫Sandy用水樽繼續轉轉到去Travis到，Sandy就問Travis係咪鐘意睇恐佈片？Travis就答係！於是又係到繼續轉，轉轉下原來係我！！！大家即刻用可怕既眼神望住我，搞到我好不安。我就係到諗緊佢地會問咩問題結果，今次Elise就問我"組爸有冇拍過拖啊？"聽Elise講起"女朋友"呢三個字，就好似點中左我個死穴咁恐佈，搞到我又諗返起Winnie我掙扎左好耐，而佢地就好似當我係獵物咁樣Gillbert：「快啲答啦組爸！！！！！」呢個時候，Claudia同Miki就出左黎問我地玩咩game，然後就話一齊join。Claudia行左埋黎同我坐Claudia：「喂你地問緊邊個啊？」Crystal：「冇啊組媽我地問緊組爸有冇女朋友。」Claudia知我有唔妥，就係到暗中打左個Signal比我，仲想幫我答：「其實呢。。。。」我好硬咽咁講：「有。。。。不過佢已經離開左我。Sorry。。。。不如問下一個啦。」大家見到我咁既表情，就即刻收聲同靜晒Claudia見到我咁樣，好細聲咁問我有冇事我就搖頭向佢示意我冇事。。。於是又係我轉水樽，今次就轉左去Claudia，而Claudia就選擇左Dare懲罰係：「組媽要Kiss組爸既塊面？？？」What？？？？要Claudia Kiss我。雖然我唔多唔少都有少少興奮，但係基於Claudia失戀既關係，所以我唔想佢難做。我就提議不如玩其他，但Claudia突然間Kiss左我嘴唇一啖。而我就比唔到反應佢。呢個Kiss亦都係自從Winnie死左之後，有另一個女仔Kiss我。呢種感覺，就好似第一次Kiss Winnie嘅感覺，而呢一次嘅感覺仲要強烈好多。而Miki佢地就係到開懷大笑！！仲用部相機影低。呢一刻，我真係好迷惘。我覺得自己好似抽緊Claudia水咁。希望個傻妹唔介意啦。突然間人有三急，就同佢地講去洗手間。去去下途中，Claudia就係到拍我門「喂啊衰人你快啲開門啦！！我好急啊！！！」原來佢都人帶三急要去廁所交水費。我就即刻著返好條褲同洗手。去開門比佢之後佢就即刻沖左入廁所，而我亦都好自覺咁行返出去。唔夠一陣，Claudia就行左出黎，見到我企左係到玩電話Claudia：「你做咩係到既？」我：「冇啊覆電話咋。」Claudia：「原來如此！頭先你係咪好興奮姐？」我：「。。。。。你唔怕嬲咩？」Claudia：「咁玩得呢個遊戲要預左啦。我諗佢地會識節制既。」我：「好難講啊嗰班野。。。信佢地一成肯定失明。」Claudia：「咁你咪將呢個Kiss當係我報答返你不斷幫我解圍囉。返落去啦我地！唔好再唔開心喇！」我地於是繼續玩。。。。。玩下玩下，我見到班組仔組女玩到訓晒係到，所以我同Claudia唔敢阻住佢地休息。我睇睇手錶原來已經係凌晨4點幾5點鐘，差唔多天光我：「你眼訓未啊？」Claudia：「未啊，頭先休息左一陣，而家訓唔著。你呢？」我：「我都訓唔著啊。你隻腳好啲未啊？」Claudia：「好返好多啦！唔叫佢地啦？」我：「由得佢地休息下啦！如果Harsh到佢地有肌肉流失症就唔好啦！」Claudia：「哈哈！你都幾錫佢地喎！」我：「係啊！出唔出去行下啊？」Claudia：「好啊！不如我地去睇日出啦！但係你唔好去到石澳咁遠啊！」我：「去呢附近算啦！因為我架車泊左好遠啊。」Claudia：「好啦！行得啦我地！」我同Claudia行左出去。Claudia：「估唔到你對佢地都幾細心同照顧喎！」我：「冇法啦！鬼叫我地係佢地組爸組媽咩？」Claudia：「好彩係組爸組媽姐。」我：「你講起呢樣搞到我諗返起Year 1 O Camp時成日比佢地搞。到而家都仲記得。」Claudia：「吓真架？點Harsh你先？」我：「係啊！嗰時我地去Camp比人係到Harsh得好慘架，我記得我同Osacr當年成日比佢地罰做掌上壓，Sit－Up，環校跑同言，搞到我地兩個有肌肉流失症差少少要入院。」Claudia：「啊我記得啦當年我參加SU大O嗰陣見到有一組比人罰得好慘，原來就係你地啦！咁咪仲辛苦過入紀律部隊？」我：「係啊！嗰時我覺得自己好似入左警校咁。仲曾經有諗過想Quit架！不過我最後都冇！仲佢地做左好朋友！」Claudia：「Why？Why？Why？Tell Me Why？」我：「我記得我爹哋同我講過既一番說話囉！」Claudia：「咩說話搞到你要留低先？」我：「佢話【合理係訓練，唔合理係磨練】，之後我換個角度諗可能佢地只不過想我地好，想我地將來能夠冷靜同勇敢去面對每一件事。你呢？」Claudia：「我就冇試過啦因為我組爸組媽對我地好好架！係呢你爸爸係咪做紀律部隊架？講啲野咁似學堂啲教官既？」我：「係啊！」Claudia：「I See。咁你媽媽呢？都係做紀律部隊架？」我：「我媽咪都係公務員。係咪好神奇呢？」Claudia：「吓真架？少少啦！咁佢地點識架？」我：「我聽佢地講以前係HKU讀書嗰時因為參加O Camp所以識左，後尾唔知點解就係埋一齊就有左我就結左婚啦！」Claudia：「哈哈！咁你地一家咪係港大校友？」我：「可以咁講啦！不如講下你屋企人啦？」Claudia：「唔講！唔講！唔講！」我：「我講左我自己既野比你聽喎！你唔係唔講你既野比我講下？」Claudia：「Sorry啊！我可唔可以唔講啊？」我：「Well我都尊重個人私穩既，如果你唔想講既可以唔講架！」Claudia：「哈哈！我只能夠同你講我屋企人係做正當職業既，不過做咩公司我就唔講啦！」我：「唔怕架！我又唔係啲見高拜見低踩既人黎既。不過我都幾尊重個人私隱既，既然你唔想講就由佢啦！」Claudia：「唔唔。。。。我地去邊啊？」我：「不如去買盒野飲啦！」Claudia：「好啊！」我地於是去左附近既售賣機到買少少零食同野飲我：「係呢你飲咩啊？」Claudia：「我要陽光檸檬茶啊唔該。順便買多條繽紛樂！」我：「好啊！我幫你㩒先。嗱你既檸檬茶同繽紛樂啊！」Claudia：「Thank you！你都飲陽光檸檬茶啊？」我：「諗唔到飲咩唯有跟你風囉！」我地兩個就係到飲檸檬茶，見到檸檬茶無意中諗起以前鄭伊健既廣告嗰首歌「當初相遇時回頭在笑望著笑臉感覺像似首詩每次見他將心意合成字句偷偷的Say 'Hello'如陽光伴我 清新笑迎面願照遍我心 自視每天快樂過如陽光伴我 心中更明亮在細細說聲 但願每天也望見當初相遇時回頭在笑望著笑臉感覺像似首詩每次見他將心意合成字句偷偷的Say 'Hello'如陽光伴我 清新笑迎面願照遍我心 自視每天快樂過如陽光伴我 心中更明亮在細細說聲 但願每天也望見如陽光伴我 清新笑迎面願照遍我心 自視每天快樂過如陽光伴我 心中更明亮在細細說聲 但願每天也望見」Claudia：「諗咩諗到咁入神啊？」我：「諗起首歌。」Claudia：「咩歌啊？」我：「以前呢款檸檬茶首廣告歌啊！」Claudia：「係咪嗰首咩【如陽光伴我。。。】啊？呢首好耐囉喎！我記我以前成日聽架！」我：「我都係啊！以前成日聽架。嗰時既檸檬茶係示愛神器黎架！」Claudia：「哈哈！嗱請你食架！」佢整開左嚿繽紛樂比我於是我地兩個一人一嚿，你一口，我一口咁樣解決左條繽紛樂呢個時候既天空由漆黑一片逐漸變成美麗既藍色，而東邊既太陽亦都逐漸升起。我：「傻妹你望下嗰邊。」Claudia：「好！靚！啊！我用電話影底先！不如我地好似上次咁幫大家互影，然後再一齊影啊好冇啊！」我：「好啊！我幫你影先！」於是Claudia係到叫我用自然笑，三七面同完美背影既pose幫佢影相Claudia：「影成我點啊？」我：「我呢個攝影師你收貨嗎？」Claudia：「可以啦！輪到我幫你影啦！你想擺咩pose啊？」我就於是學啲韓仔咁交叉腿盤坐，然後係到托頭同微笑。搞到Claudia好開心影完之後就輪到我地一齊影，我就問Claudia想selife定係擺部機係地下一齊影佢就話要selife，於是我就攞部電話一齊selife係咁影起初Claudia就好似小鳥依人咁成個人挨落我個手臂到，如果佢男朋友見到肯定會將我斬死我地又係到不停換pose，一時兩個人趴落地下到，一時我就將佢成個人揹起，好似情侶咁Sweet搞左成二十分鐘先影完Claudia：「你可唔可以返send相比我啊？不過唔好擺係group到啊。」我：「我AirDrop比你啦！得左啦！」Claudia：「Thank You！你會唔會用黎要脅我架？」我：「我似啲咁既人咩？」Claudia：「我都相信你唔會既。返去啦我地！費事佢地醒左唔見我地啊。」我地於是就行左返去我地間房。

我地返到去入房，見到佢地都未起身Claudia：「佢地未起身喎。」我：「比佢地休息下啦！」Claudia：「咁我都返去沖涼刷牙先，陣間見啦！」我：「好啦！」我同Claudia就各自返去換衫。。。。。沖完涼刷牙執好野之後，就換返我地另一件O Camp T（第二日係白色）同換左條黑色Dickies短褲，再著返我對vans波鞋呢個時候既Claudia就wtsapp我：「親愛既組爸你OK未啊？」我：「OK啦！你呢？」Claudia：「我都OK啦！你可唔可以開門比我啊？」我於是開門比Claudia，佢就著左同我一樣既O Camp T，黑色牛仔裙同Vans波鞋，仲將頭髮紮成馬尾，嗚啊！我：「你咁快攪掂既？」Claudia：「我做事效率不嬲高架啦！班仔起身未啊？」我：「未啊！比佢地休息下啦！班女呢？」Claudia：「都未！」傾下傾下既途中，Miki無啦啦行左過黎Miki：「早晨啊組爸組媽！你地兩個咁早起身既？」Claudia：「早晨啊Miki！」我：「早晨啊！你咁早起身既？」Miki：「我不嬲早起架！係出門口慢姐！你地兩個尋晚係咪。。。。。」Claudia：「我地咩事都冇發生過啊！係呢你今日返唔返屋企啊？」Miki：「嘻嘻！我今日唔返屋企啦！今晚我住Hall啊！唔阻你地兩個係到講秘密！」我：「你地兩個肚唔肚餓啊？一唔一齊食野啊？」Claudia：「我記得Elise同Crystal佢地有買杯麵啊，好似買多左幾個！」Miki：「Good！我地一齊去食杯麵啦！」我地三個搵左張枱邊食麵杯邊傾計Miki：「係呢組爸你屋企住幾樓啊？係咪同我地同一座啊？」我：「19樓AB室，同你地同一座啊。不過我就係兩個單位打通囉！」Miki：「咁開心！我住28樓C啊！得閒同組媽上黎玩啦！」我：「好啊！」Claudia：「下次黎你屋企搗亂下啦！」我：「好！」呢個時候其他人都陸陸續續起左身，然後我地執完野就出左去podium到集合去到見到Oscar，Alice同其他人係齊到，我就將尋晚借既急救用品比返Oscar。跟住Oscar同Alice講完啲例牌開場白之後，又宣佈開始第二日既遊戲一開始既遊戲就係「車」，呢個game就係全team人要企係個呼啦圈到前進，然後再將另一個呼啦圈放係地下，直至到跟住莊員預先設計好既路軌一直走到終點。而今次組爸組媽就唔使玩，只係係身邊指點下就OK。當然我同Claudia全程都比佢地自由發揮突然間一個太陽曬落黎我地呢邊，曬到Claudia要用手遮住啲光線而呢個時候既我就係背囊到拎左副Ray Ban太陽眼鏡（同華Dee嗰副一模一樣）比Claudia戴Claudia：「做咩啊？」我：「戴左佢啦，會對隻眼好啲架！」Claudia：「多謝你喎！你做咩唔留返比自己用既？」我：「我曬下有咩所謂啊？最緊要我地偉大既組媽唔可以曬親。」Claudia：「你知就好啦！可唔可以比我戴住你副黑超影張相啊？」我：「隨便啦！」於是Claudia拎左佢部電話，扮日本妹咁係到瘋狂selife而我就一直望住佢地玩，去到差唔多尾聲既時候，由於個呼啦圈太細。見到Will就起勢咁攬住Sandy先可以過到，搞到Sandy面都紅埋。我同Claudia見到咁樣都忍唔住係到笑。。。。好在佢地做事都好合拍，所以最後都可以順利完成呢個Game班組仔組女玩之後係到圍住我地兩個，其中Jessica同Travis係到瘋狂咁話我係咪掛住同Claudia玩唔理佢地於是我就急急腳咁同大家Say Sorry。不過我解釋左其實我只係想比多少少自由度佢地，希望佢地能夠解決到問題。休息左一陣，Oscar同Alice又係到宣佈又進入第二個Game呢個Game就係「以訛傳訛」。。。。。。而組爸組媽都要玩首先莊員就比左幅旺角彌敦道同亞皆老街交界既十字路口圖畫比我同Claudia睇過左十秒之後，莊員就收左我地幅晝，就叫我地兩個講返比班組仔組女佢地聽，而最後嗰組員就負責畫晒全部野出黎而之前我地商量過，就決定派左Jessica守尾門負責晝返幅晝既野出黎好在我同Claudia都係土生土長既香港人，所以呢個平時人來人往既十字路口既場面我地都會記得一清二楚。然後我地再將我地所知既野一個講比一個聽，最後傳到落Jessica到比佢畫返出黎結果就係我地組最快完成同最高分呢個時候，Claudia靜雞雞行埋黎比返副太陽眼鏡我Claudia：「嗱衰人比返副黑超你啦！」我：「Thank you！你自拍完啦？」Claudia：「係啊！估唔到戴起上黎都幾好睇喎！不過就大副左少少咁啦！」我：「呢個係Men Size黎架！如果你要買既話就要買細副返少少啦！」Claudia：「係呢你係邊到買架？」我：「副太陽眼鏡係我爹哋架，我記得呢副就係佢當年出黎做野嗰陣買既第一副太陽眼鏡。後來到我入大學嗰陣佢就送左比我啦！」Claudia：「明白明白！原來咁有紀念價值既！咁你呢副咪真正既古著？」我：「係啊！我諗應該都有差唔多廿五年啦。不過你想買既話出面都得買架！」Claudia：「我知啊不過邊到會平啲架？」我：「我記得北角英皇道嗰邊好似有間，不過係老店黎，你下次可以去睇下。」Claudia：「好啊！喂佢地開始叫人啦！」而Oscar同Alice就宣佈進入今日既最後一個Game，就係玩「一二三紅綠燈」雖然都係啲編向小朋友既Game，但係大家都好投入。其中一個莊員就負責做鬼同發施令。。。。於是我地就排成一直線，而我同Claudia就排最後玩到差唔多咁上下，莊員就發施令「一二三紅綠燈，過馬路要小心！」我地就即刻全部停低，不過我就收唔切掣一野攬到Claudia條纖腰到先停到Claudia：「你做咩攬住我既？」我：「Sorry啊！今次真係唔小心！」Claudia：「唔緊要啦！哈哈！」好在我地今次全組人都安全過渡唔使留低做鬼，跟住就坐低休息左。而Oscar同Alice就宣佈今屆既HKU SU O Camp正式完滿落幕，然後我地就黎左張大合照。影完之後Claudia行左埋黎我到我：「Sorry啊你仲嬲啊？」Claudia：「我都冇嬲你啊！因為我知你唔係啲想抽我水既色狼黎！」我：「真係冇？」Clauida：「真係冇啊！你咪當係我對你既－－－回禮囉哈哈！不如我地兩個一齊影張相啦！」我：「好啊！」於是Claudia就用左我部電話係到瘋狂咁selife，我地仲一齊做左好多好得意既表情影影下途中，Oscar，Alice同其他組爸組媽無啦啦亂入我地到而Steven同Wyllis仲要成個人跳落我到，搞到我脊椎差啲移位。Claudia：「喂組爸不如我地一齊搵班仔女集郵啦！」我：「好啊！」我地於是逐一搵班組仔組女集郵。。。。。。。＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝＝兩日一夜嘅O Camp咁就結束左雖然呢兩日好攰好攰，但係終於比我搵返個種大一O Camp同搏盡無悔嘅感覺！！雖然唔知仲有冇下一次，但係今次所帶比我嘅野絕對絕對比失去嘅多好多【這趟旅行若算開心－－－－亦是無負這一生】之後我哋成Team人就去咗堅尼地城間酒樓食中午跟住Claudia就話：「你哋隨便叫啦！組爸組媽請！我知你地都肚餓啦！」佢哋就話：「多謝組爸組媽！我哋狂叫啦！」我開頭以為佢哋講笑姐，點知佢哋真係好似餓左幾日咁係咁係張點心紙到狂畫，結果真係嚟咗好多野食搞到個阿姨同班食客喺度望緊我哋，我地都唔好意思買單嗰陣個荷包好痛，不過見到佢哋食得咁開心就當補返數。食完之後，我哋就分道揚鑣。班組仔組女就返咗Hall，我就去Main Campus停車場到攞車。而我就車左Claudia返去........我：「係咪好攰啊？」Claudia：「係呀好攰啊好多年都未試過咁玩法啦！」我：「睇嚟我哋真係大個左啦！」Claudia：「可能係掛！喂我聽個電話先！」Claudia聽完電話之後就同我講：「今次大鑊啊！」我問佢咩事啦，佢就話：「我冇帶鎖匙啊！」我：「唔係啊嘛鎖匙都唔帶！」Claudia：「本來我媽咪話會開門俾我架，不過佢話臨時有啲事要同我爹地上一上大陸。要今晚先返落嚟開門俾我。」我：「咁你點算呀？」Claudia：「本來諗住搵Miki既，不過佢又住Hall。諗住出去行下街等到夜晚先返屋企！」我：「咁不如你去我屋企休息下啦！你又成晚冇訓！」Claudia：「怕唔怕麻煩你啊？你個樣話比我聽你想食我喎！」我：「唔怕啦！我唔會食你咁衰仔既。」Claudia：「咁好啦我就上你屋企搗亂啦！」於是我哋兩個就泊好車之後就返左我屋企開咗門之後，原來Daddy媽咪同妹妹都唔喺度。話就話唔搞Claudia姐，但係唔知點解依家feel到巨龍好硬，好想而家食咗佢隻豬，姦到佢天昏地暗。Claudia好似小朋友咁跳跳紮：「嘩你屋企好大好靚喎！仲要望住東九龍同海景喎！」我：「你屋企望唔到咩？」Claudia：「冇啊因為我屋企望內街架嘛！上次你咪上過去囉！明知故問！」我：「 OK我唔啱！請問林小姐想飲啲乜嘢呢？」Claudia：「我要牛奶啦唔該！」我：「好啊我依家沖俾你飲呀！嗱你杯牛奶啊！」Claudia：「唔該晒你！喂你屋企真係乜都有喎！好有氣派囉！咦喂你都打機架？」我：「通常男仔都會打機架啦，好似你哋女仔鍾意睇韓劇一樣。」Claudia：「你都講得啱嘅，不過我都鍾意打機同睇韓劇個波！」我：「嘩真係少有喎你都打機。你打咩機先？」Claudia：「咩機都會打架，好似GTA同FIFA仲有海賊都有玩，不過玩得唔係好叻㗎咋。」我：「咁就要同你切磋下啲技術啦！」Claudia：「睇吓點？如果你輸咗呢你就要比我入你間房到睇下！」我即刻變得好驚......因為入邊有好多我同Winnie嘅嘢。費事Claudia亂咁批評。但另一方面又想佢入我間房，咁就可以乘乘機機⋯⋯⋯我：「唔好啦唔好啦！唔方便呢真係架！」我未講完Claudia即刻控埋落我度：「到底入邊有啲咩啊？」我：「冇嘢啊冇嘢啊！贏咗我先講啦！」Claudia：「睇下點？如果你連續輸左5場嘅話呢我就要入你間房大搜查啦！」我於是開左FIFA同佢玩.....開頭我以為佢冇乜料到啦。。。。點知玩咗4場波我就全軍覆沒，每次都係用曼聯黎迎戰Claudia隻皇馬，點知次次都係我輸比佢，仲要每場都比佢係咁入左3球。Claudia:「喂乜你咁流架！贏咗你4場啦！你都係認輸吧啦！」我：「唓頭先嗰啲係熱身嚟架，我依家先開行Turbo同你鬥！下一埸我實贏返你轉頭架！」點知今場又係我輸。。。今次仲要俾人大炒，Claudia: 「你依家輸咗冇得抵賴啦！快啲俾我入去你間房到睇下啊。」我迫於無奈之下，唯有開我間房俾佢睇下....佢行到入我間房，又好似小朋友咁跳跳紮。。。Claudia邊行邊望：「你間房都唔係好亂啫，同埋大過我間房好多囉！相入邊係唔係你女朋友黎架？」我：「係呀係呀！我同佢啲嘢一直都有keep住！有時攞返出嚟懷念一下！」Claudia：「你都幾長情個噃！如果我男朋友好似你咁就好啦！不過你女朋友都幾靚喎！好似千頌伊咁靚！」我：「你都好靚啊！同埋好有氣質！」Claudia：「靚過鬼！呢排都殘左好多」我：「你男朋友唔會同你影相之類嗰啲咩？」Claudia：「你講起就嬲啦！平時想同佢一齊影相姐就好似唔見得光咁！怕驚俾人見到咁喎！都唔知佢係咪收埋第二個。」我：「吓佢對你咁冷淡嘅咩？你哋平時會做啲咩架？」Claudia：「開頭就成日約我出街睇戲食飯咁囉！不過佢去咗外國讀書之後就淨係日日Skype囉！再後期啲直頭都好少同佢聯絡啦！先至聲明啊。。我冇同佢DO過架。」我：「會唔會瞞住你出去滾架？通常人如果女人唔昅住嘅話男人會出去滾架？」Claudia：「我諗唔會嘅！你好似好了解佢咁喎！你係咪成日出去滾架？」我：「冇啊我真係未試過架！留係屋企做毒撚就有份！」Claudia：「我唔知佢啦！希望佢唔會啦！哈哈仲偷襲你唔到！！」原來佢後邊收埋咗我其中一個枕頭打我！！我：「哎呀林雅晴你竟然偷襲我！」我都不甘示弱拎咗另一個枕頭，然後借啲意打落Claudia到Claudia：「哈哈你打到我先算啦！你打我？打返你先得！」我：「打你！打你！」Claudia：「打死你打死你打死你！！」我哋大戰左大約10分鐘，打到筋疲力盡，我哋兩個瞓咗係張床度回一下氣。呢個時候突然間有開鎖匙聲......Claudia：「死嗱究竟係邊個開門呀？」我：「定啲黎我出去睇吓邊個先！」Claudia：「你出去睇吓邊個啦！」我：「你唔好出嚟啊！我依家出去睇吓！」我於是出去睇吓，原來係妹妹返嚟佢即刻攬住我：「 阿哥你返嚟啦我好掛住你啊！」我：「我都係呀我好掛住你啊妹妹！係喎爹哋媽咪呢？唔係同你一齊返嘅咩呢？」妹妹：「佢哋兩個今晚去飲呀，好夜先返！所以佢就車左我返黎先！ 阿哥你今晚煮飯俾我食定係出去食啊？」我：「未知呀！晏啲再同你講啦！返房做埋啲嘢先！」妹妹見到個廳有兩對同一款嘅vans波鞋，於是就問我：「有人嚟咗咩？」我：「冇啊冇啊，我買咗兩對啦嘛！我都係返房先啦唔同你講住啦！」妹妹扯住我件衫：「你仲喺到扮嘢？對鞋明明都唔啱你既size ？係唔係收埋左個女仔係入邊啊？」我：「冇啊冇啊冇啊！」妹妹：「你唔使喺度整古做怪啊！去你間房到睇吓咪知囉！」點知Claudia突然間行咗出嚟........妹妹見到Claudia：「Hello Claudia姐姐，點解你會喺度嘅？」Claudia：「Hello Angela，頭先同你哥哥去完camp。因為姐姐冇帶屋企鎖匙，要等我媽媽返嚟開門啊。所以你哥哥話帶我黎呢度休息下囉！」妹妹：「Claudia姐姐我有好多玩具呀！一唔一齊玩呀？」Claudia：「好啊好啊！一齊玩啦！」我：「妹妹呀想今晚出去食飯吖定係想哥哥煮飯俾你食啊？」妹妹：「冇所謂你揸主意啊！」Claudia：「你原來識煮飯架？咁我真係要試吓你啲手勢啦！」我：「定係出街食啊？我驚煮得好難食喎！」Claudia：「 唔制呀我要你煮飯俾我食！最多我幫下你手啦！」我：「咁你叫到我唯有煮飯啦！」Claudia：「我幫你手啦！」我：「唔使啦你陪妹妹玩啦！我自己煮就得架啦！」Claudia：「咁好啦就等你餐飯架啦！」我就入咗去廚房，打開雪櫃但好少嘢食。於是我就煮左餐蛋米粉，菜心比佢地食。我：「喂兩位小姐食飯啊！妹妹幫手派野啦！」妹妹＆Claudia：「黎啦！」我：「因為屋企冇乜餸，所以隨便咁煮啲野食！如果唔好食既話唔好介意！」Claudia邊食邊講：「唔緊要啦！我唔客氣啦！」我：「請慢用啦！」我地三個就食飯。。。。Claudia：「好好食啊！原來你煮飯咁叻架！」我面都紅晒，好怕醜咁講：「小意思小意思！！！」Claudia感動到差啲想喊：「真係好好食呀！點解你煮得咁好食既？」妹妹：「乜姐姐你屋企唔會煮飯架咩？」Claudia：「我屋企人好少煮飯架，因為我爸爸媽媽平時都好夜先放工，所以我平時都係自已食。」妹妹：「唔緊要架！姐姐你以後可以成日落黎食飯架！！最多我阿哥免費煮埋比你食。」我：「妹妹你唔可以亂講野架！」Claudia：「好啊！咁我以後就要打攪晒你地架啦！！」妹妹：「YEAH！」我：「妹妹你就好啦以後又多個姐姐陪你食飯！！！」妹妹＆Claudia：「唔抵得啊？」我：「快D食飯啦！！！！」我地三個就食飯。。。。。食完飯之後，妹妹問：「阿哥，Claudia姐姐不如我地三個玩GAME啦？」Claudia：「好啊！Angela你想玩咩GAME啊？」我：「不過三個人好難玩GAME架喎！不如睇戲啦！」妹妹：「不如睇﹝RUNNING MAN﹞啦！！！」Claudia：「我都要睇！就睇｛RUNNING MAN｝！！」我：「你兩個真係大細路黎！！不過等埋我洗完碗先得。」Claudia：「我同你一齊洗碗啦！」妹妹：「咁我幫你整啦！」於是我就同Claudia一齊洗碗，而妹妹就去左整片洗洗下果陣，Claudia拍我：「嘩真係睇唔出你原來咁顧家WO！」我：「係架！平時我爹哋媽咪要出去做嘢。所以妹妹平時都係我照顧佢囉！雖然佢平時又惡又鍾意串我，不過同佢感情都幾好架！加上佢又可以照顧到自己，算係咁啦！」Claudia：「咁咪幾好，要好好咁錫佢啊知唔知？」我：「唔唔。。。。。。。」Claudia：「咁就乖啦！喂啊衰人你整到我濕晒啦！！」原來我洗碟既時候太埋條水喉到，啲水搞到佢上半身濕晒。我：「對唔住啊！我冇心架！」當我望住Claudia戈陣，佢既成對34F波餅即刻SHOW晒出黎，而且仲見到佢入面透左出黎既白色Lace Bra，搞到我差啲流鼻血Claudia見到我咁既樣，面都紅埋。跟住好大力咁拍我：「做咩望住我WO？你有冇衫比我替換啊？有既話快啲比我換啦！！唔準望啊！咸濕佬！」我就即刻帶佢去我間房到，拎左我件日本隊波衫同埋條乾毛巾比佢好彩妹妹掛住整片，睇唔到我地做乜。如果唔係既話肯定以為我地搞緊野我：「你自己慢慢換啦，記得抹乾淨個身啊！如果唔係既話會感冒架！我出去等你啦！」Claudia：「知啦衰人！快啲出去啊！唔準偷睇我換衫啊。打死你架！」我就出左去等佢，順便問妹妹做咩搞咁耐。我：「妹妹你做咩整咁耐既？」妹妹：「整好啦！係呢Claudia姐姐呢？」我：「佢去左Toliet啊！等埋佢就播得！」呢個時候Claudia就出左嚟。。。。。佢已經著左我件日本隊波衫不過可能佢太細粒，所以著到件衫好Oversize。妹妹：「做咩Claudia姐姐會著左阿哥件衫既？」我：「。。。。。。。。因為呢」Claudia：「因為我頭先唔小心整濕左件衫，所以咪問你哥哥借件衫黎著住先！」妹妹：「Oh明白明白！！！！快啲一齊睇KERORO啦！！」我地三個就一齊睇RUNNING MAN。。。途中Claudia同妹妹笑到KAKA聲，好似啲小朋友咁。。唔睇真D以為妹妹同Claudia係親生妹妹搞到我都係咁不斷係咁笑。。話咁快就睇完。。。Claudia：「套RUNNING MAN好好笑啊！好耐都冇笑得咁開心啦！！」妹妹：「係啊好搞笑啊！」見佢哋兩個咁好笑，搞到我都笑埋一份！下次應該叫佢地做大晴同小晴，又或者叫晴晴一號或晴晴二號。Claudia：「Aaron， 我媽媽wtsapp我話佢已經返左屋企架啦！叫我可以返屋企囉喎！」妹妹：「Claudia姐姐你唔留係到玩多一陣？」Claudia：「因為姐姐要返去做份paper啊！下次再同Angela玩啦！」妹妹：「好啊！下次一齊打機啦！同埋要打低哥哥！」我：「你哋幾時企埋同一陣線架？」Claudia&妹妹：「駛乜講！」我：「。。。。。」Claudia：「係呢Aaron你件衫可唔可以借住比我先啊？我洗乾淨先再比返你啦！」我：「慢慢啦！唔使急！你攞去啦！」Claudia：「好啦！多謝你地兩個啊！我返上去先啦，拜拜！」妹妹：「拜拜啦Claudia姐姐！」我：「拜拜啦！今晚wtsapp到講啦。」Claudia就咁樣行返上去佢屋企而我同妹妹就執埋啲野。。。。。妹妹：「阿哥啊，Claudia姐姐真係好靚啊！我覺得佢好過Winnie姐姐好多啊！」我：「傻妹黎既！佢同Winnie姐姐係兩個唔同既人黎架！」妹妹：「如果佢做我阿嫂就好啦！不過你地兩個真係好襯啊！」我：「吓？有咩可能啊？」妹妹：「唔係喎！你頭先好似好開心喎！我好耐都冇見過你呢個樣啦！」我：「唔知呢？快啲執野啦！因間媽咪又多說話啦！」呢個時候，爹哋媽咪就開左門返黎。我＆妹妹：「爹哋媽咪你地返黎啦？」爹哋＆媽咪：「係啊！阿哥咁早返左黎啦？」我：「係啊！個Camp下晝完左啦嗎所以咪早啲返囉！」媽咪：「阿哥有冇煮飯比妹妹食啊？」妹妹：「有啊！佢仲帶埋樓上個靚女姐姐返屋企啊！仲煮埋比個姐姐食添啊！」仆街啦今次真係。。。。。。。。。。。爹哋：「阿仔你終於有拖拍啦？」我好緊張咁講：「唔係咁架！！！！唔好聽妹妹亂講！」妹妹：「你唔好扮野啦！你明明同人玩得好開心喎！」我：「邊係呢？」媽咪：「阿仔得閒帶佢食飯啦！比媽咪見識吓！」妹妹：「係啊係啊！我想同姐姐玩啊」我：「我都係沖涼訓覺先啦！聽日仲要返工啊！」妹妹我被你害死啦。。。。。。。。。。我沖完涼之後開電腦睇case，原來係Claudia wtsapp我Claudia：「我返左屋企啦今日真係多謝你同Angela啊！如果唔係就要係街到流連架啦！」我：「哈哈！我頭先去左沖涼所以聽唔到你wtsapp。最緊你開心姐！」Claudia：「哈哈！聽日使唔使返工啊？」我：「要啊！今晚要早啲訓啦！」Claudia：「係啊！我好耐都冇玩得咁放啦！」我：「你開心就得啦！！我都係啊！見到佢地就好似返返去Year 1咁！」Claudia：「我都係啊！不過我地而家責任又大左！」我：「因為我地係組爸組媽？」Claudia：「係啊！湊住佢地好似對住自己啲小朋友咁。」我：「有冇咁誇張啊？」Claudia：「絕對冇！」我：「可能你讀education咪當左佢地係你啲學生囉。」Claudia：「呢啲叫Miss既觸覺啊。你呢啲律師仔唔會明架啦！」我：「話唔定我會明呢？」Claudia：「你明左先再同我講啦！」我：「你隻腳點啊？仲有冇痛啊？」Claudia：「有你呢個律師仔既悉心照顧，好返好多啦！」我：「咁就好啦！記住小心唔好整親啊！早少少休息啊。」Claudia：「知啦！GOOD NIGHT！」我：「早抖！」突然間，沙皮狗又係到Wtsapp我。。。我：「搞咩啊老友？」沙皮狗：「你買左RA-R啊？」我：「係啊！喂有咩補品啊岩裝啊？」沙皮狗：「大把啊，你過幾日方唔方便過黎車房啊？你老爹叫我入左啲補品，岩岩到左貨。」我：「好啊！」然後就訓著左。

O Camp過後，又係回復返正常返工既日子而我地就未正式開學，只係繼續返firm「鈴鈴鈴鈴。。。。。。。。。」我起身望一望個鬧鐘。。。原來又要起身返工於是我就即刻梳洗同換左深藍恤衫，黑西褲同黑牛津皮鞋，再拎個公事包就行左去返工返到公司之後，KC即刻過黎搵我。KC：「Hi Aaron，早晨啊！」我：「早晨啊副院長！」KC：「O Camp好唔好玩啊？」我：「OK啦！都識左好多師弟師妹啊！」KC：「有冇溝妹妹仔先？」我：「冇啊！都係做吓朋友仔算啦！」KC：「哈哈！雖然做嘢同讀書好緊要，不過都要識下女仔。WORD－HARD ＆ PLAY－HARD架知唔知！」我：「知道。」KC：「如果你識唔到女仔唔緊要，Uncle KC介紹幾個比你識啊！」我：「好啊多謝你先！」KC：「係呢想唔聽吓Uncle既情史啊？！」我：「好啊！」KC：「戈時我同你爸爸岩岩考到入HKU，都係因為貪玩咪報O CAMP囉。不過當時既O CAMP就肯定冇你地而家玩得咁放架啦！」我：「戈時既女仔係咪多數都係乖乖女黎架？」KC：「大部份啦，我記得戈時我同你爸爸去完O CAMP之後就約左其中兩個女仔出黎去海洋公園玩。戈兩個仲要係我地HALL既校花黎架！」我：「嘩！校花你都溝到啊？」KC：「係啊！其中一個係你媽咪黎架！」我：「吓？真架？」KC：「係啊！你爸爸戈時仲要係大學堂到拎住支結他對住你媽咪唱【為你鐘情】啊嗎！之後佢仲要當住成班人面前表埋白添！我到而家都仲記得！」我：「咁我爸爸最後成唔成功啊？」KC：「梗係得啦！佢地自此就一齊左，之後grad左就即刻結婚生左你地兩個！你媽咪當時真係touch到喊架！」我：「嘩真係唔講唔知！咁你最後有冇同另一個女仔係埋一齊啊？」KC：「我就冇你爸爸咁好彩啦！因為我當時畢左業之後去左英國讀書，而佢就全家移左民去加拿大。自此就冇聯絡啦！不過我相信有朝一日我地會遇見架！係啊你今日如果冇case跟既就陪我上court啦！」我：「好啊冇問題啊！」KC：「不過你暫時要旁聽住先啦。因為呢方面你未有經驗，等你儲夠經驗同學習多一排先比你坐我隔離啦！」我：「多謝你先！」KC：「唔使客氣！做得野既人我一定會比機會佢既。係啊我地都差唔多出發啦！Yyonne你準備好未啊？」Yyonne：「準備好啦！」KC：「Good！今日Aaron會跟埋我上Court！你有冇問題？」Yyonne：「OK啊！冇問題啊！」Yyonne係我地firm既女師爺，主要係負責幫KC處理日常法律事務。亦都係我大學既師姐（不過都大我成四年左右）。係半年前岩岩同佢男朋友結婚，而家已經有左兩個月BB。個樣好似「楊采妮」我地三個就離開左firm就去左高院，之後就見到我地個client原來KC個Client係一個城中富豪黎，不過今次因為佢捲入一單家族爭產案，所以就搵咗KC幫手啦！真係好似啲電視劇咁。。不過係法庭入邊既KC同我地平時見到既佢完全係判若兩人。。。。。。佢既口齒超級伶俐，有氣勢之餘又斯文有禮。將對方律師同證人問到口啞無言而Yyonne就佢隔離不斷整理緊啲資料同寫NOTES，而我就係公眾席到不斷咁留意佢地既言行舉止最後法官都判左KC個Client勝訴KC同我講：「今日學到野未啊Aaron？」我：「學到野啦，今日真係精彩無輪！」KC：「小兒科黎姐，聽多幾次庭就知咩事架啦。如果有唔明既就問下Yyonne啦！慢慢學啦！我仲要出去開會啊！你同Yyonne自己返公司啦！」我同Yyonne就出左高院門口，而KC就去左其他地方到開會我：「係呢Yyonne你一唔一齊食飯啊？」Yyonne：「我約左我老公食飯啊，如果你食既話可以一齊食。我老公黎啦！」我：「唔阻住你地二人世界啦。陣間公司見啦。我自己食就得架啦！」跟住Yyonne同佢老公行開左去於是我就自己返公司淥個杯麵食，之後繼續做野不過唔知點解今日公司有咁多野做，同埋KC無啦啦臨放工前Wtsapp叫我幫佢作N份立法會講稿。搞吓搞吓搞到成差唔多成十二點先放工諗住跑去地鐵站到趕搭尾班車返太古啦。。。點知我臨入閘前，Claudia就打電話比我我接左電話之後，就係到聽見佢喊我：「喂？傻妹你有冇事啊？」Claudia：「嗚嗚。。。。。。。衰人我好唔開心啊。。。。你可唔可以而家過黎銅鑼灣海旁到陪我啊？」我：「OKOK！！你而家唔好行開。我即刻過黎！」我於是即刻由地鐵站跑返上去的士站，上左部的士去銅鑼灣海旁。係過程中，我感覺到好惶恐不安，好驚Claudia會做傻事。你要等我啊！個司機問我：「先生你係咪趕時間啊？睇你個樣好似好急咁喎！」我：「係啊！麻煩快少少唔該！」司機邊踩油邊講：「係咪搵女朋友啊？」我：「又唔係既。。。。。」司機：「通常去呢啲地方都係想搵女朋友cool煲架啦，我都車過唔少啦！」我：「我朋友出事，好擔心想去睇下佢！」司機：「係啊，不過你呢種人我已經真係好少見啦！真係好重情義！好啦到啦！快啲去搵你朋友啦！加油啊！後生仔！！呢程唔收你錢啦！」落左車之後，我就見到Claudia坐左係到，佢著住件藍色連身裙加對白色CONVERSE ALL STAR波鞋，係到不斷咁喊。我就行去佢隔離，見到佢隻眼喊到腫晒，面都青埋。應該喊左好耐之後佢見到我就將我攬到好實，仲要喊得更加勁。我feel到佢對波好大搞到我支巨龍扯起左，不過我冇咩心情理呢啲野！淨係點樣諗緊辦法去安慰返佢同一直攬住佢。。。。。同邊輕輕撫摸佢個額頭。。。等佢情緒平伏返「Sorry啊！岩岩放工啊！」「我冇事。你終於黎啦。我等左你好耐啦！」「到底發生咩事姐？」「點解佢可以咁賤格，係到強詞奪理？鳴嗚嗚。。。。。。」原來今日Claudia係到見到個EX同佢個好姊妹一齊，仲要當場係被呢對狗男女單單打打，搞到Claudia忍唔住喊。而Claudia個好姊妹更加反面唔認人，一直都妒忌Claudia由細到大都靚過佢，讀書同其他方面都叻過佢。叫Claudia唔好再騷擾佢。聽完Claudia咁講，我覺得點解呢個世界上有咁撚仆街既賤男，玩完女都算仲要強詞奪理，當正自己咩都岩晒咁樣。如果比我見到呢啲賤男，我一定打撚到佢仆街。「反正呢個世界都冇人理我錫我架啦！！！！我死左佢好過啦！！！」Claudia好激動。我於是就將Clauida攬到好實，唔比佢亂黎，盡量安撫佢激動既情緒。「做咩事要去死喎！！！傻妹你知唔知你咁樣做係好自私架！死係解決唔到問題架！」「嗚嗚。。。。。。。。。」我跟住冇出到聲，淨係拎張紙巾幫佢抹乾面上既眼淚同撫摸佢個頭，等佢情緒冷靜落黎。「好啦唔好再喊啦！再喊就唔靚女架啦！如果比人見到以為我係到恰你啊！今次失戀咪搵個第二個攞！唔使死既！如果你死左邊個同我鬥咀啊！邊個同我打機啊！邊個同我唱K啊！」「係啊好好笑啊！你咪搵第二個女仔做呢啲野囉哈哈！」「笑翻咪幾好！我送你返去啦！」「唔翻啊！我唔翻屋企啊！嗚嗚......」Claudia又係到喊⋯⋯「好啦好啦！咁你不如陪我食野啦！我頭先飯都未食咋！而家好肚餓！」「我要食糖水！！！！你請我食！」「好好好！！！你想食乜都得！總之你笑返就咩都得！」我地兩個跟住去左附近間甜品屋到食野，之後搵左個少人既地方坐低。我知無論如何今餐可能會好貴，但無論點都好，而家唯一可以做既就係要Claudia開心返。「你想食咩啊？」「我要芝麻糊湯圓。」「咁我都要呢個啦。」於是我地兩個就叫左兩碗芝麻糊湯圓「對唔住啊我頭先對你發脾氣！你唔會嬲我架可？」Claudia好內疚。「傻啦我都冇嬲你。你鐘意喊咪喊囉！冇人話唔比你喊喎！有時喊出黎會舒服好多架！你只係一個普通人黎，做咩要自己逼到咁辛苦呢？」我苦笑。「原來愛錯左一個人真係咁痛架！」「我當年仲痛過你啦！而家咪又係一樣坐係你面前！或者你應該由另一個角度諗，可能你地分手未嘗唔係一件好事啊！」「點解啊？」Claudia問。「如果兩個人勉強係埋一齊既話真係冇幸福架！既然你地兩個價值觀唔同，不如分開對大家都好啦！又或者咁講結婚前睇清楚呢個人，總好過結婚之後黎後悔。」「你又知？你好似好了解我喎？」「作為你既朋友當然要了解你啦！」個侍應比左兩碗芝麻糊湯圓我地「快啲食啦！唔食就凍啦！」「好啊！咁我唔客氣啦！」「你睇下你食到成個咀都係啦污糟貓！我幫你抹啦！」我幫佢抹走佢個咀啲芝麻糊，話時話呢間糖水鋪既甜品都唔錯，有下次！「點解你可以好佢咁多既？」Claudia嗲住問我。「咁我不嬲都好人架啦！」「你唔怕我會呃你嘅咩？」「我知你唔會嘅！」「你又知我唔會？」「直覺！同埋我知你唔係一個會講大話嘅女仔！」「你睇人都靠直覺架咩？」「我識左你咁耐你份為人我會唔知咩！」「我識佢夠耐啦，咁又點姐！其實到最後我真係一啲都唔了解佢。由細到大我一直都以為自己好有自信，睇人既眼光好準，但係而家。。。我先知原來自己真係好失敗！」「咁你而家失敗左姐，唔代表將來都會失敗架！最緊要既就係下次做得岩咪得囉！我覺得你今次做得好岩添！起碼知道長痛不如短痛呢個道理，」「我同我自己講我以後都唔會再比機會佢啦！以後都唔會。總之以後呢個人既事與我無關！」「好啦食完糖水我哋一齊返去啦！今餐我請你啦！就當慶祝你回復自由啦！」「好好笑啊哈哈哈！多謝你啊衰人！」Claudia終於笑返。我哋就埋咗單，然後坐的士返屋企點知原來又係頭先車我個的士司機.....懷疑佢一直冇走到，再細心啲睇，呢架的士係豐田大皇冠柴油的士，九十年代既香港呢啲車真係成行成市，但自從柴油的士轉晒做石油氣的士後，啲柴油的士真係買少見少，而家有得坐真係三生有幸。曾幾何時，柴油的士係香港港英時代既象徵，同皇家香港警察、華籍英兵、港督、港英旗、啟德機場既地位一樣，但隨著政權既交替，呢啲現象已經一去不返。 司機：「咦哥哥仔原來又係你呀？」我：「係呀係呀！我地真係有緣啊！」司機：「上車啦車埋你地就落更架啦！」於是我同Claudia就上咗車司機：「去邊度啊哥哥仔？」我：「我去太古城呀唔該你！」司機：「咦哥哥仔你同你女朋友好返啊？」Claudia即刻變得好怕羞，面都紅埋我：「佢唔係我女朋友黎架，只係朋友黎！」司機：「小姐真係唔好意思就誤會左你地兩個係情侶。」Claudia：「唔緊要唔緊要！」司機：「 不過你地兩個真係好登對！見到你哋以為你哋真係拍緊拖！」我：「邊係呢哈哈哈哈哈！」司機：「後生女啊你要好好珍惜你朋友呀，頭先見到佢真係好緊張出晒冷汗，佢真係好擔心你架！」我：「.........」我望一望Claudia，原來佢挨落我個膊頭訓著左唔知點解佢喊完個樣好似小貓咪咁惹人憐愛，搞到我好想摸佢個頭而呢個時候收音機突然間播左張學友首（期待）像逝去的光陰　消失似有主宰人們還道悄悄歲月已天天的更改現在沒有堅守的諾言　世界已變改從前如誓盟的愛　早經不復再夏日漸去秋天將又來　難言無奈凝凝回望過去或有傷心悲哀像夜裡星空沒法擁抱心內愛已像個空虛孤單障礙賽過去過去現在現在充滿感慨你我似個小伙子般衷心期待我要悄悄的走開　請不必感慨(不必追憶傷感的戀愛　啊…)期望你會瞭解心底這份愛聽完呢首歌，原來已經返到屋企樓下。於是落咗車「好返啲未啊？」我邊講邊摸佢個頭。「放心啦我心情好返好多啦！冇野架啦！」Claudia甜笑。「依家笑返咪幾好，呢個先係我識嘅林雅晴黎架嘛！」我話。「多謝你呀衰人！」Claudia話。「唔好諗咁多啦！你記得返去沖個熱水涼休息下啦！我送埋你上去啦不如？」我話。「好啊好啊！我以後可唔可以約你出嚟傾計呀？」Claudia話。「我隨時都得閑架啦！你鍾意嘅咪約我行街睇戲食飯或者打電話搵我傾計都得架！反正我呢個毒撚既電話廿四小時都on call嘅。不過返工時間就例外啊！」我話。「話唔定我會上嚟你公司幫襯你呢！」Claudia話。「唔好啦通常想來我公司多數都唔係好嘢嚟架？」我話。「咁買屋做屋契都得掛？」Claudia話。「呢樣得隨時歡迎！好啦lift到啦！」我話。我哋於是就入咗電梯，突然有個女仔話等埋原來係Miki...............Miki：「咦Claudia你同Aaron一齊返啊？」Claudia：「係啊我哋頭先一齊出去食嘢吖嘛！係喎你啱啱去邊嚟啊？」Miki：「我啱啱同我男朋友一齊出去行街睇戲食飯咋嘛。你地兩個又會咁啱一齊出去食嘢嘅？有啲古惑喎？」我：「冇我哋咁啱撞到姐。」Claudia：「係囉我哋都係咁啱撞到姐！」好彩我哋兩個份口供夾得幾好，所以都唔怕Miki懷疑Miki：「不過你地兩個著埋同一顏色嘅衫喎！」我：「咁全香港有好多人都係着藍色衫架啦！撞到真係唔出奇架！」Claudia：「係呀係呀真係咁啱咋！呢個衰人抄我囉！」我：「唔係啊係你抄我囉！」Miki：「 你兩個唔好耍花槍啦！我講笑嘅咋！我男朋友話下次不如約埋一齊出嚟食飯飲嘢啊！」我&Claudia：「好啊好啊！」Claudia行埋黎我耳邊同我講：「你唔使送我上去啦！有Miki係到得架啦！你早啲休息啦！多謝你！」電梯到咗我個層....我：「好啦我返屋企先啦拜拜啦！拜拜Claudia！拜拜Miki！」Claudia ＆Miki：「拜拜！」我就行返入屋企，見到爹地媽咪同妹妹都喺度睇電視妹妹見到我就問：「哥哥你返嚟啦你做乜咁夜翻嘅？」我：「今日公司多野做啊嘛，所以咪遲放工囉！」媽咪：「以為你又出去識女仔添。」我：「邊有咁多女仔俾我識呀咁多嘢做。」妹妹：「佢邊係做嘢呀掛住搵靚女姐姐呀嘛！」爹地：「得閑帶個女仔落嚟俾我哋見識吓！可能係你既未婚妻呢？」我：「我哋朋友嚟架咋我哋冇野架！」妹妹：「係喎見到呢你上次玩得好開心喎！」我：「唔同你講啊我去沖涼瞓覺啦。」沖完涼之後，我就喺度做緊公司啲嘢同埋reg啲科咁上下就開部電話睇吓啦原來係Claudia wtsapp我「返到屋企啦，而家心情好返好多啦！多謝晒你陪我廢up左成晚啦！」「咁咪幾好，頭先真係好擔心你呀！而家見到你無事就好啦！」「放心啦我無事呀！」「你以後記得有咩事要同我哋講啊，唔好咩都收收埋埋啊！我好樂意做你嘅樹窿架！同埋搵多一個人傾訴會好啲架！」「唔知點解我而家覺得成個人輕鬆晒！」「好簡單姐因為你已經唔再鍾意佢囉。同埋你凡事都要向好既方面諗，就算係分手都可以學到好多野。唔係個個都有呢啲經驗架！」「嘩你好似好主張想我分手咁喎！」「咪當俾個機會你睇清楚你男朋友係個咩人囉！」「不過如果佢再出現我面前，我真係唔知點面對啊？」「既然你決定左了斷呢段感情！唯一可以做既就係做好自己，要活得比佢好！激死佢為止哈哈！」「好啦就聽你一次咁多啦！咁你覺得你女朋友離開咗你係咪完全一件壞事黎架？」「其實又唔係嘅。雖然佢離開咗我，但係同佢一齊日子都係好開心嘅。同埋佢嘅離開令到我成熟長大左好多！」「例如有啲乜嘢啊？」「珍惜身邊每一個人囉！當機會嚟到嗰陣你要好好咁把握！」「原來係咁，聽日使唔使返工啊？」「要啊做乜嘢啊？」「我問吓你姐。」「以為你想我陪你出去食飯添。」「你就想啦咁快想食人哋！人地岩岩失戀咋！」「未知聽日使唔使OT ，到時再wtsapp啦！」「好啊好啊！ 我都係早啲休息啦！今晚要好好休息下。終於可以大覺訓。」「如果瞓唔着嘅時候飲杯鮮奶啊！會容易瞓得着架！」「ok！goodnight！」「goodnight！」「阿仔你仲未瞓嘅？」爹地突然敲門入嚟。「冇啊諗住整理下公司啲嘢同埋學校啲嘢架嘛！」「啊仔你呢排返工返成點呀？」「今朝跟咗KC去法院到聽審。同埋要處理返立法會啲嘢。爹哋我問你一個問題啦？」「咩問題啊？」「你以前點樣識媽咪架？」「我講起都廿幾年前嘅事啦，當時我岩岩入港大讀書，諗住貪玩報我哋嗰個Hall O Camp，結果就係同你媽咪同一組。你媽咪當時個樣好似「周慧敏」，好多男仔追佢架！不過如果要真正要同佢好熟嘅話呢， 要係完咗個camp之後啦。」「你後期點樣約佢啊？」「後來我同KC叔叔一齊膽粗粗約咗佢同另一個女仔出嚟去海洋公園玩呀，之後大家就開始變得好熟。後來我成日都約佢出嚟行街睇戲食飯，連溫習都一齊溫。直至到有一次我就拎住支結他住佢唱為你鍾情，到佢眼濕濕。就乘乘機機同佢表白左囉！」「你地有冇分開過啊？」「我哋嘅關係一路都保持得好好啊！同佢一齊行埋咗之後一直拍拖拍到去出嚟做嘢，後來有左你之後我地就結左婚啦！」「你地兩個咁浪漫架好似童話咁！」「下次有機會帶靚女姐姐返嚟一齊玩啦！」「我哋冇野架，係同學同鄰居黎嘅咋。」「阿仔你係鍾意人嘅去馬啦！機會唔係成日有架！錯過咗就冇架啦！你都20幾歲啦，時候都要搵返個女仔啦！仲有沙皮狗話入左啲補品，叫你過去佢到整。」「得啦得啦！」「好啦唔阻你做嘢啦，早啲休息啦！」「Goodnight Daddy！」「Goodnight！」之後我一直喺度諗，到底應唔應該去尋覓另一段愛情呢？不過都係算啦，我真係好驚冇信心陪對方走到最後。唔知Claudia點呢？希望佢會冇事啦！於是我就繼續訓............

第二日鈴鈴鈴.......我睇下我床邊個鬧鐘，原來又要返工啊之後我即刻梳洗然後換左件黑色恤衫再加條Levis Unwashed牛仔褲，再著埋對啡色牛津鞋就行得返到公司，Cindy就叫：「Aaron啊！劉生搵你啊！」「Ok即黎。」我就行入去KC間房「早晨啊！副院長！」「早晨啊Aaron！！我份野準備成點啊？」「我做好左啦！而家比埋你睇啊？」「好啊！你做野效率都幾高喎！份野都作得唔錯！幾符合我既Freestyle！！哈哈！！」「咁我都要符合返個事實同埋你既風格既！！」「叻仔！！！你得唔得閑幫我去律政司交份文件啊？超級urgent架！！！！」「好啊好啊！」「趁無人就快啲去啦！」「okok！我依家即刻去！」我於是就去律政司到交文件，好彩排隊過程中冇乜人所以都好快搞掂交完之後，就即刻wtsapp比KC同佢報告返交左份野,，佢就叫我係出邊食完中午飯先返。行到去花園道近美國領事館個門口，見到有部白色既豐田Prado打左死火燈。而有個著住返工衫既男人係不斷苦惱。睇落呢個男人保養得唔錯，年齡應該同我Daddy差唔多。咪住架Land Crusier 80咪同Claudia嗰架同色同款既？我反正又得閒，就走過去問佢需要有咩幫手。然後佢就叫我一齊幫手換條車胎。首先我哋用工具箱將架車升起。然後將爆咗嘅右前胎拆咗落嚟。「先生你架車keep得幾好喎！」「係呀架車係我個女出世果年買㗎！都成20年㗎啦！係呢點稱呼你啊？」「我叫阿勇，或者叫我做Aaron啦！」「唔該晒你啊阿勇，睇落好後生咋喎？你讀緊書定做緊嘢啊？」「而家喺港大讀緊Year 4，不過唔使返學咪做下兼職咁樣囉！」「都好呀充實下自己！我個女好似同你同一屆㗎喎！佢都係讀港大！不過佢讀教育架！」「咁有緣啦？或者識都未定喎。係呢你後邊有冇後備車胎啊？」「有啊！後備胎未用過！我哋搬咗條後備胎放返前面先！」我哋先將條後備車胎固定好，然後再用架生將佢鎖實。最後就係放返條後備車胎去車尾門同用個積放返架車落嚟。「好啦搞掂啦！」突然間有個女仔攬埋落嗰個先生到，然後大叫：「爹哋！」「寶貝女，架車搞掂啦！唔使叫拖車啦！」咪住！呢把聲咁熟口面嘅？我眼尾稍為望一眼，嗚啊！原來係Claudia啊！嗰個男人係佢爹哋黎！唔知點解我見到Claudia好緊張咁，於是我就將計就計，匿埋一邊當睇佢唔到。「有人同你搞掂嗎？」「咪就係有個後生仔幫我囉！」Claudia爹地指住我講。然後Claudia行左埋黎我到，仲扭我耳仔大叫：「衰人做乜扮睇我唔到啊？」「喂呀好痛啊！你細力啲得唔得呀！」「得罪大小姐嘅下場就係咁啦！問你怕未？」Claudia好得戚。「寶貝女你地兩個原來識㗎？」Claudia爹地喺度問我地兩個。「係呀呢條友仔住喺我哋屋企樓下㗎！就係佢幫你整返條車胎啊？」Claudia喺度問佢爹哋。「除咗佢仲有邊個啊？阿勇你去邊我車埋你啊！」「唔使客氣啦！我公司好近咋嘛！」「叫你上車就上車啦！」我未講完Claudia就用隻手拖住我上車。我一坐上去，架Land Crusier嘅內籠真係好新淨，而且個冷氣亦都好夠凍。睇得出Claudia爹地真係愛車之人。睇落架車真係唔似2000年落地既四驅車。「阿勇啊，今日真係唔該你呀！搵日真係要請你食餐飯報答你先得！」「舉手之勞啫世伯！」「爹哋陣間係咪接媽咪放工一齊去食飯啦！」Claudia問佢爹地「係呀不過今晚嗰餐你要自己搞掂啊，因為今晚要同你姨媽佢哋去食飯！當然中午個餐我哋一家三口撐枱腳啦！」「好啦！」Claudia歡呼咁講「喂今晚一唔一齊食飯啊？」Claudia竊竊私語咁問我。「好啊反正今晚冇飯開，我爹哋媽咪同妹妹返咗大圍到食飯！今晚想食咩啊？」「我要食放題！大喜屋啦好冇？」「好啊！我收工再call你啊！」「OK！我到啦！拜拜啦世伯！」「拜拜！」Claudia同佢爹哋異口同聲向我道別。然後我就落咗車返左力寶中心。一返到公司，KC即刻問我：「Aaron叻仔呀果然做到野！」「係啊，作為一個法律人應該要知道司法機構點樣去嘅。」「好啦我要出去開會啦！如果搞掂晒啲野就比你早一個鐘頭收工啦！」「知道啦！多謝副院長！」不過好彩KC同其他人冇交低啲野比我做，所以都可以準時放工「喂死仔今晚去唔去Happy Hour啊？！」Fred喺度問我「唔去啦我！你地挽得開心啲啦！我走先啦！拜拜！」我出到去公司樓下，諗住打比Claudia我電話都未拎出黎，突然間有個人行埋黎拍我膊頭原來係Claudia叫我「嘩你想嚇死人咩？」「比個驚喜你啊！！開唔開心呢我接你放工？」「有靚女接我放工實開心架！」「又口花啦！行啦我地！你有冇訂位啊？」「有啊！行啦我地！」於是我地就行去搭MTR不過呢個鐘數既地鐵依然都係咁多人，搞到我地差啲上唔到車「好彩我地上到車姐！」「不過好多人啊！」好彩我地搭兩個站姐，如果唔係肯定會焗死不過一去到灣仔站，仲要比金鐘站多人搞到我地真係變沙甸魚而呢個時候我發覺同Claudia既距離好接近我只係見到佢塊面好紅，好美艷，而我地大家既心跳愈跳愈快不過個廣播就將我地拉返去現實「到啦落車啦！」我地兩個就落左車出閘，之後去左大喜屋「好彩你提我落車姐，如果唔係真係返屋企啦！」「係啊！你要多謝我啊！到未啊衰人？」「到啦林小姐！」見到個Waiter，就話：「book左兩位姓梁。」我地兩個就坐左埋邊張卡位到我心跳都係跳得好快.....因為始終第一次同Claudia正式第一次單對單食飯。呢種感覺好耐都冇試過。點都好，要保持鎮定，留返好個印象比Claudia。「做乜叫咁少嘢食嘅？」Claudia喺度問我。「慢慢食啦反正我哋時間多的是。」「你都講得啱嘅。好嘢要慢慢品嚐架嘛！」「係呢你係咪成日去銅鑼灣架？」我問Claudia「係啊通常住港島嗰啲多數都會去銅鑼灣行街架。你以前住大圍嗰陣有咩娛樂架？」「好少架。以前除咗返學放學多數都唔會去市區玩，再加上星期六日要幫班小朋友補習。基本上都係行吓山跑下步，又或者踩下單車去到中大、科學園嗰啲地方咋。」「你以前中學係邊頭讀書架？」「我未升中學之前就係大圍讀書既！之後就轉左旺角到讀書啦！」「咁你以前讀邊間學校先同埋係邊頭架？」「DBS，係男校黎。」「原來你男拔仔黎架？」」「你呢以前讀邊間中學呀？」「咪你嗰間個女校版囉！我係女拔妹嚟㗎！」估唔到Claudia都係女拔妹黎架，咁咪可能識Winnie囉！呢個世界真係好細。妹妹你又識多個師姐啦！「你都好勁啊。原來我同你讀同一間學校！」「話唔定我哋以前見過呢？咁你返學算唔算遠呀？」「搭火車兩個站咋嘛！之後入左HKU都揸車㗎啦！」「咁你日日咪要好早起身。」「係呀我成個中學都係咁呀！去到我考左車牌之後先好啲！」「Oh I see! 係呢咁Angela依家係邊度讀書呀？」Claudia係到問。「DGS！今年升中六！」「吓真架，原來係我師妹黎喎哈哈！咁我到時可以幫佢補習啦！」「靠晒你啦！」「唔使客氣要收錢架！」「你唔係同我計較呢啲啊嘛？」「我同你講笑咋！就算你唔出聲我都會去好好咁照顧你妹妹架。你放心啦！」「見你咁有誠意就信你一次啦！」呢個時候，突然有一對情侶行緊黎我地到個氣氛突然轉變，淨係見到Claudia個面色變到好難睇。好似想喊咁。見到嗰個男仔好撚樣衰，好似嗰個咩咩大律師，後來又轉左做補習先生、演員、同保險佬，買西裝都成70,000嘅嗰個乜乜X作，而佢隔離嗰個女仔一睇就知係做開雞或者PTGF嗰啲，離遠已經feel到有一陣雞味。「做咩啊傻妹！」我問。「佢。。。佢。。。」我撫摸Claudia個頭，並示意佢唔好出聲。「Claudia又見啦喎，多謝你我先可以同Michelle一齊啊。咦，呢個男仔係你邊個啊？」男仔話。「真係冤家路窄啦！尋日呢就喊到啊！今日呢就拖住條新仔。」女仔話。唔通呢個係佢之前既男朋友？？要俾啲顏色佢睇先。幫Claudia報仇。當然對付呢啲人渣，其實唔需要同佢硬碰，最緊要保持鎮定。反正我一定企硬幫Claudia拖。「我叫Aaron啊！係Claudia既男朋友黎！請問點稱呼你呢？」我講完仲Kiss左Claudia既嘴唇一下，搞到Claudia好霖。而Claudia都好主動配合我既Kiss，佢地兩個以為我同Claudia係男女朋友。「What？我哋都係去第二間食啦！走啦我地！」個男仔聽到我係Claudia個男朋友，就即刻嚇到雞飛狗走。然後個男仔就仆左落地，搞到我好想笑。而嗰個女仔仲同佢嘈交。屌！又要威又要戴頭盔，咪就係呢啲人囉！香港有呢啲咁既賤男，真係男人中既人渣。「有冇事呀傻妹？」「冇事啦！多謝你啊！」Claudia即刻笑返。「頭先見到你咁樣真係好擔心你呀！見你笑返就放心啦！」「你真係講得好啱呀我根本唔值得為呢啲人傷心！之前話我同佢講分手我都覺得有啲遺憾，不過我而家覺得而家呢個係我最正確嘅選擇！好似成個人都放鬆晒！」「放鬆晒咪好囉咁繼續叫嘢食啦！」「我講樣野比你聽啦！」「咩事呀？」「你好man啊頭先！」「嚇死我呀以為你肯定連我都嬲埋！最緊要搞到個衰人喊住咁走姐。」「我唔會嬲你嘅！覺得你今次做得好啱！果然冇識錯你啊！不如食完飯我地行下街啦！」「好啊反正好耐都冇行過街啦！你食飽啦？」「差唔多啦！」「咁我地埋單先啦！」「嗱今次輪到我請返你啦！見你頭先幫我出頭趕走佢。唔好同本小姐爭啊！」我未講完Claudia就攞左佢張Visa卡去埋單。。。我哋食完之後去咗行人專用區到行街，見到一間影貼紙相既鋪頭，係似日本街頭既Style「不如我地入去影相啦！行啦行啦！」Claudia邊行邊拉我入去我地對住個鏡頭做左好多唔同既動作，結果影左好多張「不如一張比你，一張比我啦。記得要keep好啊，整唔見呢就打你架！」Claudia向我訓示「你都係啦！Let's a deal！陣間有咩節目啊楊小姐！」我哋就勾手指尾做證「趁時間仲早不如我地玩個游戲啦！」「玩咩游戲啊？」「嗱我地各有各出發，互相去買份禮物比對方，之後一個鐘頭之後就係返呢到等啦！我行先啦拜拜！陣間見啦！」Claudia就喺度講遊戲規則。我講都未講完，Claudia就已經係我面前消失左。結果我就自己一個行街，行到去名店坊間adidas original就停低左入去行下入到去見到有好多NMD波鞋。不過我覺得麻麻地。之後我就見到有對最HIT既白色綠鞋頭既Stan Smith。諗落應該都幾襯Claudia好彩我上次見到佢對VANS係37號，於是就問個Sales姐姐對Stan Smith有冇37號「先生呢款鞋有男裝架喎？你想要女裝啊？」Sales姐姐就喺度問我「係啊，因為我幫人買架！唔該你啦！」「好啦咁，我而家幫你攞對37號啦！你係送比女朋友呢？」「好熟既女性朋友啦！點解你會估到既？」「因為呢啲行為通常哄女朋友架！你睇下對鞋有冇問題？冇問題既話就係嗰邊埋單就得架啦！」我check左冇問題之後，就埋左單走左人買完之後就返去Time Sqaure地下等Claudia原來佢已經係到等緊我「Sorry啊，我遲左少少！」「唔緊要我都係岩岩到姐！你買左咩禮物比我啊？」「我買左波鞋比你啊。你又買左咩啊？」「我都係啊！不如大家開黎睇下！」我同Claudia大家就互相拆開左份禮物睇下⋯⋯點知Claudia買比我對波鞋就係我頭先買比佢嗰款白色綠頭既adidas Stan smith，仲要係我既size！！跟住大家見到買既禮物係一樣時都忍唔住笑「哈哈你係邊到買架？」Claudia就喺度問我「名店坊間adidas originals囉，你呢？」「我係Time Sqaure上面間adidas originals買架。希望你會鐘意啦！」「估唔到我地兩個竟然買既野係一樣啊！」「你係咪抄我架姐？」Claudia喺度問我「可能係緣份呢？唔好講抄咁難聽。不過你都幾有Taste喎！」「使乜講？我自己鐘意買啲易襯既衫褲鞋架嗎！！你眼光都唔差啦！」「Maybe我同你係同一類人呢。」「乜你地啲男仔唔係個個都鐘意買潮牌架咩？話晒你又戴GMT又Supreme書包！」「又唔係既，其實都係主要視乎你識唔識襯衫姐同舒。同埋我覺得太貴啦。」「咁你平時鐘意著咩牌子既衫架？」「好多架。不過我自己鐘意著啲大路既牌子！」「好似H＆M同Champion嗰類啊？」「差唔多啦，著咁貴冇用架。咁你呢？」「我自己就鍾意一啲靚得來又著得好睇嘅衫。」「你唔係話會買潮牌呀嘛？」「咁我又唔會特登買嘅，除非有人送比我先會著下。」「不過你都幾識襯衫喎，着起上黎有氣質同高貴。好似仙女下凡咁。」「你依家係讚我定窒我先？我都知我自己好有魅力嘅。」Claudia又喺度自戀「梗係讚你啦林小姐。我出自真心架。不如去Starbucks飲杯野坐係到休息下啦！」「都算你識講嘢！如果唔係打你架。」我地之後行左去Starbuck到坐底到飲野我就叫左杯Hazelut Latte，而Claudia就叫左杯Mocha Cream之後我就幫Claudia拎埋佢杯野飲就去返我地個位到「嗱有野飲啦！」「Thank you！」「唔使客氣喎！下次你請！」「好啊！你今個sem既Time Table點啊？」「我今年修好少科咋，同埋返學時間都係夜晚返。全年加埋都係讀5科。」「比我睇過，喂我返學時間同你一樣喎。」「你都係返夜晚啊？」「係啊，因為我要實習啊。BTW你地讀法律嗰啲唔係要take好多科架咩？」「咁我努力讀書架嗎，所以之前咪比人地Take多啲科囉！」「你會努力讀書架咩？唔似喎！」我又比Claudia挪瑜「你睇唔出呢？」「真係睇唔出架。咁你以後咪可以車埋我返屋企？」「點止添啊，車埋你返工都得啊！」「點解既？」我：「因為我可能車妹妹出地鐵站啊，到時可以一次過車晒你地兩個返學啦。」「好啊！咁以後就要靠你架啦！飲埋杯野我地就返去啦！」「好啊！」我地飲完野就落左去搭mtr返去，入閘前見到我地個組B Sandy同Will拖住手，仲要十指緊扣佢地話快就行埋左一齊，果然識食。Will：「Hello組爸組媽，乜咁岩既？」我：「係啊。頭先我地一齊食飯啊。你地呢？」Sandy：「冇啊我地兩個行街街囉。」Will：「係啊我地個行街街啊。」Claudia：「原來係咁，係呢你地兩個Reg科Reg成點啊？」Will：「唉講起就頭痕啦，我地兩個除左Take左啲必修科之外，其他科都reg唔到。」我：「你地要同Faculty講喎，如果唔係既話會唔夠Credit架！」Claudia：「好似唔可以淨係reg上半個sem，要reg晒一年。」Sandy：「OMG！！！！我地淨係reg左上半年既course。原來要reg埋下半年架！！」Claudia：「唔怕架，你同Faculty講返你個問題，之後有咩唔明再問我同組爸啦！」Will：「多謝你地啊！」我：「頂你講呢啲！咁你地係我既仔女黎架麻！係呢你地返Hall定係返屋企訓啊？」Sandy：「我地返Hall訓啊，你地都係啊？」Claudia：「唔係啊，我地返屋企訓啊！」Will：「咁你地之前有冇住Hall架？」Claudia：「冇啊。我之前想住不過都一直抽唔到。」Sandy：「I see，咁組爸你呢？」我：「我當年都抽唔到啊，搞到我日日都要揸車或者搭車返學。所以你地要好好珍惜住Hall既日子啊。好好玩架！不過要樣樣野要小心！」Will：「原來係咁架！係啦咁我地唔阻你地啦，我地都要返去啦。拜拜啦組爸組媽！」我＆Claudia：「拜拜Will，拜拜啦Sandy！」之後我地就分道揚鑣。我同Claudia去左柴灣方向，而Will同Sandy就去左HKU方向上左車之後，Claudia就問：「真係估唔到阿Will同Sandy咁快就拍拖。」「係啊，你都可以架！」「唔啦，我暫時都唔想拍拖住。想專注返學業同工作上。」「都係既，咪比自己休息下啦！」「其實你都得架。」「我都Same With U啦，唔係好想拍返拖。」「因為你以前個女朋友？」「唔多唔少都係架。始終個心都會牽掛住。」「不過講真我地人生最後個暑假真係完左啦！」「我就話完左姐，你仲有暑假放架喎Miss Lam。」「你係咪挽野先衰人！我打你架！」「講笑咋！係呢你聽日有咩做啊？」「聽日要返幼稚園到見一見個主任同校長，要搞入職手續啊。你呢聽日使唔使返工啊？」「我聽日放假啊！不過我聽日要返大圍到睇下我爺爺嫲嫲啊！順便想整下部車！」「Oh，原來係咁啊！不過你下次一定要帶我去啊！」「我有講過架咩？」「你上次咪講過會帶我去！Miki可以做證架！」「係喎！」「你係咪扮失憶啊？」「Er。。。。。。」「扮失憶啊嗱？要打你先得。」Claudia無啦啦又偷襲我「你偷襲我？」「嘻嘻！」Claudia喺度奸笑「打你打你打你。」「打死你打死你！」我地就係車廂到好似小朋友咁你追我逐同打黎打去。。。不過因為我地搭既係尾班車，所以車廂內都冇人。如果唔係實比班高登連登仔偷影PO上網話一對低B情侶係港鐵車廂到打架。。「下一站，太古。Next Station：Tai Koo。。。。。」「喂你仲玩！！落車啦！」Claudia喺度制止我我地兩個就一齊落左車。。。唔知係唔係頭先挽得太顛，搞到我地上氣不接下氣。「我頂你唔順啦！成個大細路咁！」Claudia喺度話我「你都係啦！不過搵日真係要打下波同跑下步先！太耐冇操過啦！」「我都要減下肥啦，呢排成個人漲晒！」「其實你都唔使減啦，你咁樣就最FIT啦！」「FIT你個死人頭啊，你都唔使減啦！」「搵日一齊做下運動。」「好啊，不過你平時做開咩運動先？」「好多架，都係跑步打籃球咁啦。你呢？」「我自己鐘意打排球啊同跑步啊。又或者做下瑜伽！」「幾好啊，你識唔識游水先？」「識識地啦，不過起碼會游到深水先。你呢？」「當然識啦。我游沙灘大架！」「咁招積搵日一齊游啦！我知屋企樓下有個泳池可以游架！」聽到Claudia話呢句，唔知點解成個人突然間硬晒同好High因為可以有機會睇到Claudia著三點式個樣。。。。「好。。。。好啊！」「搵日放假先啦！」「就weekend啦！」唔經唔覺又返到屋企啦。。。。。。。「好啦我上去啦拜拜！」Claudia對我道別「拜拜！你早啲休息啦！如果唔係會唔夠精神架！」「知啦長氣鬼！」我於是就返左屋企，見到大家坐左係到睇電視我：「我返黎啦！」爹地：「阿仔你返黎啦！又咁夜返既？」我：「同朋友出去食飯啊嗎。」妹妹：「係鬼啊你約左Claudia姐姐食飯啊。」我：「邊係喎？？？」妹妹：「呢袋咩黎架？」我：「波鞋啊。」爹地：「阿仔你今日去左波鞋街咩？」我：「唔係啊，今日係銅鑼灣買架。」媽咪：「又唔見你買埋比我地既？」妹妹：「係囉自私鬼！」爹地：「好啦唔好嘈住啦，阿仔你聽日係咪返大圍啊？」我：「係啊趁放假想返一返去行下同埋探爺爺嫲嫲同姑媽啊！」爹地比左袋日用品我：「嗱你聽日返去比爺爺嫲嫲啦，同埋比埋日本手信比姑媽啦！順便幫我同佢地講聲我下次有時間先再去探佢地啦！同埋記得去沙皮狗嗰到幫你架車加啲補品啊！」我：「知道！」爹地：「冇野就早啲訓啦！」媽咪：「係啊聽朝一早要起身架！早啲訓啦！」我：「咁我沖涼訓覺先啦！早抖。」我沖完涼之後就入房訓覺不過唔知點解我完全訓唔到，個腦一直都諗住Claudia其實我係關心佢定係真係已經鐘意左佢呢？我自己都分唔清楚或者個天要告示比我聽真係要開展另一段愛情啦但係Claudia岩岩先同佢男朋友分手，始終如果我係呢個時候同佢示愛既話佢未必肯接受呢啲係咪叫做「曖昧」呢？「徘徊在似苦又甜之間 望不穿這暖昧的眼   愛或情借來填一晚 終須都歸還 無謂多貪   猶疑在似即若離之間 望不穿這暖昧的眼   似是濃卻仍然很淡 天早灰藍 想告別 偏未晚」

「阿哥起身啦起身啦！唔好訓啦！」「比我訓多一陣啦！」「唔準訓啊！即刻同我起身！你再唔起身呢我就叫Claudia姐姐落黎啦！」我一聽到Claudia，即刻成個人彈左起身，我望個鬧鐘，DLLM而家先六點幾。「好啦好啦我起身啦！」「嘻嘻！你而家同我去刷牙洗臉啊！」「得啦得啦長氣鬼！」比妹妹咁樣嚇一嚇，真係個心離一離！我諗我最怕既唔係妹妹，而係Claudia我刷完牙洗完臉之後就食早餐「早晨啊爹哋媽咪！！」「早晨啊阿仔！！快啲過黎食早餐啦！妹妹親手煮架！」「咁我要親手試下妹妹既傑作啦！」「快啲食啦！咁多野講！」我於是就食妹妹煎既太陽蛋同香腸，唔知點解會咁好好食睇黎屋企既灶頭可以交比佢打理「係啦阿仔啊，你去完大圍，順便去元朗幫我地去恆香同冠環球到買豬肉乾同老婆餅返黎啦！我要拎黎送比人架！」爹地係到講「好啦咁！」「仲有幫我去埋榮華買臘腸，我要用黎煮飯架唔該！」媽咪係到話「OK！！我Mark低先！總之要去買老婆餅，豬肉乾同臘腸啦！寫好啦！」我邊聽邊用iPhone寫低「好啦時候都唔早啦，你都早少少過去啦，如果唔係既話會好塞車架！記住要小心啲喎！」「我知啦！咁我要出發啦！拜拜啦大家！」我就換左件灰色Stussy T同黑色H＆M休閒褲，再加對尋日Claudia送比我既adidas Stan smith波鞋就出門口然後行去停車場到攞我部RA-R 臨開車門時，Claudia wtsapp我：「起身未啊衰人？」「起左身啦，你呢做緊咩啊？」「我而家同爹地媽咪一齊出去食早餐啊，之後佢地車埋我去幼稚園。」「加油啊！我岩岩同妹妹一齊食早餐啊。而家出發去緊大圍，之後入埋元朗。」「岩啦你如果去元朗就幫我買老婆餅同榮華臘腸返黎啦，我要幫我媽媽買架！求下你啦！！幫我買啦！！！唔該你啦！！」「我今日都要去嗰頭買野啊！最多比你搭單啦！！！」「YEAH！！！都係你最好人架啦！！下次請你食飯啦！食咩都得！」「嗱你話架！！！我Cap圖做證架！」「我唔會走你數既！你快啲去啦！！！」「你都要加油啊Miss Lam！」「唔唔。。。。係呢你今日著咩鞋啊？」我就影左我對Stan Smith比佢睇：「我今日著呢對啊！！！你呢？」等左一分鐘，Claudia send左佢對鞋比我睇真係估唔到佢今日係著我送比佢既adidas Stan Smith波鞋。之後佢就話：「哈哈我今日都係著呢對，我地係咪好夾呢？」「係啊係啊！！」「好啦我唔你講啦要出去啦，你返到屋企再wtsapp我啦！」「係啦你要小心啲啦！！」「拜拜啦！！今晚見啦！」我就開車出左門口，去到停車場出口見到Miki企左係到，見到佢上氣不接下氣咁拎住行李，好似好急咁既款。佢就見到我架車，就即刻衝埋落我到，我就停車HI佢。「Miki，你去邊啊？」我問。「喂Aaron你可唔可以車我出機場啊？因為我要趕住搭飛機架！唔該你做下好人啦組爸！！」Miki好心急咁講。我見Miki上次係O Camp咁幫我，又見到佢一副楚楚可憐既樣就做下好人車下佢啦！「你仲企係到，上車啦！我反正都要過海！」「Yeah！好啊唔該你！」Miki歡呼。於是我幫Miki搬行李落車尾箱，發現我車尾箱係冇隔音棉，為左驚整花Miki個喼，我就將佢個喼放係後座，就齊齊上車。之後就經東區走廊、維園道、告士打道、夏愨道直接踩到干諾道轉落西隧。用左五分鐘就出到大角咀。再行西九龍公路直踩長青隧道、青嶼幹線入機場。全程只係用左20分鐘。「好彩有你咋！如果唔係實趕唔切check－in啦！等左成廿幾分鐘都冇的士。」「唔使多謝我！你去邊到旅行啊？」「日本東京啊，同我男朋友去。」「你真係開心！玩得開心啲啊！」「我會架啦！你做咩要過海既？」「我今日要返大圍睇我爺爺嫲嫲啊，順便入埋元朗幫我媽咪同Claudia買手信。」「你地兩個幾時變得咁熟先？」Miki即刻奸笑。「咁我地係你地既組爸組媽黎架嗎，再加上我地又住得咁近。幫下手好應該姐。」「唔係喎，我見你地兩個好friend喎。仲要連續著埋同一隻色既衫添。你係咪鐘意Claudia啊？」被Miki咁樣一講，我塊面變得好紅。「Er⋯⋯呢層呢⋯⋯我地係朋友黎架咋。我地冇野架！」（我冇同Miki講Claudia分手單野比佢聽，驚佢亂講野。）「我講笑咋你做咩咁緊張喎？不過你地兩個真係好襯啊，如果我係佢既話一定會搵你做男朋友架。如果你做佢男朋友佢一定會好幸福架姐！」「不過佢唔係有男朋友咩？」我扮咩都唔知咁問Miki。「佢地一早分左手啦！個賤男之前係咁背住Claudia偷食，搞到Claudia好傷心。Claudia一早同佢分左手啦！比起個賤男，你同Claudia登對好多！我都好想你地兩個係埋一齊啊！由我既組爸組媽變做兩夫妻。」「咁長遠，十劃都未有一撇啦！」「你係就快啦，佢好多人追架！係筍盤同好女仔黎架！」「係姐不過我⋯⋯」「頂你鐘意人就去馬啦！要好好珍惜身邊眼前人啦！唔好做啲你後悔既事啊！」「係啦係啦！唔好講我啦！講返你地啦！」「我有咩好講啊？」「你同你男朋友啦？」「哈哈唔使理佢！」「其實你地係埋一齊幾耐啊？」「都有四五年啦，我form2嗰陣同佢因為玩真心大膽game所以係埋一齊啦！」「嘩你都幾早拍拖喎！咁你地拍得都幾耐下，究竟你地拍左咁耐都唔怕厭咩？」「其實呢我同佢都唔係日日見架！不過最緊要就係大家要互相信任同要坦白啦！自從我男朋友去左英國讀書之後雖然少見左好多，不過大家可能拍拖耐左，就會變得好信大家。只要大家一見面就會一齊旅行啦！」「咁佢係咪一個好浪漫既人先？」「佢先唔係囉！佢平時份人一啲都唔浪漫同從來唔會比驚喜我架！不過某啲情况會係例外！」「你生日？？情人節？？」「係！我最記得我上年生日佢係英國寄左盒包裹比我，入面全部都係我同佢一齊咁多年既回憶！」「佢都幾Sweet啊！」「係啊！如果你追Claudia可以試下呢招架！你地有冇送禮物先？」「我之前同佢玩左交換禮物游戲啊。」「咁刺激？你同比左咩禮物佢啊？」「我送左對adidas Stan smith波鞋比佢啊。」「咁佢呢？」「一樣，都係adidas Stan smith波鞋啊。」「吓？？？？係咪你而家著緊嗰對啊？」「係啊哈哈！！」「都話左你地兩個係命中註定架啦！連送禮物都要係一樣！」「可能係巧合姐？」「NoNoNo。。個天要註定你地兩個要係埋一齊，所以你要好好把握！」「係呢佢平時鐘意買咩同食咩架？」「佢咩都鐘意食架，佢特別鐘意食甜品。不過佢係細食怪所以唔會食好多！」「咁你呢？」「我好大食架，所以如果同我食野一定要食好多野架！不過我咩都會食架！」「係啦你上次係咪話我地四個一齊食飯啊？」「係啊差啲唔記得左添，等我地返左黎就約食飯啦！我聽個電話先！」佢電話響起左。。。。佢講緊電話嗰陣，原來我地已經到左機場「喂到啦！我幫你拎行李啦！」我於是由車尾箱幫Miki放低行李。「今次真係唔該晒你啊，我返黎買手信比你啦！拜拜啦Claudia個男朋友！」「你又挽啦！拜拜啦！挽得開心啲啦！」Miki拎咗佢嘅行李，入咗去客運大樓入邊。離遠見到Miki同Leon係到放閃。而我都離遠同佢地Saygood Bye。我就開車掉頭返出去，去返大圍方向。一過左青馬其實有三條路可以揀。A：落荃灣，再由德士古道上象鼻山路，行城門隧道B：落葵涌上大埔道/大埔公路C：入青沙公路直行到尾，但要經九龍其實三條路都差唔多，但係B就免費，A同C嘅價錢都唔係差好多。最重要嘅係三條路線嘅時間都係差唔多，真係難過選特首。算啦！都係行返荃灣入城門啦，都唔係差好多錢姐。由青馬落到荃灣都係行返80，然後過咗荃錦交匯處轉上象鼻山嗰段路就可以盡情爆下副EJ20偈，有時將架車踩到落紅區再轉波嘅感覺真係好舒服。喺象鼻山到城門隧道收費處之前係一段大直路，再加上冇乜車可以俾我任飛。而呢個時候係我後邊，傳嚟咗好高嘅引擎轉動聲，但係我聽得啲聲一定係有兩種。一種係蘆筍既4G63引擎聲，另一種聲好肯定係H車既爆Tec聲。果然不出我所料，佢哋好快就過咗我，我就見到一㗎係白色既露筍八代。另外一㗎係改左無限包圍既白色FD2。部蘆筍八代咁熟口面嘅？然後嗰條友開咗車窗大叫：「勇哥！」仆你個街原來係Steven！咁另一架FD2肯定係Wyllis。屌你老味日光日白喺度鬥車。即係擺明想撚鳩我同你地摙車姐！我就對住佢哋兩個舉中指。留意返呢個只係我地既溝通方式，而唔係想屌佢地！Wyllis既FD2：Steven既蘆筍八代：「勇哥！同唔同我哋兜一轉啊？」Steven問我「你哋去邊度啊？」我問返佢啊「Wyllis啱啱攞咗車，同佢遊吓車河！」「我返大圍啊！你哋想鍊車啊！」我答番佢哋「最多我哋慢慢行囉！勇哥點睇呀！」Wyllis就話「我最多落到大圍啊！之後你地兩個慢慢飛呀！」我見架RA-R仲係原裝冇改過，而嗰兩條仆街架蘆筍八代同FD2就改到好快，所以都係叫返佢哋慢慢行算，費事比嗰兩條仆街笑鳩我冇改裝。最後我哋三個都係乖乖地好似串燒慢慢行，因為一過左城門隧道就有B。好彩個阿Sir都見到我哋三個安全駕駛，所以都截我地入B。然後我哋落咗大圍，去到積福街到停低架車。「嘩勇哥終於捨得渣㗎新車出嚟啦！」Steven問我「係呀係呀！終於買咗你架死對頭啊！」我就串番佢。「屌你啦！上次O Camp嗰陣你又唔講？」Wyllis話我。「你哋掛住溝女！我點同你地講姐！況且你條仆街又話下個月先攞車！」「唔係呀勇哥本來真係下個月攞架！不過個前車主話提早交架車俾我！我一攞車就同你哋講啦！」Wyllis就講「你架車keep得幾好喎！又黑色CE28鈴，又無限包圍！幾多蚊呀？」我問Wyllis「15蚊啦！你嗰部掃把佬呢？」Wyllis又問返我「同你差唔多！但我係原裝車！」我就答返佢「勇哥咁你改唔改呀？」Steven問我「改！點解唔改呀！但係我應該就唔會改到架車好激！主要都係圍繞返操控個方面！陣間就拎去我朋友嗰度改！」「要啦！但係你架車有冇車過人啊？」「有冇車過Claudia先？」唔知點解一聽到Claudia，我忍唔住喺度傻笑。然後佢哋兩就起勢咁揼我，又話我喺度重色輕友！當然佢哋真係唔會打我啦！我哋係好兄弟嚟㗎嘛！然後嗰兩條仆街就喺度開我架車左望右望。。我心諗全原裝架車有咩好睇呀？係都等左我改好架車先啦！「喂勇哥你架車改唔改裡面啊？」「入邊唔改啦！最多可能係加番啲轉數、油溫水溫錶個類、依家只係有返個藍牙車機聽歌咋嘛！」「都啱嘅少改低調係勇哥嘅本性！咁我哋走先呀！搵日等埋果兩條仆街一齊車聚再傾啦！」Steven同Wyllis就開車走人。而我首先揸咗架車落去沙皮狗間車房到。佢間車房就係喺成運街。

一入到去車房，沙皮狗就已經迎接我！「喂勇哥你終於黎啦！」「係呀今日放假呀嘛，咪早啲過嚟囉！又話有補品嘅？」「呢咪就係嗰幾箱野囉！梗係要等埋勇哥你過嚟先敢開箱啦！你老爹話要將架車改到好似鄧風咁快。」沙皮狗指住嗰啲箱咁講改到好似鄧風咁快？最後佢咪又係比Sky哥哥用Nos放佢星星。估唔到爹地咁Cls。我哋兩個就夾手夾腳開左啲箱佢。一開箱首先係CE28既古銅色18吋鈴，雖然唔算一手新鈴，但Condition總算唔錯，只要翻新少少都唔係啲咩大問題。第二就係Sti Performace快波棍。第三就係STI N組既Engine Mount，Transmision Mount and Pitch Stop Mounts，令個車架，引摹，波箱更紮實。第四就係STI既尾翼（S202型）。除左呢啲野之外，沙皮狗仲幫我準備左三塊車尾箱既隔音棉，一黎除左可以隔下音之外，二黎可以等個車尾箱整齊啲，三黎又可以方便我裝野，一舉三得。「狗哥，你有WRX既隔音棉咩？」我問。「點會冇呢？？呢幾塊隔音棉我係日本到Bid返黎，尋日新鮮滾熱辣到港架！話就話RA-R要偷輕姐，但裝佈都好緊要！」沙皮狗話。「Nice，Thank You！」我話。「錢呢我會問你爹地收架啦！架RA-R幾靚啊！」沙皮狗話。「多謝！」我話。每次黎到沙皮狗間車房，我都會周圍去參觀下，睇下有冇其他靚車係到改。話就話我已經有架RA-R姐，都可以同其他車主交流一下改裝心得。呢個時候，我見到有架好靚既原裝白色，只係裝左TE37既四門EG9，但睇真啲，裡面既兩個前座椅原來已經換左BRIDE桶椅，同埋側面有VTEC原廠貼紙，我就知呢架係大踢EG9黎，唔同以前代理返既EG8。呢個時候，行近係我面前既，竟然係兩個中年阿叔，睇落佢地同爹地、沙皮狗佢地差不多年齡。其中一個中年阿叔，原來係榮Uncle，佢係我爹地以前既中學同學，一樣係高級公務員。而佢個仔Leslie係我中學同大學時代既師兄，佢就大我一屆畢業，同我一齊係田徑隊都受訓。「榮Uncle！」我話。「Aaron乜咁岩啊？」榮Uncle問。「係啊！買左架車黎呢到改裝啊！」我指我架RA-R話。「叻仔啊！買RA-R！Leslie個衰仔之前著Tec，搞到架車壞壞地。同埋佢而家返機管局，我咪幫佢揸架車黎整囉！」榮Uncle話。「咁樣啊！好啦我走先啦！拜拜榮Uncle。」我話。「Bye！」

「勇哥，比啲好野你睇！」沙皮狗話。「你有返左新玩具咩？」我問。「係啊！帶你去睇下。」沙皮狗話。沙皮狗帶我入左去，見到有一架藍色既22B，呢架車應該係Subaru系列之中炒到最貴既一部。一部普通Condition既閒閒地都炒到過百萬，其瘋狂程度可以直迫GTR R34，以及保時捷。呢部車有咩特別？就係唯一一部配有EJ22既引擎既SUBARU，車尾沙板加闊左。我就係架22B到左望右望，睇得出呢位車主真係好錫車，由車頭到車尾都執到靚一靚。當然有句說話叫「眼看手物動」，為左尊重返車主，我都係用雙眼去睇下就算。如果你問我會唔會用過百萬去買部收藏車？我好肯定咁答唔會，因為22B對我黎講實在太貴啦，揸出街既話一定要好小心，同埋要好好咁做保養。老老實實如果要我買超過50萬既JDM，的確係過份左啲。同時，如果比我揀單門既掃把佬既話，我寧願揀平一大截既Type R V imitied（姐係文太同拓海嗰部），起碼買左返黎慢慢改，都平過22B啦！另外，我自己始終都鐘意四門既JDM跑車，得閒攞黎飛下又得，做Family Car又得。而SUBARU既EJ20引擎都係1994CC，對比起其他歐洲車其實算慳油，上落又方便，又可以攞黎飛。兩個字「實際」。所以22B同RA-R做比較既話，一定會揀RA-R。起碼可以車下人先。「邊個大明星黎呢到整車啊？」我問。「架玩具我新買架，之前放左架C63 Black Series比個富二代。咪換左呢架囉。我都係鐘意日本車多啲。」沙皮狗話。「咁Rich！下次車下我！」我話。「好啊。勇哥你攞返啲貴重嘢先！架車要放喺到換野，大約一個星期。」「唔該晒狗哥！」「傻啦！兩兄弟唔好講埋晒啲咁嘅嘢！之前你幫我個囡補習都冇收錢啦！同埋嗰啲補品你爹哋已經比晒錢俾我㗎啦！同埋你又送咗㗎PGM電單車比我！」「你幫我我幫你應該嘅！」「咁先係個兄弟呀嘛！」「咁我返去食飯先！晏啲再搵你！」 我就走返去我舊屋嗰到搵爺爺嫲嫲、姑媽佢哋。

一入到屋，就見到爺爺嫲嫲同姑丈姑媽喺度游緊乾嘅泳，而爺爺就不斷喺到食嫲嫲啲牌，搞到我笑到眼淚水都標埋出嚟。順帶一提，我爺爺嫲嫲幾十年來都恩愛如昔，就好似真情既梁友同阿家咁，我爺爺就風流倜儻、玉樹臨風，見到女人就好似搽咗蜜糖咁。我嫲嫲就係呢條村嘅陀地，係屋企嘅皇太后！我姑媽同爹哋媽咪一樣都係政府嘅高級公務員，不過佢九七回歸之前調咗去英國做嘢，後來就同左當地任職大學教授嘅姑丈結咗婚，兩個人都冇小朋友。「打緊牌啊？」我就喺度問佢哋「阿勇你返嚟啦？大個咗好多喎！」「哈哈係咩！」「話時話你爹哋呢？」「佢同媽咪有嘢做嚟唔到！」「咁呀！我哋都夠鐘煮飯啊！阿勇一齊食啦！爺爺嫲嫲想同你地食飯！」「好啊！」然後我哋一家人就喺度一齊食飯，如是者都係三餸一湯。話時話姑媽姑丈整啲飯餸都幾好食！而我哋食飯嘅話題主要都係離唔開大家最近嘅近況，原來姑丈同姑媽都申請左調返嚟香港做嘢，最估唔到嘅係姑丈就入咗中大到教中國文學，仲講笑咁同我講叫我過去幫佢手做佢嘅教學助理，可惜我已經有Firm呢份兼職。食完飯之後，我就入返以前間房，呢度基本上除咗有張床，其餘嘅嘢都搬咗去新屋嗰度。入到去，就見到個Notice Board，塊板裏面係掛住我以前啲考DSE放榜既訪問，講真你依家要我再行多一次都未必考到。我離遠再望一望張報紙下面，嗰個女仔咁熟口面嘅？嗚啊！原來個傻妹同我一齊上咗報紙。大家都係該屆既DSE考生。話時話個傻妹基本上都冇咩點變，依然都係一個可愛嘅美人兒！呢個時候Claudia就wtsapp我：「喂衰人呢個人係咪你嚟㗎？」同時佢仲Send返同一張相俾我「你又知嘅？估唔到你讀書都幾叻個喎！」「使乜講！都話你唔好Harsh我哋呢啲女人㗎啦！你個頭好Gap啊！仲學人剪埋晒啲六四分界頭！」「以前柒呀嗎！依家靚仔咪得囉！點解你個樣都係咁靚嘅？」「你抵得我命好啊？可能我做得好事多啦！你記得幫我買嘢啊！今晚約定你啦！」「Yes Madam！」「我做嘢先啦唔同你講！」Claudia就Off左。同時姑媽就入左黎。就問：「阿勇可以入嚟嗎？」「好啊！」「你之前咪話叫我係英國買件英格蘭波衫既？我買咗返嚟啦你睇下啱唔啱着！不過我冇印字啊！」姑媽就比左件英格蘭波衫比我「唔緊要呀！都係心意姐！」我好謙虛咁講「哈哈哈！你爺爺話出黎睇電視喎！」姑媽莞爾一笑我哋兩個又走返落廳到，爺爺又比嫲嫲當係工人咁使。「喂老嘢卒大力啲啦！」嫲嫲話「得得。。。阿家話點樣就點樣！」爺爺喺度講「老竇、阿家出唔出去啊？叫阿勇揸車出去啦不如？」姑丈喺度叫。「留返係屋企咪仲好！乖孫你今日有冇揸車呀！」嫲嫲話「有啊不過拎咗去沙皮狗到整！陣間仲要入元朗幫爹地買野！」我就回應返佢哋。「咁你仲唔快啲去！總之你今晚返嚟搵我地食飯啦！你姑媽買定餸㗎啦！如果係嘅話我同你爹地講啦！」嫲嫲喺度講。「好嘅好嘅今晚見啦！」我同爺爺嫲嫲佢哋道別完之後，就出咗去。本來諗住唔揸車搭269D既，但係用電話開KMB既app嗰陣，仆你個街要等成20幾30分鐘。當然我呢啲窮人係唔會搭的士咁浪費架啦！趁等車既時候，我就行返去沙皮狗間車房到睇下我部GDB改成點。一入到去我架車已經俾佢同幾個師傅做緊手術。「勇哥你要用車啊？」「唔係呀想八卦下架車改成點咋嘛！陣間要入一入元朗！而家等緊架269D。」「使乜啫！你攞返架PGM去咪得囉！反正你已經甩左電單車P牌！頭盔同鎖匙掛咗係架電單車度！記得唔好撞爛就得啦！」「多謝你呀兄弟！轉頭揸返嚟俾你啊！」「你攞去用啦！整好咗先返嚟呢度換車啦！」「好既！」我就帶咗嗰個我熟悉嘅Arai頭盔，用咗佢獨一無二嘅匙卡去插匙。再用隻右腳撻一撻，同時用右手向前扭一扭，成架車即刻上到兩萬轉，嘈到拆天。而沙皮狗同我講架車買咗返嚟都冇改過，基本上個設定係同我揸嗰陣時係差唔多。揸返上去就可以搵得返當年嘅感覺。如果着牛仔褸，牛仔褲，白色波鞋既話就會好似天若有情嘅華Dee。如是者，我就行返城門隧道落荃灣，只係到咗荃錦交匯處之後轉上荃錦公路落返錦田。由於呢條公路同新娘潭係一個交通黑點，好多人喺呢度發生交通意外而喪命。所以我無論揸電單車或者揸私家車我都唔敢係呢條路亂飛。果然不出我所料，去到石崗軍營個灣位，有一架R1同另一架川崎Z1000攬炒，而嗰兩個司機流左好多血，昏迷不醒，睇嚟佢哋兩個都係凶多吉少。而隔離就有好多警車同兩架救護車停咗係到。當然我係反方向就繼續向前行。結果就用咗20分鐘先到錦田，然後再行錦田公路出返元朗市中心。去完元朗廣場泊好架車，就去咗恆香餅家同榮華到幫媽咪同Claudia買臘腸。好彩佢哋只係叫我買少少，所以一個背囊都裝得晒。咁就唔怕俾人鬧我係一個水貨客啦。拎完之後見有啲肚餓，就去咗佳記到食碗B仔涼粉先返去攞車。不過可能今日係假期，所以有好多人排隊。突然間，有個女仔答我膊頭，我回頭一望，原來係Winnie既家姐同佢個小朋友。不過佢個小朋友應該都係得三四歲。由於我同Winnie生前同佢屋企人關係都算幾好，所以我都係同返Winnie一樣叫返做家姐。「Aaron乜咁啱嘅！」家姐問。「係呀幫我媽咪嚟呢度買嘢吖嘛！呢個係你個女啊？」我問。「係呀！麗瑤叫Aaron哥哥啦！」「哥哥！」麗瑤叫道。「好乖喎！你哋又咁啱喺度嘅？」我問家姐。「係呀！咁啱小朋友放暑假，咪一家三口返嚟囉，我老公陣間都黎。不如一齊坐呀！」「好啊！」就係呢個時候家姐嘅老公嚟咗，我哋四個就揀咗張四人枱度坐低。估唔到家姐都幾長情，佢個老公就係我之前成日見到嗰個。原來家姐同佢老公就係Winnie過咗身冇耐就奉子成婚。今次係因為放假先返嚟香港。「老公！」「老婆！係呢呢個男仔係？」「你唔記得咗啦咩！嘉穎個男朋友Aaron啊！」「估唔到咁岩係度見到你呀！個傻妹都走左成兩年啦！」「係呀時間過得真係快呀！」「喂Aaron你變咗好多呀！」「有咩？」我不禁偷笑左一下。「你個人開朗左好多就真，我記得個傻妹走嗰陣你日日就喺度借酒消愁，又日日喺度喊！搞到我哋都好擔心你！而家見到你咁我諗個傻妹都可以安息啦！」家姐對住我講。「咁做人都要向前望嘅，如果比個傻妹知道我依家喺度自暴自棄！咁我又點可以對住佢呢？因為我知道雖然佢出事嗰陣我唔喺佢身邊，但係我知道佢就算到咗生命嘅盡頭，佢都想堅持到最後！」「你識咁諗最好啦，我同你個家姐都好放心！不過你宜家有冇同第二個女仔喺埋一齊呀？」家姐個老公問。「冇啊！」「做咩唔試吓同第二個女仔喺埋一齊喎？我知其實你係驚我哋點樣睇你咋嘛！無論我、爹哋媽咪都好想你尊重返個傻妹嘅遺願，希望你得到幸福嘅愛情。」家姐喺度講。「我知啫。。。但係我好驚下一個女仔會離我而去！」「傻仔，你唔試過又點知喎！最緊要機會嚟到嗰陣就要好好把握！我哋幾個睇好你啊！」「知道啦！家姐！」呢個時候無啦啦又有電話打嚟，原來係Claudia。睇黎呢個傻妹都幾鍾意痴住我，真係當我廿四小時可以聽電話！「點啊林小姐？」「喂衰人幫我買咗野未？」「林小姐叫到我點敢唔買啊？」「你係至好講啊！你喺邊呀？」「啱啱撞返個朋友，而家同佢食緊B仔涼粉！」「係仔定女先？」Claudia好奸既語氣咁問我。「你咁八卦做咩先！」「咩喎人哋都係關心你咋嘛？記得今晚拎野比我呀！如果唔係嘅話你就知味道！」「係嘅拜拜啦！」「拜拜！」Claudia就收咗線。我一收線，家姐同佢老公望住我係到奸笑。「喂估唔到有女仔打電話俾你喎！」家姐講。「你又知嗰個係女仔？」我反問返佢。「傻仔一聽到咩小姐就知係女仔嚟㗎啦！鍾意人就好快啲同人表白啦！」「家姐你又玩我啦！」「好啦嘢食到啦！呢一餐飯就當係慶祝你重獲新生！唔好同我爭啊！」「既然你咁講就咁做啦！」呢個Tea，我哋都食得好開心，估唔到Winnie家姐同父母都睇得好開，鼓勵我追第二個女仔。而臨走前我仲同可愛既麗瑤、家姐同佢老公一家三口影咗相，因為今日一別，唔知道何時再聚。

同家姐道別左之後，我就走返去元朗廣場攞返部NSR250電單車。返去大圍到搵嫲嫲佢哋食飯。而今次我就唔走荃錦公路，就直接去博愛交匯處上返去大欖隧道出返荃灣，再好似今朝咁又係入返城門隧道直落大圍。話時話，得閒揸吓電單車游車河，睇日落，都係一種好好嘅放鬆方法。只可惜當你有咗老婆仔女之後，你就會因為佢哋嘅擔心而會放棄你最鍾意嘅電單車。好似我呢啲A1，就好似一隻冇腳嘅雀仔，天空海闊任我飛！如果坐我後面嘅係一個我鍾意嘅人，你話幾好呢！我是一隻小小小小鳥　想要飛呀飛卻飛也飛不高我尋尋覓覓尋尋覓覓　一個溫暖的懷抱這樣的要求算不算太高返到去大圍嘅屋企，見到嫲嫲佢哋煮好晒飯，都係例牌三餸一湯！雖然只係一啲簡單嘅飯餸，但係有時難得一家人聚埋一齊，開開心心咁樣食飯，其實已經好足夠啦！「乖孫做咩仲唔埋黎食飯呀？」爺爺問。「嚟啦！」我就走埋去飯廳嗰度食飯。「咦阿勇你做咩拎住個頭盔嘅？」姑媽問。「我頭先揸返架電單車去元朗咋嘛！私家車又擺低咗！」「揸電單車危險呀！你學晒你爺爺同你爹哋啲衰嘢！」我又比嫲嫲挪瑜。「阿勇有前途呀，有其爺就必有其孫呀嗎！佢咁鍾意揸電單車都係因為我咋！」爺爺喺度同嫲嫲講。「同你比，個個男人都咁好㗎啦！」嫲嫲又喺度串番爺爺。其實我揸車都唔係想因為同人地鬥快，始終呢個世界有樣野叫做一山還有一山高。只係有時代下步，放鬆下自己。「好啦唔好講啦飯餸都凍啊！」姑丈話。我哋就開開心心咁樣食飯。食完飯之後就Wtsapp沙皮狗。打算還返架電單車俾佢。而佢同我講就話叫我呢幾日攞返住去用先，遲啲等我架GDB整好先比番佢。食完飯之後，我就幫姑丈姑媽洗碗。一邊洗碗一邊傾偈。「阿勇你部電單車唔係賣咗啦咩？做咩又會買返嚟嘅？」姑媽問我。「冇啊！因為我架私家車攞咗去比沙皮狗到整，佢咪叫我攞返我部電單車揸住先囉！」「你同你爹哋真係一樣。好鍾意車！」姑丈話。「願聞其詳？」我問姑媽。「我記得當年你爹哋啱啱入大學嗰陣，靜雞雞瞞住你爺爺嫲嫲同我買咗架電單車。結果唔夠一個禮拜就比我發現左。不過亦都係因為電單車，先同你媽咪嘅關係可以有進一步嘅發展！」「點解呀？」「因為你爹哋以前成日渣架電單車同你媽咪游車河！只不過後來因為有咗你同曉晴先唔再玩電單車！不過有時玩還玩啊！注意安全呀！」「知道啦姑媽！」「係喎阿勇啊！你可唔可以幫我問沙皮狗有冇舊款既Benz賣啊？」姑丈同我講。「我幫你問吓！你想要咩款先！」「最好就係80年代尾至90年代初嘅E仔，好似你爹哋嗰款！」姑丈話。「好啊我幫你問吓！你都幾有taste喎！」「當然啦！身為一個大學教授！要有返啲生活品味嘅！」我喺度諗有返啲生活品味？其實姑丈身為一個中國文學係嘅教授，佢唔應該買架Benz，佢應該買番架紅旗車！咁先至符合國情啊嘛！「哈哈哈！」我喺到嘻嘻哈哈咁大笑。呢個時候，Claudia wtsapp我。「Sorry啊Aaron！我出咗去同爹哋媽咪食飯，要起碼十一二點先番，你可唔可以等我呀？」「好啊好啊！當然要等靚女啦！」「又口花花囉！我知本小姐都有魅力嘅！」「係呀係呀！你今日食咩餸啊？」「今日出去食自助餐！下次帶你去食啦！不過你請！咁你食咩餸啊？」「有你帶住我，食咩都心甘命抵！冇啊去咗爺爺嫲嫲到食飯，食完飯就返屋企！」「唔好渣快車啊！路上小心！我係屋企等你啦！」Claudia就Off左。呢個時候爺爺同我講：「乖孫你返去太古怕唔怕夜啊？」「唔怕啊！我返去好快咋嘛！見呢排醒你醒得少，醒你兩千蚊同嫲嫲去飲茶！」我講完就喺銀包拎左兩千蚊俾爺爺。「多謝你！你爹地有你呢個孝順仔真係佢嘅福氣！」「路上小心啊！」「知道啦！好啦我返去啦！下次飲茶再講啦！」「你返到去Wtsapp同我講一聲啦！」姑媽同我講。「收到！」我就攞返個頭盔同背囊，出咗門口攞返架NSR，返咗去我太古城嘅屋企。如果唔記得拎手信返去嘅話一定會比爹地媽咪同Claudia鬧到飛起。離開咗屋企，就轉上獅子山隧道出番九龍。就係過收費隧道嗰陣，有架車開着高登閃鳩我又喺到呠。我心諗你係咪趕住去死啊？再望一望個倒後鏡，屌你老味原來係一架豐田Previa，仲要係掛住強國車牌嘅左軚FV車。直覺話俾我知見到呢啲死人FV牌嘅大陸佬要避之則吉，如果可以離幾遠就要離幾遠。算，見我今日心情好。就讓你過！點知嗰條友又亂鳩咁cut線過黎我到，我都算！交左隧道費之後，我哋兩個就平排行駛。突然間嗰架死人FV車既司機開着車窗行埋黎我到，見到係一個係咁話我架車行得好慢，又串我哋香港人手車好垃圾。屌你老味呢度香港嚟㗎！你想死嘅就返大陸啦！好！你係要玩野！我就同你玩大佢！我冇出聲，直接對住佢舉中指。然後佢就落車攞支鐵通過嚟襲擊我，趁佢行埋黎嗰陣，我已經開車準備入隧道。當然呢啲咁嘅大陸人咁輸打贏要，點會咁易罷休啊！佢就好快咁樣追到上嚟，睇嚟佢真係想同我攬炒！不過話時話Previa嘅馬力都幾大，佢就好似一隻癲狗咁樣追住我，又喺到亂咁cut線。睇嚟嗰個司機已經發咗顛，想將我置之死地。出到去九龍塘窩打老道，我就選擇落咗橋。點知嗰架大陸Previa仲跟埋我落嚟，睇嚟佢真係一個鄉下佬！點解？你知啦如果選擇落橋嘅話，去到浸會大學同歌和老街對開就會有一個紅綠燈。見到前面已經係黃燈，隔離就有兩架車，我就收油轉過去第二、三線中間到停低。唔夠10秒鐘，嗰架大陸Previa已經衝到上嚟。呢個Moment交通燈已經黃燈轉為紅燈，同時就有一架衝鋒車沿住歌和老街駛過黎。而嗰架大陸Previa本來就想剎車，可惜為時已晚，就一野撞落架衝鋒車個車尾到，然後再衝前多幾十米撞落天橋底，成架車即時變咗廢鐵。睇怕佢唔死都重傷啦！而呢個時候衝鋒車就響左警號，本來我同另外兩個司機都想食下花生睇吓嗰條友炒成點，而嗰幾個阿Sir就叫我哋登記完身份資料，錄完口供就走先，唔好喺度食花生等睇戲！我就直行上返去窩打老道，經公主道、康莊道落紅隧過返港島。再行返維園道，東區走廊落返太古城。一返到屋企，爹哋媽咪同妹妹喺到睇緊電視。「啊仔你終於返嚟啦！」爹哋問。「係呀，老佛爺差啲話唔俾我返嚟，要我陪佢哋過夜！」「咁你咪順下佢老人家意囉！」媽咪話。「係呀，媽咪你啲嘢我拎咗返嚟啦！」我邊講就變拎啲老婆餅同臘腸出嚟。好彩啲老婆餅係用真空盒包住，所以先唔怕整爛。「啊仔你使唔使買咁多啊？我只係要少少咋喎！」媽咪話。「唔係呀，剩低嗰啲俾我朋友㗎！」「話時話喎，你做咩攞返個頭盔嘅？」爹地問我。「我啱啱揸返架NSR返嚟，沙皮狗啊架車要下個星期先有得攞！所以叫我攞返架電單車用住先！」「你渣還渣！記得小心啲呀！安全最緊要！」「知道啦爹哋！妹妹呢？」「個妹妹準備緊DSE啊！你估好似你咩懶鬼！」媽咪話。「係喎爹哋，頭先姑媽姑丈問我邊度有得賣老爺嘅Benz E仔？你可唔可以同你玩車既朋友聯絡下。」「使乜啫！比返我個架佢咪得囉！我嘅咪即係你姑媽嘅！比返我個架俾佢啦！」爹哋話。「但係你嘅亦都即係我嘅！係咪啊老公？」「係嘅係嘅！」「老公啊不如俾返部Benz家姐啦，我哋係時候要換過㗎新車啦！」「睇啱左先比啦！我諗今次要換七人車！到時我同家姐講！」呢個時候，Claudia就打電話俾我。我估計佢應該係屋企，叫我拎嘢上去俾佢。「親愛既林雅晴小姐，你終於返到屋企喇！」「係呀啱啱返到，你可以隨時上嚟㗎啦！記得帶嘢啊！」「好啊， 陣間見啦！記得開門俾我啊！」「知啦長氣鬼！」我一收線，爹哋媽咪同妹妹已經係我隔離偷聽緊我講嘢，仲不停喺到奸笑。「阿仔有女仔約你出街喎？」媽咪問我。「朋友姐，我好快就返㗎啦！」「肯定係靚女姐姐搵你啦！」妹妹話。「你快啲出去啦，唔好叫人哋等你啊！啲女仔唔鍾意人哋遲到㗎！」爹哋話。「知道啦！」我講完就着返鞋，拎返袋老婆餅同臘腸想去Claudia屋企。

上到去Claudia嗰層，就去㩒佢門鐘。而佢就行咗出嚟開門俾我。嗚啊！佢着住裸膚色系既兩件式針織上衣，搭配黑色過膝長裙，完全展現佢嘅34F波餅、23吋纖腰、同42吋長腿。話時話呢種打扮好襯佢。「嚟咗啦？密碼！」Claudia問我。「林雅晴小姐係一個大美人！」「係啦請入嚟啦！」我就跟咗Claudia入去。「阿勇你嚟咗啦！過嚟坐啦！你當呢到係自己屋企就得㗎啦！」Claudia爹哋媽咪見到我就同我講。話時話Claudia爹地媽咪睇落都好後生，同我爹地媽咪差唔多。唔知嘅話以為佢哋係三兄妹，我諗Claudia咁靚應該都係多得佢父母嘅遺傳。「世伯、伯母你哋好呀！」我就好有禮貌咁同佢地打招呼。「喂衰人嗰啲嘢呢！有冇帶嘢上嚟啊！」Claudia好串咁問我。「林雅晴唔可以咁冇禮貌㗎！阿勇多謝你先咁遠水路幫我入元朗買返嚟，等陣我叫林雅晴俾返錢你呀！」Claudia媽咪對住我講。「媽咪呀！你唔使理佢㗎！」「唔使客氣啦伯母，因為我成日都要走來走去嘅，如果下次要我買嘅話就同我講啦！」我同Claudia媽咪講。「媽咪我同你講啦，呢條友係原居民嚟㗎！屋企仲要好有錢添啊！佢個單位係全海景㗎！」Claudia對住佢媽咪講。「話時話啦阿勇你住幾多樓㗎？」Claudia爹哋同我講。「我住你哋樓下19樓A、B囉，兩個單位打通！」「有錢啦你，加埋都成差唔多3000尺喎！我記得嗰時想買A座，不過太貴所以最後都冇買！」「有時有啲嘢你唔恨得咁多㗎啦，你都唔差啦！」我細細聲係Claudia耳邊竊竊私語。「頂你啦！喂衰人我部電腦有少少問題啊！幫我睇下啦！」Claudia同我講。講完Claudia就拉我入去佢間房到。雖然上次去過佢嘅屋企但係今次係第一次入佢間房。當然佢間房就唔會有我嗰間房咁大啦，不過就有一種充滿童話世界嘅房間。點解？因為佢間房有好多小朋友嘅玩具，同好多唔同卡通人物嘅公仔。有美國代表既米奇，日本代表嘅比卡超、懶懶熊同Hello Kitty等等。最特別嘅係呢間房就係充滿着Claudia迷人嘅體香，好似毒品咁會上癮。「你間房都幾靚啊！」「你間房靚啲，又大，又有梳化、電視！我呢啲只係Small potato嚟嘅啫！」「話時話你爹哋媽咪都幾客氣喎！」「佢哋好好人㗎！知道你黎即刻招呼你！」「幫我多謝佢哋啦！」之後我電話叮左一聲，原來係家姐Wtsapp我。「Aaron你返咗去未啊？」「返咗去啦，有心！你哋享受緊家庭樂啊！」「係呀！啱啱同我老公屋企人出去食飯！依家我哋兩公婆啱啱哄完麗瑤瞓覺！」「小朋友要早啲休息呀！下次你哋返嚟香港搵我呀！」「當然啦，你都快啲搵返個新嘅女朋友啦！到時帶佢黎見我哋啦！」「承你貴言！」「你同邊個女仔喺到Wtsapp啊？」Claudia無啦啦行埋我耳邊細細聲咁講。「你嚇死我呀以為有鬼啊！冇朋友嚟啫！」「嘻嘻！見到女仔嚟㗎喎頭先！到底係邊個姐！」Claudia講完成個人即刻控埋落我到。呢一刻我哋兩個嘅距離只係相差一厘米。我吞左口水。然後就講：「你眼花姐！男仔嚟㗎！」講完我忍唔住喺到笑。「你笑即係呃人啦！快啲講係邊個！」好快我個詭計就被明察秋毫既Claudia識穿。而呢個時候我就即刻成個人訓落Claudia嘅枕頭到，咁佢就睇唔到我笑啦！而佢都唔執輸即刻係我耳邊騷擾我。所謂「士可殺、不可辱！」我寧死不屈，未到最後一刻我都唔會認輸。「你即係有笑啦！哈哈搶咗你部電話啦！你死硬啦哈哈！」呢個時候Claudia已經搶咗我部電話，我就知道大勢已去。不過就算我同家姐既對話被Claudia見到都無所謂，因為佢已經有一個完整嘅家庭，所以我同佢嘅關係係清清白白。「睇吓你同邊個女仔喺度陰陰嘴笑傾偈先！」Claudia就好似偵探上身咁睇我部電話。雖然佢出去攞電話黎睇我覺得係一件好冇私隱嘅事，但唔知點解我好似好享受，完全冇嬲佢。「講呢個女仔係邊個嚟！」Claudia問我。「佢係我死鬼女朋友嘅家姐！今日咁啱係元朗到見番佢，咪一齊食嘢囉！放心啦人哋有老公有小朋友㗎啦！」「冇辦法啦！始終我同佢屋企人嘅關係唔錯！就算我女朋友過咗身之後，佢都當我哋係半邊仔咁！」「睇唔出你幾重情義個喎！」「你而家先知都唔遲㗎！講真你部電腦壞咩啊？」「冇啊！只係部MacBook行得好慢！你可唔可以幫我整返啊？」「我幫你整啦！你部機嘅Hard Disk冇咩空間啊！你睇吓有冇D乜嘢需要Delete！」Claudia諗就唔夠10秒鐘，就開左一個File，裏面係佢同以前男朋友影嘅合照同Video。睇呢個File既容量都有成10G幾。「傻妹你真係要決定刪除檔案啊？有時有啲決定收唔番喎。」我問Claudia。「你話㗎嘛！做人要向前望！既然當初佢對唔住我在先，我就同我自己講以後都唔會再俾機會佢！費時佢係我部電腦出現啦。「好，既然係咁！我哋一齊刪除呢個檔案，將佢哋咁垃圾桶！」我就教Claudia點做，而佢就好似一個小朋友咁樣聽我呢個老師嘅指示。過咗大約10分鐘，呢個檔案就徹底被我地銷毁。而我就係一個教人分妻嘅角色。有時覺得感情呢樣野好特別，既然大家係好勉強喺埋一齊咁辛苦，不如分開對大家都好。係張電腦枱到，我見到有個相架，原來係我之前同佢影貼紙相。睇來呢個傻妹對我都好重視，唔通個傻妹想？「係喎真係快好多喎！」Claudia同我講。「梗係啦，就好似啲垃圾咁要清理下！」「係啦！你想唔想睇我細個嗰啲相啊？」「好啊！」Claudia就係個櫃桶到搵返佢啲相出嚟，唔知係咪因為地下太多野，佢就成個人仆落我到，搞到我心口可以食到佢既F級波餅，搞到我支巨龍扯起左。如果可以揸到佢對波，你都咪話唔爽？我哋兩個凝視左對方10秒，見到Claudia既臉朧好通紅、好美艷。嗚啊！點解呢個世界會有一個咁靚既女仔係我既鄰居啊？「做咩一直望住我喎？」「因為你真係好靚囉！」「真㗎，我好開心呀！」Claudia嗲住咁講。「見到你就開心啦！」「不過你可唔可以起身啊？你好似瞓咗我張床喎！起身啦！」弊！我真係好似瞓咗佢張床。於是我就起身。但係 Claudia阻止我，只係叫我坐係張床到。然後佢就爬咗上嚟，蓋好張被。呢個時候我哋兩個既距離已經係貼得好近，同時我既左腳比佢既右腿夾住，動彈不得。而佢件針織上衣係低胸裝，所以佢對波同著咩Bra都可以一覽無遺。嗚啊！原來Claudia今日身穿白色既Lace Bra啊，死啦！佢呢個樣我已經好興奮，如果佢淨係戴Bra同底褲，又或者著Binkini既話⋯⋯林雅晴你可唔可以唔好誘惑我啊？我真係忍唔住會食左你架。Claudia就不斷攞本相簿叫我一齊睇。原來佢細個個樣真係好可愛，從小已經係一個美人胚子。「呢張相係幾時㗎？」「我幼稚園畢業嗰年影架！係咪好可愛呢？」「係呀係呀！最可愛係你㗎啦！」「原來你以前係排球同田徑隊嚟㗎？」「你估唔到呢？」Claudia打趣咁講。「唔係呀睇你個樣就知啊！」「咁你呢？你以前係咪校隊嚟㗎！」「係呀我係籃球隊同游泳隊啊！我記得當時賽D1學界嗰陣有個女拔既田徑隊員好靚，不過我知當時冇咩可能追到佢，所以我就放棄左！」「你咁勁，不如搵日較量吓！我都好耐冇跑步啦！咁妹妹都係校隊呀？」「係呀！由細到大我哋兩兄妹都好鍾意運動，同埋我爹哋成日要我地學埋晒嗰啲自由搏擊！不過依家知道佢都係想我哋有一技防身。」「哈哈哈！」Claudia開懷大笑。呢個時候我就見到Claudia以前嘅班合照，見到佢後幾排有個女仔好熟口面，我再望真啲呢個女仔咁似Winnie既！不過我就冇問佢哋兩個人嘅關係。始終我唔知佢哋兩個嘅關係係咪好熟。「你地兩個出嚟食糖水喇！」Claudia媽咪敲門咁叫。「知道啦媽咪！」Claudia話。我哋兩個就執翻好啲嘢出返去，見到佢哋買咗糖水。原來係我最鍾意嘅芒果西米露。「阿勇啊！我哋買多咗俾你啊，慢慢食啦！」「知道啦世伯伯母！」我對住Claudia爹哋媽咪講。「我唔客氣啦！」我同Claudia異口同聲咁講。估唔到呢間糖水舖嘅芒果西米露幾好食。下次可以買返俾妹妹。而我食緊野嗰陣不斷偷望Claudia，睇得出佢同佢父母嘅關係好好，佢哋三個人就好似朋友咁樣咩都講一餐。見到佢哋就好似見到我爹地媽咪一樣，有時我地兩父子就會瞞住媽咪同妹妹走出去飲啤酒，次次飲到成隻醉貓先返屋企。食完之後，由於Claudia要搞埋備課嗰啲嘢。所以我都唔好意思打攪佢，同Claudia、佢父母道別後返咗我自己嘅屋企。一返到屋企，就見到爹哋媽咪、妹妹三個人喺到睇電視。「嘩你哋三隻野仲唔瞓？」「冇啊等埋阿哥返嚟睇電視呀嘛！有你最愛嘅多啦A夢啊！」妹妹同我講。「你哋慢慢睇啦！係呢我今日喺元朗到見到Winnie個家姐啊！」「佢哋唔係去咗英國咩？」爹哋問。「係就係！咁啱今日去食B仔涼粉見到佢哋一家三口返咗嚟，咪一齊食囉！佢家姐個女好得意呀！」我就話。「咁佢哋有冇話啲咩啊？」「冇啊！都係好似你地唔會阻止我識新女仔，始終呢個係Winnie嘅遺願，亦都係佢對我唯一嘅嘢！」「咁你仲唔快啲追人哋！」媽咪話。呢個時候我發現我個褲袋好似少咁一樣野，我左搵右搵只係有銀包、AirPods、屋企鎖匙同NSR電單車匙卡。就係少咗部電話。弊，唔通我部電話漏咗係Claudia屋企。於是我就即刻用屋企電話打比我嘅電話號碼。

點解仲唔通嘅。。。「好嗎衰人？」呢一把好嬌嗲嘅聲線，係Claudia黎。「你做咩攞咗我部電話！」「鬼叫你自己大頭蝦擺咗喺我張床到咩？我好心幫你拎住㗎咋！」「係呀？唔該你即刻熄咗部電話！仲有啊聽日拎返過嚟俾我啊！」「你想我俾返你？冇得傾！」「你夠膽話冇得傾？」「冇得傾！」呢個時候突然間有人㩒我屋企嘅門鐘，心諗咁夜係邊個呢。我一開門原來係Claudia，同時佢攞咗我部手提電話！「那衰人比返部電話你呀，唔好再咁大頭蝦啦！」「唔該你呀！」呢個時候妹妹見到我Claudia，就好雀躍咁叫：「Claudia姐姐，快啲過嚟玩啦！我買咗好多嘢玩啊！」同時爹哋媽咪就問：「阿仔，呢個小姐係？」「我介紹下，呢個係Claudia。係我嘅大學同學黎！呢個係我爹哋媽咪！」「世伯、伯母你好呀！我係Aaron既朋友雅晴啊！可以叫我做雅晴或者Claudia都得架！」Claudia好開心咁同我爹哋媽咪打招呼。「呢個就係我成日講嘢靚女姐姐啦！住喺我哋屋企樓上㗎。哥哥成日約佢去街架！」妹妹對住媽咪講，佢一講完搞到我哋兩個面都紅晒。「Oh係啊！個衰仔有冇蝦你呀？」媽咪問。「我鬼得閒蝦佢咩？」「冇，佢都對我幾好嘅！」Claudia幫我打圓場。「係呢Claudia你地兩個係咪同一屆㗎？」爹哋問。「係呀！我哋兩個今年O Camp負責帶埋同一隊，不過佢就讀法律，我就讀教育！」「咁你由細到大都好鍾意小朋友㗎？」媽咪問。「係呀，希望可以用呢個身份睇住佢哋成長！唔好俾佢哋學壞！遲啲要去幼稚園做實習啊！」Claudia好開心咁講。「咁得啦，麻煩你幫我教育一下呢個衰仔，佢成日睇埋晒啲卡通片，好似叮噹咁低B！」媽咪指住我講。睇卡通片邊係低B，呢啲叫童真喎好冇！「唔係呀我都好鍾意睇卡通片啊！」「你又唔同嘅，因為你要成日對住啲小朋友！」爹哋話。「係嘅係嘅！」Claudia話。「唔止咁呀，仲要糾正佢啲鹹濕思想！我阿哥好鍾意睇埋晒啲AV啊。Claudia姐姐麻煩你幫我糾正下佢啲污穢思想啊，我哋真係好擔心佢啊！」妹妹呀妹妹你做咩係Claudia面前講我壞話啊！今次真係俾你害死喇！「妹妹唔准亂講！」我對住妹妹話。「原來你咁鹹濕嘅！放心啦伯母我會好好幫你糾正番佢啲污穢同幼稚嘅思想架啦！」Claudia指住我講。「咁靠晒你啦Claudia。呢個重任就要交俾你啦！」爹哋媽咪異口同聲咁講。「放心交比我啦！等Miss Lam出馬！」Claudia話。「唔好啦！真係唔使啦！」「你夠膽話唔好？一定要整治你！」Claudia邊扯住我耳仔講，妹妹、爹地、媽咪係到食花生。「好痛呀好痛啊！好啦好啦我聽你話啦唔好再整我耳仔呀！」「咁就乖啦！」Claudia用老師嘅口吻同我講。「阿仔終於有人搞掂你啦！我哋就放心啦！」爹哋話。「Claudia如果Aaron恰你既話呢就同我地講啦！會好好咁對付佢架啦！」媽咪對住Claudia話。「媽咪啊！係呀你唔係要備課啊！」「係呀！差啲唔記得咗！不過見到世伯伯母冇所謂啦！比我坐多一陣先啦！」「姐姐你咁快走啦，又話同我玩！」妹妹扭晒計。「因為姐姐要備課啊，如果唔係會比小朋友同啲家長鬧嘎！」「係攞快啲返去啦！」我陰陰咀笑。「你好想趕我走咩？」Claudia對住我講。「啊仔你送人地上去啦！」媽咪同我講。「唔使呀嘛？五層樓咋喎！」我黑人問號。「叫你送啦送啦咁多嘢講！」爹地、媽咪妹妹一齊講。「好啦行得！再見啦世伯伯母！得閑再落嚟搵你地！」Claudia同爹哋媽咪道別。「得閑落嚟食飯啦！我煮番幾味俾你食啊！」「只要你教返好阿哥就得架啦！」妹妹就同我講。我於是就送左Claudia上去⋯⋯不過我哋唔搭lift，入咗後樓梯到。大家請放心我哋冇搞嘢，只係純傾偈。「你爹哋媽咪幾好人啊！」我話。「梗係啦！佢哋見到你就好似多咗半個仔咁，你開心啦得到我爹哋媽咪嘅歡心！」Claudia話。聽完Claudia咁講我，我都忍唔住偷笑。原來佢爹哋媽咪都幾鍾意我。「咁⋯⋯你以前嘅男朋友係點㗎？」「唔好提佢啦！我同佢喺埋一齊嗰陣我爹哋媽咪唔鍾意佢，搞到我哋兩個拍拖要地下情。不過好彩之前同佢分咗手，我哋三個嘅關係先好返好多！你講得岩，長痛不如短痛！」「咁為人父母當然會緊張自己嘅仔女啦，更何況你係獨生女，佢哋過分緊張都係理所當然嘅。」「你咁了解父母嘅心嚟嘅？」「我爹哋同我講架！佢仲話雖然我哋而家未有仔女唔會明白，但係當我為人父親嗰陣就會知㗎！」「你咁好人一定會搵到好嘅女朋友既！不過有樣嘢你要老實咁答我！」Claudia突然間個語氣變得好嚴厲，搞到我巧驚驚。「你到底想點先？」我問Claudia。「乜你哋啲男人好鍾意睇AV架咩？咁你哋會唔會亂嚟㗎？」呢個答案真係好難諗。因為睇AV對我哋呢一代人來講係人之常情嘅事。如果我誠實咁答Claudia，佢會當我係一個鹹濕佬；如果我講大話嘅話，佢一定會知道，到時以後都唔睬我。但我諗緊點答Claudia嗰陣，佢已經越行越埋。「到底有定冇呀？」Claudia問。既然佢問到我，死就死啦！「咁呢啲嘢係人之常情嘅，最緊要唔好亂咁黎咪得囉！」我就答Claudia。「我再問多你一樣嘢，一定要誠實啦！」Claudia再問我。「如果我依家除晒D衫俾你睇，你會唔會強姦我㗎？」Claudia問我。佢一問完搞到我支巨龍再次升起。同時成個人亦都好緊張，唔通個傻妹想俾我食佢隻豬？我冇答佢，只係點左頭。「咁就要睇下你表現先，如果你乖嘅話我都可以考慮吓嘅！好啦都夜啦！上去啦！」Claudia笑盈盈對住我講。「我送你上去啦！」Claudia點左頭，我就陪佢一齊行上樓梯返去。去到門口前，佢就攬住我唔放，而我唔知點解會自動自覺咁樣將佢攬得好實，好似要面對生離死別咁。「好啦我真係要入去啦！你都早啲休息啦！今晚好開心呀！」「傻妹我可唔可以以後多啲搵你啊？」「梗係要多啲搵我啦！人哋掛住你㗎嘛！你唔好唔記得你應承過我要車我返學校架！好啦我入去啦拜拜！」Claudia講完之後就入咗佢屋企門口，臨入去前仲向我甜笑同單眼，而我都走番落去。我就用返鎖匙開門，一入到去。妹妹已經係門口遞手叫我過嚟，不停係咁嘻嘻哈哈大笑；我再望房間既走廊，爹哋就手指指咁樣指住我，又係不停咁樣而哈哈大笑；我再望埋坐喺梳化嘅媽咪，佢又係係咁喺到笑。「做咩啊你地三隻衰嘢鬼上身啊？」我黑人問號。「阿哥過嚟坐低啦！」妹妹拖住我隻手坐低。「講咩事？」我問。「約咗姐姐拍拖啫做乜咁神秘啊？」妹妹問。「你哋三隻衰嘢跟蹤我？」我問。「都估到啦你隻衰嘢！」爹哋、媽咪、妹妹三個異口同聲咁講。「如果我約咗佢拍拖呢我就會同你地三個講嘅，不過唔好意思喎你哋搞錯啦喎！我返房先啦！」妹妹又捉住我隻手，逼我坐返低。「到底你地開始咗幾耐啊？」媽咪問。「有冇車人哋返學啊？」爹哋問。「邊個Kiss邊個先啊？」妹妹問。「邊個Kiss邊個有乜所謂啊？你哋有心做我嘅切都切夠啦！」我投晒降咁講。呢個時候我已經想走，可惜又比明察秋毫嘅妹妹捉返埋梳化到。「坐低啦！」佢哋三個又異口同聲咁講。「做咩事先？」「喂呀仔你覺得係咪依家係時候要搵返個正經嘅女仔，有返個好嘅歸宿呢？」媽咪問。「人哋係幼稚園Miss都算係一個好歸宿嚟㗎！唔係女人要搵一個好歸宿㗎，男人都要㗎啊仔！」爹哋話。「得得得，多謝各位大人嘅關心！我沖涼先啦！」呢個時候我已經擺脫左佢哋嘅防守，直接即刻沖涼瞓覺。不過老老實實我點會瞓得着啊？我而家個腦只係掛住Claudia，如果我真係扑左佢，我會好好咁樣珍惜同佢一齊既日子。我八卦下開咗ig黎睇。見到Claudia已經將佢同以前男朋友啲相全部delete晒，睇嚟佢真係好決絕捨棄呢段感情。見到佢能夠重新開始，我感覺到好欣慰。同時佢又po左張新相，係一個男仔側面照，topic淨係寫住一個♥️。咁快佢又搵到新仔？但係再望真啲，個側面咁似我嘅，再放大啲原來真係我黎！唔通個傻妹真係鍾意我？不過無論點都好，我係佢心目中原來咁重要。Miki講得啱，緣份呢樣野係一早已經注定左。我諗除左Winnie，唯一令我著迷既，係Claudia。我知呢一次可能係我人生最後一次同女仔表白，所以就算要我用盡我一生嘅運氣，我都要嘗試。林雅晴，讓我慢慢喜歡你啦！

過咗幾日，我同妹妹仲未開學，但係要喺Firm返工既我都要按返Office Hour返工架啦。而沙皮狗通知我架GDB已經整好曬，叫我可以隨時過嚟攞車。但因為我要返工嘅關係，要等我放工之後去攞。於是我就揸返架NSR去返工，我就攞返我個Arai頭盔落停車攞車。一落停車場，就見到Claudia既爹哋。「早晨啊世伯！」「早晨啊阿勇！你返工啊？做乜拎住個頭盔嘅！」「係呀！我嘅私家車壞咗，咪揸電單車返工囉！Claudia呢？」我問世伯。「等世伯睇吓你架電單車先！佢陣間先落嚟啊！要車佢同佢媽咪返工！」我就帶世伯去睇吓我架NSR，佢都嚇咗一驚。「嘩你呢架車好嘢嚟㗎喎！你喺邊到搵返嚟㗎？」「我早幾年二手買返嚟嘅，不過買咗冇幾耐就去咗英國Exchange左半年，咪俾咗我個兄弟囉！只係而家私家車拎咗俾佢整，所以佢就叫我攞返架電單車用住先！」「你自己攞返黎用啦架車！我以為你會買最新嗰款CBR添！」「因為我以前個女朋友好鍾意呢款電單車，所以我考到車牌之後買呢架車黎車佢囉！但係當我攞咗呢架車之後，佢就係英國發生左交通意外過咗身。」「原來係咁，所以你就之後決定放棄電單車！講真見到你呢架車就諗返起我當年架哈利！」「世伯你有㗎哈利咩？」「有啊！我記得以前雅晴細個嗰陣好鍾意坐我電單車去游車河。佢仲話大個咗仲要考番電單車車返我！不過太危險啦，佢考左牌之後我都冇比佢揸。」「原來係咁，同埋阻住你返工啊世伯？」「係喎都差唔多啦喎！你怕唔怕趕啊？而家等緊個女同佢媽咪落嚟咋嘛！」「唔怕啊！好啦唔阻住你哋，拜拜世伯！」我就帶返個頭盔，用匙卡同腳撻去著車，依條喉依然都係咁嘈。臨走前我就同世伯道別，就上返東區走廊落左金鐘到返工。好彩今日早出門口，條東區走廊、維園道同告士打道都唔算多車。但係陣間過咗八點幾呢到一定會塞到仆街，所以早出門口係非常重要。一去到上到東區走廊，見到有五、六架法拉利F350、波子GT3 RS同林寶堅尼Aventador當呢度係賽道。原來又係一班二世祖喺到比賽。我就當然冇理到佢哋啦，始終大家唔同級數。我就按返正常速度行駛。有時諗極都唔明，喺香港其實真係唔啱揸超級跑車，覺得除咗攞嚟威之外，係真係冇乜意義㗎！因為我覺得超級跑車又坐得唔舒服、比稅又貴、又難泊位、維修同保養都好貴。如果俾我揀嘅話，我寧願買部JDM，然後再慢慢去保養。起碼JDM比較適合香港嘅路面行駛。返到去公司樓下，趁時間仲早就走去統一中心嗰邊食個早餐，就見到Steven排緊隊。「咁早啊！會計師！」「你又咁早啊！大律師！」「唔介意我搭枱呀嘛？」「何止搭枱呀！俾埋你食都得啊！」「好兄弟！」我哋兩條友坐低左，都係叫一樣嘅早晨套餐。你地知啦男人老狗食嘢都係好隨便㗎啦！唔似女仔咁左諗右諗都未諗到。「喂老老實實你架掃把佬改好未啊？」「今晚去攞車！頭先揸電單車返嚟！」「係咪你以前嗰部NSR啊？架車唔係比左沙皮狗咩？」「係呀！沙皮狗話叫我攞返架車用住先！仲話架車咁多年都係我個名！不過揸返電單車真係好撚爽！早排仲行咗上大山入左元朗！」「屌你啦！你真係唔驚死㗎喎！」「大山我真係唔敢亂來，好撚危險！」「連你都話危險？話時話你可以用電單車車返Claudia。那你諗下佢到時攞對波貼落你到，佢對手放喺你條腰到，扯撚晒旗啦！話時話你兩個去到咩關係先？」「你咁八卦做咩先？快啲食早餐啦如果唔係遲到啦！」我哋兩個就用左20分鐘就清理左個早餐，然後我就請埋Steven嗰份早餐錢，費事佢咁多嘢講。然後我哋兩個趁時間尚早就早啲返去力寶中心嗰到，你知啦一到八點幾九點鐘就要排隊坐架啦。同埋早啲返去可以慢慢係公司嘆咖啡。一返到公司，原來Fred仲早過我返。「喂Aaron！有嘢想請教你！你係咪有買車啊？」「係呀做咩啊！」「冇見之前考左大牌（即係大律師資格），想買部車獎勵下自己，我睇岩咗㗎MX-5，想睇下呢架車有咩要留意。」「係咪新車呀？」「唔係呀，我係想買廿幾年前既跳燈版啊！你知唔知邊隻呀！」「咁我知邊隻啦！好嘢嚟㗎喎！溝女戰車！不過你諗住買二手定係日本Bid車返黎啊？」「買住二手先啦，如果冇先再Bid車，不過呢架車Bid咗返嚟可以當古董車即刻出牌！始終都有20年吖嘛！之前上網睇啱左架白色！就係呢架啦！」Fred就開左張相比我睇。見到有架91年出廠既白色MX-5，車牌仲要同當年TVB嗰部係一模一樣。「買到記得車我啊！」「咁你呢買咗咩車啊？」「我買咗部掃把佬呀，不過拎咗去車房到檢查，所以今日都係揸電單車返工！好啦老細返嚟啦我哋要做野啦！」

然後成日我哋都係做嘢，連中午飯都係喺公司到食。因為我哋公司有幾個大客嚟咗探KC，而我同Fred以及另外幾個同事一齊去陪佢。幾經辛苦又到放工時間，我就執好野離開公司。然後Claudia就Wtsapp我：「衰人你放工未啊？」「做咩事呀大小姐？」「冇啊！你今晚可唔可以陪我食飯啊！人哋掛住你？」有冇搞錯啊我趕住去大圍到攞車架，同埋我又得一個頭盔，我點車你姐？或者可以放棄電單車，叫佢陪我一齊去坐地鐵攞車都得。我一落到去，Claudia已經係我面前，佢仲要拎住個Arai賽車頭盔。見到佢身穿米白色既高領織紋毛衣，配上剪裁大方既寬管牛仔褲，一身輕便休閒既打扮，更是凸顯出女神既出眾氣質與傲人既仙氣。「做乜接我放工嘅？」「冇啊我見今日早放工，爹哋媽咪又出去食飯。想問你得唔得閒咋嘛？人哋想坐你部電單車啊！」Claudia特登用膊頭撞我一下。點解個傻妹知道我有架電單車呀？肯定世伯知道我有架電單車就叫佢試下我手車啦！「都得嘅，不過你要小心啲喎！咁你特登去買個頭盔啊？」「我又唔會專登去嘥錢買個頭盔嘅，爹哋俾我㗎咋！快啲去俾我睇你架電單車呀！」既然Claudia個傻妹要我車佢，仲要拎住個頭盔，冇辦法我唯有車佢去大圍啦。就係呢個時候，Fred就出咗嚟。「勇哥！呢位肯定係阿嫂啦！」「閘住！佢就想啦！」「收皮啦！鬼得閒做你個女朋友呀！」「好啦好啦唔阻住你哋打情罵俏啊！聽日見啦勇哥！」我同Claudia就走左去攞架電單車，當佢見到我架車！佢個反應係同佢Daddy一樣！真係有其父必有其女！如是者，我就用匙卡同後撻去撻車，再幫Claudia帶返好頭盔。見到佢個樣笑得好甜，我就知同佢去游車河就冇錯㗎啦！好彩Claudia之前都坐開佢爹哋架電單車，所以都唔使點教佢就好快坐咗上嚟。而且佢都算醒目，坐電單車要著返長褲，如果唔係嘅話就肯定會被死氣喉辣親。當佢上到黎嗰陣，佢就成個人貼落我度，嗚啊我又可以食都佢波餅啦！而且雙手抱着我條腰，個頭就貼落我膊頭到向我甜笑。我覺得呢一刻我依然係華Dee，而Claudia就係Jojo。話時話，呢一次亦都係我第一次用電單車去車女仔，希望會比自己同Claudia留返一個美好既回憶啦。當然，Claudia全程對我既駕駛技術好放心，我諗佢真係好願意交條命比我，呢一種感覺，我永遠都唔會忘記。如果由公司出發嘅話，基本上過紅隧直上公主道、窩打老道直入獅隧。不過唔知點解今日條路好塞車，但由於我揸電單車嘅關係，一睇準時機就左穿右插。所以用咗20分鐘就到左大圍。

落左大圍，我哋去左沙皮狗間車房到。「傻妹，你肚唔肚餓啊？」我問Claudia。「我唔係好肚餓咋！不過你做咩會帶我黎呢到既？」「換返架私家車咋！」「原來係咁。不過陣間可唔可以帶我食雞粥啊？我想試吓啊！」「陣間帶你去啦。」我哋入到去，沙皮狗就叫：「勇哥，做咩帶埋女朋友嚟啊？」「鬼係佢個女朋友！」Claudia話。「係喎！琪琪呢？」琪琪即係沙皮狗個女，同妹妹讀同一間中學，都係女拔妹，同妹妹係同一屆。「佢係入邊睇緊日本Bid網，幫我睇下有咩零件可以返！」「你可以唔使做啦！間車房你自己買既！」「好彩當年沙士嗰陣買左呢個舖位咋，如果唔係俾租都比死我呀！你睇吓架車先！」呢個時候琪琪就行左出黎，見到我就問：「勇哥！Angela呢？」「佢要練田徑呀嘛，你今日唔使練游水咩？」「啱啱練完咋！呢個姐姐咁熟口面嘅？我知啦，呢個姐姐以前係排球隊同田徑隊架！」「係呀！果然好記性啊！」Claudia同琪琪好似一見如故，大家都係女拔妹出身，自然會有共鳴嘅。我見佢哋咁好傾，就叫Claudia入去冷氣房同琪琪玩一陣。而我就同沙皮狗傾下部車。「睇吓你架掃把佬先！」「好啊！」我睇架車外型基本上冇咩特別，只係換咗CE28古銅色18吋鈴，S202款既STI尾翼。話時話CE28鈴真係好百搭。而原裝包圍基本上已經好型，所以都唔使點樣換。而今次整嘅主要圍繞係改良佢個操控。冇錯啦，今次既Design都係參考S202。「幫你改完架車啦，之前將架車上Dyno機，大約420匹左右！」420匹，雖然打灣岸就會覺得馬力好細，但係如果用返係香港咁塞車嘅路面其實已經好夠用。因為始終我都唔係攞嚟飛，係用嚟代步之用。「夠做啦，如果唔係車會惡過人！控制唔到就會好大件事嫁啦！同埋我就將你架車設定為行街標準，如果唔係你爹哋同你女朋友會投訴㗎！」「佢唔係我女朋友嚟㗎！」「好快就係㗎啦！你去試吓車先！」我爬咗入司機位，見到架車已經裝好晒STi油溫、水溫、油壓同Turbo錶，同時隔離已經有晒ECU。睇上去係充滿咗辣味。一著車匙，條Sti喉出嚟嘅聲俾以前好聽好多，但因為噪音限制，所以就加咗個催化器，而家嘅聲唔係嘈，只係低沉，呢種係我最鍾意嘅類型。我就喺大圍同沙田之間既大埔公路行左幾個圈，發現架車嘅油門反應係真係快咗好多，最大分別就係由5000轉到8000轉嗰啲為升得好快，類似啲Civic Type R咁由頭扯到落尾。而係低、高扭個反應亦都非常好。無論係低速起步還是高速起步都有咗好大嘅進步。換左Spec N既Mount令到架車嘅接觸點好準確，唔使估下估下。最後就係要講嘅避震，絕對適合係香港日常道路行駛。而家我就知道，呢架係好車，越嚟越鍾意！行完之後，我就揸返架車去車房。見到Claudia鼓起泡腮，我就知道大事不妙。

「做咩啊傻妹？」我問Claudia。「講，頭先去咗邊度嚟！」「去試車咋嘛！唔係咁都嬲啊嘛！」「去試車？做乜試咁耐嘅。同埋架車唔同咗喎！」「架車整過呀嘛，你係咪想食雞粥啊？」「係呀，快啲帶我去啦！」由於沙皮狗要同琪琪返屋企食飯，為免阻住佢哋收工。我哋就將個頭盔放返落個私家車到再揸走，架電單車就擺低喺車房。我就將架車停咗喺強記雞粥門口，然後兩個人走咗入去。「呢到有咩好食呀？」Claudia。「有雞粥、炒麵、同乳鴿。」「咁不如叫雞粥同炒麵啦！我哋兩個人分！」「好啊！」我就叫個老細幫我哋落單，由於我係呢度嘅熟客，所以基本上佢哋會整大份少少俾我。唔知點解我覺得Claudia呢個女仔真係好隨和，正常一般嘅港女係唔會去呢啲地方食飯。如果有一個真係肯陪你食雞粥嘅女人，你話幾好呢？「係咪第一次嚟呢啲地方啊？」「唔係呀！我幾鍾意呢到啊！」「我仲以為你哋呢啲女仔唔會去呢啲地方食飯添！」「有乜所謂啊，食得落肚咪得囉！食多咗咪跑步減肥囉！其實啊去高級餐廳食飯同去呢啲地方食飯，咪又係一樣，最緊要就係同邊個食飯！」聽完佢咁講，我覺得Claudia呢種咁嘅女仔真係世間上已經絕種，呢個女仔好簡單、好直接。唔會好似其他港女咁喺到媽媽叉叉。你話如果同佢一齊，幾好呢！因為你快樂，所以我也快樂。轉個頭，個老細攞咗雞粥同炒麵俾我哋食。「我唔客氣啦！」我同Claudia異口同聲咁講。「啲雞粥好好食呀！你果然冇介紹錯。」Claudia同我講。「最緊要林小姐鐘意食。」「你都快啲食啦！使唔使喂埋你啊！」Claudia問。「好啊！」「你就想啦快啲食啊！」我哋兩個一人一口，就解決左個雞粥同炒麵。食完之後我就埋單，再買多一碗俾妹妹食！你知啦做哥哥實會比妹妹恰架啦！陣間佢如果我偏心Claudia嘅話就會妒忌㗎啦！呢個時候，妹妹就Wtsapp我：「哥哥！你喺邊呀？」「我係大圍啊，買咗雞粥俾你食！你練完水未啊？」「我練完啦！你陣間過嚟學校接我呀！」「好啊！」「邊個嚟㗎？」Claudia問。「妹妹呀，佢啱啱練完水！諗住接埋佢返屋企！」「咁快啲行啦！」我哋兩個就上返架GDB到，今次就行青沙公路出返九龍，再行連翔道轉入佐敦道。「喂衰人架車感覺好似唔同咗嘅？」「有咩唔同呀？」「架車好似實淨左、舒服左、快咗。」睇來Claudia都幾鍾意呢架車嘅Setting，只要你舒服我就可以放心啦！「你鍾意就得啦！」「係喎你以前同Angela真係坐火車返學㗎？」「坐兩個站咋嘛有幾遠姐！你以前係點返學㗎？」「梗係坐地鐵啦！只係多你幾個站姐！或者坐110巴士！依家就坐地鐵啦！」「咁都方便！」「係喎架電單車你做咩擺係你朋友嘅車房嘅？」「架車本身係我嘅，本來呢架車係我買黎車我以前嘅女朋友，但係買咗之後佢就發生交通意外過咗身！同埋之後我就去咗英國Exchange就好少揸電單車，咁啱佢嗰度有位咪放喺佢嗰度先囉，得閒佢又可以幫我睇吓車！」「可唔可以唔好賣嗰㗎電單車呀？」「做咩啊你想揸電單車呀？」「我想某個人可以車我游車河咋嘛？就當係為咗我唔好賣嗰㗎電單車啦！」唔通Claudia想我用電單車車佢？個衰妹人細鬼大啦！「好！既然你話唔賣，就咁話啦！」「Yeah！」「不過你唔鍾意坐私家車咩？」我問Claudia。「兩樣都鍾意，只不過有時可以交換下黎揸！」「蠱惑啦你！」「你仲講！就到啦！」我哋兩個就停咗係拔萃女書院門口，呢間學校相信對好多家長來講係一間夢寐以求嘅學校。好多嘅女名人都係喺呢間學校畢業。但係無論係男拔還是女拔，出親嚟都會有一個社會通病，就係睇其他學校嘅學生唔起。而自細爹哋媽咪就教識我同妹妹，就係從小到大都要保持着一份謙虛嘅心，努力去向其他人學習！唔可以因為自己係名校生嘅身份而歧視他人，因為畢咗業之後入咗大學，還是踏進社會。就會有好多出自唔同級別嘅學生與你平起平坐，甚至會高級過你。如果你自己仲係原地踏步嘅話，咁樣呢個世界都唔會為你作出任何嘅改變。記得以前曾經聽過有一句說話叫「做人唔好太DBS」。以前就係因為好多師兄自以為係男拔仔就大撚晒，整臭左個朵。除咗女拔妹之外，基本上其他學校嘅人都唔會理你。當佢哋仍然沉醉於名校生既美名時，背後有好多人就會喺到頌唱「拔萃有個大仆街。。」。「嘩好耐都無返過嚟呢度啦！」「我都好耐冇過嚟啦！」「喂乜你以前唔係成日好鍾意過嚟呢度急女咩！」「邊有呀？唔好喺度老作！」「咩啊！我仲記得唔知邊個男拔仔喺到俾人唱係大仆街！」「你講大仆街大仆街？」「唔會係你掛？」「作大仆街嗰首歌咪係我同Steven囉！當年我哋幾個係學校見到有個同學喺到串串貢又話阿爸係邊個。跟住我哋咪作首歌喺度唱衰佢囉！之後呢條片就比人放左上網！」「原來你咁衰嘅！你死啦！咁之後有冇俾人記過先！」「有啊！諗返起嗰陣時都覺得好好笑！不過後尾嗰條友都移左民。」「你曳曳啦！係呢你以前英國Exchange半年啊！」「係啊！我Year2 第一個學期去左英國Exchange啊！做咩啊？」「我都係啊！同你同一個學期囉！我係去左Manchester啊。你呢？」「我係Warrick啊！不過大家都係英國生活過。」「係啊！妹妹黎啦！」妹妹出咗嚟，就上咗我架車到。佢喺車外見到Claudia喺度就笑盈盈，然後上咗後邊座位。

「哥哥、Claudia姐姐！」「Hello Angela！啱啱跑完步啊。」「係呀！嚟緊就嚟賽D1學界！姐姐你做咩會同哥哥一齊嘅？」妹妹問。「你哥哥今日帶我去食好嘢囉！同埋一齊遊車河！」Claudia話。「原來係咁，姐姐你以前係咪排球隊同游泳校隊呀？」妹妹問Claudia。「你又知嘅？係咪個教練同你講呢？」「係呀！我記得我啱啱入嚟嗰陣，有個姐姐游水好勁，打排球又叻！係我哋學校嘅偶像！」「唔好講到咁誇張！你哥哥都勁㗎！」「佢勁過鬼！」又比妹妹話。就係咁樣我哋三個一人一句，好快就揸車返到屋企樓下停車場。泊好車之後，爹哋媽咪同時都揸車返黎。而佢哋三個都好識做就上咗去先，留番啲時間比我同Claudia獨處。我哋兩個就開左車既音樂，一邊喺度談天說地。「衰人，我可唔可以坐多一陣啊！」「你鍾意啦！你而家又鍾意坐私家車咩？」「咩啊？我鍾意坐你架車呀！吹咩！」其實我想講，如果你想坐我架車，我可以今生今世都想做你嘅司機，不過心裏面諗嗰句唔可以講出嚟。「你鍾意坐咪坐囉！我又唔會趕你走嘅，不過咁鍾意車嘅女仔我都係第一次見！」「吓？喂不過你做咩會買RA-R嘅？我覺得你應該會買寶馬或者買Benz既人黎架喎！」Claudia問。「我自己鍾意揸日本車，因為保養容易囉！」「係鬼啊你？我知你鍾意揸呢架車就係因為貪佢馬力大、輕身、價錢平、容易維修同保養，最重要佢就係棍波！」聽完Claudia講呢句，我覺得呢個女仔真係對車好有研究。如果唔熟佢嘅話，我會覺得佢係一個賽車手。「全中！」「同埋揸呢啲車嘅男仔通常會好實際，好專一。將來會對老婆仔會好好。」「你對車咁有研究嘅？其實你應該可以做汽車雜誌嘅編輯！」「係呀係呀係呀！我鍾意男仔揸呢啲車多個揸超級跑車！」「你以前嘅男朋友揸咩車㗎？」「佢？渣架爛鬼Alfa Romeo囉！嗰架波子坐落去好唔舒服，呢啲咁嘅男人將來會係一個好花心嘅人！我覺得你好過佢千萬倍！」佢講完呢句，搞到我面都紅埋。你唔好抬舉到我咁高啦！「你好鍾意車嘅咩？」「係呀，不過我自己買嘅話就唔會好花巧，只係代步就可以啦！ 如果有機會嘅話你可唔可以教返我揸車啊！」「冇問題啦，最緊要就係你有棍波牌姐！」「嘻嘻！係呢你同其餘四個組爸好FD架？」「我哋五個好friend 㗎，以前一得閒就會揸車遊車河、食下宵夜。我記得我哋嘅車隊叫做白龍王！」「點解嘅點解嘅？」Claudia問。「因為我哋五個架車都係白色囉！」「吓？咁可唔可以加入你嘅車隊先！」「隨時歡迎！你係我地車隊既第一個女車手！」「咁你以前揸咩車㗎？」「豐田Corolla，二十幾年前既Model！當中我架車係最渣㗎啦，但係次次飛車我都贏曬佢哋四個！」「教我揸車啦！不過下次先！我哋要返去啦。」我哋兩個就返咗各自嘅屋企。然後就即刻沖涼刷牙瞓覺。

過咗幾日，就係9月1號。你一日相信對全世界嘅中小學生來講係一個如夢初醒嘅日子。而今年嘅大學開學同中小學係同一日。即係半工讀啦！「阿哥起身啦起身啦起身啊！」「俾我瞓多一陣啦！」「你再訓嘅話我叫姐姐落嚟㗎啦！今日係開學禮啊！你快啲車我去地鐵站呀！」「你坐110或者坐地鐵囉！」「你懶就懶啦！」有冇搞錯啊又搵Claudia做擋箭牌，但係我一聽到Claudia就會覺得好驚，所以我都係死估估咁樣起身刷牙洗面。我都係換返白恤衫，黑西褲同皮鞋返學，而妹妹就換好晒佢嘅女拔萃校服，孭住個書包。唔知點解見到佢就好似見返當年嘅自己，而家既妹妹已經變得亭亭玉立，唔再係當年同哥哥一齊坐火車返學嘅小妹妹。由於今日收工之後就要返大學上堂，當我喺度諗究竟坐地鐵定係揸車嗰陣。Claudia就Wtsapp左我。「衰人你起身未啊？」「起咗啦！你呢！」「我都起咗啦！你今晚使唔使返學啊？」「要喎，你都係呀？」「係呀係呀！不如今晚放咗學我哋一齊食飯啊！想遊車河！」「好啊！」聽完Claudia話今晚游車河，即係要我揸車啦。「阿哥你揸車定坐地鐵啊？」「揸車啦！不過要自己坐地鐵或者110啊！屋企樓下咪有巴士站同地鐵站囉！」「知啦！」我一落去停車場，Claudia就已經係到。佢今日就白色無袖短裙再加件白色外套，下邊着住白色高踭鞋同拎住個手袋，嗚啊！不過唔知點解今日見到佢面色唔係幾好。「早晨呀衰人！」「早晨呀傻妹！」「你今日好靚喎！」「多謝你呀！」Claudia笑盈盈咁講。我哋兩個就上咗車，由於Claudia實習既幼稚園係灣仔地鐵站附近，而且時間仲早，所以我決定唔行東區走廊，行英皇道出返去時間都係差唔多。「OK未啊！」「咳。應該OK啦！行啦我哋！」「一唔一齊食早餐啊？」「 sorry呀我今日帶咗早餐，因為今日第日開學所以我想早啲返去準備一下！」「都啱嘅！第一日開學，啲家長係緊張啲嘅！我覺得你將來會係一個好好嘅老師黎！」「多謝你先！」唔知係咪我哋早出門口嘅關係，朝早嘅英皇道同高士威道竟然冇乜車，平時呢條街一定會有好多家長送班皇仁仔返學。去到呢兩條街嘅交界處，就見到有架白色既蘆筍8，睇改裝一定係Steven，於是我就走上佢隔離線開車窗Hi鳩佢。屌佢老尾原來同我一樣，車住Kary。我哋互相見到大家之後都話咗一聲。「少有喎勇哥，咁早起身飲早茶！」Steven問。「勇哥做乜同Claudia咁煙韌啊？」Kary問。「我哋再煙韌啲、再親密啲都得啊！想睇嗎？」我就串番佢哋。「好啊！」Kary話。「Steven哥，Kary想學野啊！」Claudia話。「佢使跟你學？唔同你講啦！你兩個慢慢開心啲啦！」之後我哋兩個就分開行，話咁快就行到去灣仔。由於Claudia間幼稚園係灣仔道嗰邊，所以我就揸架車車落去門口。「好啦今晚見啦！」「俾啲心機啊！」Claudia就落左車，好彩佢今日條裙都唔算太短，如果唔係就會俾人影晒走光相。或者會俾家長投訴着得太暴露。見到佢入咗去幼稚園門口，我就開車走人。如是者我就揸車返統一中心到泊車。泊好車，就見到隔離有部白色嘅舊版MX-5泊咗埋黎，見到揸車嗰個人同埋車牌號碼好熟口面，原來係啊Fred！「點啊買咗車啦？」「係呀！5萬蚊即走！你個掃把佬都唔錯呀！」「其實我都係貪佢四門先買咋！早排拎咗去改！」「唔怪得知啲聲唔同呀！咁你之前嗰架100仔點啊？」「同拓海架86一樣冇得整！」「換廿嘩佬咪得囉！」「唔搞呢啲嘢啦！你知啦香港法例換引擎好多手續，唔係不如換架車好過啦！」「都啱！我哋兩個返公司先再講！」

我地邊行邊返到公司，果然都係我地兩個最早返⋯而其他同事同KC仲未返到，我當然要做野啦！如果唔係KC會同其他同事會咋型啦！我邊飲住咖啡，一邊整緊Client啲樓契。發現買一層樓除左有錢之外，要有具法律效力既買賣合約，銀行既Approve List，田土廳資料等等，而我地係起草合約時必須要符合事實，維護返當事人既利益。唔似買車買衫咁簡單，買樓真係一門好高深既學問，因為當中牽涉到可能係一生既積蓄！睇黎今日又學到野啦！「Aaron你搞咩啊？」「我整理下啲樓宇既買賣合同啊嘛！」「係咪想做業主啊？」「留意下姐，始終呢啲野都同我地生活息息相關。萬一Client問起就唔好啦！」「Good！學多啲野！唔識就請教下同事！你有樣好既就係雖然你係DBS出身，但係你唔會因為你既出身而自滿，反而會不斷認真學習，呢樣係你之前嗰幾個師兄冇架！」「多謝副院長！」KC行開左，我同Fred就將啲樓契分門別類地放好，原來之前有個樓盤開賣，好多業主知道我地間Firm信譽好就搵我地去做契。而我公司就會有個宗旨，就係無論咩Case都好，我地都會去接。當然啦如果係啲人神共憤既仆街我地就一定唔會接架啦！不過淨係樓契都有成百幾兩百份，睇黎今次公司又會賺大錢架啦！突然間Fred問我：「Aaron你會唔會學KC咁樣從政啊？」「當然唔會啦！做公務員我都會諗下，但係如果要我放棄英國籍既話打死我都唔制！」講起英國籍，因為我爹地本身擁有英國國籍，再加上我同妹妹都係英國出世，所以我地揸既係英國國籍，唔係BNO。「都岩既！有理！言之有理！只要唔好揸大陸護照咪得攞！」「特區護照算好架啦！你唔知有好多大陸人有錢就幫比個BB係外國出世攞外國國籍，退而其次就係香港出世攞特區護照！」「邊有人鐘意大陸架，如果一個國家既國民對自己國家有歸屬感就唔會移民啦！」我地一邊傾，一邊做樓契既File。做下做下又一日。一收工，我就Wtsapp Claudia。「收工未啊傻妹！」「收工啦！學校門口等啦！」「等我！」「我一定等你既！」我就攞返架車，去灣仔到接Claudia。個傻妹已經係門口到等緊我，然後就上車，我見到佢面色比今朝差左好多。「到左啦？」「等左好耐啦？」「唔係啊，岩岩出黎咋嘛！」佢咳左幾下。「你做咩啊？唔舒服啊？」「冇事啊！只係少少咳咋嘛！返學啦！」我即刻撥開佢瀏海，用手撫換佢個額頭，好似一隻煎熟左既太陽蛋咁熱。我好肯定佢一定發燒。「喂傻妹你發燒啊！唔得我要帶你去睇醫生啊！」「唔使啦！我休息下冇事啦！開車先啦！」「你知唔知小病唔醫會變大病架，到時你咩都做唔到架啦！同埋感冒係會傳染架，你而家咁姐係會影響到我，所以一定要聽我話！OK？」我好似家長上身咁同Claudia講野。Claudia聽完之後，就點左頭。代表左聽我話啦！我就帶左Claudia去律敦治醫院到睇醫生。幫Claudia掛左號之後，就去護士到登記同探熱「不如你訓一陣啦，等醫生嗌名就叫你啦！」我就同Claudia講。「唔唔。。。。。」Claudia講完，唔夠一陣佢就訓著左落我到，我就用左手扶住佢「林雅晴請到1號診室！」醫生廣播。我拍醒Claudia，佢面容惺忪，好似訓到好諗咁「到你啦傻妹！我係出面等你啦！」「OK！」趁Claudia入左去睇醫生，我就出左去附近買左個包同枝礦泉水比Claudia。始終個點都要食返啲野！返到去之後，見到佢已經睇完醫生等緊攞藥「你去左邊啊衰人？以為你丟低我唔理啊！」Claudia好緊張地問我。「買少少野食比你送藥食啊！」「你點知我鐘意食雞尾包啊？」「我都係好隨意買架！不過我又估到喎！」「最叻係你啦！你今日唔使返學咩？」「要架！不過我同professor講話會遲返！所以都唔怕既！」「咁你返學先啦唔使等我架！我自己返學得架啦！」「梗係唔得啦萬一你暈咗喺度我咁點算啊？如果你暈低左係度你媽咪會殺左我架！」「有冇咁誇張呀？」「絕對冇誇張。快啲食嘢啦。陣間冇力聽書架！」「點解....你要對我咁好啊？」「做咩啊？」「點解...你要咁關心我啊？點解...你要為我做咁多野啊？我⋯⋯」突然間比Claudia咁問法，搞到我個腦一片空白。唔通Claudia個傻妹鐘意左我？還是佢當我係一個哥哥？我完全唔知⋯⋯到底我係佢心目中係處於一個咩位置。但係我好肯定我係佢心目中佔有一個好重要既位置。講真啊！其實我不經不覺間已經對Claudia產生了愛意，呢一種感覺仲要比以前追Winnie嗰陣強烈好多倍。但係我真係好驚佢會食我檸檬，又或者派好人卡比我。林雅晴，到底你想點啊？「因為我想對你好咪對你好囉。同埋有咩事要互相幫助呀嘛！仲有我應承過你以後要對你好啲架嘛！你要應承我以後都要開開心心！」我摸住佢個頭咁講。「林雅晴麻煩請到7號窗口攞藥！」診室又做廣播。「我幫你攞藥啦！」「好啊！」我哋就攞咗藥之後就行返去攞車，之後就返咗HKU「咁陣間停車場到等啊！我自己去上堂得架！」「你頂唔頂得住啊？唔使送埋你入課室啊？」「放心啦我又未至於咁孱！我自己入去得架啦！WhatsApp傾呀！」我同Claudia分開咗之後就去咗各自嘅Faculty上堂, 好彩最後都趕得切入課室。返到去Faculty最開心嘅就係可以見番一班由year1玩到而家既兄弟姊妹。唔開心既係呢啲日子好快就會完結。

而教授黎到，我地都好專心聽佢講書。始終讀法律呢一個Major唔聽書就會仆街啦！過左3個鐘頭後，我地都落左堂。就Wtsapp Claudia。「傻妹你放學未啊？」「放左啦！你呢？」「我都係啊！Main Building個停車場到等啦！」就係呢個時候，就係大學街見到Steven。「勇哥！」「做咩啊！今朝見到你，而家又見到你！唔識我地既人以為我同你搞緊Gay啊！」「你知我知天知，Claudia知咪得攞，不過你個死仔開朗左就真！」佢講Claudia嗰陣仲要好曖昧。「我咪係你由細玩到大既梁智勇囉！」「你係咪攞車啊？一齊啦！」我地兩個就去左Main Building攞返架車，見到Claudia同Kary係到吹水。睇黎佢地兩個好似閨蜜，咩都可以傾一餐。不過佢地女仔就會講比較斯文、優雅；反而我地男仔就會講野粗口爛舌，要幾粗就有幾粗，要幾臭就有幾臭。而Kary見到Steven就係到相擁，反而我同Claudia就冇咁Close，因為個傻妹唔舒服。然後Steven就車左Kary，而Claudia就跟左我車啦！「傻妹，你食唔食粥啊？」「好啊！我知學校附近有粥食啊！我帶你去啦！」我地就揸返架車去左西營盤到食粥，好彩而家都十點幾，可以將架車停埋一邊。一入到去，大部份都係OT完既打工仔或者係趕Deadline既港大學生。而個老闆都好熱情，唔怪得知旺丁旺財啦！我同Claudia就叫左兩個及第粥食，清淡啲好啲。「我唔客氣啦！」我同Claudia就話。「好好食啊 ！」「冇介紹錯呢？」「係啊！返左學咁耐都係第一次黎呢到食！」「你係咪讀港大架？呢到都唔識？」又比Claudia串。「唔緊要，而家知咪得攞！」「好啦！見你上次帶我食雞粥，今次帶返你食雞粥啦！」「係呢你成日黎呢到架？」「有時啦！係大學做報告做得夜咪黎呢到食囉！如果我有男朋友既話，我一定會帶佢黎呢到食啊！」「如果我有女朋友既話，我一定會帶佢黎呢到食啊！」Claudia聽完，我地互相望對方偷笑一下。食完之後，我地兩個就返左屋企，由於Claudia唔舒服，所以我都係慢慢揸，保持安全車速。一返到去，見到爹地、媽咪、妹妹係到睇緊晚間新聞，歎緊紅酒。「爹地、媽咪！」「仔你終於返黎啦！」「係啊！今日夜放工啊！」「你約姐姐拍拖啦就真！」妹妹話。「係啊阿仔啊今日我同事比左四張迪士尼既門票啊！比你攞去用啦！」「哥哥快啲約Claudia去街啦！我都想去啊！不過呢啲機會要讓比哥哥啦！」既然佢地講到咁，好啦！就試下約Claudia出街啦！沖完涼我就打比Claudia，為左表示我既誠意，今次我決定唔Wtsapp佢，直接打電話比佢。「做咩啊衰人？」「掛住你囉！好返啲未啊！」「食左藥好返啲啦！多謝你今日帶我去睇醫生！你講得岩啊，感冒真係會傳染架！」「咪好囉！！你傳染比我唔緊要架！但係唔好傳染到其他小朋友就得啦！」「係既係既！咁我做野先啦！」「等陣啦！唔好收線住！」「做咩啊？」「你⋯⋯今個星期六得唔得閒啊？」我好緊張咁問Claudia。「你想約我去街，好啊！不過去邊先？」Claudia好開心話。「天機不可洩漏！」「好！就睇下你到時有咩Suprise比我啦！到時見啦！」由於媽咪比我嗰四張門票係要同一日一齊使用，所以我就叫埋Steven同Kary一齊去，佢地兩個一聽到有筍野就會狗衝。我就好開心期待呢日既來臨。不過都係訓下覺先！

瞓瞓吓覺嗰陣.......我發咗一個好奇怪嘅夢。當我喺條街上去攞返架RA-R，上到車之後。有一個少女身穿長裙，披着長長嘅啡色秀髮，面上掛着可愛嘅笑容，清秀嘅臉朧，而呢個少女嘅背後擁有一雙翅膀，頭頂上帶着一個光環，開左我車門，坐左係副駕駛座。「B！」少女話。我望過去，呢把溫柔嘅聲線好熟悉，但把聲同Claudia聲線有少少唔同，我再望過去，原來真係.....Winnie！唔通我真係死咗？還是我要就嚟死啦？「Winnie！」我笑住咁講。「係呀係我呀，你最愛嘅關嘉穎啊！」Winnie話。見到Winnie嘅時候，我嘅情緒好激動。我二話不說成個人攬住佢迷人嘅身軀到不停哭泣。呢一種感覺好耐真係好溫暖，好耐都冇試過。同時Winnie亦都開心地喊，我諗佢都係因為大家可以見番面，所以佢都不禁地流淚。過咗一陣，當我地哭到累了。我哋兩個就調校好個座位，平靜咁樣躺臥着。「你架車都幾好坐架喎！」「鐘意就好了！B我好掛住你啊！」「我都係！我好開心可以見返你！」「不過B啊我有樣嘢好唔明.....」我問Winnie。「咩啊？」「點解我又可以見到你嘅？唔通我死咗？」「你好唔想見到我咩？」Winnie鼓起泡腮咁講。「當然唔係啦.......」「其實呢到係我同你之間嘅內心世界！」「內心世界？」雖然我唔係明白Winnie講啲咩，不過而家唯一可以做嘅係盡量爭取多啲時間同佢講多啲嘢，總之見到佢就得啦。「係呀，同時我已經知道你可以堅強咁樣爬番起身，好到我對你嘅要求，我姑且咪嚟搵你囉！我知......你鐘意左Claudia啊嘛！同埋因為佢，你冇放棄之間我同你之間嘅回憶。反而你將我對你嘅愛延續下去，冇放棄㗎電單車。」「點解你會知嘅？對唔住呀！」「傻仔雖然我肉身離開咗你姐，但係我依家係天使，仍然會係身邊監察住你嘅一舉一動。」「咁你係咪仲嬲先？」我問Winnie「傻豬我點會嬲啊，你識到呢個咁好嘅女仔！三生有幸啦！見到你重新振作，我不知幾高興！我同你講啊Claudia係好女仔嚟㗎，你鍾意人嘅就好去啦！」估唔到Winnie睇得好開，仲鼓勵我去追Claudia。如果係換轉其他女仔嘅話一定會變隻冤鬼一直冤住你。其實我而家覺得真正愛一個人唔係等於要擁有對方，但如果我真係擁有對方嘅話就一定要好好咁去愛。經過Winnie給一番提醒，我已經知道要去點樣做。「B啊，其實我一直都好想同你講對唔住！」我抱著Winnie，然後眼淚一直咁樣淚。「做咩啊你又冇做錯野？」Winnie黑人問號。「如果我可以早幾日過嚟嘅話，可能你就唔會死！我曾經應承過你買咗電單車之後就等你返香港，然後就車你去游車河。可惜，我已經做唔到。我真係好對你唔住！」「你根本都冇做錯做乜要怪自己姐！更何況唔記得咗某啲嘢啦咩？」Winnie不斷咁樣安慰我。「到底係啲乜嘢啊？」我問。「我記得當我要同你講我話要去英國嗰陣，雖然你不斷咁樣安慰我，仲成日抽時間陪我去玩、行街、睇戲食飯，但係其實我睇得出你真係好唔開心，好驚以後都見唔到我！試問一個對我咁好嘅男仔，有啲乜嘢錯啊？你已經做得好好㗎啦，應承我好好珍惜Claudia啊！如果唔係嘅話我就唔會放過你。至於......我同佢之間有咩關係，就要賣個關子啦！就要等你去發現到我哋嘅關係啦！呢個亦都係我比你既任務。」「應承你我會好好俾心機做人！」「你咁諗就最好啦，好啦我都夠鐘要走啦！下次再嚟搵你啦。拜拜！」Winnie比我個Goodbye Kiss。我未回應得切Winnie，佢就已經落左車，逐漸地離我而去。真係估唔到Winnie咁睇得開要我去追Claudia，既然佢都咁講，咁我應該要知道點樣做啦！Winnie，多謝你我嘅生命裏出現！唔會令你失望架。

唔經唔覺終於到左星期六。亦都係我同Claudia一齊去玩既日子一早我就起左身梳洗，之後就換左件白色BAPE Tee，Levis淺藍牛仔褲再加對Vans SK8波鞋就行得。Claudia就打比我⋯⋯「早晨啊！你起左身未啊？」「我起左啦！你呢？」「我都起左啦！依家換緊衫啊？使唔使著得好特別先？」「咁又唔使。好似平時咁就得架啦！」「好啦咁！一陣見！」我出門嗰時，妹妹行左出黎「阿哥你同Claudia姐姐去街啊！」「係啊！我地幾個今日一齊去迪士尼啊！」「加油啊哥哥！Enjoy your trip and Good Luck！等你好消息。」妹妹奸笑咁講。「OK今晚見啦！多謝你啊妹妹！」我就出左門口，落到去Claudia已經係我面前佢今日化左少少淡妝，著件白色貼身背心，淺藍熱褲再加對同我一樣既Vans SK8波鞋。「早晨啊！」「早晨啊！你今日著得好靚啊！」「哈哈係咩？」Claudia嫣紅一笑。「食左早餐未啊？」「未啊！不如一齊食M記啦！」「你鐘意就得啦！就M記啦！」「YEAH！行啦我地！」真係估唔到今時今日竟然有女仔主動肯去挨M記。。。。男人一生，只為尋覓一個肯同自己食麥記都覺得好幸福嘅女人。呢啲女人如果有幸比你遇到既話，請好好珍惜。「唔話比你知住！」「懶神秘咁！」「食完我地行返去攞車，之後我地就出發啦！」「OK！」我地食完野之後就行返屋企去攞車，我地就去左太古城中心間M記到坐低食早餐我就叫左個魚柳包餐跟熱啡，而Claudia就叫左珍寶套餐跟熱啡。「嘩估唔到林小姐你都食M記架喎？」「有咩問題啊食M記？」Claudia鼓起泡腮咁講。「冇啊以為你肯定會成日食貴野添！」「食得多貴野都唔好啦！同埋最緊要食得落肚就得架啦！係呢你係咪未黎過呢間M記架！」「係啊搬左屋咁耐都係第一次黎呢到食！」「係啊？我有時如果屋企冇煮飯都會黎呢附近買野返去食。」「Oh！不過唔使怕以後你咪有多個飯腳陪你食飯囉！」「你就想啦哈哈！邊似得你有家庭飯食咁幸福啦？」「你都可以架！你鐘意既咪上黎痴飯食囉！」「哈哈好啊！食完我地去邊啊！」「唔話比你知住！」「懶神秘咁！」「食完我地行返去攞車，之後我地就出發啦！」「OK！」我地食完野之後就行返屋企去攞車，基本上都係行西隧上三號仔轉八號仔落大嶼山架啦。就係呢個時候我就偷偷地Wtsapp Steven，叫佢先去何文田接Kary，然後再過黎會合我地。點解要偷偷地？因為呢個Plan裡面Steven同Kary只係一個輔助角色，而男女主角係我同Claudia。一上到車，Claudia就訓左隻豬咁，而我就繼續揸車。用左25分鐘就到左迪士尼。泊好車就叫Claudia起身。「吓你點解會車我呢到既？」Claudia問。「我地今日要做返小朋友應該要做嘅嘢！就係呢度啦！」「頂你啦！哈哈！係咪你請我去先？」「係啊傻妹！行啦我地！」我地去到樂園門口，已經見到Steven同Kary企左係到「喂呢邊啊呢邊啊！」Steven大叫。「你兩個做咩咁遲嘅？有冇帶門票先？」Kary話。「梗係有啦！咁行啊我哋！」於是我哋幾個人一齊過咗安檢之後，就展開我哋嘅迪士尼一日游。入咗去之後，我哋喺美國大街見到米奇同米妮「米奇同米妮老鼠啊我哋去影相啦！」Kary話。「好呀快啲去影啦！」Claudia話。我地於是排咗隊去等影相。首先我哋四個一齊就影咗相先。之後我同Claudia一齊影。我同Claudia仲喺度扮可愛手勢係咁影，搞到Steven同Kary有少少唔耐煩！當然Steven就問我地兩個：「你兩個使唔使喺度放閃呀？」「有咩問題先？」我就問Steven。「你兩個仲煙韌過我地喎！」Kary回應我。「下邊有啊我哋？」Claudia就答返Kary。「好啦我哋下一站去邊度？」Steven就問。「去咗明日世界先啦不如？最近係呢個！有Iron Man同巴斯光年喎！我哋好想睇！不過要拎Fast Pass先咁就唔使排隊啦！」「Good Idea！Let's go!!!」Claudia聽完我講就承接左我既上一句。我哋去拎左Fast Pass之後，由於太多人嘅關係我哋走去玩咗其他遊戲先。然後Steven話：「不如去玩飛越太空山先？見到冇乜人排隊！」我哋三個都冇出聲，之後去咗玩。「你驚唔驚玩過山車啊？」我問Claudia。「小小啦！如果好似海洋公園嗰啲我就唔敢玩啊。呢啲都唔怕嘅！」Claudia答我。「咁都好啲幾驚你唔玩過山車？」「點會唔夠膽玩呢？」「喂我哋入得去啦！」Steven就叫，我哋四個就入咗去玩飛越太空山。入到去之後，我同Claudia一排，而Steven同Kary就坐我地後邊一排。我見到Claudia有少少緊張........就同佢講：「如果你驚嘅話就嗌出黎啦！會舒服好多架！」「我邊係驚喎！」Claudia就話。之後過山車就一直咁樣行，去到嗰個斜坡嗰度大家都嗌晒出嚟！而Claudia有啲驚，係咁捉住我隻手。我同佢講「你要嗌下先啦傻妹！咁咪唔驚囉！」「好啦就聽你一次咁多啦！」「又來喇又來啦！我哋一齊嗌啦！」估唔到佢比我嗌得仲大聲「係啦係啦就係咁啦！」「 OK喎！」之後我哋就返返落地面！「驚唔驚呀傻妹？」我問Claudia。「依家唔驚啊！好想再玩多一次！」「你睇吓你呀標晒汗呀！我幫你抺返佢啦！」我就攞咗張紙巾幫Claudia抹乾佢面上啲汗。不過奇怪就係佢啲妝竟然完全冇甩到！「多謝你呀衰人！」Claudia笑盈盈咁同我講。「你兩個唔好咁sweet得唔得呀？」Steven話。「咪就係我哋都未有咁sweet啊！」Kary話。我同Claudia面都紅埋......然後Steven就話：「趁有時間不如去玩埋巴斯光年啦！」「好喎！我要射死林雅晴！」我就話。「你依家係咪當我死啊！」過左唔夠五秒鐘Claudia搣我耳仔。「Good idea！Let's go!」Kary就話。於是我哋四個去咗巴斯光年嗰度玩「不如我哋兩pair人鬥高分啦！如果輸咗嘅話就邊個請食中午飯？如果你哋唔出聲就算係啦喎！」Steven話。我哋三個都表態話OK，跟住就行咗入去「你可唔可以教我玩呀！我唔係好識玩。」Claudia行埋我耳邊細細聲講。我俾咗個OK手勢佢，之後等遊戲開始「那應更如果有怪獸嘅話呢你就揸住支槍射佢得架啦！」「係咪咁樣啊！」「係啦係咁㩒果粒制就得架啦！」之後我哋四個不停射啲怪獸，估唔到Claudia啲槍法都幾準。最後我哋以1000分之差蠃左Steven佢地。我地今日既Lunch有著落啦！「傻妹估唔到你啲槍法都幾準喎！」「嘻嘻嘻嘻！你都唔差啦！」Claudia嫣紅一笑。「邊係呢邊係呢你勁啲！」「你以前有冇學過射擊架？」「以前我爹哋成日帶我去槍會到玩，不過我好耐都冇去過啦。」「你咁勁下次叫你教吓我先！」「你咁勁駛乜學啊！你教我就差唔多！」「哈哈哈！我哋跟住去邊呀？」「我哋去ironman到玩啊！」Kary話。「Good！我哋依家去囉！」好彩我哋一早已經攞咗Fast Pass，如果唔係實要等成個鐘本來想攞埋張Fast pass留念下，不過個工作人員話唔得一定要收返。玩完呢個之後就去咗食飯，好在Steven都兌現承諾請晒我地食飯，所以都唔怕我個荷包肉赤。不過如果買Souvenir嘅話咁就難講啦！「不如我哋影間分頭活動！見到就見或者今晚見！」Steven話。「話你想甩開我哋呀！」「咁分開行好啲嘅！」Kary就話。「咪當俾個機會你同Claudia獨處下囉！」Steven細細聲同我講。「但係我哋都未食完！」Claudia話。「咪就係！」「我唔理你地兩個啦！總之我哋行先啦拜拜！」Steven話。我答都答唔切Steven同Kary就走左，已經消失係人群之中。搞到我同Claudia好無奈。不過唔緊要啦，佢地兩個可能製造緊機會比我同Claduia。「佢哋兩個走得咁快嘅！我哋都未食完野！」Claudia扮晒小朋友對我講。「唔知啦佢哋兩個，我哋慢慢食啦唔使急嘅！」「好啦咁！不如食完飯玩迴旋木馬同埋睇小熊維尼啦！」「你唔係淨係鍾意海賊王同比卡超做咩？」「咁鍾意多啲公仔冇壞姐！你唔係只鍾意多啦A夢咩？」「我咩公仔都鍾意嘅！除咗初音同夏娜嗰啲！」「你哋啲男仔唔係好鍾意嗰啲嘢嘅咩？」Claudia問。「嗰啲咁毒唔啱我嘅！你睇吓你呀食到成塊面都係啲漬啊！」我就用紙巾幫佢抹返「哈哈！咁我哋而家出發啦不如！」「你想去邊度先？」我問Claudia。「去小熊維尼先跟住再去玩反斗奇兵！」咁我同Claudia食完就出發，不過去到小熊維尼嗰邊竟然因為維修所以唔開。「吓竟然維修唔開好唔開心囉！」Claudia塊面即刻變到苦瓜乾「唔好唔開心啦！我哋喺門口影張相就算啦！」「唯有咁啦！」然後我哋兩個就攞咗部電話Selife左張相。「咁如果冇開嘅話不如去咗反斗奇兵到先？」我就提議。「咁好啦我哋而家行啦大細路！不過去之前我想去咗夢幻樂園先！」「好啊一齊去啊！」去到夢幻樂園，見到全部都係一家大細來玩，得返我地呢一對男女。「嘩全部都係一家大細喎！」「當然啦呢度係小朋友專用區嚟架嘛！喂你睇吓嗰個小朋友幾得意！」「係呀你睇吓佢哋玩得幾開心！」「唔知我將來個小朋友會唔會好似佢哋咁得意呢？」Claudia就問我。「實會架只要你搵個肯照顧你一生一世嘅人一定得架！」「照顧我一生一世嘅人？咪就係.....」Claudia話。「即係邊個呢？」我就問。「冇嘢啦我哋繼續玩啊！陪我玩迴旋木馬！」佢冇講嗰個人係邊個，就叫左我陪佢玩。希望佢講嗰個人係我啦！「好好好！」我答應左Claudia既要求。我哋入咗去迴旋木馬到玩。呢一刻既我地竟然玩得好陶醉，好似由成年人變返小朋友咁。呢啲唔知係咪叫做「童心未泯」呢？或者每個人心裏面其實都有一份童真。但隨著遊戲既結束，將我地拉回成年人既世界。「你睇吓你呀幾小朋友！」「咁我係幼稚園老師嚟架嘛！咁先可以融入小朋友嘅世界架！」「需要融入小朋友嘅世界咁深入嘅咩！」「你做律師梗係唔明啦！遲啲再慢慢教你點樣融入小朋友嘅世界啊！我哋係下一站係咪去反斗奇兵啊？」「係呀係呀！」我同Claduia去到反斗奇兵，嗰到又係一個小小嘅世界。見到啲公仔係咁起勢咁影相，好似小朋友咁！「睇黎你比我仲更加小朋友喎！」Claudia話我。「可能我已經融入左小朋友嘅世界呢。」「講嘢你就叻！喂不如我哋玩沖天跳跳傘！」「你唔係驚玩過山車咩？」「有你喺到陪我咪唔驚囉！」我陪Claudia於是就玩左沖天跳跳傘同沖天遙控車。不過我哋都玩到好攰，於是就坐底抖下。離遠見到Steven同Kary打得火熱，學晒啲鬼仔鬼妹咁Open。「你睇下Joel同Kary打得幾火熱！如果我係Kary嘅話一定開心死！」Claudia話。「係呀佢係一個好男人黎架！不過我就做唔到啦！自從我女朋友過咗身之後，一直都唔敢再拍拖。就算而家我最鍾意嘅人係我面前，都唔敢有任何表示。我真係好驚我鍾意嘅人有一日會離我而去同埋驚人地唔肯接受啊嘛。」我同Claudia講。「你唔試過又點知喎？鐘意一個人無罪架！如果你真係搵到你鐘意既女仔，絕對唔可以放手！」Claudia邊打我邊同我講。呢個時候我真係好緊張，驚到連個心都跳埋出嚟。聽Claudia同其他人咁樣講一講，死就死啦！我知今次係可能係我最後一次既機會，但係如果我今次放棄左，我必定會後悔一生。所以就算只有0.01%既機會，我都要去做！「你....可唔可以做我女朋友啊？」我對住Claudia細細聲咁講⋯⋯「聽唔到你講咩再講多次！」「你可唔可以做我女朋友呀？」既然Claudia聽唔到，我就大大聲聲講。「等我考慮吓先啦！」Claudia笑盈盈咁講，講完之後佢就扮行開左。我見佢慢慢咁行，唯有係咁追上去佢到。因為我見到佢呢個樣，我就知自己已經成功左一半，但另外既一半，就要靠自己啦！「我係認真架！其實我一開始見到你就已經被你深深咁吸引着！我鍾意你唔係因為貪你靚，而係因為我真係好想去保護你，照顧你，同埋好想每一日都見到你笑，見到你開心！我知我咁樣講你一定會笑我，我真係好鐘意你，唔可以冇左你！我想我以後唯一坐我電單車後座既女仔～就～係～你！」我邊講邊抱住佢。「Aaron.....我.....」Claudia雙眼開始有淚光，唔知係唔係想喊。我哋就咁凝視着對方十幾秒，我再同Claudia講：「我應承你呀！我會以後好好咁保護你！唔會再俾你受到任何傷害！做我女朋友啦好冇啊？」之後我就深深咁kiss左佢，而佢一直都冇抗拒我嘅kiss，反而越kiss越耐。呢半分鐘對我來講係人生最開心嘅一刻，至少而家Claudia已經係屬於我。我咁做係因為唔係想報答Claudia，報答任何人，只係Claudia係我心裡面不可欠缺既一部份，如果呢個咁好既女仔唔值得我去愛既話，我諗呢個世界唔會再有女仔值得我去留戀架啦！所以我同Claudia既緣份，我會好好地珍惜！然後我哋就慢慢分開.....「你都kiss左我啦！我仲有得走咩男朋友仔？其實我都鍾意你左好耐架啦！由你帶我去睇醫生嗰陣時我已經知道你就係嗰個肯照顧我關心我既人黎啦！不過你要應承我一樣野先！」「咩事？」「無論發生啲咩事，我哋大家要互相坦白，互相分享。絕對絕對唔可以收收埋埋同發對方脾氣啊！如果唔係你就知味道！」「我應承你無論發生咩事我哋都一齊共同去面對同分享！」「不過仲有一個問題！」「咩問題先？」「你其實會唔會將我當左係你以前女朋友既代替品先追我架？」「我呢世人只係鐘意兩個女仔，一個係我死左既女朋友，而另一個就係你！以後都唔會再有第三個！同埋我鐘意佢同鐘意你係兩樣野黎架！我前女友離開左我係一個事實，鐘意你亦都係一個事實。你係我第二個女朋友亦都係最後一個！總之我以後係屬於你架啦！」「我講笑咋你做咩咁認真喎！Anyway你以後就係屬於我！我以後就屬於你架啦！我地行街街啦BB！」Claudia就主動拖住我隻手，之後大家互相拖住大家隻手繼續行街，享受而家呢一刻戀愛嘅味道。唔知點解，呢一刻我已經覺得自己係世界上最幸福嘅男人。因為我終於「找對的人」。「一早編好的情人 早晚 始終會等到」無論如何，我都願意用一生去守護我生命中最重要嘅女仔---林雅晴。「今世不靠運氣 只靠在患難中亦撐我的你」

「係咪要搵返Kary同Steven先啊？」「由得佢啦我想再同你纏綿多一陣啊晴B！」「好啦我哋就再纏綿多一陣啦勇B！」我哋於是行返去美國大街係咁搵啲迪士尼公仔影相，結果我哋一齊影左成粒鐘。唔知點解公仔好似未卜先知咁會知道我地已經拍拖就係咁恭喜我哋兩個。搞到我同Claudia唔好意思。影完相之後都差唔多天黑，我哋就入去精品店到行下。而精品店就係燒錢既地方，因為入到去我地可以瘋狂咁購物。而Claudia又好似小朋友咁跳跳紮。我見到有個米奇老鼠頭cool ，就攞咗過嚟戴落Claudia到「你做咩戴落我到嘅！」Claudia問「送俾你架希望你鍾意呀！因為好襯你！」「果然知我心意喎！我都送咗盒朱古力比你呀B！」「多謝你呀B！」「不過駛唔駛買嘢俾Angela啊？我驚佢會扭計喎！」Claudia呢個女仔愛屋及烏，連妹妹都一樣咁疼愛。「我哋送隻史迪仔或者小熊維尼俾佢啦！佢好似好鍾意呢兩樣。」我就行去公仔嗰邊買咗隻史迪仔同小維維尼比妹妹，同埋米奇米妮老鼠公仔！「你做咩買埋米奇米妮公仔嘅！」「嗱米奇係我嘅，而米妮就係你既！」「哈哈！不過我要擺係你架車到！」「點解呢？」我問Claudia。「因為我就係米妮！你見到米妮就等於見到我！」「好啦就將佢地兩個放係架車到啦！」「YEAH！」我地買完野之後，天色已經轉黑。而我地最期待既煙花表演即將開始，我同Claudia於是提早搵定個靚位去睇煙花。我一直都拖住佢隻手，十指緊扣。期間我都忍唔住偷笑。而Claudia就小鳥依人咁挨落我到。「你做咩笑得咁開心既？」Claudia問我。「能夠同我鐘意既人一齊睇煙花實開心架！你望下啲煙花幾靚！」佢個頭望左城堡嗰邊，我又忍住偷偷地Kiss佢左邊面仔一啖。「邊個話比你錫我架？只係我可以主動錫你！」Claudia嬌嗲咁講。「I love you Claudia!」「I love you too Aaron！」我地兩個係到一直互吻左好耐，之後就一齊返去停車場攞車離開呢個兒童樂園。至於Steven同Kary⋯⋯我地就由得佢地啦！「今日好開心啊多謝你啊B！」「最緊要你開心姐B！」「不過下次再黎呢到既話呢！我就報警拉你架！」「吓？？？你報警搵邊個拉我呢請問？」「嘻嘻！個警察咪係我囉！」「你整我，我要整返你先得！擠死你先得！」我係咁起勢擠佢。。。「喂啊好痕啊咪擠啦！好痕啊！打你！打你！」「打你打你打你。。。。」不過我地只係擠黎擠去同Kiss，並冇做啲咩咸濕野因為我地覺得如果而家直接黎野未係時候，而且比起啪啪啪，我反而會更加鐘意而家呢種曖昧關係！「係喎！Steven同Kary去左邊啊？」「佢地兩個應該去左二人世界啊！唔好理佢地啦！我地返去先啦！佢wtsapp我啦！」我攞左部電話一齊睇Steven講咩。「我地兩個走先啦！唔阻你地二人世界啦！」Steven話。「返去啦我地！」「OK！」於是我地兩個就返左屋企，係路程中我見到而家既Claudia比今朝既佢更加可愛迷人，只係露出天使般的笑容同開朗活潑既個性。唔知係咪我同佢表白左之後會係咁呢？返到屋企停車場・・・・・・・「到啦我地！」「係咩？」「係咪唔捨得落車呢？」「唔係啊哈哈！不過我好鐘意呢種味道。」「哈哈！」「問你一個問題啦BB？」「好啊！」「其實你鐘意我啲咩架？」「我鐘意。。。。。你既所有野！」「真架？例如呢？」「其實我開頭只不過係被你個靚樣深深咁吸引住，但後來慢慢同你熟絡左之後覺得你係一個心地善良，世間上絕種既好女仔。比起你美麗既樣貌同身材，我更加鐘意既係你活潑可愛同善良既內心。同埋我知道你係一個有理想既人黎既！咁你呢？你又鐘意我咩野啊？」我對住Claudia講。「我就係鐘意你份人又細心又man又肯主動關心人！雖然第一次見到你嗰陣以為你係一個鐘意曬命既有錢仔，但後來我覺得其實你係一個有抱負同肯去為身邊既人而改變既好男仔！最重要既就係我感覺到你對我係出自真心，而唔係因為貪我個樣夠靚而盲目咁追我！」Claudia對住我講。「唔係有句野叫做【男人不壞，女人不愛】咩？」我問Claudia。「我唔愛壞男人架喎！我只係鐘意對我無微不至同唔會計較付出既男人啊！就好似BB你咁！」「我都係啊BB！時候都唔早啦我送你上去啦！」「好啦BB！」我同Claudia十指緊扣咁等緊lift，趁lift未到我又乘機攬住佢條纖腰同輕輕撫摸佢可愛既臉蛋同頭髮。見到Claudia用含情脈脈既神望住我，搞到自己都把持唔住。之後大家都合埋眼，好好享愛呢種深情一吻。其後我地開始係個走廊到濕吻同好唔規矩咁摸Claudia條腰，搞到佢有少少尷尬。「喂lift到啦！」​Claudia怕怕醜醜咁講⋯⋯「Kiss多一陣先啦！」「我地要細水長流架嘛！所以唔可以一下子kiss咁多架知唔知！如果唔係呢我以後唔比你kiss啦！」「好啦！」我就拖返住Claudia隻手，然後佢挨住我。一開lift門，竟然見到Miki企左係到。。。。仲係到拖住行李。應該同佢男朋友去完日本返黎。Miki你做咩要係呢個時候出現啊？呢一刻我地兩個都好驚，因為比佢嚇親。我唔知Claudia想唔想公開我地既關係住，所以都係由佢講會比較好少少「Miki你去完旅行啦咩！？」我同Claudia異口同聲咁講。不過Miki冇比機會我轉移topic，係咁瘋狂地問。而Claudia好怕醜咁望住我，但係我唔知佢想唔想講。不過為左唔想比Miki繼續追問落去，所以。。。。「其實。。。。我同Claudia。。。。。拍緊拖！」「係啊我地一齊左啦！」「Really？幾時既事啊？」Miki黑人問號。「今日先開始咋。。。。哈哈！」Claudia對住Miki講。「OMG！！！Congrats！！！咁開心不如聽晚食野啦！順便比埋啲手信你地！」「好啊！With u and yr bf?」我問Miki。「Of Course！唔好放我飛機啊！」「點會呢Miki姐！係呢BB有Miki送我得架啦！你返去先啦！」「好啦我到啦！拜拜啦BB！拜拜Miki！」我出lift前比左個goodbye kiss比Claudia，搞到Miki好葡萄。「拜拜BB！」我向Claudia道別之後我就返屋企........

「我返黎啦！」「阿仔你返黎啦今日玩得開唔開心啊？」「開心啊！」「做返小朋友實開心架！」「關你咩事姐？買左個史迪仔同小熊維尼公仔比你啊！」「嘩多謝阿哥錫晒你！」妹妹Kiss左我右邊既臉「你睇下阿哥對你幾好！」爹地對妹妹講。「見妹妹咁乖送比佢啦！」「係啊阿仔啊我今日同你媽咪去車展見到有部七人車幾靚，想睇下你意見點樣？」「咩款Model先？」爹哋比左份Catalog我睇。。。。「呢架咪係最新款既Toyota Vellfire同Alphard？你想換七人車咩爹哋？」豐田Alphard豐田Vellfire：「係啊架車下星期比你姑媽，加上我地屋企都有咁既需要。所以咪想換囉！架車本身係佢比我架嘛！而家物歸原主好應該啊！」「不過我睇新車都要成60萬喎！同埋我地屋企得4個人唔使用七人車啦！」「咁車你爺爺嫲嫲同公公婆婆都要既，仲有你未婚妻同你地個BB！」「媽咪你使唔使講到咁長遠啊！」我R晒頭。「唔長遠架啦阿仔！你都廿幾歲架啦！再過多幾年都要結婚生仔。你唔好話比我聽你想成世做王老五啊？」「嘻嘻緊係唔係啊！」我忍唔住係到偷笑。「死仔你係咪拍緊拖啊？」「而家冇，不過好快會有。我都係沖涼訓覺先！」我唔想公開我同Claudia拍拖既事比屋企人知住，費事佢地多說話講。而且我同Claudia想享受地下情先。沖好涼就睇下部電話，見到我地白龍王車隊Group到有野講。發現Steven原來Send左張相出黎，我再望一望，係我同Claudia手拖手既背影。張相既Description寫住：「恭喜勇哥勇嫂！」屌你老尾我今日先拍拖，你就同我揚開晒。仲打算等穩定左先公佈架！我：「屌你啦！正一大喇叭！」Wyllis：「勇哥終於脫單啦！」Donald：「幾時生返個啊？」我：「係都你地幾個先！」Johnny：「你搶閘先啦！哈哈！」Steven：「到底Claudia比左咩藥你食，令到我地既勇哥咁意亂情迷呢？」我：「唔知呢？搵晚車聚啦！」點知佢地話：「唔使！唔好！夠啦！多啦！阿嫂會話我地架！」我：「⋯⋯」算！Steven條仆街，遲啲先搵你地計數。我退返Chat Room，原來Claudia wtsapp我「BB你沖完涼未啊？」「我沖完啦！而家整緊相！」「整緊咩相啊？」Claudia問。「唔話比你知等你心思思！」「唔制啊我要知我要知！你今日又話要對我坦白既！」「講笑咋！我同你之間既相啊！」「你會唔會醜化我架？」Claudia充滿疑惑咁問。「緊係幫你整到靚一靚啦公主！」「算你啦！聽朝有咩做？」「冇啊我！諗住跑下步！」「岩啦！我都想跑步keep fit！不如一齊啦！」「好啊！不過跑邊先！」「聽日先話比你知！總之聽朝7點係屋企樓下等啦！訓覺先啦BB！Good Night！」我：「好啦早啲休息啦BB！Good Night！」今日對我黎講係我呢三年黎最開心既日子，因為我終於同我最鐘意既女仔Claudia表白左。自從Winnie過左身之後，我覺得愛情呢樣野已經唔會再降臨係我身上，就算再有都只不過會挫敗我心。但Claudia呢位小天使既出現，令到我由一個唔再相信既愛情既人變成終於能夠再一次相信愛情既力量，再一次向我心愛既女仔表白。又或者我知如果再一次比我遇見到我鐘意既人，我一定唔會放手！既然上天比左Claudia呢個天使我，我會好好珍惜！以後就要多多指教啦！林雅晴，今生今世只會愛你一個！

到左第二日，我晨早起左身梳洗換左套運動look。見到爹哋係廳到睇緊報紙「早晨爹哋！」「少有喎阿仔你咁早起身！」「冇啊去跑步啊嘛！想Keep Fit啊嘛！」「好啊！不過以前星期日叫你都唔會起身！係啊我今日同你媽咪妹妹返約左爺爺佢地啊！你自己食飯啦！」「咁而家早起咪得囉！我走啦拜拜！」我就落左屋企樓下邊用AirPods聽歌邊等Claudia。。。。跟住有人無啦啦kiss我一啖。。。肯定係Claudia啦！見到佢皮膚白裡透紅得黎又粉粉地，成浸童顏少女味出晒黎。我地見到大家就不斷係到笑，因為我地都係著白色T同adidas 黑白間條運動長褲，只係對鞋唔同「早～晨～啊～勇B！」「早晨啊晴B！」「係咪第一次同本小姐跑步呢？」「係啊！同埋我都係第一次呢到跑步咋！」「咁今日我地就跑海邊啦！兩個鰂魚涌公園來回。不過你唔好跑咁快喎！我驚追你唔到！」「你放心喎我唔會丟低你既！」「你試下丟低我！」「我唔會既放心！我地不如做下熱身先！」「好啊！」我地去埋一邊，之後各自做熱身。見到Claudia能夠做出好多種高難度既動作，睇得出佢運動神經一定好好。「你得未啊？」「OK啦，隨時跑得！」「輸左呢要請早餐啊！」「好啊你鐘意啦！」我地兩個就開始跑，不過唔知係咪太耐冇跑過所以一開始跑得比較慢。而Claudia就同我平排一齊跑。話時話佢體能真係好勁，可以拍得上我。果然DGS出黎既校隊體能唔係裝假狗，係真材實料。有時覺得用跑步呢個方式慢慢觀看呢個世界，都係一件唔錯既事，而且又可以減下壓排下毒都幾好架！而今次第一次係港島區跑步（HKU除外），呢到同沙田嗰邊真係完全兩個世界，有陣維港吹黎海水味同美好既景色。但係同心愛既人跑步，就係最開心既事啦！我地跑左一個鐘頭就停低左，我哋都跑到滿頭大汗。見到Claudia跑完之後香汗淋漓，睇上去比之前更加迷人。唔知係咪做完運動嘅女仔係特別吸引嘅呢？雖然我跑得快過Claudia少少，不過最後我都請佢食早餐。「喂你以前係咪跑開步架？咁快既你！」「使乜講！所以叫你唔好harsh我地啲女仔啊！」「我點會Harsh你啊！我只會錫到你燶姐！」「哈哈！算你啦！你跑步都唔慢啊！」「不過我好耐都冇跑啦！所以會慢少少！你以前跑開邊到架？」Claudia問。「我一般都係由屋企出發沿住城門河跑到中大來回，或者沿住大埔公路跑到出九龍。我試過最癲由屋企跑入埋上水。」「你真係痴線，我最多都係呢到或者運動場咋！咁你平時星期日有咩做架？」Claudia問。「以前就打下波同陪屋企人囉！而家我會陪晴B你架！」「好啦！我哋不如去附近嘅茶餐廳食早餐啊！」唔知點解我覺得Claudia好貼地，通常我以為依家啲女仔係會淨係識食貴野！所以我覺得自己好幸福有呢個女朋友。「呢到啲早餐幾多人食喎！」「係呀我平時好鍾意嚟呢度食架。有時星期六日會同爹地媽咪一齊喺度食早餐！」「咁以後就由我陪你食啦！」「使鬼你陪呀哈哈！不過如果你煮比我食嘅話我都唔介意嘅！」見到佢滿頭大汗，我就拎張tempo紙巾俾佢。流汗既女仔係特別吸引既！「抹乾啲汗呀如果唔係會感冒呀！」「唔該你啊BB！我哋食乜嘢啊？」「不如我哋叫個早餐A同早餐B啦！早餐A係火腿意粉，而早餐B係牛尾湯通粉！想要邊樣？」「好啊！我要飲熱檸蜜！」我地就於是叫咗個早餐呢度早餐B再加杯熱啡同熱檸蜜。「有嘢食啦趁熱食啦！」我就扮到個保母咁佢吹凍啲嘢食。。「餵你食啦BB ！」「好啊我都餵你食嘢啊！」我地咁就互相餵大家食嘢，結果食咗成粒鐘。食完之後，我哋就返到屋企樓下。「係呢BB你今日有咩做啊？」我問Claudia。「不如我哋今日拍下拖仔過下二人世界啊！」「好啦今日係我哋嘅第一日去拍下拖仔啦我哋！」「我要返去沖涼先喎！之後就換衫出嚟啦！」「Good Idea！我都返去換衫先！今日我哋第一日拍拖所以要着得好睇啲！」「咁一陣見啦我哋！」

我哋就返去各自既屋企沖涼換衫。之後我就換咗海軍藍色 BAPE polo恤衫，Dickies卡其色長褲再加對上次白色綠頭adidas Stan smith波鞋。臨出門口前，Claudia wtsapp我：「Sorry啊！原來我表妹同表弟嚟咗我屋企我今日要照顧佢啊，我諗今日唔可以同你二人世界啦sorry ！今晚食飯見啦BB！」「唔緊要呀！不如帶埋你表弟表妹出嚟玩啦！」「怕唔怕架我驚你唔鍾意喎！」「咪當俾個機會我照顧小朋友囉！我地今日就黎個四人行啦！話唔定佢好鍾意同哥哥玩呢！人多熱鬧啲架！」「好啦咁勇B你換完衫上嚟搵我啦！錫晒你！」「一陣見啦BB ！我都錫晒你！」於是我就出左門口上去搵Claudia我就撳鐘，Claudia開咗門俾我跟住見到佢已經換左件淺藍上衣，白色熱褲同將頭髮放返落黎。「黎咗啦？」Claudia問我。「係呀我嚟咗啦！好靚啊你！」「叫我表弟表妹過嚟先！子瑜子謙快啲過嚟啦叫Aaron哥哥啦！」Claudia講完就帶左佢表弟表妹過黎，話時話佢表弟表妹真係好可愛，我估計佢地應該盡得Claudia遺傳。「Aaron哥哥你好！」子瑜子謙好有禮貌咁講。「Hello啊你地兩個叫咩名啊？」我痞低同佢哋講野。「我叫向子瑜，今年8歲。讀緊小學二年班！」「我叫向子謙，今年8歲。都係讀緊小學二年班。」「你地兩個係咪孖生架？年齡都係一樣嘅！」我問子瑜子謙。「係呀我哋係孖生架，子謙係我孖生細佬。佢遲我5秒鐘出世架。」子瑜話。「係呀。子瑜子謙你哋今日想去邊度玩啊？」我問子瑜子謙。「我哋想去兒童天地度玩啊！」子瑜子謙話。「好啊哥哥我知道有個好大嘅兒童天地啊！今日就去嗰度玩啊！不過你要問你表姐可唔可以去喎！」「好呀我哋今日就去嗰度玩啊！不過你地兩個一定要聽哥哥話喎知唔知啊！」「知道啦雅晴表姐！」子瑜子謙話。「咁我哋出發喇！」我話。「哈哈正一大細路來！」Claudia話。跟住佢細細聲聲咁我出咩鞋好睇，我就話不如今日同我着情侶鞋呀。佢就OK就換咗對情侶鞋。之後我哋四個就離開咗Claudia屋企，去咗停車場度攞我架RA-R。「Aaron哥哥！呢架係乜嘢嚟架？」子瑜指住我架GDB喺到話。「依家係砵砵車黎架！係交通工具嘅一種！」「架呠呠車好得意呀！好似鐵甲奇俠咁！」子謙話。「識野喎子謙！不過你同子瑜要坐後面喎！會舒服啲！」「點解我哋唔坐得前面嘅？表姐做咩坐前面嘅？」子瑜問。「因為你哋細個囉！同埋後邊可以瞓覺架嘛！同埋要扣安全帶啊！唔係我坐前面要幫Aaron哥哥睇路囉！」「好啦！我地出發未啊哥哥？」子瑜問。「我地出發喇！」我哋就由停車場開車上東區走廊....之後入東區海底隧道出九龍「子瑜子謙考下你地先！知唔知對面海喺邊度呢？」我問。「我知我知對面係九龍半島！」「岩啦！嗱我哋而家會入隧道架。嗰條隧道叫咗東區海底隧道！」「依家係咪會係海架？」子謙問。「係呀！不過我地係唔會浸親嘅！」Claudia話。「我哋依家會去一個好大型嘅商場，有好大個兒童天地架！」「係咪去MegaBox嗰個E3 Club啊？」Claudia細聲問我。我細細聲答佢係。「嗰度好似有間IKEA，玩完可以去睇下順便食下野。」「係呀順便可以溜下冰添啊。」「好啊！」「下次玩啦！不過要睇住子謙子瑜！所以都係下次先教你！」「算你啦！起碼都知道後面有兩個小朋友係到！」「Aaron哥哥呢度係邊度黎架？」子謙問。「係咪已經出咗隧道架啦？」子瑜問。「係呀呢度已經係九龍嚟架啦。我地依家就係觀塘，好快就到九龍灣架啦！」「到咗九龍灣跟住去邊啊！」子謙問。「一個大型嘅商場囉叫做MegaBox，我哋今日就喺嗰度玩啦！」「好嘢有得玩！」子瑜子謙話。見到子瑜同子謙咁開心，搞到我同Claudia好touch。唔驚唔覺原來已經到咗MegaBox。

「子瑜，子謙你哋想玩咩先呀？」我問子瑜子謙。「我地要玩波波池同sir滑梯先！」子瑜子謙話。「好啊咁你地兩個去玩啦我哋喺度睇住你地啦！」Claudia話。跟住佢哋兩個去咗玩波波池，而我同Claudia就坐埋一邊睇住佢地「唔好意思啊本來我今日真係想同你拍拖行街，不過佢哋兩個突然間嚟咗所以我行唔開要睇住佢哋！」Claudia唔好意思地講。我邊摸住Claudia個頭同佢講：「做咩同講對唔住喎傻妹！其實我覺得咁樣幾好啊！睇嚟佢哋都幾鍾意同我玩喎！」「我以為....你唔鍾意小朋友添。」Claudia面紅咁講。「點會呢？因為我都係一個大細路黎。我同你講過我鍾意你既所有野，包括子謙子瑜。」我見到Claudia笑得好開心，應該感動到想笑。我諗佢將來會係一個好媽媽黎。而我就係最寵愛佢地既老公。「多謝你啊！我真係好開心有你呢個男朋友！」「不過唔知我哋個小朋友會唔會好似子謙子瑜咁得意呢？」「你就想啦！要我同你生小朋友？冇人陪你生。」「哈哈！」「不過我覺得如果你做人爸爸嘅話應該會錫啲仔女！」「你都唔差啦BB，我覺得你似子瑜同子謙既媽媽多過似表姐。」「你依家即係話我老啦係咪先？」Claudia扮嬲咁打我「係賢妻良母。」「算你識講嘢啦！佢哋出嚟啦！」「表姐我地想砌玩具啊！」子瑜話。「Aaron哥哥一齊砌啦！」子謙邊講邊扯我件衫袖。「好啦我哋四個一齊砌啦！」我哋於是走去做玩具區到砌玩具「子謙子瑜你哋想砌乜嘢啊？」Claudia問。子瑜同子謙冇答到我哋，繼續專心喺度砌。我就叫Claudia唔好出聲由得佢地子瑜&子謙：「我地砌好啦！」「你哋砌咗啲乜嘢啊？」我問。「砌咗我哋四個人呀。」子謙問。「我砌左表姐同Aaron哥哥你啊！」「連我都砌左啊？咁好既你地！」「砌成我哋點樣啊？」Claudia問。我同Claudia見到之後都係咁不停地笑。覺得既創作力好豐富。「見你哋咁乖，哥哥請你地食野呀！」「好耶！Aaron哥哥請我哋食野！」子瑜子謙話。「嘩你就好啦有哥哥請你食野！行啦我哋！」Claudia話。於是我就拖住子謙，Claudia就拖住子瑜，而子瑜拖住子謙，四個人一齊行去Ikea到食野。呢一刻我同Claudia好似佢地既父母，享愛星期日既家庭樂。行下行下，咁岩見到Donald同Stephy。兩個人係到手拖手。拍拖就拍拖啦！「嘩，一家四口黎行街啊？」Donald話。「咩啊！」我話。「兩個大人拖住兩個小朋友，仲唔係家庭樂。你地兩個一早有左小朋友既。」Stephy話。「呢兩個係我表弟同表妹黎架，如果要生既話就問佢啦！」Claudia指住我。「係啊！雖然我地而家冇，但好快就有啦！」我話。「講返做咩你地會行黎MegaBox既？」Claudia問。「我地兩個拍拖拖囉！」Stephy挨住Donald講。「Aaron哥哥去食野啦！」子謙拉住我。「好啦！下次見啦！」我同Donald講。「拜拜！」之後我地行去IKEA到坐底食野。我見佢哋兩個都唔係好餓，所以淨係叫咗兩個餐我就Share我個餐比Claudia食，而子瑜同子謙就Share一個餐。咁我應承過佢地食野。「Aaron哥哥你點解會帶我地來呢度食嘅？」子瑜問。「同埋點解你同表姐會食一個餐既？」子謙問。「因為想俾你地見多啲唔同嘅嘢囉。」我話。「知唔知呢度除左食嘢仲可以買乜嘢架？」Claudia問子謙子瑜。「傢私？定係玩具呀？」子瑜話。「你答得啱啦呢度除咗買傢俬仲可以買玩具返屋企架。」我話。「我要去廁所！好想去wee！」突然間子謙想去洗手間，於是我就帶子謙去廁所方便一下。同時我去埋一份。「Aaron哥哥你點識表姐架？」我洗手嗰時，子謙突然間問我。「我同你表姐一齊讀書架係大學同學黎！」「咁哥哥你住係邊架？」子謙問。「我都係住你表姐嗰度架，不過住佢樓下咁解！」「你地兩個咪好方便日日都見囉！」「係呀好方便架！我哋成日都見架！平時返學都會見到。下次叫你表姐落黎我屋企玩啦！順便介紹多個姐姐比你識。」「Aaron哥哥你屋企有咩玩啊？同埋你有冇兄弟姊妹架？」子謙問。「有PS4同switch囉！不過你要問左你表姐先得！我有個妹妹啊，不過大你地好多。下次帶你地去見佢啦！」「好啦！我哋到時一齊玩！我哋返去搵表姐啦！」我就拖住子謙返去搵Claudia同子瑜。

「細佬你地去咗邊度咁耐嘅？我哋食完啦食埋你哋嗰份呢！」子瑜問。「子瑜你咁貪心嘅食埋哥哥嗰份？好啦你哋仲想係邊度玩啊？」我問子瑜子謙。「我地想去玩具反斗城度睇玩具呀！」子瑜話。「你哋班貪心鬼啊！不過唔可以買咁貴喎！如果唔係嘅話你哋媽咪會鬧嘎！」Claudia問。「我哋出去睇玩具啦！」「好耶！」子瑜子謙話。我哋四個人就去咗玩具反斗城到睇玩具。我拖着子謙睇高達同Lego，而Claudia就拖住子瑜睇Barbie。見到子謙就好似我細個既時候，見到玩具就好開心。「Aaron哥哥你細個買唔買玩具同遊戲機架？」子謙問。「都有嘅不過比較少囉。」「點解嘅點解嘅？」子謙問。「我邊有你哋咁幸福啊？以前細個屋企唔俾買玩具架。唯一嘅娛樂就係打籃球，踩單車，游水，練自由搏擊同睇書咋。」「咁你以前咪好悶囉？」「都係架！基本上除咗返學放學就好少出去玩架啦！你有冇睇啱玩具？」子謙就拎左盒自由高達模型同Lego大冒險比我「你都買到幾多野個喎！哥哥送比你啦！」「哈哈！我哋返去搵表姐同家姐啦！」我就拖住子謙返去搵子瑜同Claudia。見到佢地兩個人滿載而歸。「子瑜你買左咩啊？」我問子瑜。「我買左Barbie公仔最新系列！」「係啊你買左Barbie啊咁叻女啊？」「子瑜子謙頭先你媽咪wtsapp我叫你地返去食飯啊。」Claudia話。「吓邊個車我地返何文田啊？」子謙子瑜問。「我車你地返去啦！」「好耶！Aaron哥哥車我地！」我地就返去停車場攞車，之後去到何文田。「子謙子瑜你地住邊座大廈啊？」「你係帝庭園樓下停低啦！」Claudia話。「收到！帝庭園有落！」「你做咩扮紅Van司機啊？」「嘻嘻！請乘客扣好安全帶！左邊既車門將會打開！」「笑啊你扮mtr廣播啊！到啦我地！你係前面停低啦！」我就係帝庭園門口停低左，見到外貌應該係千萬豪宅黎，真係估唔到子瑜同子謙屋企咁富貴。之後有個打扮高貴既女人企左係到，唔知係咪子謙同子瑜既媽咪？「多謝Aaron哥哥同表姐今日陪我地玩啊！」子瑜子謙話。「唔使客氣！最緊要你地開心姐！」「Aaron哥哥我地下次可唔可以同你玩啊？」子謙子瑜問。「當然可以啦！不過你地要應承哥哥要比心機讀書同要聽話啊！」「我地要勾手指尾先！一言為定！」子謙子瑜話。「好好好！」我就同子謙子瑜勾手指尾，而Claudia不斷係咁偷笑！「好啦帶你地搵返媽媽先！拜拜Aaron哥哥先！」「拜拜Aaron哥哥！」「子瑜，子謙！辛苦你啦今日！」個女人行去我地到。「媽咪我地返黎啦！」「細姨你好啊！」Claudia話。「Auntie你好啊！」「Hello！你係雅晴既朋友啊？」Claudia姨媽問我。「係啊Auntie你好！我叫Aaron啊！」「哈哈！以為雅晴識左新男朋友添！睇黎子瑜同子謙幾鐘意同你玩喎！佢地有冇麻煩到你啊？」Claudia姨媽問我。「冇啊！佢地好乖啊！我同佢地玩得不知幾開心！」「係啊！好啦唔打擾你地啦！我帶子謙子瑜佢地返去啦！拜拜雅晴！拜拜Aaron！」「拜拜！」我同Claudia向佢地道別。子瑜同子謙就跟左Claudia姨媽上左去。。。我又乘機Kiss左Claudia一啖。「喂啊！佢地未上去咋！」「怕咩喎！你已經係我女朋友啦！你唔想比人知咩？」「唔想你教壞子謙子瑜咋！費事佢地係學校亂咁搞野！同埋我唔想比細姨知住，始終佢會同媽咪講。我驚媽咪唔知點。」「咪早啲幫佢地上一堂男女關係堂囉！」「你就想！你唔好教壞佢地啊！如果唔係既話我細姨會罵我架！」「好啦！不如我地拍下拖仔先再同Miki食飯啦！你想去邊先？」「我想落旺角行下街食下野！」「又去旺角？」「好耐冇去啦！對上一次去係同你仲有班組仔組女一齊去！」「不過我地上次只係食飯都冇行街，今日我地就可以名正言順咁拍拖啦！」「真係頂你唔順啊！記得今晚約左Miki食飯啊？」我：「係喎！不過我地拍下拖先啦！」我地於是落左旺角Langham到泊車。。。。。之後就出左去彌敦道嗰邊。

「晴B你想去邊到先啊？」「我要去信和！我要去信和！」Claudia好似小朋友咁講。「正一幼稚精！」我細細聲咁話佢。「你講咩話？」Claudia聽到，即刻刻面咁問。「冇野啦！行啦我地！」「YEAH！！」Claudia好似小朋友咁歡呼。我地經彌敦道一直走，沿途見到既唔再係一啲特色既小店同MK仔。而係一間間既金鋪同藥房，同埋一大推住手推車既強國大媽。究竟我地本土核心價值同文化係咪已經逐漸被蠶食緊？？？？以前聽過Shine既《去吧！旺角揸Fit人！》，裡面歌詞所提及到既建築物已經逐一地消失。到底，呢個係咪我地香港人熟悉既旺角呢？記得以前讀中學嗰陣，如果放學唔使練波練水既話就會約Winnie去旺角拍下拖行下街。雖然嗰段日子冇咩錢，又唔可以學啲富二代咁呢到去嗰到去，不過嗰段日子真係好簡單好開心。到左而家，陪伴我行旺角變左Claudia呢個女朋友，唔知以後我地會唔會一家三口，拖住我地既小朋友去行街呢？行行下我地已經到左信和，首先我地就係地庫嗰層開始行我同Claudia十指緊扣，慢慢地係地庫層到徘徊。行行下就停低左係一間二手CD鋪門口到。「喂你睇下間CD鋪仲係到喎！」Claudia話。「邊間啊？」我問。「呢間囉！我細個嗰陣我媽媽成日帶我黎呢到買CD架！同埋佢以前好鐘意黎呢到買王菲同鄭秀文既CD，之後會買埋比卡超既漫畫同卡通片比我睇架！」Claudia用手指指比我睇。「係啊！不如我地入去睇下啦！」「好啊！」入到去之後，我同Claudia就係到四圍睇碟。而CD鋪個阿叔就係到掛住睇報紙我就買左幾隻George Michael同張學友既CD比爹哋媽咪，之後買左比卡超同KERORO既卡通片比妹妹。再買左多啦A夢同陳柏宇最新演唱會既DVD比自己「你睇唔睇岩啊？」我就問Claudia。「買左海賊王啊哈哈！你呢？」「買左比卡超同KERORO比妹妹啊！」「你咁孝順既？都話你係一個好哥哥黎啦！咩都以妹妹行先。」「咁我呢世人得呢個妹，除左你之外最錫就係佢啦！」「你阿妹咪姐係我阿妹！」我地比左錢之後就繼續行，行到去一間賣日本雜誌既鋪頭就停低左「喂不如我地入去睇下啦。」「好啊！」我地入到去之後，Claudia就拎左本日本女性時裝雜誌比我睇「你鐘意日系打扮架？」我問Claudia。「係啊我鐘意日系韓系既打扮架，因為睇落會可愛啲。同埋如果太暴露既話會比人望住好唔舒服。」「呢款路線最fit你啦，可愛得黎又有種文青feel。不過你著咩衫都係咁靚。」「口甜舌滑！你地啲男仔唔係鐘意啲女仔著得好sexy咩？」「咁我都唔想自己女朋友成日比啲其他人圍住咁望既，同埋我覺得你就算著得好普通都打低晒其他女仔啦！不如去食下野啦！」「岩岩食完咋！今晚要同Miki食飯啊！」「哈哈！去睇下衫？」「都唔好！淨係想同BB你行下！」「咁行啦我地！」上返去地下，見到有間賣中古Rolex同Panerai既錶行。我就同Claudia停低左。你地問我係咪買Rolex比我地自己同Claudia？？我梗係冇咁多錢啦，就算買都要等我考左律師牌先啦！今次黎只係想八掛下而家啲錶有冇貴左？「做咩睇Rolex既？」「冇啊！八掛下而家啲錶去到錢啊！」「以為你送比我添？」「好！而家送隻比你！」我講笑咁講。「你傻架咩？而家發左達啊？不過如果你想送隻撈比我呢，就等你考左律師牌先送比我啦！不過你隻GMT綠針都幾靚啊！幾錢姐？」「唔係好多姐？7蚊雞！」「7蚊雞？」Claudia黑人問號。「即係7萬蚊。之前係日本旅行買既。你嗰隻呢？」我指住佢隻369。「我媽咪送比我啊！不過我唔係成日戴，平時都係戴返Apple Watch。今日見係同B你出街先戴咋！人地想同B你情侶錶啊！」原來Claudia個傻妹為左同我戴情侶錶先會戴佢最貴既369，多謝你啊 ！我隻GMT同Claudia既369：呢個時候，Miki wtsapp我地係邊。原來佢同Leon都係旺角行緊街，估唔到佢地已經係我地隔離。「Hi 梁生梁太！全油尖旺都知你地最SWEET啦！」Miki話。「咩梁太啊！我地未結婚架！你係咪咒我老先！」「唔敢唔敢！係呢你地今日去左邊到玩先？」Miki問。「我地做返啲小朋友要做既野囉！」「咩小朋友啊，你今日係做我既保姆！」Claudia話我。「哈哈都話左Aaron你係好仔黎架啦！我地不如早少少去間餐廳啦！遲到就唔好啦！」「間野係邊架？」我同Claudia問。「間野叫SKY726啊，都係彌敦道咋。好似過多兩個街口就到啦！行啦我地！」我地四個就去左到SKY726, 之後我同Claudia就嘩左一聲。因為呢間餐廳既有工業式既style之餘，又可以望到成個旺角既view。令到我地好似身處係美國曼哈頓咁。「聽講呢間野最出名係燒慢煮黑醋春雞同德國豬手，我地各叫一份啦！」我同Claudia都冇意見，所以都係由Leon同Miki拍版。始終佢地兩個係老手。「係呢你地兩個幾時係埋一齊架？」Leon打趣咁問。「廿四個鐘頭之前既事囉！呢條友無啦啦係大庭廣眾下向我表白囉！搞到我幾唔好意思！」Claudia怕醜咁講。「咩唔好意思啊你而家就係屬於我架啦哈哈！冇得反口啊！」「咪幾好！我地既組爸組媽真係變左梁生梁太啦！」「我地拍拖姐但冇話應承嫁比佢喎！」「你安安分分做我既梁太啦！」「想我嫁比你好難啦！」Clauida打我。「應承人啦Claudia！」「係囉難得組爸咁有誠意！」「係都你地兩個拉埋天窗先啦！」「哈哈講呢啲！」原來Waiter已經放左我地份晚餐係枱面我就負責切同分比Claudia食，而Leon就負責切同分比Miki食。可能下一次就係帶我地既小朋友出黎食飯。「BB分比你食啦！」我話。「好啊！我都喂BB你食啦！」Claudia話。「你兩個好肉麻啊！」「係呢食完飯有冇下場先？反正我今晚留係Miki屋企到訓。你地有冇野做啊？」「不如今晚上Aaron屋企玩啦！佢屋企又大又靚！仲有PS4同Switch啊! 」Claudia提議。「唔好啊！！！！」我扮小朋友喊住咁扯Claudia件衫尾「嗱而家我地三票對一面，你輸左要聽我地話，服從我地既指令！不得上訴！」Claudia打我。「係啊我識左你咁耐我都冇上過組爸屋企喎！帶我地上去啦！」「唔差左帶埋我上去啦！」「。。。。。。。。」「係呢你地兩個係咪都係搭車黎架？」「No！我地有揸車啊！」「搞錯啊出旺角都揸車？你地真係有錢！」「因為我地今日要帶我表弟表妹出街啊，為左方便啲要揸車囉！」「原來咁快做保姆！幾時見家長姐？」「高度機密！」「好叻咩？」「事不宜遲我地食完就出發啦！」我地三個食完就返左去Langham到攞車。

Leon指住我架GDB講：「喂Aaron你架車唔錯喎！你嗰架係咪S203版黎架？見到你改裝過黎。」我：「唔係啊，只係普通版既WRX STI黎！只不過我之前改左少少野姐。」其實我改左好多野，但係肉眼睇只不過換左鈴同喉。Leon：「I See！你新車買返黎架？」我：「唔係啊！之前我Boss好平咁賣左比我！不過因為佢之前都少用，所以都幾企理。」Leon：「哈哈下次一齊遊車河啦傾下車經啦！我有部R32 GTR，借比你玩下啦！」我：「一言為定！」Miki＆Claudia：「兩位大少傾完未啊？」我＆Leon：「黎啦！」之後我地四個就上左車返左太古城。。。。。到左屋企停車場，見唔到爹哋架車，佢地應該未返黎。之後我地就返左屋企唔知點解Miki同Leon都嘩左一聲，可能係第一次上黎Miki：「你屋企都幾大喎！有冇麻將打先！」Leon：「你咁架第一句就問人有冇麻將打！」我：「Sorry啊因為我屋企人唔打麻將架！所以冇係到！」Claudia：「冇所謂啦！不如我地玩啲四個人既GAME啦！ anyone have opinion？」我：「不如玩"真心話和大冒險"啦！」Claudia：「又玩呢個上次去O Camp咪玩過囉！」我：「係喎我記某位小姐輸得好慘哈哈！」Claudia：「你係咪想死呢請問？」Miki：「我想再玩多次啊！上次玩得未夠喉啊！」Leon：「岩啦！我都想玩啊！」我：「而家三票對一票，冇得上訴！」Claudia：「好奸茅啊你！」我Kiss左Claudia一啖：「唔好嬲啦BB！」Claudia：「算你啦！」Miki：「好啦我地開始啦！」呢個時候有鎖匙聲，原來係妹妹同爹哋媽咪返左黎。爹哋：「阿仔你返左黎啦？乜咁熱鬧啊？」媽咪：「雅晴你都係到啊？隨便啦唔使客氣架！」Claudia：「Hello 世伯伯母！你地好啊！」妹妹：「阿哥，Claudia姐姐，Miki你做咩會係到既！」佢見到Miki即刻好鄂然。Miki：「Angela。原來你就係Aaron既妹。」我：「妹你識Miki架咩？」妹妹：「係啊！Miki係DGS大我一屆架，原來佢係Claudia姐姐既學妹！」Miki：「係啊！不過我細你哥哥同Claudia好多架！」Leon：「係呢Angela一唔一齊玩啊？」妹妹：「好啊！」Claudia：「Angela你掛住Miki姐姐玩得架唔使理我同你哥哥啦！」我：「係囉你唔使掛住我呢個親哥哥啦！你威威啦！」妹妹：「唔係啊！我地五個一齊玩啦！爹哋媽咪一唔一齊玩啊？」爹哋：「唔啦你地玩得開心啲啦！我同媽咪仲要做埋啲公司啲野啊！阿仔你拎埋部PS4出黎玩啦！」媽咪：「唔使理我地架啦！不過細聲啲喎！唔好嘈住隔離屋啊！」我：「知啦！」妹妹：「我地玩咩game先？要岩五個人同小朋友玩既。」Claudia：「好好好！我地玩咩game先？不如玩國王game啦？」妹妹：「好啊好啊好啊！」我：「妹妹你識唔識玩架？」妹妹：「當然識啦！你估我係你咩？」Miki：「你真係成日抵毀你阿哥。」Leon：「Angela加油一齊打低你哥哥！」妹妹：「好好好！」我：「好啦我地開始啦！邊個抽到King既做國王啦！三，二，一開始！」Miki抽到King，所以Miki話事Miki：「國王要"3"號打"8號"！」原來係我要打Leon，當然我好輕輕力咁打之後我地再抽，今次係我抽到King我：「國王"5"號問"2"號今日食左飯未？」原來妹妹要問Claudia食左飯未，當然Claudia好溫柔咁答佢「Claudia姐姐食左啦！」我就係到陰陰咀係到笑.....妹妹一隻手係到打落我個頭到，好惡咁講：「死仔好好笑啊？」我地於是再抽，竟然係妹妹抽到King妹妹：「哈哈我抽到King啊。」Miki：「係啊你而家可以叫我地做咩都得架。」Leon：「不過你要講兩個NUMBER架。然後要講國王要乜乜乜。」妹妹：「好啦，國王要阿哥錫Claudia姐姐，仲要咀對咀啊！」佢好得戚咁講。Miki同Leon係到拍手叫好，而我同Claudia面到紅埋，搞到大家都唔敢望大家雖然我同Claudia已經係男女朋友關係，但係我唔想咁快將我地既關係公開住，妹妹今次我真係多謝你唔少。妹妹：「仲唔咀快啲咀啦！係咪想叫埋爹哋媽咪黎呢？」而我見到Claudia含情脈脈，面都紅埋，好怕醜既樣。死就死啦。於是我就Kiss左Claudia（當住妹妹，Miki同Leon面前）不過Claudia好似好享受咁樣我突如其來的吻，仲做埋主動既角色我地一直Kiss左好耐，搞到妹妹望住我地。點知妹妹呢個時候沖入爹哋媽咪間房係到大叫：「爹哋媽咪你地睇下，哥哥終於認左同Claudia姐姐拍拖啦！」妹妹啊妹妹，你做咩要出賣哥哥啊？我被你害死啦！！！！！！！我即刻沖過去掩住妹妹把口，只可惜一切都太遲了！其實我真係好驚爹哋媽咪唔接受或者對Claudia有意見，又或者係Claudia面前亂咁講野，所以搞到我地兩個都好驚爹哋：「真架？阿仔你終於同雅晴拍拖啦！好啊好啊！我等左你呢日好耐啦！」媽咪：「一早要啦阿仔，好好咁對雅晴啊！嗱雅晴我同世伯已經當左你係我地個女啦！如果我個仔蝦你或者對你唔住既話呢就同我地兩個講得架啦！總之我個仔以後就交比你啦！你要好好咁睇住佢啊！」Claudia：「好啊好啊好啊！多謝世伯伯母！」我：「。。。。。。」我扮嬲咁望住妹妹。妹妹仲係到笑：「哈哈哈阿哥多謝我啦！」Miki：「你要多謝你妹妹啦！」我：「我真係多謝你唔少啦妹妹！」妹妹：「嘻嘻我幫你同Claudia姐姐既關係更進一步啊！點知你地兩個真係拍拖喎！咁都比我估到喎哈哈！」Claudia係到不停咁笑，見到佢笑到好開心。Leon：「Aaron你睇下Claudia笑得幾開心，睇來佢好樂意做歐太喎！」Miki：「梁生梁太我地繼唔繼續玩呢？」我＆Claudia：「要啊要啊！」媽咪：「不過阿仔你同雅晴拍拖都唔同我地講，好似唔係幾好喎！」爹哋：「係囉你早少少同我地講啊嘛！等我地早有準備啊嘛！」妹妹：「係呢幾時發生既事架？」Claudia好怕醜，向我示意左個手勢，我諗應該佢想我開口講先我：「其實。。。。。係。。。尋日既事黎架！不過我。。。。想等我地。。。感情穩定左先再同大家公怖。同埋我驚你地未必會接受Claudia！」Claudia：「係啊係啊！因為我之前驚世伯伯母唔肯。。。。接受我。。唔係。。。。係世伯伯母唔鐘意我。」爹哋：「哈哈！我地點會唔接受啊！總之你應承我地兩個要好好地對雅晴就得架啦！如果要我同你媽咪評分呢，你呢個女朋友我地會比120分。」媽咪：「知道未啊仔。好好咁對人地啊！好啦你地繼續玩啦！我同你爹哋要做埋公司啲野先。」爹哋媽咪走左之後，我地就繼續玩不過我地玩到一半，Leon同Miki就返去先，佢地話費事做我地既電燈膽妹妹：「Claudia姐姐我少少功課唔係好識可唔可以教我啊？」Claudia：「好啊！你有咩功課唔識做啊？」我：「妹妹做咩咁曳唔做功課啊？」妹妹：「阿哥你仲好意思講成日掛住同Claudia姐姐拍拖，又唔理妹妹！妹妹嬲你！」Claudia：「哦原來Angela你呷醋啊？」我：「對唔住啊妹妹！」妹妹：「講笑咋！不過你要應承我就算同左Claudia姐姐拍拖都唔可以唔理我！知唔知！嗱Claudia姐姐你要幫我做證架！」Claudia：「放心啦Angela！我既然當左你係我妹妹就一定唔會唔理你架！你快啲拎功課比我地睇啦！」妹妹：「知道Claudia姐姐！」我地兩個就係到幫妹妹溫習同睇功課。。。。不過可能因為轉左教學制度，所以好多野都唔係好識，結果補左差唔多成兩個鐘。妹妹：「好耶終於補完習啦！」我：「記得執書包同功課啊！」妹妹：「知啦！好眼訓啦！吓原來成十二點幾啦！」我：「唔係你話啊！BB你眼訓未啊？」Claudia：「吓成十二點幾架啦？差唔多啦因為聽日要返學啦！不過好彩我一早備左課所以返去可以訓覺！」我：「阿哥你送Claudia姐姐返屋企啦！我自己執書同功課得架啦！！」我就送左Claudia返佢屋企。

「其實唔使送我啦！反正我地聽日會見架啦！」「唔得！如果唔送你上去既話容乜易連女朋友都冇埋架？我幾辛苦先追到你！我呢世都唔會放手架啦 ！」我摸住Claudia塊面對住佢講。「頂你講埋咁既野！好啦！就比你返本小姐既香閨啦！但係我好驚我爹地媽咪既反應係點？」Claudia好驚咁講。「定啲黎啦！有我係你身邊！」我地兩個上左去Claudia屋企，然後開左門。見到世伯伯母已經係到。「爹地媽咪我地返黎啦！Sorry咁夜返！」Claudia同佢爹地媽咪講。「世伯伯母你地好啊！」「唔緊要。有阿勇陪你幾夜都得啦 ！」伯母話。「阿勇過黎坐啦！你地今日去？？」世伯話。「爹地⋯⋯媽咪，其實⋯⋯我同左Aaron一齊左！」突然間Claudia講。搞到我嚇左一驚。死啦死啦我真係好驚佢父母會唔會殺左我？又或者周街唱衰我？明明上次我見到佢地兩個都冇呢種壓迫感架。定啲黎啦！梁智勇！你得既！「真架？？？幾時既事啊？」Claudia好開心咁問，我見到佢地呢一刻既表情，成功左一半。「其實⋯⋯只係廿四個鐘頭前既事啊⋯⋯不過我想我地感情穩定啲先講！」我話。雖然我知世伯伯母好Nice，但係而家我係Claudia既男朋友，所以我講野好緊張，緊張過考DSE。「一早要啦！阿勇啊世伯伯母想同你講幾句，寶貝女放心啦！我應承你我唔會對你男朋友點既嘻嘻！」世伯伯母講，然後拍我膊頭。然後我地三個就入左去。呢一刻我就好似坐係終院既犯人欄，聽緊陪審團同法官既判決。入到去世伯伯母間房，呢間房既氣氛就好似終審法院，我就係犯人，法官就係世伯伯母。「阿勇做乜咁緊張啊？放心啦世伯伯母唔係啲咩怪獸家長黎既！我地份人夠晒Open既！」世伯話。「不過你知啦我地得林雅晴一個女，我好關心佢識啲咩朋友，我都估到你地兩個一定會拍拖架啦！但係冇咁快姐，但係我知道呢個傻女係對你真心既！」伯母話。我全程冇出聲，只係聽世伯伯母講野，始終呢到係佢地既主場，唔可以反客為主。「其實呢我就唔介意個囡識咩朋友既，但係最緊要呢個人正正經經，腳踏實地，正當家庭，人品又好，OK！所以呢你同林雅晴拍拖，我地好放心。」世伯話。「不過你知雅晴以前男朋友既事架可！？」伯母話。「我知道！佢有同我講。但係世伯伯母你放心啦！我會好好咁照顧雅晴一生一世，唔會比佢受到任何傷害！」我對世伯伯母發誓。「嘻嘻！所以我話你地兩個係天生一對啦！你嗰日寧願遲到都要幫我換車胎，就知係一個做事認真、腳踏實地既好男仔啦！好啦我地返出去啦！再唔出去呢個傻妹實發脾氣啦！」呢個時候Claudia衝左入黎，仲攞埋掃把，十足十管家婆上身。我見到佢淚水係眼睛裡不斷打轉，睇黎佢真係好擔心我被佢父母暴力對待。「做咩啊BB？」我邊摸Claudia個頭。「爹地媽咪你地係咪反對我同Aaron拍拖啊？唔好啦！我地唔要分開啊！」Claudia喊晒口咁講，仲下跪埋。「哈哈當然唔係啦！其實你咁大個女我地都冇法幫你揸主意架啦！如果你真係同阿勇拍拖呢，我同你媽媽好贊成既。」世伯開心咁講。「係啊阿勇真係一個好男仔黎架！你要好好珍惜佢啊！」伯母講。「Oh really？多謝爹地媽咪！錫晒你地！」Claudia成個人即刻開心晒。「我呢？唔使多謝我呢個男朋友架？」「你唔係呷我爹地媽咪醋啊？」「講笑咋！我點會呢？不如去你間房啦！」「好啦BB！」我同Claudia入左佢間房，之後係後面攬住佢。既然我地屋企四位家長都應承左我地既關係，我相信我地點打風都打唔甩啦！我終於完完全全地擁有Claudia啦！Yeah！「你做咩攬住我條頸啊？」Claudia問。「因為會。。。。暖啲囉！」「哈哈我以為你想食我添？」「女朋友除左食之外，最重要係錫啊！」「咁算你都有啲良心！知道女朋友要錫錫。」我即刻Kiss左Claudia一啖，享受戀愛既味道。能夠同我最愛既女人親熱，係一種是說不出既幸福。「咁真正愛一個人唔係淨係鐘意佢個樣既，比起樣貌我反而鐘意既係佢既內心。」「我真係好開心你係我。。。。男朋友！」「我都好開心你係我女朋友！」「做咩學我講野？」Claudia問。「我鐘意，咁樣以後可以同你同聲同氣。」「不過我想做野同經濟方面獨立少少。你呢？」「你咁為我著想既？好事黎架！我都想我女朋友可以獨當一面同叻啲既。」「你唔怕我會叻過你咩？」「咁大家既專業都唔同好難比較喎哈哈！嗱你係老師，我係律師。大家都係「師」。不過如果你叻過我我唔mind架！」「哈哈！你快啲比心機做個有錢人啦！之後你要養我！」「好好好！養你養埋我地個BB！」「講返正經野先，你聽晚使唔使返學啊？」Claudia問。「唔使啊，不過要返工啊做咩？」「想你教我揸車囉。」「好啊！！夜晚同你食飯啦！」「好啊！廿四孝哥哥！你做晒你公司啲野啦咩？」「一早做晒啦！你呢？備課備成點啊？」我問Claudia。「OK啦！不過我想再睇多一次！因為聽日Prof要視導。」「不如我做Prof，聽你講書！」我就提議，然後Claudia就點左頭。呢十幾分鐘裡面，我陪Claudia做Rehersal，另外我建議佢唔好當我係男朋友，只係當我係小朋友，同教授咁樣對待。而Claudia就一直將聽日講書既內容練習一次，而我就係佢面前樂於聆聽，全程注視於佢。Claudia呢一次既講書練習，同時令我諗返起點解以前既中小學老師、甚至大學既Professor都咁討厭我地破壞課堂既紀律，唔專心聽佢地講課。但經過左Claudia呢一次講書之後，我終於明白原來老師呢個職責真係好偉大，當佢地授課，講解每一個Chapter嗰陣，我就知佢地事前其實要準備好多功夫，可能佢地想渴望既回報只係想學生聽教聽話，爭取到合格既成績。但係我覺得佢地只係想得到學生既尊重，無論讀幾年班、咩Faculty都好，有時試下用返對方既角度去諗，我地就會自然好努力去認真對待他人。聽完Claudia講書，我就覺得其實我既擔心係多餘既。雖然仍有些地方可以有進步既空間，但係以第一次黎講已經好好啦。始終佢經驗不算好夠，但係累積左教學經驗之後，我相信佢會係一個人見人愛既老師。「我講成點啊？」Claudia問。「幾好啊！唔錯啊！」「你係男朋友既身份講啊？還是用視導老師既身份講啊？」「用梁校長既身份同你講！」我好曖昧同Claudia講。「冇你咁好氣啊！」Claudia好串地講。呢個時候世伯入左黎⋯⋯

「阿勇！」世伯話。「做咩啊世伯？」我問。「對面嗰架RA-R同BENZ係咪你架？」世伯問。「係啊！兩架都係我屋企既，不過架BENZ遲啲要比返我姑媽！」「原來係咁！係啊想問你識唔識整車既朋友啊？想整返架GC8比林雅晴揸。之前買呢架車就係想比林雅晴操下車。不過你知啦個寶貝女太忙啦！所以整車同操車就拜託你啦！總之架車交你幫我整啦！」世伯比埋條Fit仔車匙我。「爹地啊！我坐Aaron車咪得囉！」Claudia話。「傻女車係攞黎揸架！你考左棍波當然要你揸GC8啦！比CVT你揸害左你啊！有阿勇做你既魔鬼教練，我就放心晒！」世伯話。聽完世伯咁講，我就覺得佢對Claudia係用心良苦。我當時考棍波貨Van只係因為想揸部100仔，考電單車就係因為想揸部NSR，總之屋企有咩車我就用咩車；而世伯就係因為Claudia考左棍波就買左架棍波車比佢練下車，父愛真係好偉大。比在我爹地就一定唔會咁做，始終屋企要有多餘既車位先得。「放心交比我啦！世伯！」「Good！係呢下次有機會叫約你爹地出黎啦！出黎交流下車經。我睇得出佢真係好鐘意車，同我係同一類人啦哈哈！」世伯話。爹地你就好啦！未來親家同你同一類人，我同Claudia既婚事一定傾得成啦。「好啊！我爹地好好人架！咩都講一餐！」「世間好多野要因緣會合架，我未見到佢即係緣份未到啦！」世伯話。「係既係既！」我同世伯講。「B啊，原來十二點幾啦！你聽日仲要返工架！」Claudia同我講。「陪多你一陣啦B！」我摸住Claudia塊面講。「有爹地媽咪陪我就得架啦 ！而家女朋友要你即刻返去屋企休息！知道未！」Claudia同我講，仲要用老師腔。「Good Bye and thank you Miss Lam！再見啦世伯！」我同Claudia同世伯道別，臨走時比左個Goodbye Kiss比Claudia。搞到佢笑得好Sweet！離開左Claudia屋企後，就返左我屋企。返屋企前我檢查全身有冇帶齊野，確保今次唔會好似上次咁漏左部電話係Claudia屋企到。一返到去，見到爹地媽咪、妹妹都訓晒。我都即刻去沖涼刷牙先。沖完涼，就即刻向Claudia報告下行蹤，話晒除左父母、妹妹之外，佢就係唯一可以管住我既人。「B！我返到屋企啦！」「岩啦！頭先⋯⋯多謝你做我既視導老師啊！」「慢慢黎啦！始終岩岩出黎實習唔可以一步登天架！加油啊你！」「頭先爹地講下笑咋！你唔好當真，不過我只係想操下車，可以車下你返工啊嘛嘻嘻！」「聽日教你啦！你早啲休息啦 ！」「Good Night！錫晒你！」Claudia講完就Off左。我退返Chat Room。又係車隊Group嗰四條仆街，唔使諗肯定又係講我啦！我打開一睇，係我、Claudia、子瑜、子謙既背影，仲寫埋一家四口家庭樂。唔使諗肯定係Donald同Stephy影啦！Steven：「勇哥，尋日拍拖！今日就拖住小朋友啦 ！」Wyllis：「都話勇哥智勇雙全啦！不過你真係攞部掃把佬車小朋友啊？」我：「係啊！做保姆車司機啊！唔似得Donald架揸架CL7咁撚威威啊！」Donald：「你架GDB四門，做家庭車都得啦！唔怪得之你死都唔買單門車啦 ！識玩啊勇哥！」我：「下次換七人車添啊！」Johnny：「What the Fuck？？？咁快就賣車？你揸左唔夠一個月咋喎！」我：「屌你啦！係我爸話買比佢自己咋！今次我做返豐田撚！」Wyllis：「Alphard？Vellfire？Estima？還是Noah定Voxy啊！」我：「未諗到，但我父親大人話要買水貨車，打死都唔買行貨。日本車一定要買返日本本土版。」Steven：「世伯識諗啊！車埋你地四個，又可車埋Claudia一家。識玩識玩！」我：「係既！而家我未來岳父話要我大執Claudia架Fit仔！」Wyllis：「咁撚快見家長？」我：「係啊，差雙方家長會面啊！就黎去埋村公所啦！」Steven：「快啲同Claudia生返個小朋友啦！」我：「好啊！不過你生先！」Steven：「屌你啦！聽日返工啊！再講啦！」Steven就Off左，而其餘四位仁兄都下了線。我就趁呢個時候幫爹地睇下啲七人車。有時我覺得爹地媽咪既銀行到底有幾多錢。點解可以一個月內會買兩架車，雖然佢地公職收入好高，又有其他物業收租，但係一個月洗成咁多錢我都覺得有啲奇怪！不過算啦！只要佢地既收入係從合法途徑賺取返黎，又可以向上級或者執法部門解釋到其收入來源。我就唔理佢地啦！反正我自己而家係KC做都有成兩萬蚊既收入，都夠用架啦！呢個時候爹地就入左黎⋯⋯「爹地！」「頭先同雅晴去邊啊？」「送佢返屋企咋嘛！」「咁你地有冇見埋家長先？」「有！佢父母既態度同你、媽咪一樣。Approve左我同Claudia既關係。」「多謝妹妹啦你！我地就放心晒啦！嘉穎都可以安息啦！多謝佢在天之靈保佑你啊！」爹地拍我膊頭咁講。「係既係既！爹地點解⋯⋯你會同媽咪咁快就接受左Claudia既？」「因為⋯⋯」爹地諗左一諗，就話：「因為⋯⋯當我同媽咪第一次見到雅晴嗰陣，我地就知佢係一個好女仔黎。你啊要好好珍惜佢啊！你知啦你個衰仔平時又幼稚又低B，成個小朋友咁。有雅晴幫我地睇住你，我地兩個就好放心。但係最緊要就係你點揀姐！」「我相信我揀得一定冇錯既！」「咁我問你啦！你鐘意嘉穎還是雅晴多啲啊？」爹地問。被爹地一問，我覺得佢既問題好難答，始終Winnie同Claudia都有各自吸引到我既地方，Winnie性格比較文靜內向，好怕同外人接觸，做事好似一個「傻大姐」； 反而Claudia性格活潑，文武雙全，做事成熟獨立，同我一樣好鐘意車同跑步，做任何事都唔需要我擔心。不過佢地就一個共同之處就係溫柔可愛、善解人意既好女仔。但係你話我鐘意邊一個多啲，我真係好難答到你。因為佢地兩個係我心目中好重要，Winnie離開左我係一個事實，而我鐘意Claudia都係一個事實，唔可以將Claudia當作係Winnie既代替品，必須要知道佢地兩個係唔同既人黎。既然Winnie已經係過去式，Claudia係現在式同將來式，所以我只會鐘意Claudia。「咁咪好囉！最緊要你對雅晴係真心就得！你聽住啊！我同媽咪只會認雅晴係我地梁家既新抱，你唔娶佢既話你一個仙都攞唔到，將身家比晒妹妹！知道未？」爹地好嚴肅咁講。睇黎佢地真係逼我同Claudia結婚，Anyway佢地贊成反對與否。我只會娶Claudia作為我既太太。「Yes Sir！」「講返正經野先，你想換咩七人車啊？」「一定係豐田水貨版架啦！咩車都冇所謂！行貨啲Option冇得同水貨車比！」「你爹地我點會買行貨啊？你話Benz寶馬就冇所謂姐，豐田一定要水貨！而家叫沙皮狗幫我去搵緊車盤。就豐田啦！」「好！我訓先啦！早抖爹地！」「早抖！」

話咁快又到左第二日，如是者一起身就做下家居運動，換好左淺灰色恤衫加黑色西褲同黑色牛津鞋就行得。而爹地、妹妹就一早出左門口。然後Wtsapp向Claudia請安。「早晨啊B，起左身未啊！？」「起左啦！而家落緊停車場。陣間見啦 ！」 「好啊！」我就即刻落去搵Claudia。一落到去就見到佢著左件黑色吊帶裙加白色T打底，再加對白色Converse波鞋同揹住個黑色Anello書包，仲要將頭髮紮左兩個馬尾辮，嗚啊！「早晨啊BB！」 我就埋去Kiss左Claudia右邊面仔。「大律師呢到係公眾地方黎架！」「有咩所謂姐？食左早餐未啊？」我問Claudia。「未啊諗住返學校先食！因為今日我要講書啊所以要早少少返去。不如試下坐我架Fit啦！好彩有戴車匙姐。」Claudia講完就拖左我過去佢架GC8到。喂Miss Lam你今日要講書架！雖然Claudia屋企架GC8成日見到，但今次近距離見係第一次。見到佢架車好新淨，車頭玻璃仲有啲日本車貼係到，好肯定呢架GC8係JDM版。我再望裡面，嘩！原來係真係全原裝黎，咁高質既GC8真係第一次見。「不如你試下坐司機位啦 ！」Claudia話。我就坐左去司機位到，試下個波棍同離合器，個波距同離合器個接觸點都好好，再撻埋車匙，啲聲好撚清脆。望埋錶版，一架10幾年既車只係行左10000KM，比我架RA-R仲要低咪好多。不過好彩呢架車有埋尾CAM同藍芽車機，如果唔係好撚大獲。「B啊，不如我地今晚先返黎試車啦！」「我車你返學？」我問。「今晚先啦 ！不如我地坐地鐵返工啦！可以慳返一餐飯架！」聽完Claudia咁講，我覺得佢真係好慳家，雖然佢都算係有錢女，但佢真係會為我精打細算，咩都會為我慳皮。我真係愈黎愈鐘意呢個女仔。如果比著係其他女仔，一定會當個男朋友係司機咁車出車入，任勞住怨。好！我就聽你話！返工坐MTR。我地兩個就行落去地鐵站，齊齊坐地鐵，不過由於住得東區既多數都係中產家庭，基本上都會揸車返工。所以我地一上車就即刻搵到位坐，但一過左北角站就會有好多由將軍澳綫過黎既乘客蜂擁而至，搞到車廂透唔到氣。而全程都拖住Claudia隻手，十指緊扣。呢個時候，我就拎左AirPod，打開KKBOX黎聽歌，係Playlist到開左張國榮首《追》「B，你聽咩歌啊？」「張國榮首《追》啊！」「可唔可一齊聽啊？」我就將其中一隻AirPod耳機放落Claudia既耳仔到，齊齊聽Leslie既歌。「一追再追　只想追趕生命裡一分一秒　 原來多麼可笑　你是真正目標 一追再追　追蹤一些生活最基本需要　 原來早不缺少　HA... 有了你　即使平凡卻最重要」記得以前聽呢首歌嗰陣，我只係覺得張國榮唱既歌一定會好聽。但到左而家再聽返，我先知呢一首歌既真正意義，只要同心愛既人係埋一齊，就算過啲好簡單、平凡既生活，已經好滿足啦！同埋⋯⋯好好珍惜同心愛既人相處既一分一秒。「下一站，灣仔，The Next Station，Wan Chai ！」地鐵廣播，將我同Claudia從童話中拉回現實。「我到啦！」Claudia話。「我送你啦！」「好啊！」我就陪Claudia係灣仔到出閘，然後送左佢返幼稚園。見到好多家長拖住小朋友返學。「嗰啲都係你學生黎架？」我問Claudia。「係啊！佢地好可愛架！有時佢地會比較百厭，但係見到佢地個樣真係好可愛架！好啦！我入去啦！你快啲返工啦 ！」「今晚見啦B！」Claudia就入左去，我就行去公司到返工。臨走前佢仲向我單眼，嗚啊！如果比啲小朋友同家長知道我係Claudia既男朋友之後，一定出唔到街口。行行下，就見到報紙攤擋，買左本Option Fans黎睇下，你問我會唔會買埋《古惑仔》、《龍虎豹》啲18禁既書，買黎做咩啊？有左Claudia呢個完美女朋友，乜都夠啦！而家除左愛情、親情、友情同車之外，咩都對我唔重要。返到公司，我都按返日常工作，得閒既時候就預習下呢個學期會教既野，做做下野，KC叫我同Roxy入去開埋會，入到去原來係某個英資集團既主席，由於嗰幾個大孖沙掛住同KC講野，我就負責做會議記錄。而Roxy大我少少，個樣都幾清秀，打扮得宜。不過我已經有左Claudia，其他女人我冇咩興趣。過左成個鐘，個會終會開完，而KC同嗰個英國佬傾得好開心，然後簽左幾份合作文件就Dismiss。呢個時候，Claudia就Wtapp我：「B，今晚係邊到練車啊？」「去啲冇人既地方囉！順便可以談下情、說下愛！」「你曳曳啦！諗埋啲衰野！記得唔好笑本小姐手車啊！」「我唔會笑你既！你視導點啊？」「有你呢個梁校長，咩都得啦！多謝你啊！！」「今晚見啦！」呢個時候KC見到我偷笑，打趣咁問：「Aaron做咩咁好笑啊？女朋友啊？」我點左頭，然後佢同Roxy講：「你冇機會啦！Aaron哥係愛妻號黎！」「咩啊？」Roxy黑人問號。「講笑喳！不過Aaron你爹地知唔知先？」KC問。「知！見左家長啦！」講笑完之後，KC請左我地成班同事食飯。然後我地下晝都係正常做野，幫其他Barrister起份Draft。做完又到左放工時間啦！

突然間有人打電話比我，我望下原來係Claudia。「B，做咩啊？」我問Claudia。「你收工未啊？」「收啦！而家黎接你啊？」「唔好！」「做咩唔好啊？」「你而家行出黎你公司門口先！This is an order！」Claudia嚴肅腔咁講。到底Claudia想點呢？不過女朋友叫到，點都要聽既！我就跟住Claudia既指示行左出黎。一望出去，原來係Claudia同妹妹，而KC就同Roxy係佢地隔離傾計。見到Roxy同Claudia老友鬼鬼，我諗佢地兩個應該好熟。「做咩B你同妹妹係到既？？」我黑人問號咁問。「Suprise？？」Claudia同妹妹一齊叫。「爹地比個地址我架！見今日唔使練水咪約埋姐姐接你放工囉！」妹妹話。「睇下B你有冇偷懶！」Claudia話。呢個Suprise真係一個好Suprise，不過見妹妹同Claudia好似親生姊妹咁Close，我都放心啦！但係我諗唔明Roxy同Claudia到底係咩關係呢？「Angela岩啦你哥哥偷懶啊！幫我返去打佢啦！」KC打趣咁講。「好！」妹妹話。「Aaron好快啲收工啦！你妹妹會投訴架！」「拜拜啦KC叔叔！」我地四個向KC道別，然後一齊行去地鐵站坐地鐵。而Roxy就要過海，而我地三個就返太古。係架車到Claudia掛住同妹妹傾啲八婆野，係咁講人是非。我就用AirPods聽返我最鐘意既Eason啦！「下一站，太古！」地鐵姐姐就係到做廣播。到左太古後，我地就落左車就出閘行返屋企，而妹妹都好識做就返屋企做功課。唔做我同Claudia既電燈膽。我同Claudia就去左停車場，攞返佢架GC8。「B你揸定我揸啊？」Claudia問。「冇所謂啦！」我話。「咁去程你揸，返黎我揸啦！」「好啦！」我講完就坐左司機位。我較返好個Seat位，然後用Claudia比我既車匙著車。「你想去邊啊B？」我問Claudia。「去赤柱行下啦！過海就下次先！」「OK！」如果去赤柱既話，基本上都一定行大潭道架啦。好，就行大潭道啦！

我地就由屋企出發，都係沿住東區走廊，但唔入東隧，落返柴灣轉入大潭道直行到尾。去到水庫對開，有架黑色既SLK係後面緊貼住我。仲係咁閃我高燈，識揸車既朋友仔都知道大潭道近水庫嗰個位特別窄啦！於是我就收油慢慢咁行，點知嗰架車加速仲要扒我頭。見到個車牌好特別，寫住「NO MONEY」，我心諗個車主一定好厭世，想做啲野吸引到人地注意。「B啊！架車好特別啊！寫住NO MONEY啊！」Claudia同我講。「嗰啲人想搏出位啊嘛！香港好多有錢人係會成日同自己過唔去啦！」我答返佢。「你唔同佢鬥快既？」Claudia問。「車住女朋友當然要安全駕駛架啦！而且佢架車肯定有改裝，冇可能追到佢啊！你知唔知過左埋水庫就會有快相同Road Block架啦！」「比你揸本小姐架車冇錯既！」不過既然嗰架SLK想死既，我都唔會阻止佢既。於是我就由佢過我頭，我就係佢後面食下花生，睇下佢搞咩花樣。果然比我估中左，一過左水庫個出口就有Road Block，而架SLK就比警察截停左。而個阿Sir就叫我地繼續行。「嘩B架車你買左幾耐啊？」我問。「考左牌就即刻買啦！不過架車我一直都好少揸，自從見到B你揸架掃把佬之後就想揸返車！」「我有冇咁大影響力啊？」我問。「有啊！不過你手車咁好既，快得黎又會揸得好安全好定。」「以前咁日日揸車法，日子有功囉！揸多啲就得架啦！慢唔緊要最緊要安全！！」「係既係既！」講返架Claudia架GC8，雖然佢副引擎咩都冇改，但係基本上好好力，上斜都唔怕腳軟，唯一唔好既就係車廂會嘈少少。如果以代步車黎講真係好慳油好好力，基本上只係定期換返啲消耗品同換油都夠晒用。去到赤柱，我地兩個就泊好車，然後行左去The Boathouse到食飯。呢間係赤柱好出名既黃色小屋，裡面有間西餐廳。入到去，我同Claudia揀左個露台位，可以欣賞下赤柱海景，等我地可以放鬆下。我同Claudia見今日既Set都唔錯，就決定整個Set Dinner黎食。「嘩你識黎呢到既？」Claudia問。「呢間餐廳係赤柱好出名架！」「我以為你熟晒架步添！你成日黎架？」「揸車就試過，食野就第一次！」「我架車試完啦喎！有咩Comment啊？」Claudia問。「以代步車黎講都算幾好架，但係唔好改裝。代步算啦！！」「我都冇諗住飛車，要飛就揸你架RA-R啦！我呢架用黎遊下車河算啦！」Claudia笑住咁講。呢個時候，我地叫既野食已經到左。而我同Claudia都放低各自既iPhone，只係品嘗眼前中既佳餚。見到Claudia食野個樣好有氣質，我諗一定係遺傳左佢父母既優良基因。「做咩偷望人地喎？」Claudia嗲住咁問。「你食野個樣，好可愛！」「口花花！不過聽日我地大家都要返工，唔可以飲酒！」Claudia講。「飲酒會傷身架！」 「哈哈，咁都比你發現左！不過同B你試少少冇所謂既！快啲食野先，醫肚緊要！」我地食完呢個情侶晚餐之後，見好似食多左，Claudia提議不如去赤柱海濱到散下步，女朋友話點就點啦。去到海濱，我就拖住Claudia隻手慢慢行，而佢都好識做小鳥依人挨住我。結果我地愈行愈遠，就走到去海灘，我地兩個都坐低望下個海。話時話有時望下個海，吹下海風，再同心愛既人談情說愛，咩煩惱都會冇晒。「B啊？」「咩啊？」「點解你地男仔咁鐘意車既？」「好多野架，有時車除左代步之餘，有時又可以比自己有屬於自己既空間去放空下，又可以同朋友交流下。好處多多架！」「如果⋯⋯車同我，兩個只能活一個呢？」「當然你重要好多啦！車冇左可以買過架，如果冇你係我身邊，我就只有一個軀殼，咩都冇啦！所以同你相處既日子，我會好好珍惜！你想我賣左架車啊？」「咁我又冇咁野蠻，有時揸車都係一種樂趣既。只要你唔好玩車玩到傾家蕩產，重視架車多過我既話，我就唔會干涉既！不過⋯⋯」「咩啊？」「不過⋯⋯你有時要比我揸你架RA-R啊！知道未？我要做女車手！」「Yes Madam！」

我地係沙灘傾下傾下，忽然諗起以前小朋友嗰陣同妹妹一齊係沙灘到玩沙，畫公仔。不過次次我都係畫我係多啦A夢，而妹妹就畫多啦美。不過當啲海浪黎到，就會將我地兩個嘔心嚦血既傑作完全淹沒，而妹妹就會係到喊，搞到我成日都要安慰佢。不過而家妹妹應該都唔會理我呢個哥哥架啦！見今日同Claudia黎到沙灘，就重溫一下童年啦！「B！」我就同Claudia講。「做咩啊？」「你合埋眼先！」「你想⋯⋯係呢到將我？」「當然唔係啦！總之唔會係呢到食你既！」「好！咁要等幾耐啊？」「一陣啦！」我講完Claudia就合埋眼，然後去左攞樹枝畫啲野。我邊畫邊望住Claudia，佢個樣真係好可愛，好治癒，就好似童話故事裡面既公主。見到佢咁可愛，我都莞爾一笑。畫完之後，我就叫Claudia擘開雙眼。「搞咩黎啊B？」Claudia充滿疑惑咁問。「你望下面先！」Claudia聽完我講就望落地下，見到我畫既沙畫：「梁智勇  林雅晴」，下面仲寫住：「This present life love you forever!」。我見到佢今次笑到好Sweet，就知我呢個Suprise真心打動到佢。「嘻嘻，B你鐘唔鐘意啊？」「淨係畫唔算數。我要你⋯⋯親口同我講！比十秒時間你⋯⋯10⋯⋯9⋯⋯8⋯⋯」Claudia同我講。「我鐘意你啊！」「聽唔到！大聲啲！」「我～鐘～意～你～啊！」呢次我好大聲咁同Claudia講。「你鐘意邊個啊？」Claudia問。「我～鐘～意～林～雅～晴～啊～！」我講完就Kiss左Claudia既嘴唇，獻上深深一吻。呢個Kiss代表住D咩？代表住我對Claudia既承諾，以及我對佢既愛永遠都唔會變，唯獨你是不可取替。如果今天將失去 眼前的一切 剩低清風兩袖也不計唯獨你一個是不可給取替 是我生命裡的一切 Wooh如早知今生跟你 有幸可相愛 在當初應更努力為未來其實我知道 是可一不可再 下半生准我留住你 一直相愛我地Kiss下Kiss下，Kiss到連附近既建築物開始熄燈⋯⋯「B啊！我地返去啦！」Claudia同我講。「好啊！」「不過我揸車，OK？你要指導下我啊！」「當然啦！我係你既魔鬼教練！」「唔係男朋友咩？」「一樣姐！」講完我地兩個就返去攞返架車，今次就換左Claudia做司機，我做乘客。等佢較好倒後鏡同座位就出發。「你準備好未啊？」「準備好啦！」「認真你驚唔驚啊？」「有咩好驚啊？只要同B你一齊，就算而家有危險都唔驚啦！」「好！冇保險賠架！出發啦！」「記得入一波，慢慢鬆離合器，再放手掣！最後慢慢比油！」我師傅上身同Claudia講。Claudia聽完就按照我既指示去做，成個過程一Take過，冇Retake，好順利就出左停車場。「B啊？我地行返原路定係咩？」「你鐘意啦！你係司機你話事！我已經將成個人比左你啦！」「咁行返頭先嗰條路啦 ！」「好！」我地就沿住大潭道出返去，而呢個時間應該冇咩車，而今日係星期一，啲飛車黨應該唔會出黎架啦。但由於大潭道都係彎多路窄，所以我叮囑Claudia盡量要慢啲，因為始終嗰條路點都會啲馬路炸彈、綠Van、14號同314號巴士會行嗰到。最令我值得驚喜既係呢個傻妹揸車真係好鎮定、安全，完全唔會好似其他女仔咁揸車會騰晒雞。佢駕駛技術雖然未及得上我咁快、狠、準，但以日常代步黎講，絕對超晒班！至少我可以將條命放心交比佢，睇黎我對佢既擔心係多餘既！返到屋企之後，Claudia就揸返架車入停車場。「B啊！不如我落車先啦！」「你想睇我泊成點？」「聰明，咁都估到！」「唔係既話點做你女朋友啊？落車先啦！」我就落左車，睇下Claudia點泊。而佢泊車技術就好似我，三兩下就搞掂。而且部Fit同車位既框線係左右平衡成一直線。如果佢識泊S位就Very Good啦！我呢個男朋友當然要比個like佢啦！「泊成點啊？」「幾好啊！唔錯唔錯！」「Yeah！！下次可以車你去游車河，我要揸你架RA-R！」「好！不過點解你手車咁純熟既？比我想像中好好多啊。」「你而家先知咩？不過都係爹地同你既功勞囉！我坐你架掃把佬嗰陣會留意下你揸車會做咩動作，然後再叫爹地教我。」「果然觀察入微啊！」Claudia講完就熄左匙，鎖返好架車。而同時爹地就岩岩落停車場。「爹地！」「世伯！」「仔、雅晴你地拍拖拖呢？」爹地笑得好奸。「係啊爹地！我地兩個岩岩去左赤柱，行左大潭道。係Claudia車我啊！」「係咩？雅晴你真係好叻女啊！呢架GC8係你架？」爹地指住架GC8問Claudia。「我屋企架！不過見Aaron咁鐘意車，咪叫佢做我既魔鬼教練囉！」「叻女啊雅晴，女仔之家揸棍波車，仲要揸GC8！下次叫Aaron借架RA-R你揸啦！」「好啊好啊！」Claudia講完就暗地打我一下。「放心我既咪姐係你既！」我同Claudia講。「嘻嘻！」「世伯，B，我返上去先啦！早抖啦B！」Claudia比左個Goodbye Kiss我，然後佢就返上去。

Claudia走左之後，得返我同爹地係到。「死仔你呢個女仔娶得過喎！」爹地突然間拍我膊頭。「咩啊？」我黑人問號。「點啊！係咪想揸返電單車啊？」「有啲既⋯⋯」我好唔確定咁講。「還是因為仲未放得低嘉穎啊？」「當然唔係啦！雖然架NSR係因為Winnie而會去買既。但係⋯⋯令到我鐘意揸返電單車既⋯⋯係Claudia。所以架NSR同掃把佬我唔會賣！係我地三個人之間既回憶。」「咁咪好囉！原來雅晴係你心目中咁重要既！作為你爹地，見到你好清楚知道自己做咩，真係好安慰。」聽完爹地講呢句，我真係覺得佢好肉麻。「老老實實你落黎搞邊科啊？」我問爹地。「落黎執野啊！架車要還返比你姑媽啊！」「你賣比佢？」「唔好傻啦！架車本身係佢架！我只係幫佢照顧住架車咋！點知一照顧就照顧左佢二十年啦！仔啊！你要好好孝順你姑媽啊！想唔想聽下點解我同你姑媽之間關係會咁好啊！」「點解啊？」我就好似小朋友咁，聽爹地講佢以前既事。原來爹地受爺爺影響從小就好鐘意電單車，佢岩岩入HKU嗰陣，瞞住爺爺、嫲嫲同姑媽買左一架二手既本田MC11電單車（即係我部MC28既祖先），呢架車以當年黎講絕對唔平，爹地都係因為想方便啲所以先會買電單車代步。點知唔夠一個月就比姑媽發現左，而姑媽都好識做，幫佢保守呢個秘密。奈何紙包唔住火，有一次爹地揸住架電單車車住媽咪遊車河比爺爺、嫲嫲發現左，佢地兩位老人家就係到大發雷霆啦！不過兩位老人家只係口硬心軟，後來爹地同左媽咪拍拖後，爺爺同嫲嫲因為好鐘意呢位好媳婦，所以就唔再反對爹地揸電單車。爹地架MC11電單車：再後來，爹地媽咪因為有左我，就即刻奉子成婚。同時佢地兩個為左我，放棄左佢地最愛既電單車，只係一直揸住部100仔過住幸福既生活，一到星期六日就車我同妹妹四圍去，享愛家庭樂。至於架Benz，就係姑媽當年為左慶祝佢考到高級公務員而買既新車，但係過左冇幾耐，佢就被政府調左去駐英國辦事處，一做就做左二十年。由於我姑媽唔捨得賣架Benz，我爹地就提議將架車轉讓比佢，等姑媽放假返黎香港可以用返架車。而我爹地都遵守承諾，呢二十年將架Benz保養得好好，一直都冇將佢賣走。由此可見，爹地同姑媽既感情一定好好，就好似我同妹妹咁，好重視與對方既關係。「好啦！搞掂啦！」爹地就放好晒物品。亦即係代表架Benz終於可以功成身退，回到主人身邊。「咁你幾時交車比姑媽啊？」我問爹地。「過幾日先啦！」「咁個位？？？」「當然放架新車啦！唔通比你架NSR放晒咩？不過你攞唔攞返黎都得，反正舊屋都有車房！」「你會咁好死？」我同爹地講笑咁講。「咪當係慶祝你同雅晴拍拖囉！好好珍惜雅晴啊。人地係好女仔架！」「知道啦！爹地！不過你睇岩左新車啦？」「都算既，睇岩左架凌志RX200。沙皮狗話叫我聽日去埋睇車！」「買二手車啊？」我問爹地。「新車未出牌架，之前沙皮狗個Friend係日本到Bid返黎，不過而家放左佢到，睇完再講。返去啦我地！」我同爹地就返左上去，然後就沖涼訓。

呢幾日，主要都係圍繞、屋企、學校、Firm同最重要既Claudia啦！至於架Benz，就物歸原主返左去姑媽身邊啦。由於新車未到既關係，我架掃把佬就比左爹地攞左黎用，而我呢幾日就攞左Claudia架Fit同坐MTR返工返學啦。至於Claudia經過我既訓練下，駕駛技術比之前進步左好多，睇黎我真係可以比架掃把佬佢用啦！直到星期五晚⋯⋯我收工之後，Claudia就wtsapp我。「B，你放工未啊？」「放左啦！今晚食飯啊？」「好啊！邊到等啊？」「而家落黎金鐘道既巴士站啦！」我就跟住Claudia既指示，落左去巴士站，佢架GC8已經係到，見到車窗原來佢仲車住著校服既妹妹。「B，到左啦！」Claudia即刻比左個Kiss我。「阿哥，做咩咁遲架？」「岩岩放工咋，你唔駛練水咩？」我問妹妹。「我練完啦！頭先Claudia姐姐接我放學啊！岩岩係地鐵站接我。」「阿哥，爹地媽咪話要我地返大圍食飯啊！Claudia姐姐都黎啦！」「好啊！我都未去過你舊屋添。」Claudia嫣紅一笑。「Yeah！不過Claudia姐姐你可唔可以車我返屋企啊，我想換衫啊！」妹妹問。「知道啦！出發啦！」我地三個就揸車出左去，而坐係司機位既Claudia同副駕既妹妹好似閨蜜咁有講有笑，而我就坐係車尾到望風景，但可能今日公司太多野做，尋晚同Steven佢地打GTA打到天光先訓，所以最後我訓著左。「起身啦～唔好訓啦！」我隱約聽到把好溫柔既女仔聲。「我係邊啊？」我擘大眼。「你做咩係我架車到訓喎？快啲起身啦！」Claudia嗲住咁同我講，佢望住我個樣真係好可愛，好Kawaii呢！我相信任何一個男仔見到佢既話肯定會小鹿亂撞，臉紅心跳，更何況⋯⋯我而家仲係Claudia既男朋友，呢一刻我好驚會把持唔住會食左佢啊！「哈哈，我訓著左添！」「你仲好意思講既！」Claudia冇我咁好氣。「B啊，你想揸架掃把佬定係Fit仔啊？」我問Claudia。「你嗰部啦！小女子架車要休息下。」「好啊！」我地兩個就鎖返好架GC8，然後去換返我架RA-R。過左五分鐘，爹地媽咪同妹妹就落左黎停車場，而我地就坐係架掃把佬到。「爹地、媽咪你地黎左啦！」「岩岩返到屋企啊！不如我地五個人一架車啦！」媽咪話。我、Claudia、妹妹三個都冇異議，結果我同妹妹提議爹地、媽咪坐前面，我地三個坐係後面。講真買左呢架RA-R咁耐都未坐過後座，今日終於有機會試下。而我爹地手車都好辣之餘又會好定，我呢個做仔既駕駛技術就係佢一手一腳教出黎既。如果用返頭文字D既理論黎講，我係藤原拓海，而佢就係藤原文太；至於媽咪都有電單車同私家車牌，佢手車肯定會不及過我同爹地架啦，但如果同Claudia相比既話，兩者都不相伯仲，手車唔快但好穩陣、好安全。話時話升左大學之後，都好少一家人咁坐埋同一架車傾下計，呢種感覺令到我返去左小朋友嗰陣，一家人好開心去遊車河去玩。而家仲多左Claudia坐埋一齊，爹地媽咪既感覺好似多左個女咁開心。唔知我將來有冇機會車住Claudia⋯⋯同我地既小朋友一齊去遊車河呢？不過爹地今次就行東隧，經觀繞入大老山隧道入沙田，最後就由沙瀝公路落返大圍。由於東隧同大老山比較少車，所以就比平時快左十分鐘就到左大圍既屋企。我地泊好車之後，然後入左屋。而爺爺、嫲嫲、姑媽、姑丈見到我帶左Claudia返黎就嚇親。「嘩全家都黎啊？」「爸、家！」爹地話。「呢位係孫新抱呢？」嫲嫲問。「係啊！我係阿勇既女朋友啊！我叫雅晴啊！嫲嫲你好！」「OH！雅晴啊當呢到係自己屋企得架啦！！」嫲嫲話。入到屋之後，媽咪、妹妹同Claudia就係到講女人野，姑丈、姑媽同爺爺嫲嫲就係到打牌。而爹地就叫我：「仔！過黎！」「做咩啊？」「去沙皮狗到啊！行過去啦！」「做咩唔比媽咪知啊？」「你陣間就知囉！！」由於我舊屋去沙皮狗間車房只係幾百米，當然行路過去啦！入到去間車房，就見到有幾架R32、R33、R34 GTR係到整緊，嗰幾架車仲有同一張貼紙，應該係同一個車隊黎。而沙皮狗就同佢幾個伙記係到吹水。「狗哥！」爹地一見到沙皮狗就即刻攬頭攬頸。「嘩兩仔爺一齊黎啦！架車搞掂啦！」沙皮狗話，然後佢就帶左我地去入邊。係架白色凌志Rx200。呢架凌志呢就係今年新出既RX200T，雖然外表係全原裝，同皇冠代理既行貨一樣。但再睇睇入邊，呢架係日本本土版，玻璃仲貼住日文車貼。都岩既，爹地由以前到而家都只係鐘意買日本本土版水貨車，從來都唔會幫襯皇冠行貨。同埋呢架車今日先出左牌，同我架車一樣，都係AL車牌。而且呢架車唔算大食，差唔多2000CC，係香港基本上都夠晒用。「點啊！滿唔滿意啊！」沙皮狗問。「你幫我搵返黎既，一定滿意啦！」「幾十年兄弟講呢啲！Aaron試下架車啦！」「唔係爹地試咩？」我問爹地。「我試左啦！你坐下司機先啦！」沙皮狗同我講。我坐上去，見到呢架RX200T已經裝好車Cam。睇黎爹地真係好捨得。「多謝你先喎，沙皮哥！」「我都係後期幫你改裝咋，你要多謝我個Friend啦！不過佢今日唔得閒，下次介紹比你識。」沙皮同爹地講。「請你食餐飯都要既！去我屋企食飯啦！叫埋阿嫂同琪琪一齊黎啦！」「好啊！」如是者，沙皮狗就早啲叫班師傅收工，而佢老婆就係車房既老闆娘兼機械工程師，一直同沙皮狗出雙入對，感情好好，所以沙皮狗咁多年黎對佢都好專一。而我地五個就坐左部RX200T返去舊屋，然後行入屋企。

「又多一家人食飯啦！」爹地同大家講。「姨婆！姨丈！堂家姐！」沙皮狗講。「快啲過黎食飯啦！」爺爺話。我地就行過去飯廳到食飯，今日真係好似過年一樣，一屋都係人。而爹地佢地都好識做，叫我陪Claudia坐，我呢個男朋友都好識做基本上會夾野比佢先，而琪琪就當然同妹妹孖公仔一齊坐啦。「B啊有冇試過咁多人一齊食飯呢？」我問Claudia。「當然有啦！下一次應該係見雙方家長！爹地話搵日叫你一齊食飯喎！」「幾時先？」「搵日啦！我返去同佢講。」「好啊！BB食野啦！」「你都係啦！」呢一餐飯，大家都食得好開心。講真自從搬左屋之後都好耐冇試過咁齊人。基本上老人家有老人家講，後生仔有我地後生仔講，而我同Claudia當然係談情說愛啦！而爺爺嫲嫲好開心，不斷夾菜比Claudia食。而Claudia就萬千寵愛在一身，變左第二個妹妹。食完飯，我就同Claudia負責洗碗，廚房裡面得我地兩個。「B啊？」「咩啊？」「頭先⋯⋯你同世伯去左邊到黎？」Claudia突然間管家婆上身。「去睇車啊！買左架Lexus！」「吓？？？」Claudia嚇咗一下，不過佢呢個表情都唔意外。「你冷靜啲！頭先我又唔係出去滾！」「咁好嘅，不過下次要車我喎！」「車埋你爹哋媽咪都得啦！」「係咪先？返到去同佢講啊！」我哋洗完碗之後，就帶Claudia返去我間房到，由於我有時過年過節都會返嚟舊屋，所以啲床同無關重要嘅物品我都冇搬走。至於個面積其實同新屋差唔多，都係120尺左右。「嘩你間房咁得意嘅？好似廿幾年前電視劇嗰啲嘅佈景。」Claudia問。「係呀，真係好似90年代嗰啲布景架！」「哈哈真係好得意呀！？呢盒係咩嚟㗎！」Claudia指住我同Winnie個盒問，搞到我即刻變得好驚。「可唔可以唔好睇啊.......我驚B你會唔開心啊！」講真我好驚Claudia見到嗰盒野之後，可能會覺得我仲未放得低我前女友，所以我好驚佢見到之後會唔開心。「咁我就更加要睇啦！快啲講係咩黎？」Claudia含情脈脈咁望住我講。「係我.......同死左前女友嘅回憶，我B驚你睇咗之後會好唔開心！」「乜你女朋友我係啲咁小氣嘅人咩？」Claudia鼓起泡腮咁問我。「我知我女朋友唔好咁小氣嘅人嚟嘅！同埋我鍾意你唔係因為要做佢嘅代替品，而係你對我真係好重要，我只係鍾意你一個人！」「應該話係兩個都要愛！不如.....我哋一齊睇啦！人呢如果要接受將來，首先要學識面對過去同現在！」有事我覺得我女朋友究竟係咩構造架，通常現任嘅女朋友如果見到另一半仲收埋佢同前度嘅嘢一定會發晒脾氣。不過Claudia好清楚咁知道我唔係因為要搵個女仔代替Winnie既位置而追佢，同埋佢真係好大方，陪我一齊面對返呢個過去嘅回憶。於是我哋一齊打開咗個盒.........裏面全部都係以前Winnie送俾我嘅物品，寫比我嘅書信、字條、同埋一齊訂做既情侶手繩，同埋好多屬於我哋兩個人嘅合照。不過Claudia一見到我地既合照，佢嘅表情係一個令我意想不到嘅表情。「做咩啊B？」我問Claudia。「你前女友咁熟口面嘅？」「咪又係女仔一個！」「唔係呀佢真係好熟口面㗎！我好記得我以前見過佢！」「人有相似姐！」「B，你前女友叫咩名啊？」「關嘉穎，Winnie。」「關....嘉穎！我記得啦我哋以前係同班同學嚟㗎！佢以前係咪讀DGS架？」Claudia諗咗一諗，就俾咗一個我會意想不到嘅答案。「係呀係呀，原來你地兩個識㗎？」我問Claudia。「我哋以前同過班㗎，不過後來升到中四之後我哋分咗班變咗大家冇咁熟，但我哋都有keep住聯絡。真係估唔到原來佢係你以前嘅女朋友。我記得佢以前比較文靜內向，但係佢讀書好叻，年年都有獎學金，有一次我睇佢FB見到佢男朋友張相，原來就係你！」聽完Claudia咁講，我就知呢個世界其實真係好細，原來Claudia同Winnie以前係中學同學嚟！更加估唔到佢哋兩個都係我嘅女朋友。Winnie，你要我做嘅嘢我終於做到啦！多謝你啊！我就即刻攬住Claudia，然後佢就問：「做咩啊B？」「我宜家先知道原來身邊有一個好關心我嘅人真係好重要㗎！」「哼！你而家先知咩？」「一早知啦！估唔到呢個世界係咁細！」「嘻嘻。喂呢個究竟係咩嚟㗎？」Claudia指着另一本相簿。「我細個D相呀你睇唔睇呀！」「要！當然要睇啦！」Claudia好開心咁講。我就攞住以前啲相簿，同Claudia一齊分享我童年嘅樂趣。我哋一邊睇就一邊笑。我平時就係有個習慣，無論參加啲咩活動都好，我都會用手機或者相機拍低所有嘅合照，然後仲走去影相鋪晒番啲相出嚟。「B原來我以前同你影過相啊！」Claudia話。「係咩？」我望真啲原來係F.5嗰年既D1學界田徑賽，當年嘅攝影師仲邀請我哋男拔同女拔嘅田徑隊一齊影相。不過唔知點解我當時影相好怕怕醜醜，而Claudia嘅樣完全冇變到，依然都係咁Pure，原來Claudia係田徑隊黎，難怪佢身材咁Fit，跑步咁快啦！ 有時喺到諗，如果當年追嗰個女仔係Claudia，可能而家我哋已經一早結咗婚。但係有時世界就係咁奇怪，個天始終要你經歷一啲野，然後先會比你適合嘅另一半。「仲有呢張啊！呢張係我以前同你嘅單人照！」「我有同你單獨影過相啊？」「係呀！嗰陣我同Kary咪睇你賽全港學界籃球精英賽，你嗰時係隊長黎，嗰場決賽你哋仲贏咗添！下面嗰個咪係Kary囉！不過做咩......入咗港大之後唔打籃球嘅！」聽完Claudia咁講，緣份呢家野其實一早已經注定左，估唔到以前中學嗰陣已經見過，仲做埋我嘅小fans。不過當時有好多人都搵我影相，而我呢個人就基本上來者不拒嘅，同埋每一張同我合照嘅人我都會好認真去保存，亦都因為呢一份永久保存，將我同Claudia安排在一起。「你知啦讀法律咁忙，兼顧唔到呀嘛！不過我都仍然Keep住同啲同學打衛生波。」「咁都啱嘅，B啊不如我哋搵日.......着校服去拍拖啊！」聽完Claudia講「著校服去約會」呢幾個字，搞到我成個人好撚high，因為終於可以見到Claudia着住女拔校服既樣，唔好話真係見到啊，淨係幻想下都已經搞到我扯扯地。突然間，Claudia就一野打落我到，將我由FF拉回現實。然後我就問：「你做咩打我呀？」「又諗埋晒啲衰嘢囉！」Claudia扮嬲咁講。「唔好嬲啦B！錫晒你！」我Kiss返佢。「哼！苦既！」Claudia繼續扮嬲，睇嚟佢今次真係唔收貨。「你覺得苦啊？咁要繼續Kiss啦！」於是我繼續Kiss左佢差唔多成一分鐘。「好啦好啦！好甜啦，就嚟有糖尿病啦！不如你帶我出去行吓啦！」「好啊！不如帶你去睇星星呀！」我向Claudia提議。「你鍾意啦！我已經將成個人交咗俾你㗎啦！」我哋兩個執返好啲相簿之後就同媽咪講話出咗去，佢仲叫我哋要玩幾夜都得。

我地上車之前，就帶左Claudia去睇我地屋企新買既凌志RX200T先，滿足下佢既好奇心，如果唔係一定會比佢大刑侍候，以為我同爹地去沙沙滾。「嘩，呢架咪係凌志最新款架RX？」Claudia見到，好驚訝咁問我。「鐘意嗎B？」「幾有型啊！哈哈！以後可以做保姆車啊！」「下次先用呢架車車你啦！」「當然啦！我鐘意你架掃把佬，同埋我架Fit仔！不過我地去邊啊？」「不如去科學園啦！」「好啊！」我地兩個就開車，沿住大埔公路同吐露港公路北行，呢一段直路基本上係前往新界北及邊境既必經之路。另一方面，由於呢到係三條行車線既高速公路，一直都係非法賽車既熱門路線。去到科學園停低左架車，我地兩個就慢慢行。呢到基本上係搞科學研究，同時亦都係適合一家大細黎呢到。一個漆累既夜空、一個噴泉、一些燈光，又係另一種心情、畫面、感覺。「嘩呢到真係好唔同啊！」Claudia同我講。「係啊！呢到對面係中大，我以前夜晚冇野做嗰陣就會揸車黎呢到Hea下。」「咁開心，港島都冇呢啲野啊！」「有！數碼港！」「嘻嘻！咁都比B你識穿。你以前成日同Winnie黎呢到架？」「一時時啦！而家同你黎，將來同我地既BB黎！享愛我地三個、四個、五個既家庭樂。」「你就想啦！想我幫你生BB！」Claudia好嘴Gel咁講。「你冇得反悔架啦！你注意要比我食！」「好奸啊你！」Claudia又打我。打完我之後，我都唔執輸，係咁擠Claudia全身，雖然佢口裡說不，不過身體很誠實，睇佢都好Enjoy咁。如是者我地兩個係到你追我逐，幾乎成個科學園都比我地跑晒。我地呢兩個二十幾歲既男女就好似幾歲既小朋友咁係到玩伏匿匿，但係我地兩個都放慢速到，有心想比對方捉到。跑到去架掃把佬隔離，我終於頂唔順，係車頭到蹲著。突然間有人從我後面用手攬住我條頸，又用對波壓落我個頭到，唔使諗呢個女仔一定係Claudia啦！佢咁樣搞到我小鹿亂撞，面都紅晒。我轉頭望，嗚啊！真係Claudia啊！然後佢笑盈盈咁望住我，佢呢個笑容，就好似上天派落黎既天使，黎拯救我呢個世人。「嘻嘻！仲捉你唔到！」「我投降啦大小姐！」「要懲罰你！」「咩懲罰啊？唔好啦！」「懲罰就係，我要你Kiss我！」既然我技不如人，就乖乖接受女朋友既指示，係咁Kiss佢，而我當然係嘴對嘴啦。同時Claudia亦都好主動咁樣Kiss我，我知道其實佢真係好開心。不過你地有冇問我有冇同佢車震，我地兩個咁理智當然唔會啦，被啲麻煩人照我地田雞咪仆街。「B啊！不如我地入埋中大啦！」「咁夜入去做咩啊？」「搵個女仔Friend囉！」「以為係男仔Friend添？」「男仔Friend？有你一個咪夠囉！」「係既係既！」我地兩個就上返車，過對面橋入返大埔公路，去到正門就轉入去。由於以前成日由屋企跑黎中大，再加上呢到都有幾個中學同學係到讀書，會不時黎呢到搵佢地食下野冷下車，所以我對呢到都好熟。遲啲姑丈會黎呢到教書，我諗呢個係姑媽佢地會住返舊屋既原因。入到去，我地兩個就去左正門。「B啊！你朋友係邊間書院啊？」「我睇下先啊！係新亞啊！」「OK！」用左五分鐘左右，去到新亞書院。話時話中大校園面積真係大到仆街，差唔多係港大既10倍，一轉堂就要比錢坐Shuttle Bus去另一個Faculty上堂。而且呢到仲要係背山面海，除左有個大學站之外，基本上出返市區食野都唔方便，唔似得港大咁集中，出返去就即刻有好多餐廳比你任君選擇。不過其實係香港讀邊間U有咩所謂啊？只要係八大、學士學位課程咪得囉！有時真係諗唔明點解啲人咁鐘意將呢八大成日比黎比去？總之唔係毅進仔就得啦！但如果比我Jupas再排位既話，我點都會揀Hku，然後再Cu、Poly、Bu、CIty等等⋯⋯至於點解你問我唔揀Ust？？？好簡單，因為一黎Ust科少，二黎Ust每年都好多同學仔會讀到想自殺，而且Gpa低過某個分就會即刻革扯冇人情講。唔似得Hku或者其他U咁，只要同個Professor搭下膊頭，抄下格仔，關係好啲，肯改善既話，一定相安無事，學運亨通地畢業。到左新亞樓下，有個女仔落左黎，好雀躍同Claudia打左招呼。睇個女仔都幾靚，不過如果同Claudia相比，肯定會差啲架啦！始終Claudia係我女朋友，當然有落差架啦！

「呢邊啊！呢邊啊！」Claudia對住個女仔講。「唔好意思啊！」女仔話，然後佢就上車。「介紹下先，呢個係我朋友Toby，呢個係我男朋友Aaron！」Claudia向我地互相介紹比對方，我地兩個就好熱情咁介紹比對方識。「喂喂等陣！我叫埋我條仔落埋黎食宵夜先！」Toby對我地話。「好啊！四個人唔怕悶！」我講。然後Toby就打電話，叫佢男朋友出黎。趁呢個時候我攞部電話開YouTube睇我最愛既多啦A夢，劇情基本上都係大雄比胖虎搞完，然後返去搵多啦A夢攞法寶去報仇，見到胖虎比多啦A夢既法寶搞到雞毛鴨血，簡直大快人心。不過為免失禮，所以我都係戴返AirPods黎聽，而Claudia就係到同Toby雞啄唔斷咁傾偈。過左一陣，Toby既男朋友就落左黎，原來係我中學同學Michael。而我同佢、Steven三個老友鬼鬼，大家都係籃球校隊出身。Form 6嗰年曾經一齊作首《拔萃有個大仆街》去唱衰一個On9同學，仲影埋片Po上YouTube。搞到我地全部人都要比校長記過。雖然我地而家讀唔同既大學，不過我地定時定候都會出黎食下飯，講返以前中學做過啲On9野，考試有咩出貓策略，而家諗返都覺得好好笑。我同Michael一見如故，即刻用粗口問候大家，搞到Claudia同Toby用鄙視既目光啤住我地。（留意返，粗口問候係因為大家都好熟，講野唔需要客氣，同埋大家都係男仔，你明啦！）。不過估唔到Michael竟然會揀中國文學及教育系走去做阿Sir，完全同當年粗口爛舌既佢判若兩人。「勇哥！原來Claudia係你女朋友啊？」Michael同我講。「係啊！佢係我老婆！」我回應佢。「我有話會嫁比你咩？唔知醜！」Claudia又係到串我。「Aaron你同Claudia結左婚啦！？」Toby問我同Claudia既關係。「係啊係啊！」我講笑咁講。「咩喎？人地怕醜架老公！」Claudia面紅咁講。「唔怕啦老婆！」我同返Claudia講「老婆」，搞到佢好霖。「算啦！我地對你既私生活冇咩興趣啊！」Michael同Toby異口同聲對我地講。「好啦！我地去邊到食野啊？」Claudia問。「不如入大埔啦！難得我地四個人！」Michael提議。我地全部人都冇意見，所以我地就去大埔墟到食野。話時話大埔真係好耐都冇黎過，呢到基本上同沙田一樣，好多地方都冇變。唔似得屯門、元朗、天水圍同啟德嗰邊變晒天。我地一邊食野，一邊係到傾偈，女仔當然講下啲女仔野啦，而我地男仔就會講下車、粗口、同埋以前中學啲野，至於女呢⋯⋯當然唔講啦！反正大家都有左鐘意既另一半啦！「勇哥，叻仔喎。學Steven換JDM啊？」Michael問。「係啊！學Steven咁，佢買露筍，我買佢對家掃把佬！」我話。「唔怪得之唔見左你架100仔啦！」「人呢要向前望既！比架車光榮退休囉！你部Scirocco點啊？」「屌咪提啦！部Scirocco早幾個月之前比架FV牌大陸車衝燈撞到Total Loss，成個車頭爛晒。後來啲警察話個司機食左白粉偷埋架車，搞到而家都未搞掂。」「咁你有換車？」我問Michael。「當然有換車啦！換左架銀色前期FD，高橋啟介嗰部。」佢講完就比左張相我睇。我一望張相，係一架一九九四年出產既FD，仲有埋Mazda Speed包圍，如果噴埋黃色就係高橋啟介。

「嘩屌，你買多錢買落啊？」我問Michael。「唔係好貴姐，15蚊。」「同我、Steven嗰部差唔多！做咩唔玩GTR啊？」「GTR貴咁多，RX-7輕身啲，同埋慳油啲。但係好難整。你部掃把佬呢？」「同你差唔多啦！不過我堂阿叔間車房專整JDM跑車，下次介紹比你識。」「係咪你屋企附近嗰間咩車房啊？聽啲朋友講你堂阿叔間野信譽好好！下次搵佢針針先！」「好！你話Aaron介紹，實平啲比你！」我地兩個一路傾，正當我地傾到興起既時候，Claudia就叫：「野食到啦！」「黎啦！」我地兩個就即刻返去食野。話時話呢間車仔麵都幾好食，價錢又經濟，平過公司附近好多，有下次。不過由於太大份既關係，我就同Claudia Share一碗，而Michael同Toby就Share一碗。而我地四個圍爐傾返以前中學會做啲咩，Michael嗰條仆街仲講我中學啲On9野比Claudia聽，結果當然比Claudia不斷恥笑啦，遲啲先同佢慢慢計數。食完之後，原來已經12點幾。於是我就車返Michael同Toby返中大。同佢地道別左之後，爹地Wtsapp我佢地已經返左太古城，當然有冇下場要問返我個靚靚女朋友啦！「B啊，仲有冇地方去啊！？」我問Claudia。「咁夜架啦！不如我地⋯⋯返去啦！」「好！起程！」既然爹地媽咪都返左去，我就唔入返大圍，直接行大老山隧道出返九龍，咁夜我都咁無謂飛咁快啦，去到一出到觀塘繞道就有架白色CL7係我隔離線，然後佢收油等埋我平排，見到佢改左黑鈴。唔使睇車牌已知係邊個啦！「喂B啊架Accord做咩啊？你識架？」Claudia問。「係Donald架車啊！」「咁岩既？喂佢車住Stephy喎！」Claudia當堂打左個突。我同Claudia互相望住對方，大家就打左個眼色，然後Donald就踩油走左去。「去唔去啊B？」我問Claudia。「追住佢，不過要小心安全！」「Yes Madam！坐穩啦！」我講完就即刻踩油門跟住佢去，上演左一場EJ20大戰K20A既比賽。雖然我部掃把佬出廠規格係勁過CL7，不過之前見到Donald架車都重改左好多野，所以我追住佢都幾辛苦。由呢到去到九龍灣係雙線，九龍灣到藍田就係變三線，全部都係行車天橋。所以要快過Donald其實唔難。落到MegaBox，我依然都係吊住架CL7尾。一過左呢到就即刻變三線。話時話沙皮狗改到架掃把佬好勁，啲轉數好易上到去，就算踩到8000轉都好有力。基本上可以同架CL7平排，原本佢都多我少少車位既。去到觀塘碼頭，佢就比架N307城巴閘一即，我就趁機過佢頭。不過之後大家都收慢個速度，去到藍田巴士站就停埋一邊。「喂勇哥，唔錯喎！手車幾辣。」Donald同我講。「你都勁啊！跟得你多！」我回應佢。「勇哥你同Claudia去邊架？」Stephy問我同Claudia。「岩岩返大圍食飯啊！你地呢？」我問返Donald。「我同Stephy去拍拖拖囉！而家返將軍澳。」「你地兩個同居啊？」Claudia問Stephy。「係啊！你地都得架，樓上樓下！」Stephy同我、Claudia講。佢一講完，我地兩個臉都紅埋。「冇你地咁好氣啦！返學再講啦！」我同Donald講。「好啦！拜啦勇哥勇嫂。」Donald同Stephy向我地道別。「拜啦！」講完Say Goodbye後Donald佢地就去左將軍澳方向，而我就過海返太古城。一返到屋企個停車場，已經見到爹地架Estima泊左返屋企，然後我都泊好車。「嘩，Donald同Stephy拍緊拖咩？」Claudia問我。「係啊，佢地自細就青梅竹馬，由幼稚園到大學都一齊讀書架，聽講佢地打算一畢業就即刻結婚。」「咁Romantic？」Claudia變得好驚訝。「你想嫁比我？」我用好奸既語氣同Claudia講。「你就想！Lift到啦！」我地一入到lift，有個男人話等埋，原來係世伯。見到佢同我一樣既裝束，我諗佢都係岩岩收工。我同Claudia當然要同佢打招呼啦，話晒佢都係我未來岳父黎架嘛。「嘩你地兩個去邊咁開心啊？」世伯問。「返左阿勇既舊屋食飯啊！見到佢爺爺嫲嫲！」Claudia橋住我隻手同我講。「哈哈！公公婆婆由英國返左黎啊！頭先車左佢去你細姨屋企訓，叫你聽日去食飯喎！阿勇你都黎啦！！雅晴個公公婆婆想見下你啊！」世伯對我地兩個講。「既然世伯叫到！咁我恭敬不如從命啦！！」為左唔想Claudia難做，我二話不說就即刻應承世伯既要求。 「Good！唔好放飛機啊！」世伯拍我膊頭咁講。「放心啦爹地，我一定會有辦法叫到佢去既！」Claudia同世伯講，而世伯就忍唔住係到笑。 「好啦！」呢個時候Lift到，我就將Claudia交返比佢爹地，雖然佢係我女朋友，但係話晒佢都係人地個女黎。所以都唔好阻住人地兩父女傾偈啦！同Claudia、世伯道別左之後，我就返左自己屋企。

返到去之後，爹地係到攬住媽咪睇緊電視⋯⋯見到佢地結左婚廿幾年，依然恩愛如昔，樣貌十年如一日。到底佢地呢廿幾年係有咩秘訣去相處呢？又或者⋯⋯咩野驅使佢地可以終身付託對方呢。睇黎搵日真係請教下佢地先。為免打擾佢地，我即刻走入去換衫沖涼。然後再向Claudia報到。「B，我返到去啦！」「Good！幫我多謝你爺爺嫲嫲啦！佢地真係好好架 ！」「估唔到今日見我屋企兩老，聽日就見你屋企兩老！」「放心啦！我公公婆婆好好人架！爹地之前攞左我同你既合照比佢地睇啊！佢地好Like你啊！」「係咩？咁聽日有咩安排啊？」「聽日我要陪爹地媽咪食中午飯啊！要做下孝順女架嘛！你啊都要做下孝順仔架！聽日五點半停車場等啦！」「Yes Madam！」「好啦！我訓先啦！」Claudia就Off左，爹哋就入咗嚟，見到佢笑得好奸，心諗一定唔會有好事發生。「爹地！」「仔頭先同雅晴去邊啊？」「去咗科學園同中大，同埋大埔！」「咁開心！嗰度係你地膽嚟㗎喎！」「同埋Claudia個傻妹........幫我解開左我最驚嘅心結！」「係咪Winnie既心結呢？」爹地問。「係呀，原來佢哋兩個以前已經識㗎啦！係中學同學！」「咁搞笑？香港好細㗎咋，人與人之間嘅關係可以話遠在天邊近在眼前！雅晴係咪都係讀女拔架？」「你又知嘅？」「咁就要多謝我嘅乖囡啦！你親愛嘅妹妹呀！」「哈哈哈。」我開懷大笑。「好啦唔阻你啦，聽日不如去飲茶啦！」「當然啦，一齊享受吓家庭樂啊！早唞啦Daddy！」「good night！」爹哋就返咗入房，而我都係時候睡魔急Call，就即刻刷牙瞓覺。過咗第二日，我就好早起身去跑步，跑完步返屋企之後換好衫，等埋爹哋媽咪、妹妹就一齊享受吓家庭樂。Claudia真係講得啱，雖然我哋兩個係一對熱戀嘅情侶，但係始終屋企人嘅支持真係好重要，就係因為佢哋嘅支持，先會成就我哋呢一對金童玉女。 「爹哋媽咪行得未啊？」「行得啦，阿仔有咩好推介呀？」媽咪問。「冇啊！不如試吓太古城中心嗰間酒樓呀！」我就提議。「好啊，反正搬咗黎呢度咁耐都未試過樓下嘅餐廳，好就試吓啦！」爹哋話。「阿哥，我OK啦！」妹妹就換好衫，跟住我哋四個就落咗去。我哋四個就行過去太古城間翰騰閣到飲茶，真係估唔到星期六都會咁多人排隊。講緊喺呢度住咗咁耐，真係好少會嚟呢到食中午飯，唯一一次就係同Claudia食M記。唔知個傻妹同佢父母食飯食成點呢？「喂阿哥你做咩唔訂定枱啊？」妹妹問。「冇辦法啦！佢嗰間野公眾假期冇得訂枱㗎！」「你睇吓你哥哥幾懶啊，千祈唔好學佢啊！」爹哋同妹妹妹。「貪方便咋嘛，呢度方便好多喎。一落樓下就有嘢食啦！」「你仲好意思講，陣間哥哥埋單。我知你成兩萬蚊一個月既！」爹地話。咁樣比屋企人屈一屈法，我呢個孝子就盡下孝心啦，請返屋企人食飯係理所當然嘅事嘅，因為如果冇父母嘅辛苦，我同妹妹就唔會健康嘅成長。就當我同妹妹傾到興起嗰陣，離遠見到一個好熟悉嘅身影，我再望真啲原來係Claudia同世伯伯母，估唔到咁岩遇着剛剛，佢哋竟然都會嚟呢度飲茶。死啦究竟見唔見佢好呢？如果得返Claudia一個當然冇問題啦！但最驚如果雙方家長見面唔知佢哋嘅反應會係點？如果大家啱傾嘅就當然親上加親啦，如果大家唔啱傾嘅我同Claudia呢段感情一定會經歷重重嘅波折。突然間，Claudia靜雞雞喺後面攬住我，搞到我小鹿亂撞。弊，睇嚟肯定見硬雙方家長啦。「B，咁啱嘅？」我Kiss返佢。「係呀！做乜你會喺度嘅？」Claudia問。「同我屋企人飲茶囉，你講得啱要做孝子！」「錫老婆會發達㗎！你唔知咩？」「傻豬！」「不過我驚雙方家長見面嘅話，唔知佢哋個反應會點！」我問Claudia嘅意見。「唔知呢！喂你睇吓！」Claudia拍我嘅膊頭，指向嗰邊，出現嘅係令我意想不到嘅場面。見到爹地媽咪同世伯伯母喺到傾偈，就好似好耐冇見一個老朋友咁樣，一見如故，睇佢哋個樣傾得好開心。不過妹妹就慘囉，四個大人講嘢嗰陣得返佢一個小朋友唔知做咩。「原來你媽咪同我媽咪係識個喎！」「佢哋叫我哋過嚟啊！行啦B！」我哋兩個隻手拖手行過去四位老人家嗰到.......佢哋個樣當然好驚訝啦。「原來智勇係你哋個仔！」伯母對媽咪講。「原來雅晴係你地個女！」媽咪對伯母講。「係呀，真係估唔到你個女會同我個仔拍拖！暉哥睇嚟呢門親家做定呀！」爹哋對世伯講。「阿勇好仔嚟㗎，真係同倫哥你好似！哈哈哈！」世伯開懷大笑。然後我哋就走過去酒樓知客嗰到，點知個知客話得返一張大枱，問我地兩個一唔一齊坐。見到啲老人家咁開心，於是我同Claudia異口同聲咁講：「好啊好啊！我哋係一家人嚟㗎嘛！」之後我再加把口啊：「係咪啊老婆！」講完之後Claudia哭笑不得。結果，經過我哋兩個提議，嗰四位老人家都欣然同意我哋嘅決定。而一餐好簡單嘅中午飯就變咗雙方家長飯局。睇黎我同Claudia嘅擔心係多餘嘅。唔講唔知，原來爹哋媽咪同世伯伯母以前已經相識，而爹地同世伯、媽咪同伯母都係中學同學黎。今次係相隔左30年先再見番，佢哋都係講返以前中學時代嘅浪漫史，爹地同世伯就不斷講下車經同樓經，而我同Claudia、妹妹雞啄唔斷咁樣傾偈，始終嗰個係我妹妹黎。呢一餐飯我哋都食得好開心，見到佢哋四個咁開心，我地三個不禁地露出微笑。連最驚嘅家長問題都過咗，睇來我同Claudia呢段童話愛情可以畫上一個完美嘅句號。只於呢張單，當然作為人哋個仔同未來女婿嘅我去俾錢啦！「多謝你啊B！要你洗咁大筆錢。」Claudia笑住咁同我講。「冇所謂啦，最緊要四位老人家開心啫。」「所以都話你最抵錫！」「應承過你，我會好好努力咁樣要賺錢養你一世！」「阿哥你要養埋我個喎。」妹妹又插嘴。「當然啦，不過將來有個好老公養你！」「聽住先啦！阿哥都錫晒你！」妹妹好似小朋友咁Kiss我下。「Angela你放心啦，如果你哥哥唔養你嘅話我養你。你係我妹妹嚟㗎嘛！我哋要企埋同一陣線！」「Yeah！」妹妹就同Claudia擊掌。晴晴1號同晴晴2號嘅關係配合得好好。林雅晴，你要注定做我老婆㗎啦！無論點樣都好，我都只會愛你一個。

食完飯之後，我地就帶咗Claudia、世伯伯母上咗我屋企參觀。始終咁多年冇見一定會參加對方嘅屋企。結果一入到，爹哋媽咪就攞咗張麻雀枱出嚟，話要同世伯伯母玩足16圈。見到佢哋玩得好開心，而且完全只係純玩，冇攞錢出嚟。當然啦一講錢就傷感情㗎啦！見到啲大人咁開心，我哋三個就入咗我間房到。而妹妹呢排功課都開始忙，所以我同Claudia就喺度做妹妹嘅補習先生，一齊幫佢溫習。不過見到妹妹咁有資質，而且佢平時讀書成績都幾好，基本上我同Claudia講少少提示佢都已經諗到答案。而且我見到妹妹喺度努力咁樣溫習就好似將我帶返返去以前考DSE嗰陣，一放學練完波就要返屋企溫習，搞到自己都冇教好瞓。有時甚至同Winnie拍拖都要攞埋啲筆記大家一齊出嚟交流吓。有時係到諗⋯⋯如果我同Claudia可以幫我地既小朋友溫習功課，都係一件唔錯既事。另一方面，見到Claudia真係好似一個老師咁樣教得好認真，睇嚟佢除咗教幼稚園之外、中學小學佢都應該搞得掂。就係咁我同Claudia你一言、我一語咁樣幫妹妹補完習。妹妹帶咗我哋兩個去佢間房到，講返佢間房，個面積就同我間房差唔多大，但係佢間房就好似Claudia間房咁樣，布滿晒好多公仔同埋玩具，而且仲有一部小型電子鋼琴。平時我哋兩兄妹好鍾意喺度邊彈琴邊唱歌。「哇，Angela你間房有鋼琴咁好嘅？」Claudia充滿好奇心地問。「係呀，哥哥好叻㗎！有時佢會彈結他，我就彈琴喺度一齊唱歌。不過佢彈琴都幾叻㗎！」「B！我要聽你表演！」Claudia特登用好嗲嘅語氣同我講嘢。「咩啊我彈琴都唔係好叻，唱歌又唔係好聽！」我好謙虛咁同Claudia講。「你上次係Neway唱得好好聽個喎！」Claudia特登用手打我膊頭咁講。「我都要聽呀阿哥！」妹妹都仲好嗲嘅語氣同我講嘢。既然兩位靚女要我唱歌，咁我就唯有獻醜啦。於是我就坐低開咗個琴，當我喺度諗緊唱咩歌嘅時候。Claudia都坐低埋一份。「B不如我哋一齊彈琴啦！」Claudia提議。「好啊！錫晒你！」「好嘢，我幫哥哥同姐姐拍片！」妹妹就攞咗部電話幫我哋影。我哋兩個就好合拍咁樣，邊彈邊唱郭富城同黎姿合唱嗰首《燃亮今生》。呢一首對於我來講係好有意義嘅歌，但係估唔到嘅就係呢首舊歌Claudia竟然會識。C：同來發放友愛火光　遭風雨一樣願同航 明白愛裡永有希冀眼內藏A：患難裡與你奔往　來編織關心網 去慰問無盡痛苦的眼光合：惟求一點燭光　一點溫暖化作了希望 惟求點起孤單漆黑的曙光 惟求一起高歌　一起相信愛裡有未來A：仍是熱愛C：我願被愛合：找到方向唱完之後，妹妹就話：「阿哥，不如唱你最鍾意嗰首比姐姐聽啦！」「到底係乜嘢歌啊？」Claudia問。「阿哥快啲唱歌啦！」妹妹同我講。我諗咗一諗，就彈左張學友既《多麼的需要你》比Claudia同妹妹聽，佢地兩個就好似音樂老師同班主任咁樣，睇我呢個學生既音樂科考試。輕輕擠熄手裡香煙　看著情人誰會倦？　觸摸妳秀髮　像絲般輕軟　願妳悠悠夢更甜　我可供給溫暖＃夢裡可否飛越晚空？　但怕漆黑天空中有冷風　不想妳受凍　能否偷偷的闖進投入　妳的夢兒　夢裡一起親密抱擁　讓我身軀抵擋急勁冷風　不想妳受凍　能否找一種方法陪妳入甜夢多麼的需要妳　多麼的需要妳很需要妳共我心接通輕輕再互碰已有電流動Mmh Mmh 入甜夢「兩位老師我考到咩分數啊？」我問Claudia同妹妹。「100分！」Claudia同妹妹異口同聲咁講。「多謝！妹妹你未表演啊！」我對妹妹講。「我呢個音樂老師睇你地兩個表演咪得囉！」妹妹講。「Angela最乖。B啊！你今晚打算點著啊？」Claudia問我。「唔使老西咁誇張啊？我平時返工唔使老西啦 ！」「講笑咋，你好似而家咁著咪得囉！白恤衫捲袖，牛仔褲，加返對Casual Oxford Shoes就得架啦。不過呢你點著都係咁型仔。」Claudia笑盈盈咁同我講。「多謝你啊B，錫晒你！」我Kiss左Claudia個嘴唇，搞到妹妹好葡萄。我地三個小朋友邊玩咁上下，話咁快就到左五點幾。於是我地出去睇下四位老人家打牌打成點，睇戰局佢地四個都勢均力敵，好難分出勝負。

我同Claudia分別就問爹哋媽咪同世伯伯母打牌打成點。大家都話好難打，完全分唔到勝負。過咗一陣，由於今晚我要同Claudia屋企人食飯。所以呢場親家鵲局就暫時停止。世伯伯母仲同爹哋媽咪講笑話暫時要借我一陣，當然爹哋媽咪話一場親家唔使借來借去，叫我唔好失禮人，着得好睇啲，仲叫我不如揸架凌志RX200T去，攞架掃把佬比佢用。當我地準備好晒啲嘢，離開屋企嗰陣，四位家長依然雞啄唔斷咁樣係咁傾偈，有時覺得佢哋可能已經認定咗我同Claudia係夫妻關係，從此之後大家係一家人。而今晚食飯嗰間餐廳係鯉魚門，再加上我哋要去何文田接Claudia公公、婆婆，子謙子瑜佢地。所以我哋就分開兩架車去，世伯伯母就揸咗㗎Prado去，Claudia就坐我架RX200T去。「我地今日揸呢架？」Claudia問。「係啊，想你坐得舒服啲。」我話。「好Yeah，有新車坐！」Claudia話。一上車，架車既座椅坐得好舒服，個Design充滿一種跑味。同RA-R好唔同。但因為呢架車係行CVT波箱，同埋啲制又唔同，所以要搞好耐先著到車。而呢架車唯一唔好既就係司機位同副駕位完全地隔開，搞到我冇得拖住Claudia手仔揸車，摸下佢大髀。不過冇所謂啦，反正呢架車都係爹地媽咪揸得多，我而家唯一可以既就係錫住黎揸啦！著好車，完全感受唔到引擎既雜聲，表現得很平靜。開頭以為呢啲咁既SUV真係好大食好難揸，但揸左一陣之後，架車真係好慳油，睇位又一流，果然係一架好好既Family Car。大家都知道如果去何文田嘅話，行紅隧一定會係最快。由於世伯伯母想我哋同時出發，我同Claudia就提議比佢哋行先，而我哋就跟住佢後邊。「B啊，你爹哋都好鍾意越野車喎！」「都幾㗎，佢成日好鍾意同幾個玩車朋友一齊爬山，以前細個好鍾意跟佢同媽咪去元朗、沙頭角嗰度玩車。不過無論佢幾鍾意玩車都好，佢都會將我同媽咪放喺第一位。」「咪同我爹哋媽咪一樣，我爹哋都係愛車如命，以前仲試過同沙皮狗一齊去澳門、日本到賽車。只係因為後來有咗我哋兩個之後就慢慢放棄左，但自從我考到車牌之後佢就成日同我一齊遊車河，仲周不時喺大埔公路到飛車。」「睇嚟我哋個家族都好鍾意車喎！」「不過女仔揸棍波車我都係第一次見！嗰個人就係B你！」「所以我同你講，莫得罪女人！以為我哋啲女人好蝦。」「最多我以後俾你....蝦一世囉！」「專心啲揸車啦你！」話咁快我哋就到咗，見到Claudia公公婆婆、細姨一家都喺到。而Claudia公公仲着住唐裝、婆婆一身珠光寶氣。真係好似真情裏面既歸拿督、拿督夫人。「公公、婆婆你哋好呀！」我哋四個異口同聲咁講。「雅晴呢個男仔肯定係你男朋友呢？」公公見到我就問Claudia，喺度笑笑口咁講。「係呀！呢個係我男朋友阿勇啊！呢個係我公公婆婆！」我就自我介紹，公公婆婆就好熱情咁同我講嘢，談笑風生，睇嚟佢哋好似好鍾意我咁樣。而子瑜同子謙就係咁扯住我同Claudia，黐住我哋唔放。因為我哋都有成十個人嘅關係，所以世伯叫我車Claudia、子謙、子瑜。其他人就跟世伯車，去到鯉魚門嗰邊再等。由於時間唔急，所以我就決定行亞皆老街、經太子道東落觀塘，然後再去到鯉魚門。反正去到嗰邊都係要等。「子瑜、子謙，我哋又見面啦！」我用保姆嘅語氣同佢哋講。「係呀，Aaron哥哥你同雅晴表姐拍緊拖啊？」子謙問。「你哋咁快就知道啦？」我問。「姨媽講晒俾我哋聽呀！」子謙子瑜異口同聲地講。我聽完之後，覺得子瑜子謙好早熟，講真我去到佢哋嗰個年紀嗰陣我都唔知乜嘢叫男女朋友。而每次問親爹哋媽咪嗰陣又話大個咗之後先再話俾我聽。去到九龍城警署同西九龍警察總部個紅綠燈位，見到有㗎黃色嘅三菱Toppo好吸引，呢部咪就係劉德華拍瘦身男女揸過部朋友號？而個司機開咗車窗hi我，原來係Oscar，佢仲車住Alice。瘦身男女既Cover：「搞咩啊車住一家大細？」Oscar問。「去食飯囉！估唔到你買呢啲咁嘅車喎！」我同Oscar講。「你架Lexus都唔差啦！Alice鐘意啊嘛！」Oscar話。「勇哥我都知你同Claudia一早拍拖㗎啦！」Alice就係笑住咁講。「咩喎！」Claudia嬌嬌的的咁回應Alice。「係呀佢哋話組爸組媽食飯啊，問你地幾時OK？」Oscar問。「總之Claudia得我就得㗎啦！」「咁好啦，返大學再講啦！拜拜！」呢個時候交通燈已經轉為綠燈，而Oscar同我就揸車走人。轉到出太子道交匯處，呢到以前舊啟德機場。對於每一個係香港土生土長既人相信係一個難忘既回憶，細個爹地成日都會黎帶我黎呢到或者觀塘碼頭去睇飛機。至於九龍城因為鄰近機場既緣故，所以啲樓唔可以起太高。而啟德機場係一九九八年搬左去赤鱲角之後，呢到變得較為冷清，隨著港英旗既落下，一去不返了。「B啊，呢到係咪九龍城啊？」Claudia問我。「係啊！呢到以前係啟德機場啊！」「我知啊！不過呢到變左郵輪碼頭啦！」「好多野都返唔到轉頭啦！所以要好好珍惜現在！」「嘻！傻仔～！」

「B啊，做咩Oscar會買埋晒咁既車既？」Claudia問我。「唔知呢，貪佢可愛掛。」「不過架車好可愛啊，但係好細部，仲細部過我架Fit仔。」「嗰啲其實唔岩係香港揸架，最岩揸就係B架Fit仔啦！」「係咪冇力啊？我記得嗰啲K Car得660cc，一上山頂就會唔掂。」「Exactly！」好彩今日既觀塘道竟然冇咩車，唔知係咪星期六呢？你知啦平時呢個鐘數就會有好多既由大西北過黎既269C/268C/258/9D同A22、A29機場巴，仲有無數既的士、貨車、紅線Van係到Jam住晒，加上開源道嗰邊又多燈位。所以我平時冇咩事都唔會揸車入到呢到，寧願行觀塘繞道或者海濱道停低架車，再慢慢行路入返APM算數。其實老老實實觀塘除左碼頭、海濱長廊、志明橋、樂華南邨、地鐵站至APM一帶有野行之外，其他地方基本上都冇咩野行。而且政府又話要將觀塘工業區轉型為商貿區，又將啲舊樓拆晒重建。我心諗其實重唔重建基本上冇咩分別，不如將呢啲地方優化下，美下化，同埋改善下衛生咪仲好囉！去到鯉魚門，雖然呢到仍然係觀塘區，但係呢到同觀塘、九龍灣已經好大分別。基本上呢到係一個避風塘，以出產海鮮為名，好多外國遊客都會慕名而來。我泊好車之後，見世伯架車未到，就同Claudia、子瑜、子謙落車行下。有時吹下海風，同心愛既人傾下偈，簡直係人生一大樂事。而家仲有兩個小朋友陪我地兩個大人，可以話係四人行，享受家庭樂。「B啊！你睇下，原來對面係屋企啊！」Claudia指住對面海，原來呢到可以望到西灣河、太古城、筲箕灣一帶。「係喎！」我話。「呢到可以游水過去添啊！」「你唔係而家想游過去啊嘛？」我問Claudia。「唔好傻啦！係都游泳池啦！」Claudia又挪瑜我。見到Claudia呢個咁可愛既笑容，同呢個美麗既夕陽襯到絕一絕，於是我忍唔住，用手機拍下佢美麗既嬌姿。當我想按下快門嗰陣，Claudia就好嗲咁講：「喂啊！唔好影啦！人地好怕醜架！」「怕咩喎？我鐘意你⋯⋯而個樣！」「你好衰架！你影我，我就要影返你！」Claudia講完就攞左部電話出黎。「最多⋯⋯我同你一齊影啦！」我向Claudia提議。「咁先係架嘛！錫晒你啊B！」「Aaron哥哥，雅晴表姐！我地兩個都要同你一齊影！」子謙子瑜異口同聲咁講。「好！我地四個就一齊影啦！！笑一個。」見子瑜子謙兩個咁開心，我今次就用Snow呢個App，較左唔同既Effect同佢地三個一齊Selife，我地邊較Effect邊影。呢個時候既Claudia就小鳥依人咁挨住我，而子瑜子謙笑得好開心，不斷咁哈哈大笑。我地四個真係好似一家四口，笑聲笑聲，滿載溫馨，快樂發心內。就係呢個時候，世伯伯母、公公婆婆、同子瑜子謙既雙親都黎左。我地一行人就行左入去今晚食飯既海鮮酒家。見到Claudia既公公婆婆同呢到既老板好熟，睇黎佢地真係會成日黎。同時，世伯就叫我出去陪佢睇海鮮。我地兩個就行左出去。然後我就係啲海鮮到左望右望，等下次既時候可以同爹地佢地黎食。「阿勇啊！你有咩想食架？」世伯問我。「我冇所謂架！咩都食，食得落口就得啦 ！」我回應佢。「嘻嘻！你同你爹地一樣，為人就好隨和！唔怪得雅晴咁鐘意你！」「咁雅晴要求高姐！世伯啊，你地食唔食肉蟹、瀨尿蝦、花甲、同埋竹圍蝦啊？」「阿勇你又會估到呢啲野係雅晴鐘意食既？」世伯問。「我都估架咋，因為以前我得閒會買呢啲返去煮海鮮餐食！有問題啊？」「下次世伯伯母落黎痴餐先！加埋兩個菜就得啦！」「好既好既！」世伯就落左單，襯時間仲早就叫我帶佢去睇下架RX200T。

「嘩，你架車靚野喎！」世伯話。「哈哈係啊！」我話。「呢款車岩係香港揸啦！！」「係咩？」我問世伯。「當然啦！可唔可以比世伯睇埋車廂啊？」世伯問我。「比你揸都得啦！」我用車匙開左鎖，然後比世伯坐入去司機位到。見到佢好似小朋友開心，我呢個未來女婿都覺得欣慰。不過我就只係比世伯坐下司機位，冇開車匙比佢揸。你知啦陣間如果唔見人既話我好難同到Claudia、伯母交代。「不過呢款車內籠好新淨，仲要原裝袋都未拆添！」世伯問我。「想Claudia坐得舒服啲！」「所以你話好仔就係好仔！玩車之餘又會照顧到我寶貝女既感受。」我同世伯傾到興起嗰陣，Claudia同伯母就突然間係我後座出現。「B，爹地，你地做咩咁好傾既？」Claudia問我同世伯。「傾車咋嘛！」我回應佢。「我話阿勇係好仔啊！你放心可以嫁比佢。」世伯同Claudia講，搞到我同Claudia面都紅埋。「好啦！野食到啦！我地去食野啦！」伯母對我地三個講，於是我地就鎖返架車，入返酒樓到。一入到去，原來我地點既野食差唔多到晒。我就不斷幫Claudia係咁夾菜，又幫佢整啲魚蝦蟹。搞到佢好霖。而Claudia公公、婆婆佢地都係講屋企啲野，搞到我一句都聽唔明，所以我都係聽左就算，以示尊重。最多有時會同Claudia竊竊私語。呢一餐，我地大家都食得好開心，而公公婆婆見到我好似好開心咁。真係當左我係佢地既孫女婿。話時話佢地啲性格真係同我爺爺嫲嫲好似，又不斷話下棋同打麻將，又不斷係到講下是非歷史。我諗應該下一次開一枱麻將比佢地幾個打先。唔講唔知，原來世伯伯母以前係英國讀書、拍拖同結婚，後來係當地生左Claudia之後就返左香港。所以Claudia同我都有英國國籍，係英國出世。而Claudia既公公婆婆以前係大馬拿督黎，後來放棄左家族生意，黎左香港就生左Claudia既媽咪同細姨，以及重新發展佢地既事業。再後來到左臨近97，佢地就決定一家移民到英國。不過佢地既物業一直都冇變賣到，因為佢地會每個月都會返黎香港住。食完呢餐之後，公公同婆婆見到我架RX200T流晒口水。唔係連老人家都鐘意啊嘛？以佢地既家財一定會係坐開Benz、寶馬、或者勞斯萊斯嗰啲啊嘛？「阿勇啊！你可唔可以車公公、婆婆返去啊？我地想坐你架車啊！」公公對我同Claudia講。「怕唔怕唔舒服啊？」我問。「叫你車就車啦！咁多野講。」Claudia又係到話我。「B你話點就點啦！」我摸住Claudia可愛既臉朧講。我就開左車門比公公婆婆上車先，然後我同Claudia就上車。而世伯叮囑我：「記得揸慢啲！」為左公公婆婆坐得放心，所以我都得登揸慢少少。就等左世伯出左車先，我就後面跟住佢。用左半個鐘頭多啲先返到何文田。「唔錯啊阿勇，手車幾穩陣。」公公同我講。「多謝公公！多謝婆婆！」我謙虛咁講。「嗱下次呢公公就送隻勞力士比你，不過你要娶左雅晴先！」公公話。唔知點解Claudia公公一講「勞力士」就會好興奮，但係我對雅晴係真心既，所以無論點都好，我會好好努力賺錢養Claudia一世。如果兩個人係政治婚姻既話，就會產生好多問題。「嘻嘻，不過公公我唔可以攞你啲錢架，我會好好努力養雅晴，唔會比佢受苦。」我拖住Claudia隻手講。「好好好！果然雅晴冇得錯人！」婆婆話。「我揀得既都冇錯既！」Claudia話。傾左一陣，Claudia既細姨、細姨丈就同左公公婆婆、子謙子瑜上左去。而我、Claudia、世伯伯母就打道回府。

「B啊，我今日值幾多分啊？」我問Claudia。「99分啦！另外嗰1分就係⋯⋯你未Kiss我！」Claudia話。我呢個Moment即刻Kiss左Claudia既嘴唇一下，以去彌補既1分。「好啦好啦！夠甜啦！你係想食埋我姐？」「係既B！」「開車啦 ！」呢個時候，我見到有架今年最新款既黑色Benz E350係我隔離線駛過，見到有對男女係到打茄輪。而個女主角好熟口面，原來係港大女神，代表香港參加全球超模大賽Annabelle，同佢打茄輪既仲要係一個打扮得好潮大叔。真係估唔到世風日下，呢個所謂既港大女神會淪落到被一個有錢阿叔包養，DLLM仲搞埋車震。話時話呢個Annabelle成日以為自己係女神，係IG到PO埋晒啲性感既J圖。見到佢既Follower有成十幾二十萬，而佢既Follwoing主要都係啲好熟悉既外國明星同埋好熟既閨蜜，照咁睇佢真係想人注意到佢。不過對我冇影響啦！我又唔會對呢啲所謂既「女神」有興趣既，而佢又唔識我，你話我理佢把撚咩啊？有Claudia呢個完美女朋友，已經足夠。（媽咪、妹妹同Winnie除外）鐘意一個人，唔係因為貪圖對方既外貌而展開追求，最緊要兩個人係咪互相適合對方，如果有幸係埋一齊，最重要既就係要好好珍惜對方，互相尊重、坦白同磨合。「你望到咩望入晒神啊？」Claudia問。「B你望下嗰邊？」我指住隔離線架車。「嘩嗰個咪Annabelle？」Claudia係到嘩然。「你識佢？」「人地係Supermodel黎架。不過真係估唔到比人包養。你唔係想溝佢啊嘛？」Claudia怒啤住我。「冇啊冇啊冇啊⋯⋯呢啲女仔我完全睇唔上眼架。」我好驚咁講。「真係冇？」Claudia繼續問。「當然冇啦，自從同B你拍拖之後。我個心完全比你支配左，已經裝唔落其他女仔架啦！如果冇左B你，我諗呢一世我都唔會再鐘意任何人架啦 ！」我講完就Kiss左Claudia既嘴唇一下。「你咁假架，不過我信你！開車啦！爹地媽咪Hi我地啊！」Claudia笑盈盈咁講。我地就開車走人，入紅隧再落東廊返屋企，全程跟住世伯伯母架車。鎖好車之後，Claudia就跟左世伯伯母返屋企, 仲叫埋我一齊上黎，唔知個衰妹想點呢？

上到去，Claudia就帶左我入佢間房到，不過世伯伯母係到，要做甜野呢係冇可能架啦。你估而家拍AV咩？「B啊？」Claudia問我。「做咩啊？」「假設問題，如果我有左你既BB，你會唔會唔要我架？」見到Claudia呢個惹人憐愛既眼神，就好似一隻溫馴既小貓貓，搞到我會對佢朝思暮想。講真我真係好想同Claudia組織一個幸福美滿既家庭，有一班可愛既子女，你話幾好呢？唔通我因為想呃蝦條而追佢咩？唔會架嘛！如果我有心想食Claudia既話，一早食左啦。更何況我鐘意唔係鐘意佢艷麗既外表，而係佢善良既內心。雖然係HKU真係有好多國色天香既女仔，但係最緊要搵岩一個適合自己既人，咁樣呢段愛情先會天長地久。係咪啊哈姆太郎？？「無論發生咩事都好，我都會永遠係你身邊。照顧你同我地既BB！」我摸Claudia個頭對佢講。「點解啊？」「因為我真係好愛你，唔可以冇左你！唔係因為責任，係因為我對你既愛終生不渝。」「傻B！幫啲小朋友改功課先！」Claudia講完就去咗書枱度改佢啲嘢，咁我呢個男朋友就唔出聲，等佢專心啲工作。而我就上YouTube睇下啲日本甩尾片，見到嗰啲人係山一過彎就會收唔切掣跣胎，然後成架車撞左埋牆搞到成架車散晒。有時喺度諗，甩尾依家野真係要好高技術先做到，你估真係可以好似拓海咁勁咩？不過如果喺香港街頭甩尾嘅話，根本係冇可能嘅事。因為香港人多車多，就算有都係只不過得貨櫃碼頭同大型空地先可以玩到。之前睇新聞就係有兩個KA機師揸住架保時捷911 GT3喺貨櫃碼頭到玩甩尾，結果就係成架車炒上石壆，再反彈落嚟着火，當場監生燒死。所以話如果真係唔識嘅話真係唔好亂咁玩，否則嘅話真係好危險。呢個時候，Oscar就wtsapp我。「點啊主席！」我問Oscar。「一家四口去完街啦？」「咩一家四口姐？嗰個係Claudia既表弟同表妹啊！」「Oh！表弟表妹！」「你架朋友號幾錢呀？」「唔係好貴姐！10蚊雞！你嗰架掃把佬應該都幾貴！」「差唔多啦呢個價錢，話晒都係日本水貨。香港當年代理都無返！不過你架車真心好睇，但怕唔怕唔夠力？」「有時都唔夠力㗎，所以我都好少上山頂嗰啲！下個禮拜不如我哋組爸組媽食餐飯！」「咁我問咗Claudia先，如果佢得我就得！」Oscar就收左線，而Claudia就叫我過去張寫字枱度。我就問：「做咩啊B？」「你睇吓啲小朋友畫啲嘢好得意呀！」Claudia邊講邊攞住佢啲學生嘅畫作俾我睇。見到啲小朋友畫作雖然簡單，但係睇落有一種好治癒、好溫暖嘅感覺。如果我有啲咁可愛嘅小朋友，你話幾好呢？「係喎真係好得意呀！佢哋有你呢個老師好幸福！」我打趣咁講。「不過你係律師，我係老師！所以你叻啲！」「律師有鬼用咩，你呢個老師可愛啲！」「嘻嘻！」呢個時候，妹妹wtsapp我。而Claudia就幫我開咗視像通話。「做咩啊妹妹？」我同Claudia問。「冇呀睇哥哥你去咗邊呀！妹妹擔心哥哥！」「Angela你想唔想嚟姐姐屋企啊？我同你哥哥一齊緊！」「好啊！我要去姐姐屋企！幾多樓幾多座啊？」「24樓D，你上嚟啦！我同哥哥等你！」「好啊，一陣間見啦！」

過咗5分鐘後，Claudia屋企嘅門鐘響起，於是我同Claudia走出去開門比妹妹。見到佢換咗校隊嘅運動套裝（佢好鍾意將學校嘅運動隊服當做瞓覺衫着），再加返對拖鞋。我諗佢應該已經沖咗涼，而佢就手拎住個銀包同電話。「Angela，你嚟咗啦？」「係呀！叔叔姨姨你哋好！」「Hello Angela，你當呢度係屋企就得㗎啦！」世伯伯母異口同聲地講，然後Claudia同伯母就帶咗妹妹入房傾啲女仔野，而我同世伯就坐係廳度講吓啲男人野。呢個時候，世伯就喺廚房度攞咗兩罐嘉士伯啤酒。睇嚟佢真係好悶，睇嚟下次叫埋Daddy一齊出嚟，三個男人講吓廢話，都係一件唔錯嘅事。講起啤酒，每次都係同Daddy、或者Steven佢哋一齊飲，一邊飲就會一邊盡訴心中情。不過我每次都會適可而止，去到某個點就會自動停止。唯一飲到成隻醉貓就係Winnie過咗身之後嗰幾日，基本上每晚都飲到瞓係街到，希望好似李白咁樣但願長醉不用醒。可惜冇用，就算飲到幾醉都好，都會有清醒嘅一日。「勇，飲番杯啊！」世伯話。「世伯你唔係想灌醉我呀嘛？」我問世伯。「放心啦，我唔會咁嘅！不過同你daddy飲就難講啦！」「咁我恭敬不如從命啦！」「好！」我哋兩個男人一人飲一罐啤酒，不過我哋都係一邊吹水一邊慢慢飲，如果俾Claudia見到我好似隻醉貓一定會鏟倒我飛起。而妹妹呢......佢就會同爹哋媽咪告狀，話哥哥飲醉酒。「Angela同雅晴個傻女真係好似啊！」「係呀大家都係叫阿晴！」「不過呢個傻妹由細到大都冇兄弟姊妹，所以佢見到Angela就好開心！將佢當做自己嘅妹妹！」「唔緊要啦，最緊要佢地開心、你哋開心咁就得㗎啦！」「所以話你幾識為人着想就係咁解，雅晴同你一齊真係冇錯，最緊要就係你地兩個發生乜嘢事都好，都唔好計較邊個啱邊個錯，大家平心靜氣，冷靜咁樣傾一傾。世伯而家教你，好好咁樣對我個囡！」「知道啦世伯。」「不過阿勇啊你以前係咪讀DBS架？」「係呀，我爹哋都係，不過我都係小學畢業之後先轉過去。」「哈哈我都係呀，我同你爹哋以前係中學同學嚟㗎，而雅晴個媽咪就係讀女拔！你係咪田徑隊啊？」「籃球隊加田徑隊，做咩咁問嘅？」「以前雅晴呢個傻妹係田徑隊，佢成日同我地講DBS籃球隊個隊長好靚仔，仲話大個咗之後一定要做佢嘅女朋友。可惜佢知道嗰個男仔有咗女朋友，於是將呢個秘密收埋係心底，後來同左第二個男仔一齊，最後就同左你拍拖啦！」當世伯講咗籃球隊隊長，我已經知道嗰個人其實係我自己，原來呢個傻妹一早已經鍾意咗我。可惜當時我已經同Winnie拍緊拖，當佢知道左之後就將呢件事收埋係心裏面，就同左第二個男仔喺埋一齊。而上天都好眷顧Claudia呢個幸運少女，安排左我哋兩個係大學O Camp重遇返，並有幸成為一對情侶。林雅晴，原來你就係我留住的小幸運！原來你是 我最想留住的幸運原來我們 和愛情曾經靠得那麼近那為我對抗世界的決定 那陪我淋的雨一幕幕都是你 一塵不染的真心「世伯啊，其實Claudia講嗰個男仔......就係我。」「嘩都估到啦，你又高大又靚仔，成個運動員個格咁樣。」世伯對我講嗰啲讚美嘅說話。「你太過獎啦！」「不過你當時唔知呢個女仔係雅晴咩？」「唔知㗎，當時無論係籃球隊還是田徑隊，見到係女拔田徑嘅女仔好靚，不過當時我又怕怕醜醜，唔係好識同女仔溝通，所以最後我都放棄左呢個權利。過咗冇幾耐我就同左我以前個女朋友一齊。」「原來係咁，咁你以前個女朋友啲嘢我個女知唔知㗎？」「知，我同Claudia講左。兩個人喺埋一齊最緊要坦誠相對呀嘛！而且佢哋兩個以前係中學同學黎！」「咁巧合？但無論點都好啦你同雅晴呢段感情要好好珍惜啊！我同伯母呢已經當左你係半邊仔啦，你試吓對我個女唔好，我一定唔放過你！」「知道啦世伯！」「飲杯啦！」我同世伯就乾咗杯。

Hello大家好，我係林雅晴，你哋可以叫我做Claudia。由細到大，我爹哋媽咪好錫我，可謂萬千寵愛在一身。而且我無論係讀書還是運動方面成績都好突出，喺DGS既田徑校隊同排球校隊嘅代表，而我平時對啲同學仔都好友善，對老師好尊敬，唔會擺出一副高材生既架子，所以得到好多同學同老師呵護，係學校裡面好受歡迎。但同時由於我亦都係女校出身，除咗我爹哋之外、好少機會接觸到男仔。記得Form3嗰年既港九D1學界田徑賽，其中有一個男拔既田徑隊員無論係外貌身材、還是跑步嘅英姿深深咁吸引着我。佢個樣好似謝霆鋒，180cm既身高，充滿肌肉感，再加上充滿陽光嘅笑容，搞到我都為佢春心蕩漾。有時我喺度諗如果佢係我男朋友就好啦，但可惜爹哋媽咪話中學生唔可以拍拖，要等我大學生先得。然後係中途休息嗰陣，我就走去汽水機到買枝寶礦力飲，當我想用八達通拍卡嗰陣，發現原來唔夠錢。點知突然間嗰個男拔仔竟然係我面前出現，原來佢係到㩒野飲，唔知點解見到佢既時候，我個心跳得好快，好似觸左電一下。因為我好想叫嗰個男仔幫我買野飲，但係我真係好緊張唔緊問佢啊。點算啊？當我想開口嗰陣，突然間嗰個男拔仔比左枝寶礦力我，對住我係到微笑。嗚啊！佢個笑容真係好吸引啊。「嗱，請你飲啦！」男拔仔話。「多謝你啊！我比返錢你啦！」我笑住話。「唔洗啦，請你就請你啦！」男拔仔話。「咁爭住你先啦，嘻嘻！」我話。突然間，有人係到叫嗰個男仔返去，但因為距離太遠既關係，所以我聽唔到嗰個男仔叫咩名。然後個男仔就走左返去，然後個男拔仔臨走前同我講：「好啦有緣再見啦，比賽要加油啊！」嗰個男拔仔講完之後，我都返去準備餘下既賽事，唔知係咪因為佢既關係，嗰年我除左攞女子B Grade既全場冠軍，仲破左女子100米既Record。完賽之後，我就問我田徑隊嘅隊友，想了解吓嗰個男拔仔嘅背景，原來佢個名叫做梁智勇，英文名叫Aaron，同我讀同一個年級。除咗田徑校隊，佢更加係男拔籃球校隊嘅隊長，上年就幫男拔攞咗全港學界籃球冠軍；佢亦都係學生會文康部嘅副部長，成日都要幫學校搞啲聯校活動。後來到左Form 5嗰年，我就同Kary一齊睇Aaron嘅籃球比賽。就係因為佢嘅後仰跳投，令到冠軍無望嘅男拔能夠打敗對手，連續佢哋嘅大滿貫。比賽完咗之後，當時我好想搵Aaron影相架，但因為我由於太怕羞嘅關係，於是我就叫Kary一齊搵佢影相，嗰時我真係好驚好驚佢會拒絕。但係Aaron個笑容真係好熱情，笑住咁樣同我一齊影。嗰時我真係好開心㗎，因為可以同我仰慕嘅男仔一齊影相。可惜，比賽完咗之後。原來佢同左我哋學校嘅Winnie拍拖，當時因為屋企人嘅壓力，以及唔想傷害到佢哋兩個嘅關係。我就一直將呢件事收埋係心底，好快咁樣忘記咗Aaron啦。到咗我Form6嗰年，由於我由細到大都想做一個幼稚園老師，加上我DSE成績唔錯，所以就入到HKU既教育系。有一次Kary約咗我出去，話帶我去識一班男仔。我見Kary係我嘅好姊妹，我就好快答應佢。去到嗰陣，有個叫Edmond嘅男仔成日都主動搵我傾偈，當我見到佢嗰陣，佢高大俊朗，屋企又有錢，又揸波子，仲要係美國回流返嚟。後來佢成日約我行街睇戲食飯，慢慢我就對佢產生左好感，然後有一次行街，佢就話：「Claudia，當我第一眼見到你嗰陣我已經好鍾意你㗎，你可唔可以做我女朋友呀！」俾佢咁樣表白法，我都唔知有咩反應，只係識咁樣點左頭。講真啦其實我都唔知係咪真係鍾意佢？但當時我只係想有一種初戀嘅感覺，所以我就應承咗佢。就連Kary話我唔聲唔聲就拍拖，嚇佢一驚。我同佢拍咗三年拖，第一年我同佢都好恩愛，成日係啲朋友面前曬命。不過可能因為我份人傳統，所以我一直都冇同Edmond發生任何性關係，到目前為止依然係處女之身。但可惜，當我帶佢見爹哋媽咪嗰陣，唔知點解爹哋媽咪好唔鍾意佢，覺得佢係一個花心、會偷食嘅賤男。甚至為咗呢件事我同爹哋媽咪唔知嘈交左幾多次。後來我就申請Exchange去咗英國半年，而Edmond就因為工作關係就冇同我同行，一個人留低咗係香港。起初我哋都會每晚Wtsapp、FaceTime，互相講吓大家嘅近況。後來因為我哋聚少離多，大家都變得少聯絡。返咗嚟香港之後，我同Edmond發生好多爭吵，甚至成日鬧分手。不過係其他人眼中，我依然同佢好甜蜜，係一對熱戀中嘅情侶。去到我Year 3嗰陣，我終於忍唔住，因為我發現佢成日同其他女仔藕斷私連，搵藉口唔聽我電話。起初我都唔知係咩人嚟㗎，後來我有一次同大學同學行街嘅時候，我發現佢同我最好嘅好姊妹Michelle拖住手出街，我真係好嬲，點解我心愛嘅男人背叛我？起初我以為男人逢場作戲，係一件天公地道嘅事。於是我忍唔住去質問佢，我見佢誠心改過，就決定原諒佢，當隻眼開隻眼閉就咁算。可惜，江山易改、本性難移，一個人錯左就好難改啦，好快我就發現Edmond同Michelle一齊玩，仲係佢電話到搵到佢地既情慾片，原來咩花式都玩晒。我今次決定唔會再原諒佢，直接同佢講分手，點知個衰人係到強詞奪理，仲話我係到吊高黎賣唔肯比佢扑，完全對我冇感情。又係我面前大讚Michelle床上功夫了得，又肯比佢中出，而且Michelle仲話我係第三者，唔好再破壞佢地既關係。唔知點解聽完佢地講呢樣野，我就覺得自己好似一個傻女咁樣比人玩，我發誓我以後都唔會再比機會佢地兩個，將佢地兩個啲野Block晒。

到升Year4嘅暑假，我同Kary見到SU既大O有組爸組媽招募。起初我都對呢啲嘢冇乜興趣，因為我知道做組媽一定會比班仔仔同組爸搞，Edmond會唔鍾意。「Claudia，有組媽招募啊！」「咩啊我對呢啲嘢冇乜興趣。」「咁你咪當陪我報囉，參加下都好啊！反正又未必入選到嘅。」「你咁鍾意你自己報啦！」「唔好啦！你唔記得咗啦咩，入到大學一定要搏盡無悔，唔可以令自己出到嚟做嘢之後後悔一生啊知唔知。」被Kary咁樣慫恿法，我覺得佢講啲嘢其實唔係冇道理。始終大O每年只係有一次，如果今次錯過咗就唔會再有下一次。再加上Kary係我嘅好姊妹，在情在理都陪下佢玩啦。而另一個原因就係因為之前同Edmond吵大鑊，為咗放鬆吓心情，就決定去試吓，於是我就陪Kary一齊去交報名表。點知，我收到SU大O Committee既電話，話我地兩個都同時入選左今年大O嘅組媽。既然洗濕左個頭，就唯有好好咁樣做組媽啦。到組爸組媽Briefing嗰日，我竟然會重遇返Aaron，佢個樣同讀DBS時期完全冇變，依然都係咁青靚白淨同大隻，只係髮型有少少唔同。我真係估唔到原來佢都係讀HKU，仲要同我做大O Partner，齊齊做同一組既組爸組媽，唔通我同佢緣份未盡？但係最估唔到嘅就係，佢竟然搬左黎太古城，同我做樓上樓下嘅鄰居。由於我哋係同一組，所以我地成日會有接觸。唔講唔知，原來Winnie兩年前係英國因為交通意外過咗身，令到Aaron大受打擊，變得自暴自棄。但佢對住我依然笑面迎人，無論對我、還是一班組仔組女照顧有加。係O Camp嗰陣我跌親，佢就即刻帶我返房；當我冇鎖匙返屋企，佢就即刻帶我上佢屋企休息、同佢妹妹一齊玩。係O Camp過兩日一夜裏面，我慢慢對Aaron產生左好感，甚至......我地玩Truth and Dare嗰陣我仲主動Kiss左佢。我知道咁樣係好唔岩，但係⋯⋯我真係控制唔到，因為⋯⋯佢真係太吸引我啦，每次見親佢，我都小鹿亂撞。令我深刻嘅就係，當我同Edmond、Michelle攤牌嗰晚，腦海裏面只係諗起Aaron，嗰一刻我係想約佢，點知個傻仔真係驚我有事就即刻沖出嚟搵我。而呢個傻仔更加扮我新男朋友，幫我激走Edmond同Michelle呢對奸夫淫婦，仲係到主動Kiss左我。梁智勇你真係呢......好傻啊你。我唔舒服佢仲主動帶我去睇醫生，擔心我會大病一場，係嗰刻開始，我知道其實我鍾意嗰個唔係Edmond，而係Aaron。雖然我所認識嘅Aaron係一個文武雙全、喺學業同運動方面都好突出嘅名校高材生，屋企環境都算不錯，但係呢個高材生嘅背後其實為人簡單爽朗、待人真誠。無論對住任何人，佢都好有禮貌，唔會擺出高材生嘅架子。係O Camp裡面，佢做咩決定都會尊重我呢個「老婆」既意見，令到我可以玩得好放心，可以將自己既性命交比佢。而佢揸車就同佢為人一樣，都係好實際。凡事都會以屋企人同我行先，以佢嘅背景，大有本錢可以玩歐洲跑車，但佢冇咁做，雖然佢係買一架掃把佬，但係佢堅持都係要四門。目的就係想我同佢屋企人坐得舒服啲，同埋我知架電單車係佢同Winnie生前既回憶，為左唔想佢咁輕易放棄自己既野，我就叫佢就當係為左我，唔好放棄電單車，點知佢真係為左我⋯⋯真係唔放棄。試問一個咁為人着想嘅男仔，令我點樣唔會鍾意佢呢？我知道Aaron其實係鍾意我架，但我知道佢因為Winnie既死好內疚，同時亦都擔心我再次受到情傷，唔敢接受佢嘅愛意。所以我一直係Aaron身邊鼓勵佢、關心佢、甚至特登去打佢同著得好性感去色誘佢，比佢可以抽下我水，睇下我迷人既身驅，甚至乎夜晚瞓覺嗰陣不時會自慰，幻想緊同Aaron做愛。目的就係想佢快啲向我表白。其實我真係好想做主動表白嗰個架，不過話晒我都係女仔黎，點都要有返啲矜持嘅。後來，Aaron仲主動約我去迪士尼，叫埋Kary同Steven陪佢一齊去。當佢向我表白嗰陣，我真係感動到喊㗎。不過我見佢唔係好夠誠意，咪玩下佢囉！點知佢真係追上黎，仲大大聲聲咁同我講叫我做佢女朋友。見佢呢一次真係好有誠意，好啦！我就做你女朋友啦！點解我會咁快應承左佢？因為⋯⋯我知道佢對我係出自真心，唔係因為我既外貌同身材而盲目展開追求。梁智勇你聽住，我今生今世都會陪著你走，一生一世也不分。為左你，我只會嫁比你；為左你，我只會同你做甜野；為左你，我只會幫你生BB。唔好令我失望啊！

我同世伯傾完，妹妹係Claudia間房到拎咗好多嘢出嚟。唔使問一定係Claudia同伯母俾佢㗎啦！「有冇搞錯啊又食又拎？」我問妹妹。「嘻嘻！姐姐俾我㗎！」妹妹同我講。「有咩所謂啊B，我都係咁啱有啲衫多咗喺度，見Angela身形同我差唔多，不如比佢好過！反正你着唔到嘅！」Claudia對住我講。「係嘅係嘅！」我同佢地兩個講。話時話，Claudia同妹妹無論身高、體重基本上都係差唔多，只不過Claudia嘅上圍比妹妹多咗兩個Cup。你話邊個靚？其實真係冇答案，點解？因為一個係我女朋友、另一個係我個妹，就好似左手同右手咁樣，缺一不可。希望妹妹日後有咗男朋友，唔好唔記得我呢個哥哥啦！「B啊，你要講故事俾我哋聽！」Claudia對住我講。「Claudia姐姐，乜阿哥會講故事俾你聽嘅咩？」妹妹問。「我要佢每日都要講故仔俾我聽！」Claudia扯住我同妹妹講。「我要聽我要聽！佢由細到大都唔會講故仔俾我聽㗎！」妹妹向Claudia撒嬌。我心諗，其實唔係我唔想同你講故仔，只係我每次向你講故仔你會話我低B！每次一講完故仔就會俾你鬧！「我講野好低B架喎！」我對住佢地兩個講。「咁我地更加要聽啦！」Claudia對住我講。於是我就作個故仔比佢地聽，係多啦A夢同比卡超既小故事。有一日，多啦A夢向大雄告左假，於是坐時光機返去22世紀搵多啦美。點知返去途中出現左時空裂縫，去左一個不知名既地方。當多啦A夢仲諗到呢到係咩地方既時候，突然間有個精靈球係佢面前轆過。佢仲聽到：「比卡比卡！」於是多啦A夢聽住D聲行過去，見到比卡超成身傷晒。「喂你冇事啊嘛？」多啦A夢問。不過比卡超唔識講日文，多啦A夢聽唔明佢究竟講乜，唯有係百寶袋拎出翻譯蒟蒻俾比卡超食。食完之後，多啦A夢想問比卡超呢到係邊到黎，點知⋯⋯比卡超見到多啦A夢，就即刻攬住佢喺度喊。而多啦A夢見到佢咁嘅現狀，所以就攬住比卡超，等佢心情平靜返。過咗一陣，多啦A夢知道原來比卡超同佢嘅主人—小智失散左。雖然多啦A夢仍然未知道呢度係邊度嚟，但為咗可以平安咁樣返去22世紀，唯有咩都聽比卡超話。「頭先真係唔該晒你呀，你叫咩名？」比卡超問。「我叫多啦A夢啊，多多指教！」多啦A夢向比卡超握手。「我叫比卡超，多多指教！」比卡超向返多啦A夢介紹自己。「呢度係邊度嚟㗎？」多啦A夢問。「呢度係關東地區純白鎮，我哋係小精靈，我其他朋友仔都係收埋喺佢哋嘅精靈球入邊㗎！」突然間，比卡超嘅主人小智係咁叫佢，佢見到多啦A夢個樣梗係好奇怪㗎啦。佢心諗呢個人肯定係其中喺某個精靈球跌落出嚟嘅小精靈。小智聽到比卡超識聽日文，感覺到好奇怪，亦都感覺到好欣慰。然後比卡超就介紹咗多啦A夢比小智識。點知小智見到多啦A夢冇耳仔，就問佢係咪狸貓？多啦A夢聽到「狸貓」呢兩個字，就即刻怒火中燒。喺度好大聲咁樣鬧人，而比卡超就用一啲好嗲嘅語氣哄返多啦A夢，同時小智都同多啦A夢道歉。而比卡超就叫多啦A夢，希望可以幫到同小智、比卡超佢哋一個忙。原來比卡超之前同喵喵怪大戰，因為喵喵怪同火箭兵團喺大戰中使用陰招，導致比卡超元氣大傷。但由於大木博士同研究所一行人去咗渡假，所以冇辦法即時可以修理比卡超。於是多啦A夢就諗到用隨意門，叫小智同比卡超locate左大木博士既位置。一打開門，就見到大木博士坐咗喺沙灘到曬太陽。當然，大木博士見到比卡超同小智帶着多啦A夢喺佢面前出現，就喺度嚇咗一跳。不幸中之大幸就係大木博士見到比卡超傷成咁，就即刻幫佢修復，回復返之前嘅美貌。同時大木博士因為要研發一種小精靈，佢見到多啦A夢個樣都幾可愛。就以多啦A夢做一個藍本，將佢同比卡超混合，成為新嘅寵物小精靈。不過，要研發出一種新嘅精靈都要時間嘅。於是多啦A夢同比卡超、小智就用咗隨意門返去純白鎮。一番到去，火箭兵團同喵喵怪又再出現，當然開場白又係嗰幾句廢話啦。但今次嘅喵喵怪比以往強化左好多，實在好難應付。而火箭兵團嘅願望一直都係想捉走比卡超，當佢哋見到多啦A夢，當然係得一想二，想捉走埋多啦A夢啦！但才智過人嘅多啦A夢，一眼就識穿火箭兵團嘅詭計。首先，比卡超同多啦A夢就不斷喺度挑釁喵喵怪，逼佢喺度發癲。呢個時候，喵喵怪就打開咗個口。一多啦A夢就喺度睇準左機會，係百寶袋度攞出迷你多啦同埋一個丫叉。一野射落喵喵怪個口到，令到佢打咗一個大乞嗤，迷你多拉就出咗嚟。過左唔夠1分鐘，喵喵怪因為機器失靈，引發左大爆炸，瞬間灰飛煙滅！而呢個時候嘅武藏同小次郎當然好傷心，不斷抱住喵喵怪嘅屍體痛哭。自此之後，火箭兵團就徹底被解散，武藏、小次郎同佢哋嘅幕後老板亦都要承擔法律責任。過咗幾日之後，多啦A夢知道時空裂縫已經修好，可以返去22世紀，就向小智同比卡超告別。就係多啦A夢準備離開之前，大木博士就衝左過嚟，向佢哋三個告知，新嘅精靈已經整好，一打開嚟睇。原來就係多啦A夢同比卡超嘅混合體，裏面有多啦A夢嘅百寶袋，同比卡超嘅必殺技10萬伏特，而呢個新精靈可以喺22世紀、同埋純白鎮之間自由活動，係多啦A夢或者比卡超嘅身邊不斷切換。就係多啦A夢準備踏上時光機，比卡超就係眾人面前Kiss左多啦A夢，而呢個吻，代表着佢哋之間嘅關係，永遠都唔會改變。當我講完呢個故仔之後，Claudia同妹妹不斷咁樣笑，覺得我講嘅嘢好有創意。而Claudia仲話我仍然記得我哋O Camp嘅隊名「比卡超與多啦A夢」，係一個好重視對方嘅人，然後佢就學故仔裏面嘅比卡超女孩，喺其他人面前Kiss左我呢個多啦A夢男孩。

「吓阿哥你淨係錫姐姐就得㗎啦？我又要！」原來妹妹喺度呷醋。「最多一齊Kiss囉！」Claudia對住妹妹講。「講笑咋，我除咗有阿哥、又多咗個錫我嘅Claudia姐姐！妹妹好幸福！」聽完妹妹咁講，我同Claudia不禁望住對方偷笑。覺得妹妹真係大個咗。而世伯伯母見到妹妹就好似多咗個女咁，將妹妹視如己出，愛屋及烏！「阿哥啊媽咪話要叫我哋返去啦喎！」妹妹突然叫我。「係呀你聽日係咪要練波啊！」我問妹妹。「嘻嘻，我邊會咁衰做你同Claudia姐姐嘅電燈膽啊！」妹妹對我同Claudia講。「係啊我都要幫小朋友改功課啦，返到去好Wtsapp我啦！Angela啊得閒再上嚟姐姐屋企玩啦，嗱呢啲玩具同衫衫你就拎走就得㗎啦！」Claudia對住我同妹妹講。聽完Claudia咁講，我就知佢要回復返工作模式，做返一個要趕工作嘅幼稚園老師，同埋等佢享受返同父母嘅家庭樂。同時，我同妹妹就要做返孝順嘅仔女，返去父母嘅身邊。於是我同妹妹就同世伯、伯母告別，而Claudia就俾咗我一個Goodbye Kiss，搞到妹妹好葡萄，用一個鄙視嘅眼神望住我。返到屋企之後，爹哋媽咪就喺度睇電視。見到我哋兩個返到屋企喺度好開心咁樣。「爹哋媽咪我哋返嚟啦！」我同妹妹異口同聲地向爹哋媽咪請安。「你地兩個終於返嚟啦？」爹哋媽咪問。「係呀，姐姐送咗好多嘢俾我呀！」妹妹話。「你開心啦又食又拎！」我挪瑜妹妹。「你不斷Kiss姐姐啦！」妹妹又串番我。「好啦好啦你地兩個唔好嘈啦！快啲去沖涼啦，啊仔記得去洗衫呀！」爹地話。於是我即刻走去換衫沖涼，洗埋啲衫就入咗房。入到去就自動自覺向Claudia大人報到我既行蹤。其實好多人都以為做男仔就要一五一十報告自己行蹤比女朋友聽，搞到自己冇晒自由。但係我會選擇將自己嘅行蹤話俾心愛嘅女人聽，因為我想同你講，如果你同我一齊，我一定要你對我放心。「B，沖完涼啦？」Claudia問。「係呀啱啱洗完衫！你做好晒啲嘢未？」「做好啦！聽日有啲咩做啊？」「當然係約你去街啦！」「嘻嘻，你人細鬼大啦！聽日陪我去一個地方啦！」「係咩地方？」「唔話俾你知！等你心思思！聽日你就知㗎啦！我瞓先啦早唞！你都早啲瞓啦！唔准打機啊！」「知道啦老婆大人！」Claudia就off左，突然間車隊群組又有通知。我打開一望，原來係Johnny架Altezza終於整返好，可以隨時落得場。我：「你架車終於整返好啦？」Johnny：「係呀可以隨時出得街啦，啱啱攞返架車同Joey兜咗一轉。」Steven：「嘩你咁快比阿嫂揸啦！你唔記得佢上次撞過咩？」Johnny：「買俾佢練下車囉，總之唔好搞到甩尾就得！」Wyllis：「老老實實你架車改咗好多嘢喎？」Johnny：「都唔係改好多姐，勇哥嗰部掃把佬先改得多。」我：「我包圍都冇換，只係換咗個CE28鈴。裏面就Upgrade左好多嘢。」Donald：「你部嘢有冇400匹啊！」我：「差唔多啦！始終喺香港渣都唔使咁大馬力，平時仲要做家庭車。」Johnny：「明㗎啦勇哥，你要車Claudia啊嘛！」我：「你講咗去邊？」Wyllis：「奧斯卡話聽日食飯，叫埋班女人出嚟啦。」大家都叫好，我就話要問Claudia。結果就係比佢哋恥笑，話我係老婆奴。不過我就係要尊重返我老婆！吹咩！講完之後，睡魔又急call我，係時候就要瞓覺啦！唔知Claudia個傻妹又比啲咩驚喜我呢？

「起身，唔好訓！」有一把女仔嘅聲線叫我。「俾我瞓多一陣啦。」「唔得！即～刻～同～我～起～身！」個女仔不斷擠我全身。呢把聲線，好溫柔！但我好肯定唔係妹妹，我擘大眼⋯⋯嗚啊！原來係Claudia啊！佢仲學埋電視劇嗰啲新婚妻子爬落我個身到。「好啦好啦我起身啦！早晨啊B！」我講完就Kiss左Claudia既嘴唇。「早晨呀B，快啲起身食早餐啦！」Claudia講完就推咗我入廁所梳洗，再帶我出飯廳到。一出到去，就見到妹妹坐咗喺到食早餐。原來係芝士蛋包。「阿哥你咁遲起身㗎，快啲食早餐啦！」妹妹對住我講。「妹妹你煮㗎？」我問妹妹。「Claudia姐姐整架，你要食多啲呀！」妹妹對我講。「B啊快啲食啦，如果唔好食嘅話唔好見怪啊！」Claudia笑住咁同我講。我心諗，既然係我最愛嘅女朋友煮嘢俾我，就算味道點樣都好，都一定要食晒佢為止！於是我就將個包放入口，嗚啊，Claudia整啲包真係好好食呀！估唔到佢真係入得廚房出得廳堂，我諗佢將來一定係一個好媽媽嚟嘅啫。「點啊？好唔好食啊？」Claudia問。「好好食呀！女朋友整嘅乜都好食！」我講完就Kiss左佢。「真㗎？我好開心呀！」Claudia嗲住咁同我講。「Claudia姐姐我覺得你整啲嘢好食過阿哥整嗰啲幾十倍呀！」妹妹對住我哋兩個講。喂喂喂！妹妹你使唔使咁樣詆毁我呀？話晒平時都係我煮飯俾你食喎！你仲食到舔舔脷添！「唔係呀，我覺得你哥哥煮飯好好食啊！好過好多男仔㗎啦！B啊，你快啲食啦！」Claudia就幫我護航。「咁我就唔客氣啦！」我哋三個就一齊品嘗早餐，然後我就走咗去洗碗。洗洗下，Claudia就走咗入嚟廚房，俾咗個Kiss我。「做咩阿B？」我問。「冇啊想睇你洗碗洗成點咋嘛？」「你想好似上次⋯⋯」我好曖昧咁講。「你去死啦！成日諗埋晒啲衰嘢！」「唔好咁啦老婆，最多老公豬錫返你囉！」「講笑咋！洗完碗快啲換衫，唔好着得太麻甩啊！同埋我哋今日唔使揸車！直接落地鐵站就得㗎啦！」唔着得咁麻甩？我平時都係恤衫西褲，到咗放假基本上都係著T恤長褲波鞋咋喎。我覺得OK啊！見到Claudia今日着住黑色Vans Sk8波鞋，我就知道今日其實要點樣着㗎啦！於是我就喺衣櫃攞咗件H&M白黑間條T恤，黑色Carhartt褲，再着返對黑色Vans Sk8波鞋就行得。「點啊大少行得未啊？」Claudia同妹妹問我。「OK啦兩位大小姐！」我哋三個就出咗門口，經太古城中心就落咗去地鐵站。不過今日係星期日，地鐵梗係多人㗎啦！點解？因為呢個時候會有好多家長會帶小朋友出去行街睇戲食飯。不過坐車嘅過程中，妹妹同Claudia雞啄唔斷咁樣傾偈，完全忽略咗我呢個人嘅存在！差唔多去到銅鑼灣站，Claudia就叫我落車。由於妹妹要返去DGS嗰邊練水，所以佢就要去到金鐘站轉車過海。同妹妹道別左之後，我就跟左Claudia出閘。「B到底我哋去邊度啊？」「跟我嚟啦！不過你陣間唔可以講粗口喎。如果唔係呢我會打死你㗎！」「知道啦老婆！」我就跟咗Claudia去左C出口，到底佢會俾啲咩驚喜我呢？

「到底我地去邊到啊？」我問。「陣間你咪知囉！今日你要陪本公主成日架。」Claudia同我講。我就跟住Claudia，入左皇室堡。首先我地去左玩具反斗城。「B啊快啲揀個公仔啦！」Claudia叫我。「做咩啊想我送俾你？」「正經啲啦！要送俾人㗎！人哋係女仔黎！」於是我就同Claudia一齊揀咗個Hello Kitty公仔，當然俾錢嗰個人係我啦！因為要送俾人嘅關係，所以我就叫售貨員包好佢。「B啊，你係出邊等我呀！」「OK！」我於是就走返返去，見到有個比卡超公仔，就即刻走過去俾錢，但呢一隻我就冇包到。有時都要對大嘅好啲嘅！攞埋嗰兩個禮物就即刻走人。「你去邊度咁耐啊？」Claudia問。「冇啊漏咗野咋嘛！」「你後面收埋啲乜嘢啊？快啲攞出黎！」「攞俾你都得！不過你要瞌埋眼！」「好！」Claudia瞌埋眼。過咗5秒鐘之後我就叫佢打開眼。「送俾我㗎？」Claudia問。「B，半個月快樂！」「多謝你呀B，錫晒你！」Claudia講完就keep左嘅嘴唇。過咗一陣，Claudia就帶咗我上去一個兒童天地。見到一班小朋友同家長係到，我估計呢班係Claudia既學生同佢地既家長。「原來係你既學生生日！」「係呀快啲行啦！」果然不出我所料，有10個小朋友行咗出嚟大叫：「Miss Lam你好！我哋好掛住你啊！」班小朋友講完，搞到我同Claudia笑得好開心，唔知點解見到佢哋好似冇晒煩惱咁樣，然後嗰幾個小朋友喺度問Claudia同我既關係。我就答：「我係Miss Lam既老公囉，即係你哋嘅爸爸同媽媽之間嘅關係。」點知我一講，啲小朋友不斷喺度嘻嘻哈哈大笑，而Claudia同班家長就喺度食花生，覺得我講嘢好搞笑。「今日係邊位小朋友生日呀？」我問。「係黎秀盈小朋友生日呀！」其他小朋友話。我就見到秀盈，佢打扮到好似公主咁樣。主角生日係唔同D嘅！去到佢面前，就送咗份禮物俾佢！「多謝哥哥同Miss Lam！」秀盈話。「唔使客氣，不過秀盈你要記得返屋企先拆喎！」我回應秀盈。「點解嘅？」秀盈問。「因為送禮物嗰個人會唔開心囉！所以返屋企先拆啦！」我就話。秀盈雖然唔明白我意思，不過佢都好乖，經過Claudia同佢家長既講解，將份禮物交返比家長。而家長們都好識Do，覺得我做左一個好好既示範，講真我真係好鐘意小朋友架，如果有幸同Claudia共諧連理，生左個小朋友既話，我一定會好好咁樣對佢地，讓佢地能夠有一個健康既成長環境。同時，我見到啲秀盈佢地好鐘意跟住我同Claudia，睇黎Claudia係學校裡面好受學生、同事、家長既歡迎，而我呢個哥哥唔應該做律師，去做埋幼師啦哈哈！而呢個生日會就係一片歡笑聲到完滿落幕。

隨着生日party嘅結束，各位小朋友同家長都收拾物品離開會場。Claudia就依然好似老師咁樣叫啲小朋友做好功課，同時佢亦都不斷同家長溝通，暫時將我放喺另一邊。另一方面，啲小朋友走埋嚟同我圍爐咁樣傾偈，為咗同佢地可以親近少少，我就痞低同佢地一齊講嘢，當然來來去去都係講吓大家鍾意睇咩卡通片，聽咩故事，唔通我會教佢地講粗口咩？我諗如果我教咗嘅話，一定會比Claudia破口大罵。作為Claudia男朋友嘅我，雖然係對方嘅事業上唔會幫到啲乜嘢，亦都知道對方工作上有好多難處。我唯一可以做嘅就係喺佢身邊負責聆聽，默默地支持佢。因為呢一種嘅支持，就係令到對方開心嘅原動力，能夠勇敢與你相愛下去！能夠同你拍拖，係我畢生嘅驕傲！「好啦各位同學聽日見啦，記得做功課啦！」Claudia向小朋友訓話。「拜拜Miss Lam，拜拜狸貓哥哥！」小朋友同我講。咩話你哋話我似狸貓？都話唔係狸貓嚟㗎囉！雖然佢哋話狸貓好唔尊重我，不過我知道佢哋都冇惡意，所以我都冇話佢哋。我哋一齊向班小朋友道別後，就手拖手行街街。而呢個時候為人師表嘅Miss Lam，就變返溫柔可愛嘅Claudia。「Sorry啊B，要你同班小朋友玩！掛住同家長傾偈忽略咗你！」Claudia好內疚咁同我講。「做咩要道歉喎？我好開心你帶我嚟呢度啊！」我將我嘅內心感受話俾Claudia聽，搞到佢好霖。「真㗎？但係你唔嬲我掛住同家長傾偈？」「傻嘅咩？我知道呢啲係你嘅職責嚟㗎嘛，我有一個咁負責任嘅女朋友，係我嘅福氣！」我講完就捉住Claudia同自己隻手不斷撫摸自己塊面，感受下佢迷人嘅體香。「我都係呀，多謝你一直都係咁遷就我！」「傻瓜！我哋去邊度啊？」「不如我哋去返時代廣場嗰邊行街呢。」Claudia提議。「好啊！」我哋就離開咗皇室堡，行返去時代廣場嗰邊。同Claudia享受下我哋二人時光。而星期日嘅銅鑼灣，唔使我講一定會係好多人㗎啦，而呢一日我哋都唔例外。記得上一次嚟呢度就係同Claudia玩互相交換禮物遊戲，然後大家比對方同一份禮物就係adidas波鞋。唔知今次會唔會又係玩呢個遊戲呢？「B啊，你記唔記得呢度啊？」Claudia問我。「點會唔記得呀，第一次就係同你係呢度玩O Camp既City Hunt；第二次就係你同前度分左手，約我出嚟玩交換禮物遊戲，我仲記得大家仲比左對方同一對鞋。」「果然好記性啊，男朋友！」「同女朋友行街點可以冇記性啊？」「傻瓜，不如我哋去睇戲囉！」Claudia提議。「好啊！」呢個時候我哋個O Camp組爸組媽wtsapp群組叮左一聲，為免阻住其他人，我哋就行埋一邊睇訊息。原來係Oscar同Alice話叫我哋五男五女去食飯，睇個地址原來係九龍城個附近，睇黎要返去攞車先得。然後Claudia就係講左話地兩個會出席，原本想問佢去唔去，點知佢就早一步幫我應承咗。「B啊今晚去唔去啊？」Claudia問。「你都幫我應承咗啦，唯有聽曬你話啦！」「嘻嘻！最錫我就係你㗎啦！」Claudia講完就kiss咗我一下。「係咪去睇戲啊？」我問Claudia。「係呀，不如睇《寒戰2》啦！」Claudia提議。我點左頭，除咗要聽曬Claudia話之外，其實呢套戲都幾好睇。因為之前睇過《寒戰》裏面嘅郭富城同梁家輝既對手戲真係拍案叫絕，而今輯就會講邊個係幕後玩家，同埋消失咗嘅衝鋒車去咗邊度。於是我哋兩個上咗時代廣場13樓，買飛睇呢套《寒戰2》。

一去到戲院嗰層，就即刻去買飛同埋必備既爆谷可樂。我地就揀左兩個連位坐低。估唔到Claudia竟然鐘意睇埋寒戰呢啲警匪片，真係嚇左我一跳。由細到大，我都好鐘意睇動畫、警匪片、動作片。而家有一個同我志同道合既女朋友陪我一齊睇，你話幾好呢？至於劇情係點，大家就Google一下啦。我就唔講咁多啦！「B啊？係咪好凍啊？」我問Claudia。「唔係啊，熱到出汗啊！不過⋯⋯」Claudia未講完，我就用我手臂攬住佢，讓佢可以暖一些。然後佢就露出左可愛既笑容，透過螢幕嘅光線可以隱約見到Claudia連小酒窩都笑埋出嚟。搞到我都向佢微笑左一份。由於Claudia今日要去小朋友既生日Party，所以著得好斯文，只不過係黑色長裙加件白色T，再加對白色Converse。不過有咩所謂啊？唔通佢著熱褲或者短裙就會摸佢大脾咩？唔會架嘛。我又未至於咁瘋狂⋯⋯我驚未出戲院門口就會巨龍不保，生唔到仔。我地全程都好專心睇戲，而Claudia睇到好投入，只不過係互相餵大家食爆谷、飲可樂，或者Kiss下佢。講返套戲，其實我覺得郭富城做事獨行獨斷，唔理其他人。就係因為佢呢種自以為是既性格，導致好多同事無辜犧牲。而呢一次佢仲親自押住彭于晏係地鐵站走黎走去，搞到「走犯」同重大傷亡。經歷左兩集，導演、編劇既哥哥姐姐好似唔了解香港政府既架構，將警隊當作係香港既權力核心，由高層自己話事。事實上完全忽略左香港是有行政長官/特首既，他先係全個香港政府既最高決策者，兩集裡面特首都缺席，況且警隊隸屬保安局，出現像警務處長夫人被綁架這些特大案件，唔會咁馬虎處理。另一方面，上集講梁家輝明明仲大義滅親，親手拘捕彭于晏。但今集完全將梁家輝既性格完全翻轉，將佢寫成一個野心勃勃既人，只不過今集勉強寫左個幕後玩家蔡Sir，完全欠缺了說服力。今集既《寒戰II》，完全跳唔出上集既框框，主要都係食老本，犯駁之處實在太多。完全掉亂成個香港政府既實際格局，蔡 Sir 既「造王者」計劃似乎很有部署，但細想之下，矛頭要對準既係特首，把郭富城拉下馬俾梁家輝強勢回歸，似乎放錯焦點，枉費周章，不如等特首任期屆滿兒出手會實際得多。況且郭富城係片中犯下太多嚴重錯誤，應該一早被特首撤換。雖然結局裡面，蔡Sir要被迫賣左通訊公司，永遠要離開香港；梁家輝繼續過著退休生活，長俸繼續袋袋平安； 而黃德斌同蔣志光就面臨被警隊革職查辦及起訴，但係身為律政司司長既李子雄，以及一眾既立法會議員，到底佢地既下場係點呢？係劇中完全冇透露過，可能呢個係導演、編劇既意思，為第三集既寒戰埋下一個開始既伏筆，希望下一集既寒戰能夠做得比較全面，重整返政府架構。睇完戲後，劇院裡面既燈打開左。而其他觀眾陸陸續續都出返去，我同Claudia就等晒佢地走先再出去。「B啊，做咩唔走既？」Claudia問。「等其他人走先啦！反正唔趕時間！」「咁又係，都係B你最體貼！」呢個時候，有一對男女拍我地兩個，原來係Johnny同Joey，搞到我地兩個都嚇左一跳。「嘩你地兩個去邊啊？」Johnny同Joey問我地。「拍拖拖囉 ！」我話。「勇哥，做咩帶阿嫂黎睇《寒戰II》啊？」Johnny問我。「係佢老婆我話要帶佢睇既。」Claudia幫我答埋，老婆你真係抵錫既。「好啦，我地出去先講啦！」Joey話。我地四個人就一行出左去，Joey就提議話不如男女分開行街，一個半鐘頭後係到等。我地三個都冇意見，然後Joey就拖住Claudia行街街。得返我同Johnny係到，而兩條仔可以點樣？當然即刻轉Channel，齊齊講粗口問候下大家啦！不過我地兩條友其實都冇咩野買，於是就走去Starbucks到坐係到飲野，講下粗口。「勇哥你有冇睇見到Annabelle同個阿叔一齊左啊？」Johnny問。「有，尋日比我同Claudia見到佢地兩個車震。」「屌你應該影低Send比我地啊嘛！咁好既野又唔比我地睇。」「Claudia係到啊嘛，況且⋯⋯人地鐘意點係有佢地既自由，我地呢啲外人唔理佢啦！」「不過佢成日PO相話點話點，都唔知搏乜撚？」「唔知啦！但我覺得個Annabelle一啲都唔靚，我地幾個靚佢好多。」「哈哈，有冇同Claudia扑過野啊？」Johnny問我。「冇。你呢？尋晚同Joey姐床戰左幾多個回合啊？」「屌你啦！我地做左7次，7次都係無套，內射中出！」「唔怕有B咩？」「我地排好晒日子，如果佢唔方便既咪停一停啦。反正我都娶佢做老婆架啦！你有冇性經驗啊Aaron哥？」「我話冇，你唔信啊？」「都話你老兄經驗多過我啦！咁Claudia唔知咩？」「我同佢坦白左。不過無論點都好⋯⋯我都會娶佢做老婆。」我好堅決地講。「係既，專一男！Cheers！」「Cheers！」

我地兩條麻甩佬，講黎講去都係講下車，粗口，又或者身邊既另一半。記得岩岩入大學O Camp識左Johnny哥，就係呢條粉皮成日帶我地同Oscar去老蘭到蒲。一到Weekend，係老蘭既街頭一定會佢既縱影。亦都因為老蘭同HKU，佢先識到Joey姐。而自稱《溝女王》既Johhny哥，自此之後就收心養性，對Joey好專一，兩個人更加成日係我地面前出雙入對。過左一陣，Claudia同Joey就返左黎。見到佢地買左好多野，就知女人就係一個天生購物狂！「B啊，我買左手鍊比你啊！」Claudia對我講，搞到我好霖。「多謝你啊B！」我Kiss返佢。「我幫你戴啦！」Claudia講完就幫我右手戴上手鍊我細心一看，原來手鍊刻住「A&C」，同時我都見到佢右手戴住手鍊，睇黎同我嗰條係情侶款。既然係女朋友幫我戴既，我呢一世都唔會除落黎。「鐘唔鐘意啊？」Claudia問。「好鐘意啊！」我笑住同返Claudia講。「好啦梁生梁太，今晚去唔去奧斯卡既飯局啊？」Koey問。「你地都去咩！？」我同Claudia問。「係啊！我地五男五女都去啊！不過要過去九龍城嗰邊。你地有冇揸車啊？」Johnny問。「冇啊 ！要返太古攞車！各自去啦 ！」我地兩Pair情侶就分頭行事，我同Claudia就坐MTR返去屋企攞車。而Johnny同Joey直接揸車去九龍城。當我諗緊揸我部掃把佬定Claudia架Fit嗰陣，Claudia就同我講：「媽咪攞左我架車，借左比細姨用啊幾日啊！！」頂！姐係焗我揸掃把佬啦！唔通攞爹地架Estima或者世伯架Land Crusier咩？果然不出我所料，返到停車場，架Fit、Estima同Land Crusier都唔見晒，得返我架掃把佬係到。係喎！不如比Claudia揸掃把佬啦，於是我就比左條車匙佢。「做咩啊B？」Clauida問。「比你玩一陣啦！」「真架Yeah！錫晒你啊B！」Clauida就給我一個吻。我地兩個就上左車，Claudia就做司機，我做乘客。「B啊？你架車係咪都係一樣咁揸咋？」Claudia怕怕醜醜問我。「大同小異啦！不過唔使揸咁快，同埋較返好個位置！」我等Claudia較返好位置，講解返啲掣係邊到，始終每架車既設計都唔會一樣。「準備好未啊？」Claudia問。「好！」「撞爛左唔好打我啊！」「放心啦！比自己多啲信心！唔好撞到人地就得啦！」「出發啦！」我就期待緊Claudia呢個女主人點會駕馭我架掃把佬⋯⋯

「B啊，其實要行邊到快啊？」Claudia問。「你出左太古城，上東區走廊入東隧，然後入觀塘繞道或者觀塘道轉落太子道東就到架啦！」「姐係我地尋日去既反方向？」「係啊！兩條路都得，不過觀塘繞道冇咁塞，觀塘道就會塞車。」「咁行觀繞啦！」「好！」由於Claudia第一次揸我部掃把佬，難免未必會適應得到。始終掃把佬同Fit好多野都唔同（雖然兩架車都係棍波，但馬力同操控方面既差距會好大），所以一開始出路口會少少Chok。但一上到東廊之後，佢就變左一個專業既女車手，摸熟左掃把佬既操控。留意返我講既「女車手」唔係會瘋狂駕駛，係馬路到左穿右插，亂咁Cut線、小路唔讓大路嗰啲馬路炸彈；而Claudia能夠做到人車合一之餘，又會揸得快而穩陣，只係一直Keep住安全車速，當左掃把佬已經好似Fit一樣。話時話如果用灣岸黎比既話，我係明雄哥哥，而Claudia就係零奈姐姐，其實以女仔黎講，佢既駕駛技術絕對超晒班，甚至可以拍得住我同另外四位。但我知道Claudia只不過一直想跟我後面，享受每份每秒既駕駛樂趣，並冇打算攞架Fit黎挑我機。所以，古語有云：「寧得罪小人、莫得罪女人！」就係咁既意思。大家有幸有另一半既話，千祈唔好輕視佢地。因為佢地係某些方面會比我地男仔優勝好多倍。「B啊？你架車好好揸啊！好快啊！夠力之餘過彎又好穩！」Claudia笑盈盈地對我講。「你鐘意就好啦！」「不過你冇學灣岸嗰啲改到700幾800匹咩？」Claudia問。個傻妹原來都識啲野架喎。「邊有咁勁啊？你估打機咩！同埋呢到係香港黎架！所以唔使改咁大，同埋呢架車我日後打算做Family Car，車我地既小朋友返學。」「嘻嘻！係咪隧道唔比過線啊？」「行返自己條線得架啦！反正兩條行車線都咁多車，唔會快得幾多！」「係既係既。」一出到觀繞，就見到有架黃色既S15係到Hi我地。屌，又想我地機！「B啊，後面有人HI我地啊！」「唔使理佢啦！各行各就得架啦！唔好受人地影響。」Claudia就聽左我講，讓路比架S15行先。見到嗰兩條友又係啲MK仔黎，佢地一定係到諗女仔點會揸掃把佬呢啲車⋯⋯繼而嚇到傻左。不過佢地都好有招呼向我地遞一遞手唔該我地，睇黎佢地真係好趕時間，無謂阻住人地啦 ！好快架S15就絕塵而去。過左一陣，Claudia就轉左落太子道東直行，好快就到左九龍城。呢個時候就收到Oscar既Wtsapp，叫我地泊係九龍城廣場。「B啊，我地泊邊啊？」「入九龍城廣場既停車場啦！」「好既。」Claudia就揸架車入去，後面有架白色既豐田Altezza Hi我地，原來係Johnny同Joey。上到頂樓，就見到Wyllis架FD2、Steven架Evo 8、Donald架CL7泊左係到。而Oscar架三菱Toppo就泊左另一邊。於是我地就泊係佢地三個既隔離。當然啦，Johnny同Joey見到Claudia揸車就覺得好奇怪，而我就不斷係到笑。「做咩係Claudia揸車既？」Johnny問。「乜香港法例有講明女仔唔比揸車咩？」Claudia反問返佢。「咪係！」我再加多句。「不過Claudia識揸棍波好勁啊！」Joey攬住Claudia講。「Joey你學下野啦！叫Johnny哥比你揸啦！」我同Joey講。「好啊！」「講咁多野，行啦 ！」我地四個一行人就去左食飯既火鍋店到。

到左火鍋店，Oscar佢地幾個已經坐晒係到。「梁生、梁太！你地終於肯出黎啦！」大家係到講。「使唔使搞我地啊？」我黑人問號。「B啊你唔使理佢地既！坐啦我地！」我講完就拉張櫈比Claudia坐。「錫晒你啊B！」Claudia就Kiss左我。「嘩！好閃啊！」大家係到話。講完之後，Steven同Kary就提議不如叫野食先，有咩呢就麻煩返各自既香閨再講。大家一邊食飯，一邊係到笑住咁講返O Camp既開心事。記得一開始我要做O Camp組爸嗰陣有啲唔情願，又係到驚我個Partner好難相處得來，但我而家要好好多謝Oscar佢比左我做今次O Camp既組爸，更加多謝嗰四條仆街將我個名加埋上去組爸個list到。就係呢一次既O Camp，比我遇上左Claudia，更加因為咁對佢意亂情迷，不知不覺間鐘意左佢。真係好感激大學有呢班好基友、好兄弟姊妹，你地對小弟既感情，我會好好放在心上。「不如大家飲杯先呢？」Wyllis提議。「好啊 ！飲杯！」大家都舉起手中既可樂，一齊乾杯（唔飲酒既原因係因為我地全部人都要揸車）。「呢一杯係為咩而乾架？」Donald問。「就祝我地出世既BB身體健康、快高長大、盡得父母既遺傳，飲杯！」我向大家講。「個BB唔關我事架！」突然間Claudia話。「咁即係點啊！？」Stephy黑人問號。「係，雖然Aaron同Claudia而家冇姐，但今晚之後就一定有架！」Oscar就補多句，與我志同道合，於是我地兩個就乾杯。我望一望Claudia，面都紅埋，佢呢個可愛既臉朧。令我對佢充滿愛意，情難自制。「你知咩叫適可而止架可？」Claudia扯住我耳仔罵我。「冇所謂啦，你係我女人，嗰啲係我老友！Hey醉醉地咪好囉 ！」「係啊等我醉左，你就可以食我啊嘛！發你個春秋大夢啦 ！食野！」被Claudia罵完，佢就舀啲野我食。其他人見到我同Claudia咁Sweet，就互不相讓，同各自既另一半係到甜言蜜語。見到佢地都係真心鐘意對方，作為兄弟既我感到欣慰，所以我都要好好地對Claudia啦！呢個時候，有個人Wtsapp我，原來係Winnie既家姐。「Aaron啊！」家姐問。「咩啊家姐？」我問返家姐。「你陣間得唔得閒啊？！」「咩事？」「你陣間方便車我地三個出機場啊？因為我地今晚要坐夜機返英國啊！」當我諗緊去唔去嗰陣，Claudia見到我同家姐既對話，就管家婆上身咁問我邊個，當然我講既管家婆上身係嗲住我嗰種。我就細聲係Claudia耳邊解釋返成件事，而Claudia就叫我帶埋佢去，順便想從家姐既口中了解我同Winnie既過去。我都話你最抵錫架啦！我地食完飯後，大家就齊齊去返九龍城廣場到攞車走人。由於我地大家都住唔同區，再加上聽日係星期一，所以大家都冇下場啦！「B啊！我地去邊接人啊？」Claudia問。「觀塘啊，你訓一陣啦！」「唔得！我訓左邊個幫你睇路啊？」「都係老婆最抵錫！」「專心揸車！」去觀塘，基本上都係行太子道東接觀塘道，唔會入去舊機隧同新清咁傻仔架。加上夜晚唔會太多車既關係，用左10分鐘就到左觀塘啦。而Winnie既舊屋就係功樂道，所以就轉入康寧道再上去。最後到左碧麗苑，我就停左車。

「B啊，做咩停車既？」Claudia問。「到啦我地！」「嘩呢到好似TVB見過既！」「係啊！」「呢到幾靚啊！係咪叫佢地落黎啊？」我講既碧麗苑，如果睇開TVB既師奶一定知會係邊到。佢同另一個屋苑林景閣成日都會係電視見到。到底TVB既監製們係咪對觀塘有情意結，成日囉呢區做拍攝場地。Claudia問完。我就Wtsapp家姐，佢地就話直接叫我上去。當然我點會比Claudia一個人坐係車到咁衰呢？梗係直接帶埋呢個靚靚女朋友上去比家姐睇啦！除左等家姐佢地唔使擔心我之外，更加想比Claudia了解我同Winnie既過去多一點。雖然Winnie生前同佢屋企人移居英國，但係佢父母一直都冇將啲物業套現。因為佢地會每個月都會返黎香港一次（每次至少起碼七至十日），以及佢父母係退休公務員，每個月都有退休金（係Winnie去英國讀書前已經提早退休）。而我有時趁佢地係香港就會上去探下佢地。而每個星期Winnie個親戚都會上黎打掃，所以都唔怕間屋會發霉發脹。入到管理處，個保安叔叔基本上都知個我係邊個，所以都唔需要登記就放我入去。只不過佢見到Claudia既反應有啲奇怪。上到8樓，我地就出Lift。然後再按Winnie屋企既門鈴。家姐就出左黎，打開左門。「Hello 家姐！」「Aaron，呢位係？」家姐問。「呢個係我女朋友Claudia啊！」我向家姐介紹Claudia比佢識。「嘩你叻叻啦！識到個咁靚既女朋友！Claudia你同Aaron叫返我做家姐得架啦！當自己屋企啦！」家姐大讚Claudia。「係既係既！」Claudia話。家姐就帶左我同Claudia入屋，而姐夫就係到執行李同照顧麗瑤，姐夫見到我同Claudia都好熱情打招呼。當然，作為幼稚園老師既Claudia即刻母愛上身，不斷咁同麗瑤玩。唔知點解麗瑤見到Claudia就好痴佢，即刻變左一個好開心既細路女。而呢個時候，我就入去Winnie間房到睇睇。入到去，見到間房都空空如也，只係有Winnie同佢屋企人、我、同埋中學同學既合照。至於Winnie既生前物品，大部分都已經丟晒，但房間裡面嗰種熟悉既味道，以及同Winnie生前既回憶，仍然存在得很深刻。我同Winnie係房間裡面談情說愛，擁吻，一切既點點滴滴，就好似尋日發生既事咁。覺得Winnie好似冇離開過我，只不過佢用左另一個視覺去看著我。記得返左香港讀書後，每次上黎Winnie既屋企。我都會泣不成聲⋯⋯但而家既我已經收起了眼淚，反而仲露出左輕鬆既微笑，將我一直擔心既問題完全解決晒。Winnie，你要我做既野！我終於做到啦！你在天之靈要好好保祐我同Claudia能夠一直走到最後啊！我望下Winnie其中一張與舊同學既合照，見到個女仔好熟口面。咪住？？呢個咪係⋯⋯Claudia？？？就係我睇緊張相既時候，Claudia就拖住麗瑤入黎。「B啊！你係到做咩啊？」Claudia問。「呢到係Winnie間房啊！」「原來係咁。不過⋯⋯你做咩望住張相既？」「冇野啊！」「咪住⋯⋯呢個咪我囉傻豬！估唔到Winnie仲Keep住我張相！我諗佢而家見到你咁好欣慰。」Claudia笑住咁講。「多謝你啊B！因為你⋯⋯我先有勇氣再鐘意我心愛既女人！」「傻豬黎架！你啊以後好好咁對本小姐啊！」我點左頭，同時家姐佢地執好野，我地就熄燈，整好手尾就一齊搬行李落左樓下到。

而家姐同姐夫見到我換咗車，感覺有啲愕然。而Claudia呢......當然態度照舊啦。「阿勇換左車啊？我記得以前你係揸另一㗎個喎！」家姐問。「冇啊！換架好啲，咁老婆可以坐得舒服啲啊嘛！」我話。我一講完，大家都忍唔住係到笑。Claudia個樣變得有少少紅。然後我地就上車（我同Claudia就坐前面，佢地就坐後面）等大家Ready好，我就開車啦。去機場主要都係行返觀塘道西行線上龍翔道出返葵涌啦。如果由觀塘、將軍澳開既A22同A29巴士就會好似我咁行，唔會出返旺角、大角咀咁傻仔。係車廂裡面，大家都有講有笑。而Claudia就不斷係到同家姐講下女人野，又將我同Winnie以前既愛情浪漫史野話比Claudia聽，搞到我不斷被Claudia恥笑。但講下有咩所講啊？既然家姐都肯講、Claudia又想聽，當然我唔會反對啦！如果你話我日日係到埋怨，不如有時回味下同Winnie既開心日子，咁樣唔好咩？況且Claudia又唔介意，大方地接受我既過去，反而個人會放鬆好多。因為我知道Winnie個靈魂⋯⋯係陪伴著我地幾個一齊，永遠都會係我地身邊。由於夜晚飛機都唔算多，所以入青嶼幹線都好暢順，用左十分鐘就到左機場。為左方便家姐佢地，我地就將架車泊入1號停車場裡面。停好左架車後，我同Claudia就幫家姐一齊搬行李，齊齊上去離境大堂到Checkin。「好啦，送到黎呢到得架啦！」家姐話。「返到去嗰邊小心啲啊！下次返嚟香港再搵我哋啦！」我對家姐話。「你哋都係呀！如果你同Claudia有時間嘅就嚟英國探我哋啦！我哋帶你去玩！」「好啊！」Claudia搶着答。「我哋都差唔多入去啦，你啊好好咁對Claudia啊！希望下次返嚟係飲你哋餐結婚酒！如果唔係呢我哋全部人都唔會放過你㗎！」家姐講結婚酒呢三個字，搞到我同Claudia面都紅埋。「知道啦家姐！保持聯絡呀！拜拜啦大家！」「Take Care！拜拜！」家姐佢哋向我哋告別，然後就同姐夫、麗瑤一齊入咗禁區。又得返我同Claudia係到。目送到家姐佢哋入去之後，我哋兩個就行返去停車場嗰邊攞車。回想返起呢個離境大堂，可謂百感交集。呢一到可以係我同屋企人因為可以去旅行而懷着興奮嘅出發心情；而呢一到亦都係我同Winnie最後一次見面嘅地方，嗰一個生離死別嘅場景，我永遠都唔會忘記。不過依家有咗Claudia，就要將唔開心嘅嘢放低！希望呢一到就係我哋兩個結婚度蜜月旅行嘅必經之地。唔知第時我同Claudia結婚之後會去邊到蜜月旅行呢？搞到我諗起都好興奮⋯⋯忍唔住喺度笑。點知⋯⋯啪～～

呢一下，就將我由FF拉回現實。我望一望，原來係Claudia啪我。見到佢個樣好可愛，有啲想喺其他人面前Kiss佢。「做咩啊B？」我問Claudia。「講！頭先諗緊乜嘢？」Claudia擺出左一個男人都無法抗拒嘅表情。「冇啊冇啊冇啊⋯⋯」我好驚咁講。「有嘅有嘅有嘅⋯⋯你拮起條尾我就知你想點啦，你好快啲從實招來啊！」Claudia扯住我件衫尾咁講。話時話佢個表情真係同妹妹一模一樣，肯定係妹妹教佢嘅！「我喺度諗緊⋯⋯我哋結婚之後去邊到渡蜜月啊？」我好曖昧咁同Claudia講。「傻瓜咁快就諗蜜月旅行？乜我有個話要嫁比咩？」Claudia問。「你已經係我㗎啦！唔准返口，今晚呢我哋要生BB！」我喺Claudia耳邊咁講。「快啲行啦，本小姐要返去，聽日仲要去教啲小朋友唱歌㗎！」「知道啦B！」話咁快我哋就行到去停車場攞車。Claudia就話俾我做返司機，仲話下次先蹂躪我部掃把佬。上咗車，我就打開車機，轉左去收音機頻道。通常我聽收音機我就會比較鍾意聽港台或者商台嘅Channel，會聽下佢哋嘅新聞、交通消息、電台節目。了解下身邊會發生啲乜嘢事。今次我就轉咗雷霆881，轉好咗再望一望Claudia，見到佢個樣好苦惱。「做咩啊B？」我問Claudia。「諗緊聽日唱咩歌俾小朋友聽⋯⋯唔使理我啦開車啦！」既然Claudia咁樣講，我就唯有遵從佢嘅意思，將架車駛離停車場，揸車返番出市區。如果由機場出返港島，最快都係行西隧。但同時亦都係最貴，不過冇辦法啦！有時為咗趕時間，唔通入埋九龍嗰邊慢慢兜咩？當然都係學返巴士咁行啦。不過唔知點解一出咗貨櫃碼頭嗰邊，就變得好塞車。我都覺得奇怪，明明夜晚10點幾都仲塞車？呢個時候收音機又講交通消息：「青葵公路出九龍，近貨櫃碼頭對開有交通意外，去到上址留意在場警務人員指示。」原來又係交通意外，見到有架舊款Accord係慢線死咗火，前面就有架鐵馬喺度。我就無理佢，繼續向前行。然後個收音機又轉左音樂台，播左一首好舊嘅兒歌。我聽首歌嘅旋律肯定係90年代，啲歌詞好熟悉。但係肯定唔係上次O Camp我哋唱歌首《生命有價》。歌詞大致如下：國語堂讓我知鳥兒歌唱　喜報天亮數學堂又說星數目難知道我每夜望但見空蕩美術堂又說天　雨後虹彩會跨過天上我便求下雨天雨後常張望我看不到我只找到隔壁窗書本中有農場　抬頭只得操場世界哪兒有著農夫在插秧天空不見月亮月亮躲於高牆也許羞愧再比不上晚燈光哪兒讓我聽鳥兒歌唱　充滿早上哪兒望見星每夜來閃照　數著入睡到天亮哪兒若有天雨後虹彩降　可給我張望哪兒讓我找老樹來依傍那麼空矌那麼廣闊那麼清朗呢一首歌，原來就係葉蘊儀唱既《哪兒》。點解我對呢一首歌好深刻？因為以前細個爹哋媽咪成日會播呢首歌俾我聽，第一次聽個印象就已經好深刻，而當年小學嘅音樂考試我就揀咗呢首歌嚟唱，搞到俾啲女同學喺度笑。雖然呢一首歌係一首兒歌，但係其實佢講嘅嘢係好殘酷，其實可以話係比大人嘅歌。我再眼尾望一望Claudia，已經聽到入晒神。「B啊，頭先嗰首係咩歌嚟㗎？」Claudia問我。「陣間再話俾你知！」我回應佢。「好啦！」我唔話俾Claudia知嘅原因只係因為佢未必知道葉蘊儀會係邊個，同埋而家揸緊車。返到去屋企個停車場，我就拍好車。「B啊而家停咗車啦喎，你可以講歌名未啊？」Claudia嗲住咁問我。於是我就攞我部電話開Youtube，駁去個藍芽車機到，一齊分享吓聽音樂嘅樂趣。「幾好聽下呢首歌，係啦係啦就係呢種感覺啦！」Claudia話。「呢首歌呢叫做《哪兒》，係葉蘊儀唱嘅兒歌！呢首歌好似我同你咁耐歷史。」「原來係咁，幾好聽幾易唱！好啦聽日我哋就唱呢首歌啦！多謝你呀B！」好似只係得你教班小朋友唱歌咋喎，好似唔係幾關我事⋯⋯

「不如我哋兩個錄住video，一齊合唱啊！」Claudia提議。「好啊，不過你要就住我啲拍子喎！」我回應Claudia。「頂你啦講呢啲！」「親愛嘅林老師準備好未啊？」我問。「準備好啦，梁律師！」於是我哋兩個人就帶返AirPods，一邊聽伴奏一邊唱歌，同時為咗可以有更好嘅收音效果，就唱返我哋嗰首歌。咁樣唱歌其實都係第一次，雖然尋日都有同Claudia合唱，但今次個氣氛好唔同。我一邊唱一邊諗，我哋可以學番啲Youtuber一齊開返個情侶pages，將個名可以定為「Aaron&Claudia」。但係諗落好似又唔係幾好咁樣，肯定有好多人以為我哋兩個喺度扼like，同埋如果講啲嘢垃圾嘅話一定會俾人插，到時我哋兩個就一定冇面見人！所以都係低調啲好，因為⋯⋯我同Claudia嘅事只可以由我地兩個決定。我哋一邊錄Video，我哋兩個都唱得好投入，而Claudia不時向我單下眼、伸下脷咁樣，搞到我Sweet到呢⋯當然啦我都笑面迎人咁樣對住佢，俘虜佢嘅少女心！結果我哋唱咗差唔多起碼一個鐘頭，呢個時候突然間有人敲我哋車門。屌究竟邊個咁撚掃興呀？好彩我哋兩個唔係喺度車震姐，阻人扑嘢會燒春袋㗎！我望一望，原來係⋯⋯Miki。佢嘅出現簡直係大煞風景。「搞咩啊Miki姐？」我同Claudia異口同聲地問。「咩啊啱啱揸車返嚟咋嘛！」「Miki你有車牌㗎咩？」我用一種懷疑嘅語氣問Miki。「啱啱考到咋嘛，不過都係揸住屋企人同埋我男朋友果部！」Miki話。「原來你考棍波啊？」我問。「係呀！要學吓Claudia，邊個話女仔唔可以考棍波㗎！」Miki話。「你啱！」我話。「你好勁呀Miki！」Claudia喺到鼓掌。「Claudia你要教我喎！」「好啊！」Miki講完就同Claudia鼓掌。講完之後，Miki就帶咗我去坐佢架車。見到之後我就嚇咗一跳，原來係⋯⋯

一見到，原來係一架紅色有改裝既豐田MR-S。我心諗呢架車一定係佢屋企人嘅，見到佢落晒包圍，改晒鈴，好似落場咁樣。唔怪得啲人成日都話紅色嘅跑車總會係神秘嘅。不過MR-S呢一款嬌小玲瓏嘅跑車，真係好啱女仔揸。我諗如果Miki同Claudia揸嘅話一定會好適合。但係Claudia已經有架Fit啦，唔通叫佢放棄架家庭車咩？「Miki你架車新買㗎？」我問。「唔係呀我男朋友㗎！佢屋企多咗部車出嚟，咪借架MR-S出嚟玩吓啦！本來想揸佢㗎GTR架，不過我覺得太大部。」Miki話。「Miki我覺得呢架車幾啱你啊，你揸GTR死咗啦！」Claudia就對住Miki講。我冇反駁Claudia，因為我覺得佢講嘅嘢好有道理，講真唔好話Miki啦，連我都未必揸得掂GTR。雖然GTR馬力同我架掃把佬一模一樣都係280匹，不過排氣量同車重可以差好遠，而且好容易轉向不足，如果上大帽山、新娘潭嗰啲彎多路窄嘅地方就一定推頭，技術唔好嘅話就會發生意外。相反就好似掃把佬、EVO、Civic Type R嗰啲車就會靈活得多，而且只不過係2000cc，比較適合喺香港揸。「你睇小我呀？」Miki反駁。「驚你會炒車姐！」Claudia話。「不過見你揸掃把佬啊！」Miki對住Claudia講。「你唔係做狗仔隊咁勁㗎嘛？」我問。「咩啊我今日真係見到㗎，係太子道東近新蒲崗嗰邊，車牌號碼一定冇錯。話時話喎我識咗你咁多年你都未車過我！」Miki話。「最多我下次車你囉！你係我個組女嚟㗎嘛！媽咪唔會抌低你㗎！」Claudia話。「唔准反口㗎！」Miki話。我哋三個人你一言我一語，又喺度傾左成個鐘頭。真係估唔到Miki都會跟我哋一樣揸棍波車，睇嚟應該係受咗佢男朋友嘅影響，如果下次我哋四個人可以一齊出嚟車聚就好啦。講到咁上下，因為聽日我哋都要返工返學，所以就齊齊坐電梯返上去屋企。當然Miki同Claudia糖黐豆咁樣，自然要叫我返屋企先，唔使送佢上去。返到去，爹哋媽咪同妹妹都瞓晒覺，而我就即刻走去沖涼刷牙，洗埋啲衫就返入間房到瞓覺。

幾日之後，香港大學嘅校園。係大學街，Music Club就擺咗一個Singing Contest既報名Booth。呢一個就係等於港大所有學生嘅歌唱比賽，當然呢個咁出名嘅比賽一定會有好多學弟學妹一展歌喉。啦！呢個時候，岩岩係Faculty上完lecture既我，準備去Main Campus會合Claudia。「B啊，係邊啊？」Claudia問。「我啱啱放學啊你呢？」「我都係呀，而家同班女仔係大學街。你過嚟搵我啦！」「好啊！」唔知道Claudia同班女仔做咩呢？認真真係有啲期待⋯⋯行行吓又見到Steven同另外三位八公。「點啊你班友仔鬼上身啊？」我問。「勇哥掛住搵阿嫂呢？」Wyllis問。「你知就好啦！各位大佬高抬貴手唔該！」「快啲去搵返個班女人啦！」Steven話。我哋於是就快快走去大學街，見到成班女仔喺度圍晒爐咁傾偈。當班男仔見到自己嘅女朋友之後就會自動歸位，我都唔會例外啦！就即刻返去Claudia身邊。呢一個Moment，好耐都冇出現過！點解？因為平時我哋嘅返學時間都好唔同，就算係都只不過係大學街到Hi-bye，就算約都係喺出邊約。而今次我哋五男五女都係晒度，簡直係一個零的突破！「B！做咩大家都喺度嘅？」我問Claudia。「咁啱見到咋嘛！你睇吓個poster！」我望一望，原來係Singing Contest。唔通個傻妹想我一展歌喉？不過我自問唱歌其實都唔算好聽，好驚如果係全校同學面前唱歌會好大壓力，到時就唔會發揮水準，不斷俾人恥笑。「做咩啊你想報歌唱比賽啊？」我問Claudia。「嗯......」Claudia掂咗頭。「加油啊支持你！」我微笑咁同佢講。「勇哥！Claudia話要你陪佢去啊！你係男人嘅就快啲去啦！」其他人異口同聲地講。「B你快啲報啦，兩個人報會平啲㗎！你咪當陪我唱歌囉！」Claudia嗲住我咁講。我諗咗一諗⋯⋯反正由Year 1到而家都未試過參加過歌唱比賽，而家都已經到咗大學嘅最後一年，如果呢一次唔報嘅話⋯⋯我驚呢一世都會後悔。但最主要原因當然係要陪住我最愛嘅Claudia啦。唔知如果到時係咁多同學仔面前拖住女朋友隻手合唱嘅感覺會係點呢？講真都有啲期待。「好，我就捨命陪君子！一齊報啦！你做乜我就做乜！」「Yeah！都係B你最抵錫！」Claudia講完就kiss左我，搞到其他人好葡萄。講完之後我哋兩個就手拖手，一齊走入去Booth度填報名表。我哋呢對恩愛嘅情侶，自然就會成為同學眼中嘅焦點。其實呢啲歌唱比賽，循例都係會收取少量嘅現金，而呢一次亦都唔例外。我地交咗報名費之後，就手拖手離開。你問我哋去邊？當然係返去搵嗰班八婆八公啦。

我同Claudia一番到去佢哋身邊，自然就會嘻嘻哈哈大笑。話時話Steven同Kary只不過早我兩個禮拜拍拖姐，又唔見話佢哋兩個。我哋喺Main Campus到傾咗一陣，各自嘅情侶就返返去自己嘅屋企。當然我係同Claudia一齊返去㗎啦，反正我屋企就係佢屋企，佢屋企亦都係我屋企。如果遲啲我哋兩個可以買到樓，過下啲二人世界，好似都唔錯咁。返去嘅途中，Claudia就問我：「B，你唱咩歌啊？」「我未諗到啊，你呢？」我反問佢。「邊有咁快諗好啊？」「可惜冇男女合唱呢⋯⋯」「你就想啦！本小姐係冇咁機會俾你同我合唱㗎！」「傻豬！」「但B聽講今次好多對手都好勁喎？你唔怕拆咗人哋個台咩？」Claudia問。「有乜所謂啊。反正參加比賽我又唔係為咗攞獎，同埋⋯⋯冇人欣賞我唔緊要，最緊要就係B你無時無刻係我身邊聽我唱歌就夠啦。」「嘻嘻。不過你要認真啲唱！」「好啊！你今晚上唔上我屋企呀？爹地媽咪今晚去左酒店啊！得返我係到訓！你今晚陪我啦！」一諗起世伯伯母唔係屋企，突然間有啲心邪。如果佢地今晚唔係到，咁我就好可以同Claudia⋯⋯⋯⋯唔好話做愛啦，淨係一齊訓覺都覺得好興奮，搞到我支巨龍即刻扯到直一直，好想品嘗下Claudia既裸體，食左佢隻豬。但心裡面嗰句唔可以講出黎，話晒如果真係強姦左佢，佢又唔鐘意就大獲啦！「好啊！」「咁我地出發啦！」我地就開車返屋企，表面上我都係依照平時既速度，但其實我而家既內心真係好興奮。始終內心裡面既說話唔可以講出黎，話晒Claudia都係我既女朋友，唔可以急既嘻嘻。見到架Estima唔係到，爹哋媽咪應該未返嚟。但為咗掩人耳目，我就同Claudia就即刻按Lift，去咗佢屋企。好彩唔見妹妹喺度姐！入到去，Claudia就拖住我入佢間房到。其實佢間房我都入過幾次，但呢一次嘅心情同以往好唔同。個腦一直喺度諗點樣同Claudia做愛，唔知個傻妹會唔會比我更加心急呢？我哋兩個就攤咗喺張床度，當然唔會咁快就直接嚟啦。有時攤係張床度同心愛嘅人講心事，唔錯唔錯！「B啊？」Claudia問。「做咩啊？」「你以前有冇同過Winnie做過嗰啲嘢⋯⋯架？放心啦我唔會話俾人聽㗎！」「我⋯做過喎⋯但都係⋯得壹次咋！」我怕怕醜醜咁樣講，因為我真係好驚唔知Claudia有咩反應。「做咩咁怕羞喎？不如我地⋯⋯」「咩啊？」「不如⋯⋯B你⋯教我⋯啦！」Claudia怕怕醜醜咁講，傻妹你人細鬼大啦。聽完Claudia講呢一句，我好似著左聖人Mode，將Claudia嘅處女之身俾我親手奪去，但從另一個角度去睇，能夠同心愛嘅人一齊做愛，係一種幸福。而且Claudia將佢嘅第一次交俾我，我會好好咁樣對佢，以及對佢嘅BB。「你唔怕有BB咩？我驚世伯伯母會鬧我！」我好驚咁樣問。「唔會呀，我知道爹哋媽咪會好錫我哋架。如果我真係做咗BB嘅媽媽，我只會俾你做BB嘅爸爸！」Claudia堅定咁講。「點解你會對我咁有信心嘅？」「因為我真係好鍾意你，我唔可以冇咗你！講明先啦，我咁做唔係因為要單純滿足B你嘅獸慾，亦都唔係因為我想扑野，我咁做⋯⋯係因為⋯⋯好想好想同你生BB！好想好想⋯⋯同B你組織一個⋯⋯屬於我哋兩個人嘅小家庭！」Claudia雙眼通紅，面帶一點淚光。林雅晴你真係好傻呀，呢啲說話當然由我先開口啦！無論點樣都好，我都只會同你結婚，娶你做我嘅太太。我就二話不說即刻抱住Claudia，同時我亦都留下左我嘅眼淚。 「傻妹，呢啲說話當然係我開口先架嘛！」「俾我做主動一次先得唔得？」「就算你唔講，我都只係會同你做甜野！」「係啦係啦！你係最錫我嘅小王子！」「你就係最錫我嘅小公主！」「傻瓜。」我同Claudia一番甜言蜜語後，就⋯⋯

呢一刻嘅我哋、含情脈脈地凝望着對方。而Claudia就好似AV女優，不時M字腿露出佢裙底既春光同佢迷人嘅42吋長腿，而佢今日仲著住白色恤衫、黑色OL短裙同黑色絲襪、加埋對Valetino高踭鞋，試問呢身人妻既標準打扮令我點樣唔為佢心動呢？講起性經驗，我最多只不過係同Winnie做過一次。而嗰次我哋好驚死，做足晒所有嘅安全措施。（至於咩安全措施，唔使我講你哋都已經明啦！）但Claudia仲話可以俾我無限次中出，唔得啦唔得啦今晚一定要姦到佢出水。「B，你準備好未啊？」我再問多次Claudia，確認現場環境是否安全。「我準備好啦，不過⋯⋯B你要溫柔啲⋯⋯同埋⋯⋯可唔可以睇咗你嗰度先啊？話晒人哋都未睇過男仔既裸體。」Claudia點完頭，笑住咁同我講。既然大家準備好，我哋就無謂多講。就一野Kiss住Claudia既嘴唇，同時Claudia都好主動咁樣回應我既kiss。但今次我哋係到濕吻，不停咁樣玩弄對方嘅舌頭同口水。Kiss左大約10分鐘左右，Claudia就同我講：「B啊，我依家幫你除衫啦。」我點左頭，Claudia就幫我脫去白色恤衫同黑色西褲，依家嘅我只係着咗條黑色嘅underwear。而Claudia就用着痴女嘅表情，色迷迷咁樣打量住我既身體。「嘩B原來你咁大隻㗎，好Man啊！」Claudia一邊講就一邊喺度狂摸我既胸肌、同埋六舊腹肌。講真俾佢咁樣摸法，搞到我好痕，但咁樣俾女朋友搞法，你都咪話唔爽，而家嘅感覺就好似俾佢強姦咁樣。Claudia就用手同脷由我既胸肌、腹肌一直係咁向下遊走，終於佢已經摸到我支長長既巨龍。呢度曾經係每個男人都鍾意比女人摸嘅地方，我已經feel到我支巨龍已經扯到行晒，好似火燒咁熱。「B，呢個係咪男人嘅生殖器嚟㗎？而家Miss Lam要檢查下。」Claudia笑盈盈地同我講。呢個時候嘅我就好似一個做錯事嘅小朋友，被Claudia老師懲罰。Claudia講完唔夠5秒鐘。佢就已經除咗我條underwear。就係咁樣，我嘅裸體暴露咗係心愛既Claudia面前。我仲好怕羞咁樣用手遮住自己支巨龍。「B，我要睇你支野。快啲打開俾我睇吓。」Claudia講完就撥開我雙手。而我支巨龍就唔小心彈到佢，我眼尾望住自己支巨龍，原來都有成20cm長。「Sorry啊B，你有冇事呀。」我好內疚咁樣講。「冇事呀，不過我應該要點樣做啊？呢個就係男人既生殖器啊？好可愛啊！咁長咁粗！」Claudia打趣地問我。「你試吓揸住係咁Chok啦。」我一邊講就捉住Claudia既纖纖玉手，摸住我支巨龍。「咁樣啊？」Claudia就慢慢咁樣Chok住我支巨龍。雖然佢真係冇乜技巧，只不過係咁時快時慢係咁Chok，不過話晒佢都係第一次做，都算幾好㗎啦。始終有靚靚女朋友幫我打飛機係唔同啲嘅。過咗一陣，我感覺到有啲喘氣。就同Claudia講：「B啊，其實除咗用手，仲有另一種方法㗎。」「有咩方法㗎？」Claudia好奇咁問。「除咗用手，仲可以用口㗎。」「口？即係點呀我唔明喎。」「你就當我支野係雪條，你就當而家好似雪條咁樣舔就得啦。但你怕唔怕污糟呀？」我以退為進，其實真係好想Claudia幫我口交。「唔怕啊，咁我嚟啦喎！如果痛就出聲啦。」Claudia一講完，就即刻用佢條脷由下至上奶我碌鳩同春袋，又不斷咁含我支巨龍，真係好溫暖同好漲好熱。見到佢好Enjoy咁樣，我就知佢其實真係好想同我做愛。Claudia不斷地來來回回幫我口交，搞到我越嚟越hi。過咗一陣我終於忍唔住，我就輕輕地「啊」左一聲，一大灘又濃又濁嘅精液，就射落Claudia既口到。我⋯⋯竟然口爆左Claudia！「B，冇事呀嘛？」我聖人Mode上身，安慰Claudia。Claudia冇回應我，只係從佢嘅口腔中將我啲精液吐落佢隻手到。然後佢就話：「B你好衰㗎，射啲嘢出嚟又唔講聲！」「sorry呀真係太舒服啊！唔記得咗同你講添！」「真㗎我好開心呀Yeah！我幫你奶返乾淨佢先！」Claudia講完，就用返佢條脷清潔返我支巨龍，搞到而家我又硬返。過咗5分鐘，Claudia就停低咗動作。然後佢就話：「B啊，頭先我幫你舒服左。不如而家輪到你幫我呀！」你個衰妹真係人細鬼大啦，睇吓今晚點樣俾我霸王硬上弓開你苞啦！「B啊，我想你親吻我嘅雙腿！」Claudia提議。見到Claudia雙長腿，搞到我好想玩下。話時話Claudia雙腿好修長，如果要認真玩嘅真係可以玩成個鐘。我就學AV片嗰啲腳膠咁樣，色迷迷咁樣從下至上凝視佢迷你裙同黑絲襪內嘅春光，嗚啊！原來係白色嘅底褲。仲要係AV女優成日會着嘅T-back。果然，夏天會為大地帶來美腿。見到Claudia冇出聲，我就除咗佢對絲襪，用手係咁撫摸Claudia既雙腿，然後就好似狗仔咁樣不斷咁聞Claudia既體香。嘩！正撚到，一陣好強烈既腳汗味傳曬入我個鼻到。我即刻開始伸條俐出黎係咁奶。而Claudia不斷咁話好痕。你越話痕我就係越摸，燃燒左我嘅慾望。我奶曬Claudia成隻腳板底，佢成對腳都充滿住我啲口水，我再擺佢啲腳趾入口到含，含完再啜，我估唔到原來Claudia同我一直都想做，Claudia一邊比我奶腳，一邊不停淫叫，仲話好舒服。

我跟住就幫Claudia解開佢件Bra既鈕扣，佢白滑嘅玉背就展現係我眼前，不過點夠佢正面既34F雙峰咁吸引呀？佢一擰轉身，佢成對波就係我面前表露無遺。嗚啊！Claudia既乳頭仲係處女色既Pink-lin，我諗佢性經驗應該係零。見到Claudia怕怕醜醜，唔敢望住我。我就不斷安慰佢，但佢仍然話：「唔好咁望啦，人哋會好怕羞㗎！」佢講得呢一句，更加燃起左我嘅慾望。搞到我即刻好想姦咗佢，執佢幾劑！「怕咩喎，呢度得我同你！放鬆啲！」我就話。然後我就一邊溫柔咁輕撫佢雙34F雙峰，一邊輕吻著Claudia嘅小嘴。之後我就轉移左目標，係咁學BB咁舔佢粒lin，喺度飲奶奶，唔知係咪佢未習慣呢一種刺激，身體就抖震左一下。我輕輕咁含住Claudia既pink-lin，係咁互相玩弄大家調脷，她既手緩緩咁係我既背肌上撫摸著。維持咗一陣咁樣嘅行為後，我就輕輕咁樣吻著Claudia嘅嘴唇，隻手就慢慢咁樣撫摸佢平坦嘅小腹，皮膚白滑之餘仲會帶住有運動鍛練得返嚟嘅肌肉，唔怪得知佢運動神經咁勁啦！當我隻手摸到Claudia底褲裏面嗰陣，佢成個人超緊張咁樣抱住我。同時我就用隻手輕輕地撫摸佢下面，Feel到佢底褲已經濕晒，流出只屬於女仔嘅愛液。我唯有就好似學AV男優咁樣繼續喺Claudia下面隔著底褲摩擦。Claudia就輕輕咁樣「啊」左一聲，雙手更是用力地抱著我，我既食指頭輕輕地探進了佢既陰唇中，緩緩咁撫摸著。見到Claudia着住咁性感嘅lace t-back底褲，點會咁快就收手啊，我就繼續玩弄一下佢嘅陰唇，再出多少少水先。玩到咁上下，我終於除咗Claudia既底褲。佢就一絲不掛全裸地係我眼前。我哋兩個孤男寡女、玉帛相見，互相凝望着對方既裸體。我哋知道今晚冇人可以阻住我哋扑野架啦！「我個裸體靚唔靚呀？」Claudia問。「好靚呀，呢個世界冇一個女仔可以比得上B你！」「你都係呀！除咗BB嗰陣爹哋媽咪幫我沖涼之外，只有得你見過我個裸體架咋！所以我就係屬於你㗎啦！」Claudia講。於是我就叫Claudia繼續瞓低，然後我就走到佢下面觀賞佢嘅嫩鮑。我望一望，Claudia既嫩鮑周圍都冇毛，白虎啊⋯而且仲要係同佢嘅Pink-lin一樣，都係屬於處女嘅粉紅色。我吞左啖口水，慢慢接近Claudia個鮑魚，我伸咗條脷出後，對準佢既陰蒂位，我條脷一掂到陰蒂嗰個位，Claudia就震左一下，「啊」左一聲。然後我就喺用條脷不斷地奶Claudia既陰蒂，名正言順幫佢「奶閪」。當然而家嘅Claudia經過我一番挑弄之後，喘氣聲就會自然越來越大，不時係到「啊⋯啊⋯啊！」話晒佢頭先都含我條巨龍，咁今次我都要服侍返Claudia小公主嘅，公平嘛！我奶咗一陣，Claudia既鮑魚已經流出左好多淫水，簡直係淫水泛濫來形容。佢啲淫水咁好飲，我當然要繼續奶啦。而Claudia慢慢已經習慣咗被我玩弄，呻吟聲亦都叫得越嚟越好聽，仲不時捉住我個頭，搞到我真係好興奮。飲完Claudia既淫水之後，就輪到我隻手幫佢舒服下啦！我就學加藤鷹既黃金右手，插入Claudia既小穴裡面。我Feel到Claudia既陰道好窄，好似將我隻手指食咗咁。

我就用中指插入Claudia既處女穴裏面，一出一入嘅方式刺激佢嘅處女穴內壁，同時我就用食指不停地挑逗處女穴上邊既陰蒂，由於我多方面既進攻，Claudia既處女穴開始流出愛液，不停地喺度呻吟，而且越叫越好聽。我知道呢一刻佢好enjoy被我強姦。經過左我30分鐘嘅進攻，Claudia既處女穴已經淫水氾濫，陰蒂亦都漲大好似紅豆咁樣顯得更加突出，最後仲比我抽插到噴埋尿出黎，射到差唔多成尺咁遠。呢一刻既Claudia，真係好迷人，連佢噴尿既樣依然都係咁可愛。「喂啊，唔好睇啦⋯人哋好怕羞㗎！好醜怪啊。」Claudia斷斷續續咁講。「唔怕啦，你個樣好可愛啊！我好鍾意你呀！」我講完之後Kiss左Claudia既嘴唇。我哋打完一陣既車輪，我嘅巨龍就好似燒紅左既鐵通咁樣，蓄勢待發，準備幫Claudia既處女正式畢業。「B，你驚唔驚呀？」我問Claudia。「少少啦，你記得要溫柔啲啊！我可唔可以攬住你啊？」Claudia好緊張地問。「好啊慢慢嚟！咁我嚟啦喎！如果你痛嘅就記得攬住我！」我同Claudia講，然後佢就點左頭。呢個時候，我哋兩個嘅胸部貼得好緊，Claudia緊抱着我，巨龍就慢慢咁樣進入佢嘅陰部裏面，而Claudia陰部裡面既嫩肉好窄好緊好暖，夾住我嘅龜頭前端，真係好舒服啊！Claudia就輕微咁樣呼吸左一下，而我就溫柔地郁一郁，等佢習慣下有異物進入佢體內嘅感覺。為咗佢唔好咁痛，我就Kiss Claudia既頸同嘴唇，不停咁樣安撫住佢，分散佢嘅注意力叫佢忍住！而我腰間稍為郁咗一下，就見到Claudia既陰部流血，我知呢個時候Claudia就比我開苞了，破左佢嘅處女膜。當然我會錫住Claudia，見到佢眼裏面有少少眼淚，我就知道佢一定會好痛，於是我就輕輕咁樣Kiss佢既嘴唇同臉蛋，Hold住下半身，等佢適應咗呢一種痛楚再算。「Sorry啊B，係咪好痛啊？」我問Claudia。「好痛啊，嗚嗚！我係咪好差啊？」Claudia好內疚咁講。「你好叻㗎啦，忍多一陣就會好舒服㗎啦！咁我慢慢嚟，等你冇咁痛我先再郁啦！」我摸住Claudia既臉蛋講，而佢即時笑返咁樣對住我點頭。我就不停咁樣kiss住Claudia，下半身同時亦都開始抽送，過咗一陣之後，Claudia嘅表情由痛苦開始變得好享受，我就知佢已經習慣咗我既抽插，於是我就加快返嘅速度，仲不停喺咁越叫越大聲：「嗯～啊～啊～嗯～啊～啊」而Claudia溫柔悅耳嘅叫喊聲，就好似鼓勵緊我，叫我再快啲，加快速度去抽插佢。佢咁樣要求，我當然要順從佢嘅渴望啦，於是我就再加快速度，Claudia亦都已經擺脫左痛楚，不停咁樣發出溫柔既呻吟聲：「嗯～啊～啊～嗯～啊～啊～」「B啊，快啲插我啦～快啲插我啊～我依家好淫啊～嗯～啊～啊～嗯～啊～啊～好⋯舒服⋯啊～」Claudia係淫叫。聽到Claudia咁樣講，我就知個傻妹已經高潮，見到佢第一次已經有呢一種感覺，為咗希望佢更加舒服啲，所以我都繼續係咁不停地抽送著。每一次抽插都好用力咁樣衝撞Claudia既陰部裏面，每一次都係一抽即出，一插到底，直撞Claudia既子宮口。過咗一陣，我Feel到自己差唔多要射，而Claudia就好享受我嘅抽插，夾住我嘅巨龍。而呢個時候Claudia陰部裏面嘅陰精就一陣一陣咁樣淋係我既巨龍到，同時巨龍有一陣嘅抽搐，將濃濃既精液射落Claudia既陰部裡面，與此同時Claudia就抱着我高潮淫叫。而我支巨龍就被Claudia既陰道夾得好實，要過咗一陣我就慢慢咁樣褪左我支巨龍出嚟。我見到由Claudia既陰部流出嘅係我既濃濃既精液，同埋屬於Claudia既處女血絲。我⋯⋯強姦左Claudia，今次仲要開左佢苞⋯⋯同埋內射埋佢。唔知點解我內心有一種好強烈嘅興奮咁同征服感，當然啦⋯⋯同心愛嘅人做愛，係一種說不出的幸福。呢一種嘅經驗，真係好舒服好難忘，我諗我呢一世我都唔會唔記得，我係做咗Claudia嘅第一個男人，同時，我都應承我自己要好好咁樣守護Claudia一生一世。唔知點解，呢一刻既Claudia，真係好迷人。全身赤裸嘅佢，就好似一個無可取替嘅藝術品咁樣，俾我呢個男人去欣賞。「你好衰㗎！咁就強姦左我，我個處女咁就冇咗啦！」Claudia扮嬲咁講。「sorry呀，頭先大力得滯添！不過頭先真係太舒服啦！」我好內疚咁樣講。「唔係呀，其實我好想俾你強姦我好耐㗎啦。但話晒我都係一個女仔，當然你做主動會好啲啦！」Claudia咁樣講，原來佢真係好想同我做愛。難怪佢會之前不斷咁樣色誘我啦。「林雅晴，我好鍾意你呀！」我摸住Claudia既臉蛋講。「梁智勇，我都好鍾意你！如果唔係鍾意你嘅話，我就唔會俾你搞我啦！不過如果⋯⋯我真係有咗BB嘅話，你負責啊！」Claudia話。「我應承你，我哋一齊做BB既爸爸媽媽，去建立一個屬於我哋嘅家庭。」我對Claudia講。「嗯⋯⋯下次我哋繼續做囉！」Claudia話。「好啊，我哋要做到有BB為止！」我話。「你呀人細鬼大啦！老公！」Claudia話。「好啊老婆！」我話。

我地兩個人互相凝望住對方既胴體，但我估唔到Claudia個傻妹原來咁保守，將佢最寶貴既處女都比埋我。試問呢個咁為我付出既女朋友，叫我點樣可以唔愛佢呢？同埋⋯⋯我諗佢以前個EX一定好後悔冇同Claudia做過，如果比佢知道我食左Claudia，一定會恨不得將我碎屍萬段。不過冇所謂啦，最緊要而家Claudia屬於我，我又屬於佢，大家又屬於對方，咁就已經好足夠啦！「諗緊咩啊B？」我抱住Claudia既纖腰講。「冇啊，係到今晚點樣搞大你個肚囉！」我講笑話。「你好衰架！你都咩左我啦！仲有咩係唔得架？」Claudia個頭後靠著我講。「我應承你，我只會同B你做甜野，有你係我身邊⋯⋯已經好足夠架啦！」我對住Claudia講。「口花花，沖涼先！」Claudia就全身赤裸、一絲不掛走向浴室。「不如⋯⋯一齊沖呢？」我不懷好意地講。Claudia就點左頭，然後我地就手拖手一齊去浴室，由於大家都係裸體，我地一邊行，Claudia對波就一邊dom下dom下，睇到我口水都流⋯⋯我地呢一對戀人就好似Eason首《Shall We Talk》裡面其中幾句歌詞：「難得可以同座⋯⋯何以要忌諱赤裸⋯⋯如果心聲總有療效⋯⋯誰怕暴露更多⋯⋯你別怕我⋯⋯」既然大家係鐘意對方，就應該好好坦誠相對。無講食飯、拍拖、沖涼、甜野、讀書⋯⋯我地都要一齊做。雖然Claudia美麗既胴體我已經見識過，但我仍然感受到與頭先一樣既緊張感，於是我就深呼吸一下，等心情平靜左啲之後，就同Claudia一齊試下花曬既水溫，而佢屋企同我屋企個浴室都係企缸，冇得一齊浸浴。但你知香港啲住宅單位都偏細，為左慳地方同環保冇辦法啦。如果要浸浴既話，就要等下次一齊去酒店到先再玩啦！而家既Claudia，令到我心蕩神搖。秀麗既長髮、圓滿挺拔既F奶、吹彈可破既白滑皮膚、修長既42吋長腿、23吋水蛇腰、富有彈性既美臀，Claudia如此婀娜多姿、比得上AV女優、有前又有後既身材，再配上美艷絕倫既樣貌，同埋可愛開朗既笑臉，相信任何一個男人都會把持唔住。「咁我地⋯⋯沖涼啦！我⋯⋯幫你沖身先。」Claudia拎住花曬話。我點左頭，然後Claudia就用花曬幫我同佢自己一齊沖濕左個身，然後就熄左水喉。Claudia雙手就從後搭住我雙臂，將我擰返轉身，面對面向住Claudia。始終話晒都同女朋友第一次共浴，所以心情難免有少少緊張，身體自然有少少繃緊。「做咩啊B？咁緊張既？」Claudia忍唔住微笑。「同B你第一次共浴，好開心啊！」我摸住Claudia塊面講。「咁你可以放鬆下先，而家呢本小姐幫你搽沐浴露啦！」Claudia敲一敲我個頭。Claudia雙手塗上沐浴露後，然後好細心咁幫我搓揉全身，細緻嫩滑既玉手，再加上沐浴露既作用，使雙手顯得更順滑。而如此柔軟滑溜既雙手係我身上遊走，再加上望住Claudia修長窕窈既好身材，我支巨龍必定會進行例行公事，扯到好似支鋼砲咁直。呢個時候，Claudia由上而下咁幫我搽滿全身，包括頸部、雙臂、胸膛、背脊、腹部、臀部、雙腿。我全身幾乎都被Claudia搓揉過。當然，好戲在後頭，Claudia留返最後先幫我搓揉我支巨龍啦。睇黎個傻妹有睇過AV啊！「B啊？係咪好似頭先咁樣捽你既生殖器啊？」Claudia問。「係啊，呢個位要好似頭先咁樣，要做清潔。有進步啊！」我笑住咁同Claudia講。「嗯⋯⋯」Claudia向我微笑。Claudia就不斷地幫我打飛機，搞到我好舒服，而且佢比頭先第一次有明顯既進步。佢Chok到咁上下，我就開返個花曬清洗返啲沐浴露，確保自己個身要乾淨。「B啊，不如⋯⋯我幫你用口啦！」Claudia話。我點左頭，然後Claudia冇出聲，就直接痞落我支巨龍到，雙手捉住我巨龍底部，然後擘大口，前後前後咁含我支巨龍，當然我支巨龍比Claudia溫暖同濕潤既嘴含住真係好爽，覺得呢一刻我地可以夢想成真，拍緊真實既AV片。Claudia冇放慢速度，反而仲不斷地加速同發出「唔⋯⋯唔」既享受聲，我知佢呢一刻好Enjoy幫我口交，搞到我地大家都好爽。但呢個咁精彩既場面，點可以咁快完呢？我示意Claudia，將巨龍伸返出黎，暫時唔好射精。點解？呢個時候，就係輪到我幫返Claudia舒服既時候啦！

「B啊，做咩叫我停既？你唔鐘意咩？」Claudia問我。「唔係啊！而家輪到我幫你舒服啦 ！」我奸笑話。「好啦，你要⋯⋯溫柔啲啊！」Claudia怕怕醜醜地講。我於是擠咗沐浴露，雙手搓一搓等佢起泡泡，然後雙手先放係少少沐浴露係Claudia既臉蛋同膊頭，由膊頭位慢慢摸到落對F奶到。Claudia對波真係好大、又有彈力，再加埋佢白滑既皮膚同沐浴露既配合。搞到我不斷係咁摸Claudia既F奶，摸到唔想放手。當然⋯⋯我點會放棄佢既其他身體部位呢？我繼續摸落去，雙手、腋下、腰部、腹部、大腿內外側、小腿⋯⋯我雙手不斷係Claudia身上游走，要佢身上既每吋既肌膚都要有我既吻印同指紋。我一邊摸，Claudia不斷笑住話好痕，而佢呢個表情話比我聽佢好Enjoy，同我不停地做愛。呢個表情，搞到我支巨龍又扯返起。「B，舒唔舒服啊？」我問Claudia。「好舒服啊，我都係第一次同男仔沖涼咋！好開心嗰個男仔就係你啦！」Claudia笑住同我講。「不如冇人既時候，我地就一齊沖涼啦！」我提議。「好奸啊你！但係⋯⋯我鐘意！鐘意一齊沖涼！」Claudia話。「B，幫你沖水先啦！」我講完就幫Claudia沖乾淨個身。沖完之後，我地用毛巾抹乾，首先就係幫Claudia吹頭先，公主感冒就唔好啦！況且幫女朋友吹頭，係我呢個男朋友應該要做既事。今次難得我地一齊訓，點會放過呢？而Claudia好開心咁講：「好Yeah！終於有人幫我吹頭髮！」我就叫Claudia坐低，幫佢吹乾頭髮，我一路吹，一邊摸住Claudia長長既啡色秀髮，話時話佢啲髮質都幾好，就算染左都好柔順，唔會好似其他女仔咁會開叉。認真長頭髮真係好岩佢。見到Claudia展現佢既開心笑容，同時我都一齊笑。「B啊。陣間我幫你吹啦！」Claudia話。「唔使啦，我自己黎啦！」我話。「唔得，唔吹頭會感冒同變光頭架！」Claudia又教育我。「好啦！吹乾啦！」我話。Claudia就同我換位，輪到佢幫我吹頭。而佢不時嗚低身幫我吹頭，仲成日攞對F奶緊貼住我個頭，搞到我又想姦多佢一次，而我地又忍唔住係到笑。如果我地結左婚，有左自己既新居，我想日日都係咁，唔知個傻妹會唔會同我一樣，都係咁諗？我望上去Claudia既笑容，見到佢開懷大笑，於是我就問：「做咩啊B？」「哈哈你個髮型好Gap啊！」Clauida邊笑邊講。「點解啊？你唔鐘意咩？」我問。「唔係啊，就算你做光頭仔我都依然咁愛你！」Claudia話。「我都係！」我話。通常男仔除左留到鄭伊健嗰咁長之外，基本上吹頭用五分鐘就好快攪掂，唔會好似女仔咁起碼要吹成十幾分鐘。雖然我而家洗左頭沖走晒啲髮膠，變左一個好Gap個頭。但既然Claudia冇咩所謂就得啦，就好似⋯⋯我從來都唔介意佢素顏同我出街一樣。鐘意一個人，就要學識去接受對方最真實既一面，呢段愛情才會天長地久。過左五分鐘，Claudia話幫我吹乾好個頭，我地兩個就走返上去張床到，而呢啲場面，得返我同Claudia二人世界，真係少之又少。我諗可能得我地去酒店玩、去Camp、去旅行、甚至要得⋯⋯我地結婚搬左出去住先有呢啲機會。所以有得同Claudia獨處既機會，我會好好珍惜。上左床，我地就一齊睇電視，Claudia就即刻用手攬住我。見到個電視原來係講新手父母應該要準備既事，我就係到諗如果Claudia個傻妹有左我既BB，到時我地應該去點樣應對BB既降臨，唔知我地將來既BB係仔定女呢？突然間Claudia就哼我個頭⋯⋯「講，你諗緊啲咩啊？」Claudia問我。「冇諗緊我地將來既BB，會係仔定女？」我向Claudia告訴我既答案。「我想要女啊，好似我咁可愛！」Claudia係到Sell自己。「我想要仔啊，好似我咁Man！可以保護爹地媽咪！」我話。「你咁重男輕女架？？」Clauida又扮嬲。「講笑咋，其實B仔定B女有咩所謂啊？最緊要佢地係我心目中都係我地既寶貝，不如我地仔同女都要啦！Why not both？」我摸住Claudia既臉蛋講。「都係你錫我啦！老公！」Claudia小鳥依人咁樣靠住我。「係既老婆，不如我地⋯⋯」我奸笑咁講。Claudia點左頭，意味住我地又⋯⋯⋯⋯

我⋯⋯終於被Aaron⋯⋯開苞啦⋯⋯今晚，係我一世都唔會遺忘既夜晚，因為⋯⋯Aaron個傻佬終於都奪去左我維持左廿一年既處女啦！Yeah！記得我之前話過，由細到大，我都係一個好保守既女仔，而爹地媽咪經常同我講由細到大都要好好咁樣保護自己，唔好咁隨便同男仔上床，最終會害左自己既人生。所以我一直都好聽佢地話，著衫一直都好普通，從來都唔去LKF飲酒，甚至後來我同Edward拍拖⋯⋯我一直都唔肯同佢做，連幫佢用手出野都唔肯。但當我知道佢追我只不過覬覦我既美色嗰陣，甚至乎因為我而導致佢同Michelle偷食，我就知呢個男人其實係信唔過，而家諗返轉頭⋯⋯我覺得唔同佢做係一個正確既選擇，因為我知道就算比左第一次佢甚至有左BB，我都知佢一定會出去花天酒地，最終受害既始終係自己。如果你地問點解我會肯Aaron做愛，將我寶貴既處女比左佢，甚至可以比佢無套內射中出我呢？原因好簡單，因為同佢拍左拖後，我會擔心佢會唔會好似其他男仔咁向我表白左就會即刻食左我隻豬，但係⋯⋯其實我既擔心係多餘既！我知有時Aaron有時會好小朋友咁鐘意打機睇卡通片，同佢啲兄弟講野會好粗口爛舌，會好曖昧咁同我講野特登使到我呷醋。但係佢⋯⋯真係會將我放係佢既第一位架，照顧得我真係好體貼好細心，就算我唔可以同佢二人世界，需要照顧子謙子瑜，佢會好主動咁樣陪我一齊同佢地玩，對佢地好好；而嗰個傻仔仲好主動咁同我屋企人打好關係，得到爹地媽咪既歡心，仲同我講叫我有時間就多啲陪爹地媽咪，等我地一家人相處得好啲。記得有一次同爹地媽咪去飲茶，見到Aaron一家人，我見到個傻仔避開我，我知佢其實驚我地兩家人會對我地有意見，點知原來我地兩家人一早已經相識，感情很要好！我同個傻仔終於放下心頭大石啦 ！其次，Aaron仲好坦白咁樣話比我聽佢同Winnie既過去，仲知我同Winnie既關係！甚至乎佢仲帶我去見Winnie既家姐，比我了解佢地既過去，見到佢個人開朗左好多，我點會咁小氣唔接受佢既過去呢？再者，當我要帶佢去我學生既生日Party嗰陣，佢唔單止冇發我脾氣，係到閪口閪面，仲好主動咁同我啲學生咁互動，搞到啲學生同家長好鐘意呢個「狸貓哥哥」。最後，當我想嗲住佢，想揸住佢架SUBARU嗰陣，我好驚佢會發我脾氣唔比我揸，好多男人都覺得車先至係佢最重要既野，我好驚如果我開口既話會比佢罵，但佢竟然會主動比SUBARU既車匙我，叫我可以無限任揸。仲同我講如果車同我二選一既話，一定會揀我！我就知⋯⋯Aaron已經係通過左我對佢既考驗，同呢個人拍拖係完全可以好放鬆，唔會感受到半點壓迫感，我就知Aaron就係令到我可以為佢付託終生既人黎架啦！到左今晚，我知爹地媽咪係Hyatt到Book左間房，慶祝佢地既拍拖記念日。我見今晚要自己一個人訓，咪叫個傻仔陪我共宿一宵啦！而今晚我仲打扮到好Sexy，又著白色恤衫、黑色迷你短裙、黑絲加黑色高跟鞋，目的就係要去誘惑個傻仔等佢黎姦我，當我決定要咁做嗰陣，我已經有晒心理準備會懷孕，陰道一定會好痛，而我既性經驗係零（只係睇過AV），所以我心情係既興奮又緊張。但係⋯⋯只要BB既爸爸係個傻仔，比佢點樣姦我又有咩所謂啊？同埋⋯⋯我真係好想好想⋯⋯幫佢生BB架。所以我放心同個傻仔講，今日可以暗示佢無套內射中出。當正式黎料嗰陣，我個心情其實有啲緊張，見到佢既陰莖真係好粗好長，好似一把廿厘米既直尺。我就好似一個充滿好奇心既小朋友去凝視佢既陰莖，個傻仔仲去教我點樣幫佢打飛機同口交，講真啊我第一次做好驚整痛佢，但係見到佢好Enjoy，我就知幫佢咁做咩都抵返晒啦！原來我先知呢啲係佢既精液。幫佢出完野之後，我地兩個就好主動向對方濕吻，而我都擔心佢就好似啲強姦犯咁好粗暴咁對我，但佢唔單止冇咁做，仲好溫柔咁用脷奶我對波、腿同最重要既陰部，以至全身每一個部位、每一吋肌膚，都有佢既唇節同指紋，搞到我好想要，變左一個痴女。同時，個傻仔仲用手指抽插我小穴，我當時咩都唔知，只係不斷咁「啊⋯⋯」，搞到我好舒服，仲搞到噴埋尿同淫水出黎，搞到成床都係。我先知原來「高潮」就係咁解。最後，當個傻仔既陰莖準備進入我既陰道既時候，我好驚真係佢既陰莖會好粗，搞到我會痛不欲生。但呢個傻佬為左令我舒服啲，就叫我可以抱住佢，而佢都好識Do不斷同我濕吻，分散我啲注意力等我放鬆。雖然一開始真係好痛，陰道仲流埋血，我就知我自己已經唔係處女。我擔心唔知係咪表現得太差，但個傻仔仲會安慰我話我已經做得好好，等我適應左佢既抽插先，然後佢抽插既速度不斷加快，搞到我不斷高潮，好舒服咁盡情淫叫叫佢快啲插我，到左最後佢話要射佢啲精液嗰陣，我就用少少力夾住佢既陰莖，等佢可以將啲精液射晒我既陰道入邊。經過呢一晚，我知原來同最心愛既男人做愛係一件好快樂既事架，你問我有冇後悔？當然冇啦，因為我知道呢個傻仔會為我帶黎幸福，係真心鐘意我架。快啲搞到我懷孕，然後同我結婚啦！

自從同Claudia發生咗關係之後，唔知點解每次見親佢着得好性感，巨龍就會扯到恆晒。趁冇人就會揸下對波，又會摸吓佢大髀，而我哋有時如果屋企冇人，大家又唔想出街嘅話就會不停地做愛，每次基本上都唔會戴Dom，直接體內射精。點解？因為我哋真係想生BB。當然如果係雙方家長面前我哋都會變得好打情罵俏，當然除咗做愛之外，一對情侶其實最緊要就係好好去愛對方，同對方共諧連理，組織一個小家庭。而唔係只係一時迷戀對方嘅美貌、身材而去展開追求。究竟點解我哋嘅父母，與對方相處左幾十年都唔會厭呢？跟住落嚟呢幾日，我同Claudia都好恩愛咁拍拖、返工返學，近期仲為左Singing Contest而係度練歌。呢一個Singing Contest對於我哋嚟講唔係為左攞獎，而係希望係大學最後嘅日子裏面，留低一個美好嘅回憶。所以我同Claudia互相鼓勵大家，攞唔攞獎只係其次，唔需要為咗邊個攞咗獎開心定唔開心，最希望嘅係大家都要開心。時間過得好快，原來就係我哋決賽嘅日子。今晚既陸佑堂真係熱鬧，聚集左一眾有備而來嘅參賽者，而呢一批參賽者基本上大有來頭，唔係啲咩校花校草，就係參加過某個區嘅歌唱比賽冠軍，呢一批參賽者裏面，亦都有個別嘅係我同Claudia認識的。見到咁多精英，搞到我同Claudia都有啲壓力，因為我哋兩個第一次參加就已經入選到決賽，可以話係有幸運嘅成份。為咗今晚嘅比賽，我同Claudia大家今晚扮唔識，只不過係用眼神去做一個交流，以免其他參賽者對我哋有意見。而今晚Claudia仲盛裝打扮，白色毛衣加格仔連身短裙，再着住對黑色嘅Dr.Martin短靴，可愛得來又唔會太過暴露，佢呢身打扮真係好襯佢啊。至於我點打扮，今晚我就着levi's牛仔褸加黑T恤，加Carhartt卡其色工裝褲，左耳戴圈型耳環，再加對Vans SK8波鞋。咪住？呢個造型咪有啲似嗰個咩⋯⋯⋯ 28座大王？啲人一定會話我「俊⋯⋯邊撚到俊啊？」而我哋等個MC講一大輪廢話之後，就開始咗今晚嘅決賽。而今晚嘅嘉賓仲要係四大天王都嚟齊，佢哋仲要做今次嘅評判。所以我哋個個都係充滿興奮、期待同緊張。不過就算係邊個明星做嘉賓都唔關我事，依家係我眼前最重要嘅，只係得Claudia一個。話就話今晚盡咗力就算姐，只不過係我心愛嘅女人面前表演，唔多唔少都會緊張。只希望陣間唔好失準就算。而今次大會就安排咗我緊接係Claudia嘅後邊，換言之，等佢唱完嗰陣就輪到我要準備，前面更加仲有幾個唱歌好勁嘅同學仔。今次我就準備咗陳柏宇嘅「永久保存」。至於Claudia準備咗啲咩歌，我就唔方便透露啦。只係之前遴選嗰陣佢就揀左Shiga既「浪漫前夕」，唱得真係好好聽，搞到個個男同學都為佢洗耳恭聽，但當如果佢哋見到我係Claudia男朋友嗰陣，佢哋一定會恨不得殺咗我。唱到咁上下，工作人員就叫Claudia準備一下。而我就向Claudia打個信號，暗中仲俾個like手勢為佢打下氣，而佢仲用一個好甜美嘅笑容回應我。可惜由於我要準備嘅關係，所以冇辦法睇到Claudia表演。過咗大約5分鐘多少少，Claudia就返咗嚟，見到佢成個人個呼吸有啲急速，我就暗中拍一拍佢膊頭，希望等佢放鬆返。而工作人員就叫我要出去準備一下，係我出去之前，Claudia就拍我膊頭，係我耳邊用日文叫我「頑張って、Aaron君。」今次輪到我用返微笑去回應Claudia。出到去之後，我見到觀眾席嗰邊有好多人，有好多都係我熟悉嘅面孔，有白龍王車隊嘅兄弟姊妹、O Camp嘅組仔組女、籃球隊嘅波友、法律系嘅同學仔、學弟學妹。至於爹哋媽咪、妹妹就唔會喺呢度出現㗎啦。有啲朋友仔仲不時舉起有我個名嘅Banner，搞到我有啲眼濕濕。嗰兩個MC一介紹完我之後，就開始我嘅表演。就係要唱「永久保存」。點解我會揀呢首歌，因為無論係我開心或者唔開心、得意還是失意嘅時候，都會有我最愛嘅Claudia陪着我走過高山低谷，所以今晚我想喺度唱呢首歌比佢聽。隨着前奏嘅開始，我亦都開始一展歌喉，務求將今晚嘅氣氛炒到最紅最熱。彼此呼應 有什麼也很高興 就算苦都獲全勝 全靠有你的掌聲 ＊已共你一年 記憶亦同樣新鮮 如像蓋著蓋掩 永久保存 從未間斷 在回味每種感覺加倍念記 嘴裡那份甜味 得你不捨不棄 我的眼中只有你 今世不靠運氣 只靠在患難亦撐我的你 推翻相戀變淡這個定理 (多麼感激以後能有著你)＊ 無人像你 不可放棄 Repeat＊ 幸福中跟你跳著舞 漫天星星一起細數 全部最好已經得到 你燃點我的旅途 沒法比 若可捉得緊你 我可以通通放棄 感覺加倍念記 嘴裡那份甜味 不會有著限期 我的眼中只有你 今世不靠運氣 只靠在患難亦撐我的你 推翻相戀變淡這個定理 無人像你 不可放棄我就面向觀眾，係咁聽住伴奏，拎住咁咪係咁唱，而我個腦只係掛住Claudia同埋啲歌詞，所以好快一下子就結束了。返咗去後台，我就同Claudia、仲有其他參賽者喺度交流下心得，雖然我同Claudia係男女朋友關係，但係我哋兩個唔想表現得太着跡，所以我哋當大家係普通嘅同學仔咁傾吓計，互相了解下大家，又不時抄下牌。務求令呢個時間快啲渡過，而我哋都同其他參賽者有講有笑，務求會唔會有Dead Air呢一樣野出現。你知啦，喺HKU到生存，最緊要就係識多啲同學仔，多一個朋友，點都好過多個敵人呀嘛？係咪啊哈姆太郎。我哋一邊講一邊笑，等到計分結果出咗之後，全部人就出返晒去聽結果。由於今次比較多人嘅關係，所以要進行第二回合。經過左篩選之後，我哋而家剩返五男五女，進行男女對唱。唔知係咪時運高，我竟然可以同Claudia對唱，真係好興奮呀。而今次嘅遊戲規矩就係，我哋呢五對男女就要喺MC手中抽籤，而我哋要表演嘅歌曲就係張學友同Regine嘅一首舊作品「In love with you」。然後個MC就叫我哋可以用10分鐘時間去準備， 記低一下旋律同埋歌詞。我哋於是又返返去後台，然後我就同Claudia行埋一邊練習，不過由於歌詞係英文，所以都比較難記。「其實你驚唔驚㗎？」Claudia問我。「有你喺度我自然會唔驚啊，我諗你都會一樣。陣間發生咩事都好，唔好諗其他嘢，諗我就得啦，」我話。「口花花啦你！」我被Claudia教育中。我哋練習左大約10分鐘左右，就同Claudia走出舞台。唔知點解而家嘅我，已經完全冇壓力，因為而家⋯⋯我最愛嘅人係我身邊，冇嘢係阻住我哋。隨着伴奏嘅開始，我同Claudia深呼吸一口氣，然後齊齊望向觀眾，表演我哋今日要唱嘅歌。In Love With YouLyrics：John LaudonMusic：John LaudonFeaturing：黎晶Just a gentle whisper, told me that you'd goneLeaving only memories, where did we go wrong?I couldn't find the words then, so let me say them nowI'm still in love with youTell me that you love me, tell me that you careTell me that you need me, and I'll be thereI'll be there waitingI will always love you, I will always stay trueThere's no one who loves you like I doCome to me nowI will never leave you, I will stay here with youThrough the good and bad I will stand trueI'm in love with youNow we're here together, yesterday has pastLife is just beginning, close to you at lastAnd I promise to you, I will always be thereI give my all to youLiving life without you is more than I can bearHold me close forever,I'll be there....I'll be there for youI will always love you, I will always stay trueThere's no one who loves you like I doThis I promise...I will never leave you, I will stay here with youThrough the good and bad I will stand trueHold me closer...Our love is forever, holding us togetherNothing in this world can stop us nowLove has found, love has found a wayI'm in love　(I so in love)I'm in love　Yes　(I'm in love)I so in love with you我哋就一邊望住對方唱歌，而Claudia仲不時向我單眼，又對住我喺度甜笑，搞到我心動到呢。Claudia。中山都好投入，今次唱歌比起上次係Neway唱K嗰陣進步咗好多，聽起上嚟就好似同CD一樣。而係間奏期間，我就拖住Claudia隻手，一邊拎住支咪唱歌，而啲觀眾就喺度嘩然，仲喺度不時叫我哋兩個「在一起、在一起。」不過識我哋嘅朋友仔都知道，我哋兩個已經拍緊拖。唔知係咪我同Claudia唱到開心得滯，搞到有啲少少甩Beat，但見到啲嘉賓喺度笑，應該唔會有大問題嘅。而我哋嘅表現，係一片歡呼聲下結束。

我哋返去後台等候結果，見到Claudia笑得好甜。唔知係咪因為我頭先拖住佢手仔先至笑得咁甜呢。「唱得幾好聽喎你！」Claudia大笑。「你都係呀。我都話你淨係掛住我就得㗎啦！」我話。「傻瓜！唔知陣間會點呢。」Claudia問我。「贏唔贏已經唔重要，只要能夠同B你一齊同台演出，已經係最開心嘅事。」我話。「我都係呀，陣間你可唔可以⋯⋯唱多一次嗰首歌俾我聽。」Claudia話。「唔知佢哋俾唔俾呢？」我問。「我諗會掛⋯⋯出結果啦。」Claudia同我講。呢個時候工作人員就叫返晒我哋上台，宣布今次嘅結果。講真今次所有參賽者真係各有千秋，能夠識到佢哋係一件開心嘅事。不過最開心就係可以能夠同我心愛嘅女人一齊同台演出。至於你話攞獎與否⋯⋯⋯我同Claudia完全唔在意，因為嗰啲獎項只不過係浮雲，應該係留返比一啲有實力嘅參賽者去拎。點知⋯⋯當個MC宣布今次Singing Contest給亞軍嘅時候，搞到我同Claudia都嚇咗一跳。因為⋯⋯Claudia竟然攞咗今次嘅亞軍。作為佢男朋友嘅我，為佢攞獎而感到高興。「恭喜你呀B！」Claudia攞完獎之後即刻抱住我，我就為佢送上祝福。「你都加油呀，話唔定冠軍會係你呢。」Claudia話。「這些機會不是屬於我的。」我話。「俾啲信心自己好冇！我相信你得㗎！」Claudia話。當個MC同嘉賓宣布今次嘅冠軍嘅時候，一定會例牌玩啲氣氛，想大家估下今次嘅冠軍係邊個。見到觀眾席，有一啲同學仔喺度叫緊我個名。依家搞到我精神有啲緊張添。突然間MC無啦啦叫咗我個名，搞到我嚇親一下，我心諗我係咪到底發緊夢。Claudia見到我成個人呆晒，於是就好大力咁樣拍一拍我。睇吓我有冇事。「係啦就係你啦，本年度音樂社歌唱比賽冠軍就係你啦，梁智勇，Aaron！大家俾啲掌聲佢先啦。」MC向着觀眾介紹我。冠軍？咩話我竟然攞咗冠軍？我簡直完全唔敢相信，好想叫Claudia拍我N巴，問清楚佢係咪事實。我就係頒獎嘉賓手上迎接呢個獎項，然後個嘉賓同埋個MC為咗想炒熱下啲氣氛，就叫我講吓得獎嘅感受。「我就喺呢度首先多謝各位朋友仔來捧我場啦，同埋今年係我哋喺大學嘅Last Year，喺HKU最後嘅日子裏面，希望能夠為我哋嘅回憶添多幾份色彩。而今次亦都係我第一次參加歌唱比賽，我想講我要多謝我女朋友⋯⋯亦都係今次Singing Contest嘅亞軍，Claudia！⋯⋯⋯因為如果冇咗你⋯⋯⋯我係唔會有機會企喺呢個舞台到⋯⋯同我心愛嘅人一齊合唱。」我就斷斷續續抽泣咁講。我就走去Claudia面前，見到佢已經感動到眼濕濕。然後我就講：「今晚我用咗呢首歌做比賽歌曲，而家我想喺大家面前唱一次俾你聽，我想將我同你呢一段感情能夠《永久保存》。」唔理會而家有冇伴奏，我只係拎住支咪清唱。所有觀眾、其他參賽者、MC同埋頒獎嘉賓都好主動配合我，係咁喺度因應節奏會拍手。而Claudia一邊感動⋯⋯⋯一邊聽住我唱歌。點知唱唱下中途，Claudia就突然抱了我，然後我就喺眾人面前向Claudia深深一吻。見到Claudia喊到成隻豬頭咁，我就知今次嘅行動終於成功咗啦！打動到佢嘅心。我同Claudia甜言蜜語一輪先，跟住就接受MC同其他朋友嘅祝福，一齊大合照。亦都隨即宣佈今次嘅Singing Contest圓滿結束。Singing Contest完咗之後，O Camp班仔女、組爸組媽、法律系同Education既同學仔、真係估唔到妹妹都過左黎，仲拎住個Banner，裏面有我同Claudia既icon。二其他人亦都拎住鮮花同我哋合照。咁我同Claudia呢就會照單全收，比佢哋逐一抄牌，接受佢哋嘅祝福。見到工作人員不斷地提示要清場，我哋出返去大學街嗰邊。呢個時候其他人基本上已經走到7788，得返我、Claudia、妹妹、Miki係到。「你頭先做乜搞喊人地喎？」Claudia問我。「想俾個驚喜你呀嘛！」我話。「衰人，你咁樣會嚇親我㗎！但係我又鍾意喎嘻嘻！」Claudia話。「阿哥、Claudia姐姐個Banner我同Miki整咗好耐啊，希望你哋鍾意啦！」妹妹好得戚咁講。我同Claudia不禁地偷笑一下⋯⋯⋯覺得妹妹真係好有愛心。以前覺得妹妹把口好賤格，又經常俾佢恰，依家覺得佢真係一個好女仔，睇黎佢係Claudia身上學到好多嘢。見而家個鐘已經到咗10點，於是我哋就去返停車場攞返架掃把佬，一齊返屋企。喺車裏面，三個女人一個墟，係咁喺度雞啄唔斷咁講嘢。而Claudia同Miki不斷喺度教妹妹追男仔，搞到妹妹笑得好開心。我呢就當然要專心揸車啦！返到屋企樓下，妹妹同Miki就上咗樓先，呢個時候，當然要同我心愛嘅女人獨處下。「好啦我同Miki上去先啦，阿哥記得唔好去咁夜喎。」妹妹臨走前仲同我哋講。「拜拜啦！」Miki話。而家又得返我同Claudia喺度⋯⋯⋯「佢哋兩個上咗去啦喎。」Claudia話。「不如去遊車河囉。」我話。「好啊。」Claudia話。

「我哋去邊度啊？」Claudia問我。「不如食糖水啦。」我提議。Claudia點左頭，然後佢叫我揸車去北角。我呢個男朋友當然要乖乖地聽女朋友話。其實搬咗黎太古城住咁耐，都未試過港島區有乜嘢好嘢食，來來去去都係公司或者大學附近食嘢就算。今次難得我同Claudia都得閒，咁就唯有等佢呢個導遊帶領我去食嘢啦。如果用地膽來做比較嘅話，我就係沙田區地膽，Claudia就係港島區地膽。我就揸車去渣華道，去到其中一間糖水舖就泊車，然後我哋兩個就走去食嘢。「呢間野好出名㗎？」我問Claudia。「OK 㗎價錢又抵，啲嘢好食。」Claudia話。「咁就呢間啦。」我話。我就叫咗個芝麻糊，Claudia就叫咗個杏仁糊，見到呢間野周圍都係人，我諗呢間舖頭一定會好出名。講起對上一次糖水，我諗應該係Claudia失戀嗰晚約我出嚟，為咗安慰佢我就請佢食糖水。估唔到呢一次我哋已經甜甜蜜蜜咁樣拍拖。「B啊？」Claudia問。「咩啊。」我問。「好耐冇食個糖水啦喎。」Claudia話。「你又唔帶我去食，你記唔記得上次你食到成隻污糟貓咁呀。」我話。「上次⋯⋯⋯多謝你安慰我。因為我先知道我應該要同一個乜嘢嘅男人一齊。」Claudia話。「你而家識諗咪好囉。有我呢個老公，一定會錫到你燶既。」我話。「你會唔會⋯⋯⋯背住我出軌㗎？」Claudia話。「出嚟做咩啊？有咗你一個已經夠晒㗎啦。我依家只係想要求你做一樣野。」我話。「咩事先？你唔係想⋯⋯⋯」Claudia問。「我認真㗎，我只係想你以後都要開開心心，永遠都係我心目中最靚嘅老婆。」我話。「係嘅老公，食嘢啦！」Claudia話。我同Claudia一邊嬉笑怒罵，一邊喺度食糖水。有時兩個人簡簡單單已經好幸福。見到Claudia食嘢個樣真係好可愛，搞到我想用iPhone去捕捉一下佢食嘢嘅美態。於是我就攞出我嘅iPhone，準備按快門嗰下，Claudia已經用佢嘅纖纖玉手阻止左我偷拍。「你喺度影乜嘢呢？」Claudia問。「冇啊邊有嘢影呀。」我話。「你有嘅，快啲影我啦，記得要可愛啲。」Claudia話。既然女朋友要求，我就會聽晒佢話。然後我就開左Snow，較完Effect就幫佢影相。Claudia就好似我嘅模特兒咁樣任唔俾我影，話時話佢真係好似一啲日本女明星，不斷擺啲可愛嘅pose，去引誘我呢個男朋友。結果我哋影咗都好多相，然後我哋兩個一齊睇。「B你影得都幾好睇喎。」Claudia稱讚。「幫女朋友影相係應該㗎嘛。」我話。「不如我幫你影啦。」Claudia話。Claudia就用返佢部iPhone幫我影，一般男仔可以擺得嘅pose一定會比女仔少好多。基本來來去去都係得個幾款，只求佢影得OK就算啦。點知Claudia就好似攝影師上身咁，指點我做咩動作，差唔多醞釀左5分鐘。影完之後我哋兩個就一齊睇相，見到佢影得我好似都幾靚，我當然要摸一摸佢可愛嘅臉龐啦。食完之後，我哋就上返架掃把佬到，繼續喺度吹水。「點啊夠皮未啊？」我問Claudia。「當然未啦，我哋今晚要傾天光。」Claudia話。「你想瞓我張床定係？」我問Claudia。「又想姦我？發你個春秋大夢！」Claudia話。我呢個時候已經抱住Claudia，然後就直接kiss咗佢，Claudia就主動迎接我嘅Kiss，不斷咁樣喺度濕吻。只不過咁，我同Claudia做事會好有分寸，點到即止。我哋只不過係架掃把佬到Kiss。你問我點解唔車震？話晒而家條街都有人喺度，陣間俾啲高登連登仔偷拍在起我哋底咪死。車震當然要係啲冇人嘅地方先會做啦！係車窗見到有一對着住校服嘅情侶，手拖手去拍拖，真係好開心。唔知Claudia着住女拔校服嘅樣會係點嘅呢？既然係咁樣嘅話，聽日就不如着校服拍拖，重回一下我們的中學時代。「B啊，不如我哋聽日⋯⋯⋯」Claudia話。「做咩啊？」我話。「不如我哋一齊着校服拍拖囉。」我同Claudia異口同聲地講，估唔到我哋兩個心靈相通會講埋同一樣野。「好啊。」我提議。「而家呢我哋返去先，聽日呢就有精神去拍拖拖！」Claudia話。我同Claudia就揸車返去，期待聽日上演一場「男拔仔」與「女拔妹」的約會。

第二日既早上，係我同Claudia著校服去約會既日子。係前一晚，我就將預先熨好既男拔校服著上身，好在我讀大學之後都Keep住運動，只係後期瘋狂做Gym，所以件衫會因為肌肉發達既關係都迫少少，但總括來講都算岩身，而家睇落真係好Fit。我地男拔既校服都係白色恤衫，灰色西褲，再打返條我地DBS既校呔。感覺就返去四五年前一樣。 身為學生哥，當然要加返對Dr.Martens既黑短靴啦，諗返起當時為左呢對靴，差唔多用成兩三個月既零用錢去買。結果返去就係比Steven同Michael兩條仆街係到笑。話我當時為左溝女，哥以買千幾兩千蚊既返學鞋，而練籃球同田徑嗰陣就寒酸到問佢地借鞋黎練習甚至出賽。而呢對靴真係好耐用，好耐看，基本上用四五年都唔會爛。只係定期要做補油同護理。 而家著返起呢套校服，就好似諗返起當年係咁同學嬉笑玩鬧，又係到成日講粗口唱衰邊個邊個。諗返起就好似尋日既事情咁。之不過咁，我以前中學基本上都會同班同學會互相尊重，就算抽水都係點到即止，去到某個點就會自動收聲。所以我由細到大係學校裡面人緣好好，除非有啲同學做得太過份，我地先會抽下佢水。 呢個時候，妹妹就入左黎我間房到。佢呢個樣，就知我知校服look嚇左佢一跳。而妹妹，就著住女拔校服啦！見到妹妹而家大個左好多，變得亭亭玉立，唔再係以前既死靚妹。「屌你啊，晨早流流著住校服做乜啊？」妹妹又係到鬧我。「你理得我啦！」我反駁佢。「我諗你唔係為左我先著校服掛？」妹妹話。「你話呢？」我話。「唔使諗⋯⋯除左Claudia姐姐之外，怕且我諗冇第二個女仔會令你咁做。除非Winnie姐姐返生啦！」妹妹話。「如果你鐘意既，你咪搵Claudia姐姐一齊影校服照囉。反正你都當左佢係你家姐。」我係到大笑。呢個時候，Claudia就Wtsapp我，話落黎屋企搵左我先。過左十五分鐘後，佢就按左我屋企門鈴，妹妹就搶先我一步，開左門比Claudia入黎。我見到Claudia著住女拔校服既樣，搞到我快要失血過多致死，氣絕身亡了。嘩嘩嘩，Claudia呢身校服Look簡直好似仙女下凡，將佢標緻既美貌，34F上圍，22吋細腰，雪白般既皮膚，42吋既長腿配搭得好完美，而今日佢為左呢個Look將頭髮紮成馬尾，真係好清純，睇上同妹妹年齡差唔多，如果我唔識佢地兩個既話，以為佢地係同班同學。 而Claudia就係我面前轉左個圈，對住我甜笑。搞到我為佢心動到呢。「早晨啊，男拔仔！」我話。「早晨啊，女拔妹！」Claudia話。「Claudia姐姐你好靚啊，今日你同哥哥去街啊？」妹妹問。「嗯，今日Angela你要返學？」 Claudia問。「係啊，姐姐你不如陪我一齊返學啦！」妹妹話。我同Claudia冇意見，聽妹妹話，三個人一齊著校服出去。講到明今日要做返學生，又點會揸架掃把佬周圍走呢？所以我地三個就唔揸車，齊齊坐110巴士。一上到110巴士，我地就上左樓上頭位坐，一齊睇下風景。由於今日係星期六，所以都冇咩人坐巴士，我地就可以慢慢Enjoy啦！講起巴士，我真係好耐冇坐過，記得以前就算返大圍同DBS都係坐東鐵，之後考到車牌都係揸車返HKU。而家坐返巴士，好似有一種返老還童既感覺，唔講唔知，我而家先明白到原來啲人日日迫巴士返工，係一件咁奢侈既事黎。我地望住架巴士由屋企經東區走廊出到銅鑼灣，再上橋入紅隧過海出九龍。有時慢慢咁樣游下巴士河，都係一件唔錯既事。

唔經唔覺，架巴士已經到左過左九龍，好快趣就到左DGS既巴士站。講返對上次黎呢到，應該係揸住架掃把佬接妹妹放學，今次就黎個三人行啦。落左車，我同Claudia就送妹妹返DGS，呢間學校差唔多算係全港第一既女校黎，好多同學都出身於名門望族，非富則貴之高尚家庭。一般係呢到畢業既女仔，將來都會係社會名流，或者係專業人材。另外，DGS既女仔除左讀書叻之外，佢地係體育方面都出類拔萃，唔會比人覺得呢到既女仔係「書呆子」或「高分低能」，可以話係「讀得又玩得」。由於我地DBS同DGS都係由聖公會創辦， 又係全港比較有名既Band 1學校，所以我地既同學都會經常有接觸。我都係呢個原因先會識到Winnie，同埋重遇Claudia。去到校園門口，有好多著住校服既女拔妹正在進入校園，呢個時候琪琪見到我地三個係到行街，就走過黎同我地打招呼。佢仲同妹妹係到手拖手返學。當然，琪琪見到我同Claudia著住校服約會，個反應有啲奇怪。「勇哥，做咩同Claudia姐姐一齊著校服既？ 」琪琪問。「拍拖拖囉！」我話。「我地要重回少男少女時代啊嘛！」Claudia話。「琪琪，我地入去啦！陣間Miss Ko話啦！」 妹妹就拖住琪琪行。 我地望住前方，有一個行政套裝打扮，年約30幾歲既女人企左係門口，係到檢查同學仔既儀容，記低有冇同學遲到，我諗呢個Miss應該係訓導主任或者老師黎。而呢個Miss見到我同Claudia就望埋黎，態度仲要180度大轉變，好似陳方安生咁變得笑容可鞠。而Angela同琪琪就向Miss Ko打招呼後就入左學校。「Hello，Miss Ko！我係Claudia Lam 林雅晴啊！」Claudia好有禮貌咁同嗰個Miss打招呼。「Claudia，好耐冇見啦。做咩著住校服返黎既？ 」 Miss Ko話。「見今日放假，就帶埋男朋友一齊返黎囉！順便送佢妹妹Angela返學啦！ 」Claudia話。「哇你男朋友好靚仔啊！你係Angela Leung既哥哥啊？」Miss Ko問我。「我係Angela既哥哥啊，Miss Ko你好！ 」我向Miss Ko打招呼。「幾好啊，Angela有你既遺傳啊，跑步打波都咁叻。好啦我夠鐘入去啦，Claudia下次再約啦！」 Miss Ko話。Miss Ko就入左去，由於而家係上課時間，加上我同Claudia因為唔係學生身份，所以唔入得去校園內。但Miss Ko都算好人，可以容許我同Claudia係校園門口到影下相，留返個記念。咁我地都明既，始終有學生係到，如果突然間多左個男拔仔，同埋多個染左頭髮既女拔師姐係到，一定會借啲意會炒作。而Miss Ko臨走前，堅持要同Claudia影相。我呢個男朋友就一定乖乖配合。見到Claudia著住校服look既樣，簡直同日本既寫真女優完全冇分別，甚至仲靚過佢地，要有樣就有樣，有前有後，有笑容就有笑容。加上佢熱愛運動，我諗佢以前係學校一定好受歡迎，讀書又叻，運動又叻，性格又溫柔體貼，咁完美既女朋友可以去邊到搵啊？Claudia係佢母校打完卡後，我地諗緊下一站既行程，記得以前讀書嗰陣，留連得最多係自修室，學校籃球場同田徑場，如果唔使補課同練習，就會同Winnie一齊出旺角行下街。邊會咁有錢去尖沙咀啲名店行下Shopping啊？「B啊，你幾年班開始賽D1架？」Claudia問我。「講起就耐啦，我中一到中六都有玩？你呢？」我話。「Same as you！咁我地以前咪成日見到？」Claudia打趣地問。「講個秘密你知啦！我記得Form 3嗰年賽D1。有個好靚既女拔妹跑步好快，破左當年學界既女子個人項目紀錄。搞到我地全場男同學都眼望望，點知中途休息嗰陣，我見到嗰個女仔唔夠錢買野飲，我咪買多枝野飲比嗰個女拔妹囉。嗱，唔好嬲啊！」我話。「係咪Winnie黎架？嘻嘻。我記得佢跑步都唔差架。」Claudia係到笑。「唔係啊，當時我都未識Winnie，之後我仲請埋佢飲，叫佢唔使還添。」我話。「寶礦力啊嘛，嘻嘻！」Claudia笑住咁講。「你又知既？唔通你係？？」我未講完，Claudia已經Stop左我。「嗯，嗰個女仔咪係本小姐我囉！Stupid！」Claudia打左我個頭一下。我呢個時候，就拖住Claudia隻手，係彌敦道街頭上漫步。大家望住對方係到甜笑。估唔到Claudia同我一早已經見過，但因為當時又冇Wtsapp，冇Facebook同IG，唔通學以前黎明咁樣比個Call機號碼或者電話號碼去追佢咩？但唔緊要啦，尋尋覓覓，最終我同Claudia能夠係埋一齊，已經好足夠架啦！係咪啊哈姆太郎？

「你咁Stupid架？又唔抄我牌。」Claudia問。「當時毒丁丁，點知你會唔會串串貢架？」我話。「而家你就知我係溫柔體貼既女仔呢？」Claudia係到自誇自己。「而家知唔遲架，我地而家，將來係埋一齊就得啦！女朋友。」我話。「你話架男朋友，唔準反口啊！」Claudia話。「係既係既！」我話。去到彌敦道與亞皆老街個街口，呢一個街口相信呢一區既學生返學放學既必經之路，而我放學如果唔使練波同田徑既話，就會約Winnie去旺角到行街街，或者會一齊去自修室溫下習。講起旺角，應該係上次同Claudia拍拖後，第一次約會嗰陣，而今次我地兩個仲扮返中學生。既然今日去過DGS，咁而家就輪到我帶返Claudia去DBS，等佢見識下中學時代既我啦。我同Claudia沿住亞皆老街直行，去到旺角火車站前少少就上斜路。記得以前住大圍嗰陣，就係坐東鐵去到旺角東就落車，然後就即刻衝上奪命斜返學。 我諗我啲體能應該就係咁樣練返黎。「B，我地去邊啊？」Claudia問。「而家返我學校囉！」我話。「屌你！快啲帶我去啦！」Claudia話。「咁行啦我地！」我話。見到DBS既校園，呢到可以話係完全冇變到。校園既一草一木，殖民地時期既校園建築，同我讀書既時候一模一樣。講返點解我會入到DBS？咪靠我爹地幫我搭通天地線囉。而我爹地因為係DBS舊生既關係，所以我可以比其他人幸運得多，可以入到男拔。但幸運之餘，也需要自身既努力，係小學既時候，我無論係學業定運動方面都好突出。連當時既校長都話我係佢理想中既學生，對我讚不絕口。記得岩岩升Form 1嗰陣，我以為名校出黎既一定係書呆子，功課學業壓力一定會好繁重，啲同學一定會係串串共。我心諗唔知幾時先可以捱到畢業呢？但事實上，係我諗多左，與事實係完全相反。入左DBS後，學校大力支持我地係學業同運動方面既發展，可以將我地日常既返學，練習同比賽時間平均分配。但你問我係咪Keep住年年考第一？當然唔係啦！入到黎呢到之後，成績自然會被其他同學比下去，落後十幾個Position。但好彩由細到大我屋企人都唔會強迫我考第一，只求順順利利升班畢業，讀書開開心心，入到U就算啦！好多人話求學係求分數，我就覺得除左求分數之外，仲有好多野需要我地要去學。就係因為呢啲野，令到我中學生捱變得多姿多彩。所以如果我將來有小朋友既話，我唔會強迫佢每年都要考第一，只求佢讀書開開心心就算了。如果我地肯放手，等佢地自由發揮唔係更好咩！係中學裡面，我最開心既就係識到Steven同Michael呢兩條濕鳩，記得我地三個邊打波同跑步就會邊講粗口，又係到講下啲近期最新AV女優同Game。當然，除左佢地之外，仲要多謝好多同學仔，係呢到我唔多講啦！係校門裡面，除左有好多著住DBS校服或者校隊隊服既學弟之外，前面仲有一個好熟悉既身影，佢保養得宜，身穿西裝，好似一個成功人士。冇錯啦，呢個就係我地個校長Kevin Sir啦！佢就係我既啟蒙教練，亦都係我既好朋友！就算我畢左業後都不時返去搵佢打下波，傾下計。當佢見到我，就好熱情咁樣同我打招呼。當然啦，佢見到我著返校服，又帶住著住女拔校服既Claudia，即刻笑得好奸。「校長早晨！」我向Kevin Sir打招呼。「早晨啊，梁智勇同學。你髮型唔合規格喎！」Kevin Sir又係串我染髮。「放心我陣間染返！」我話。「講笑咋！做咩咁好興致返黎探我啊？仲帶埋女朋友黎添！」Kevin Sir話。「係啊，不過怕唔怕阻住你地啊？我地今日只係想重回少男少女時代啊！」我話。「當然好啦！叫埋你女朋友一齊黎，等佢做一日男校女生啦！」Kevin Sir話。我就向Claudia同Kevin Sir互相介紹，等Claudia見識一下男拔仔既生活。而呢個時候有好多男拔學弟對Claudia呢個女拔師姐係到眼望望，係到過黎跟隊，但佢見到我地兩個係到手拖手之後，恨不得殺了我。

Kevin Sir就帶我同Claudia走過DBS既校園，特別係殖民地既英式舊校舍同新建成既校舍，充滿左強烈既對比。而最令我特別留戀既就係學校既田徑跑道同籃球場，呢兩個地方就係我學生生涯灑出最多既汗水，差唔多日日無論返學放學都會去一去。當然，除左籃球場同田徑跑道。最令我回憶深刻既就係Form 6既班房，呢個班房就係當年我，Steven同Michael，仲有成班同學一齊唱《大仆街》，去唱衰隔望精英班既一個「高分低能」既同學。搞到我地成班人比Kevin Sir記過。同埋記得Last Day嗰日，我地嗰班同學就係到摺紙飛機係到掟，又係到用大聲公係校園高唱《Hey，放假啦喂》，去串啲學弟繼續要返學，又叫班同學係件校服到簽名，不斷同每個老師合照。可能當時係老師同學弟們既眼中，我地係一班On9仔。但係我地心目中，呢啲事始終係一生人一次。所謂「人不MK，枉為少年」，如果再比我地返去既話，我地一定會做多一次，因為呢啲叫咩？叫「青春」，叫「回憶」囉。而Kevin Sir仲不斷爆我以前中學啲On9野比Claudia聽，搞到我比Claudia恥笑。行到咁上下，Kevin Sir因為有事要辦。就由得我同Claudia自己行下，淨係叫我唔好搞到啲學弟就得。「嘩原來你以前咁曳架？粗口爛舌都可以做到Prefect同學生會，上堂又係到攞水樽扮波棍。」Claudia係到恥笑。「男人不嬲都粗口架啦，但對女朋友當然要溫柔體貼架啦！」我話。「哼！算你啦，不枉我教得你咁好！」Claudia好得戚。呢個時候，突然間有個籃球碌落我同Claudia到。我就知原來籃球校隊既同學係到訓練緊。而班學弟同教練見到我，就即刻停止晒所有既動作，係到同我擁抱。我心諗估唔到我畢左成三四年竟然仲有學弟認得我呢個大師兄，我望真啲個助教，屌佢老尾原來係Michael黎。而佢見到我同Claudia係到，當然係到奸笑啦！唔講唔知，原來Michael除左係校隊助教外，仲係DBS到做實習老師。「屌你，做咩著住校服啊？」Michael問我。「做返學生哥啊！」我話。「嘩帶埋Claudia黎啊！」Michael話。「咩啊？係我提議既！」Claudia係到串嘴。「既然一場黎到，不如表演下呢？」Michael話。「你見到我著到咁，點表演呢請問？」我係到串Michael。「B，唔制啊！唔制啊！我要睇你打波！」Claudia嗲住我，扯住我手臂咁講。「嗱阿嫂講架！唔關我事架。你唔係唔表演啊？」Michael係到偷笑。被Claudia咁樣講一講，搞到我好想打返波，但係我驚陣間打到成身汗，搞到件校服臭晒，你知啦男仔最緊要係乾淨企理架嘛。（雖然學校有得沖涼姐）。呢個時候，有一對夫婦走黎我地面前，佢地因為係呢間學校相識，相愛，最係仲結埋婚有小朋友。冇錯啦，佢地就係我Form5同Form6既正、副班主任Tommy Sir同Miss Amber啦！呢對教師夫婦郎才女貌，記得佢地岩岩入黎我地學校教書嗰陣，佢地兩個就因為教學理念唔同而成日爭吵，但後來去到我地Grad Din嗰晚，我地成班同學散場後，離遠見到Tommy Sir拖住Miss Amber隻手，笑得好開心。而Tommy Sir係街到同Miss Amber濕吻，我地先知原來佢地兩個拍緊拖。而我地都好識做，冇炒禍佢地既好事。到左我地畢左業後，我地班都有定期搞Garthering，每次我地都會邀請Tommy Sir同Miss Amber佢地出席，有一次佢地兩個突然間派紅色炸彈比我地，我地先恍然大悟。嗰一刻，我地先知原來食女Miss係男老師既專利。但佢地個都好識做，教書既時候會扮到唔識大家，但放學既時候就會變返做一對甜蜜既夫妻。「Tommy Sir，Miss Amber！」我同Michael，仲有其他學弟係到打招呼。「梁智勇同學，李德謙同學！你地兩個仲打波？」Miss Amber同Tommy Sir係到問。（李德謙係Michael既中文名）「係啊！」我同Michael異口同聲地講。「呢個咁既女同學肯定係梁智勇既賢內助呢？」Miss Amber好似柯南上身咁講。「Hello 我叫Claudia啊！係Aaron女朋友黎。」Claudia就自我介紹。「梁智勇，快啲打波啦，我都落埋場先！」Tommy Sir就係到話。好彩，Michael佢地有多一件未著過既校隊籃球衫褲，而佢地既學弟都好識做，借對Nike Leborn James比我著，於是我就走去洗手間到換衫。我臨入去前叫Claudia可以同Miss Amber傾下計，取下教書既心得。換好衫同熱身，我照照鏡子。覺得而家呢一刻就好似返去以前中學嗰陣賽D1既日子，嗰種熱血既感覺真係返晒黎。大家可能覺得我大學之後係咪仍然有打籃球？係咁既，我係Year 1嗰年係有打過HKU校隊，只係後來因為Winnie一事，加上讀Law又咁忙，所以我慢慢咁樣淡出左校隊，但我仍然都會跟操，Keep住打籃球，做Gym同跑步，務求令到自己可以減下壓，出身汗，保持身體健康就算。出到黎，Claudia同Miss Amber係到傾得好開心，主要都係傾下教書既心得，扮靚靚。當Claudia見到我換好衫，就變左我個頭號Fans咁起哄。但呢一刻，我個心情難免有啲緊張，壓力大過以前賽D1學界嗰陣，點解？因為話晒第一次正正式式Claudia面前打波，難免緊張啲架啦！「Woo！！梁智勇重出江湖啊！」Claudia係到大笑。「嘻嘻！你唔好嫌我屎波就得啦！」我話。「傻啦！有我係到，你會打得差？」Claudia好得戚咁講。「點會呢？」我話。「勇哥你得未啊？」Micheal顯得有啲唔耐煩。「得啦！3打3啊？」我問。「係啊，我，你，Tommy Sir一隊，元老對玩役隊員。」Michael話。我地全部人就準備就緒，等緊呢場由元老隊對現役校隊既比賽。希望有好表現啦！
由O Camp組爸組媽變左做真正既夫妻